
INTRODUCERE 


Publicarea 


Era, mi se pare, în anul 1753 când a apărut programul Academiei 
din Dijon cu privire la Originea inegalităţii dintre oameni. Impresionat 
de importanţa problemei, am fost uimit că această Academie a avut cu¬ 
rajul s-o propună; dar din moment ce Academia avusese un asemenea 
curaj, eu puteam cu atât mai mult să cutez a o trata, şi am pornit s-o fac. 

Pentru a medita în voie asupra acestui mare subiect am făcut o că¬ 
lătorie de şapte sau opt zile la Saint-Germain... In adâncul pădurii, cău¬ 
tam, găseam imaginea primelor timpuri cărora cu mândrie le schiţam 
istoria; puneam mâna pe măruntele minciuni ale oamenilor; cutezam 
să dezgolesc natura lor, să urmăresc progresul vremii şi al lucrurilor, 
care i-au schimbat înfăţişarea, şi, comparând omul din om* cu omul 
natural, să arăt în pretinsa sa perfecţiune adevăratul izvor al mizeriei 
lui. Sufletul meu, exaltat de aceste contemplări sublime, se ridica ală¬ 
turi de Divinitate; şi, de acolo, văzându-i pe semenii mei urmând calea 
oarbă a prejudecăţilor lor, drumul greşelilor, nenorocirilor şi al crime¬ 
lor lor, le strigam cu o voce slabă pe care ei n-o puteau auzi: „Smintiţi¬ 
lor, care fără încetare vă plângeţi de natură, aflaţi că toate relele vă vin 
de la voi“. 

Din aceste meditaţii a rezultat Discursul asupra inegalităţii, lucrare 
care i-a plăcut lui Diderot mai mult decât toate celelalte scrieri ale mele, 
şi pentru care staturile lui mi-au fost de cel mai mare folos; lucrarea însă 
n-a găsit în toată Europa decât puţini cititori care so înţeleagă, şi nici 
unul dintre aceştia n-a vrut să vorbească despre ea. Discursul fusese 
alcătuit pentru a concura la un premiu: l-am trimis deci, fiind însă sigur 


* Am tradus astfel expresia „l’homme de lhomine". 

dinainte că nu voi câştiga şi ştiind bine că nu pentru asemenea lucrări 
sunt făcute premiile instituite de Academii. 

Astfel povesteşte Rousseau în Spovedaniile 1 sale, cum a fost scris 
Discursul. Nu se înşelase. La începutul anului 1754, Academia acordă 
premiul obscurului abate Talbert 2 . Scurt timp după aceea, Rousseau 
are ocazia să plece la Geneva. Părăseşte Parisul la 1 iunie 1754. Dedi¬ 
caţia operei sale era deja schiţată; o termină pe drum şi o datează la 
Chambery, 16 iunie. Mai întâi a avut intenţia să ceară guvernământului 
din Geneva permisiunea de a dedica lucrarea patriei sale, apoi renunţă 
la acest proiect, pentru a evita un refuz. A publicat deci dedicaţia fără a 
cere avizul nimănui. Ea era adresată Consiliului general, adică totalităţii 
cetăţenilor. Magistraţii, ale căror raporturi cu poporul erau pe atunci 
dificile, aveau să devin bănuitori. Aceasta „n-a făcut decât să-mi creeze 
duşmani în Consiliu şi invidioşi în rândurile burgheziei" 3 . 

La Geneva, face cunoştinţă cu librarul Rey, care îi va fi editor şi, în 
ciuda caracterului dificil al lui Rousseau, prieten credincios. Rey pri¬ 
meşte manuscrisul Discursului în octombrie 1754 şi se înapoiază la 
Amsterdam, unde termină tipărirea lucrării în aprilie 1755. 

Obţinând la 19 iunie autorizaţia lui Malesherbes de a le introduce în 
Franţa, 1700 de exemplare sosesc pe la mijlocul lunii august la Paris, 
unde librarul Pissot le pune în vânzare. Alte 200 sunt expediate la Gene¬ 
va. Discursul este reeditat de Rey în 1759 şi 1762. Se cunosc trei con¬ 
trafaceri ale lucrării apărute încă în timpul vieţii autorului 4 . 

Polemica stârnită de cel deal doilea discurs n-a fost la fel de amplă 
ca cea care a urmat după Discursul asupra ştiinţelor şi artelor. In octom- 

1. Cartea VIII, p. 238. Lucrarea e cunoscută în româneşte sub titlul Confesiuni. 

2. Iată o probă a talentului acestui laureat „Să ne închipuim natura umană în 
momentul când a ieşit din mâinile autorului ei, ca o floare pe care o rouă pură şi o 
rază binefăcătoare au făcut-o să se deschidă şi a cărei prospeţime, colorit şi parfum 
sunt la fel de încântătoare... Creat pentru a cunoaşte, omul cunoştea fără greşeală, 
n-avea să se teamă nici de întuneric, nici de falsa lumină. El vedea ce este bun, ce 
este drept; inima sa nu era nicidecum în contrazicere cu spiritul...“ 

3. Spovedanii, p. 241. 

4. Au apărut imediat două traduceri în germană, una în engleză în 1756, o alta în 
1761, şi o traducere în rasă în 1770. 

brie 1755, „Le Mercure de France" publică o Scrisoare a lui Philopolis, 
cetăţean al Genevei (Charles Bonnet), la care Rousseau răspunde ime¬ 
diat în acelaşi an este publicată celebra scrisoare a lui Voltaire (din 
30 august 1755) care îi mulţumea lui Rousseau pentru trimiterea cărţii: 

„Nimeni n-a folosit vreodată atâta spirit pentru a încerca să ne facă 
animale; celui care citeşte cartea dumneavoastră îi vine să meargă în 
patru labe." 

Rousseau răspunde, protestând, că n-a vrut niciodată să-l facă pe 
om să revină la starea de sălbăticie 1 . 

Izvoarele 

Primul Discurs era un tratat de morală. Al doilea este o operă politi¬ 
că ce îl situează dintr-o dată pe Rousseau printre cei mai mari cugetă¬ 
tori politici. Această carte nu are nimic improvizat încă în 1743, în tim¬ 
pul şederii sale la Veneţia, autorul proiectase să scrie un mare tratat 
despre Instituţiile politice. 

De atunci concepţiile mele se lărgiseră mult prin studiul istoriei 
moralei. Am văzut că totul depindea în mod radical de politică şi că, 
oricum am privi chestiunea, nici un popor nu va fi vreodată altceva de¬ 
cât îl va face să fie natura guvernământului său; astfel, marea problemă 
a celui mai bun guvernământ posibil pare a se reduce la următoarele: 
care este natura guvernământului capabil să formeze poporul cel mai 
virtuos, cel mai luminat, cel mai înţelept, în sfârşit, cel mai bun, luând 
acest termen în sensul său cel mai înalt? Mi s-a părut că această proble¬ 
mă era strâns legată de o alta, chiar dacă între ele era o deosebire: care 
guvernământ, prin natura lui, se află întotdeauna cel mai aproape de 
lege? De aici, ce este legea? şi un şir întreg de probleme de această 
importanţă 2 . 

Acest text arată limpede că, cel puţin până la întâlnirea cu d-na 
d’Houdetot, problemele poliice sunt în centrul gândirii lui Rousseau. 

1. In 1767, Voltaire avea să mai răspundă o dată Discursului, în tragedia Sciţii. 

2. Spovedanii, cartea IX, p. 247. 

El a citit deci operele clasicilor literaturii politice: Politica lui Aristotel, 
Republica lui Platan, care va exercita o mare influenţă asupra gândirii 
sale; dintre moderni, lucrările juriştilor aparţinând şcolii dreptului natu¬ 
ral: Grotius şi Pufendorf. 

Olandezul de Groot, numit şi Grotius, publicase în 1625, cu un uriaş 
succes, De jure belii ac paris 1 ] opera lui fusese dezvoltată de germanul 
Pufendorf, autor al enormei lucrări De jurenaturae etgentium libri 
octo 2 , urmată în 1673 de un rezumat De ofBcio hominis et rivis 3 4 . 

Cărţile celor doi jurişti fuseseră traduse la începutul secolului XVin 
de protestantul francez Barbeyrac, care a făcut mult pentru răspândirea 
doctrinei lor, clarificând-o, ftcând-o mai puţin dură şi uneori chiar co¬ 
rectând-o. 

în sfârşit, genevezul Burlamaqui - Principii de drept natural (1747), 
Principii de drept politic (1751) -popularizase aceeaşi doctrină fără a 
adăuga nimic original. 

Marele merit al juriştilor din şcoala dreptului natural este acela de a 
fi făcut să se năruie teoria dreptului divin. Aceşti protestanţi se strădui¬ 
seră să smulgă statul din ghearele teologiei catolice; astfel doctrina lor 
devenise oficială, în secolul XVHI, în ţările protestante. Cu toţii conce¬ 
peau o ipotetică stare de natură în care oamenii fuseseră liberi şi egali; 
pentru a trece la starea de societate, oamenii încheie un contract şi se 
supun unei autorităţi politice, fie în mod voluntar, fie din necesitate 
(dreptul de cucerire). în acest contract, poporul poate cere garanţii, 
legi fundamentale. Izvorul suveranităţii este deci poporul, în timp ce 
pentru teoreticienii dreptului divin orice putere este de origine divină, 
potrivit formulei Sfântului Pavel: Non est potestas nisi a Deo\ Dar 
exercitarea suveranităţii poate varia între două extreme: monarhia 
absolută şi democraţia totală. Grotius şi Pufendorf, în secolul XVII, 
sunt partizani ai monarhiei absolute. Barbeyac şi Burlamaqui, în se¬ 
colul XVHI, nu mai sunt absolutişti; ei recunosc poporului dreptul de 
a opune rezistenţă tiraniei. Aceasta nu e de ajuns pentru a-i considera 

1. Despre dreptul de război şi pace. 

2. Opt cărţi despre dreptul naturii şi al ginţilor. 

3. Datoriile omului şi cetăţeanului. 

4. Nu există putere care să nu vină de Ia Dumnezeu. 

democraţi. Rousseau, pregătind Instituţiile politice, le citeşte operele 
şi, reluând anumite elemente esenţiale din doctrina lor, se va ridica îm- 
potrivă-le. în Contractul social (cartea D, cap. 2) îl va acuza pe Grotius 
de a fi „deposedat popoarele de toate drepturile lor“; el, şi cei aseme¬ 
nea lui, chiar şi Barbeyrac, au fost cumpăraţi de suverani, căci „cu ade¬ 
vărul nu faci avere, iar poporul nu dă nici ambasade, nici catedre, nici 
pensii" ( ibidem i). 

Aşadar se vede că Rousseau este moştenitorul juriştilor din şcoala 
dreptului natural şi totodată duşmanul lor, pentru că nu sunt democraţi. 

El l-a citit şi pe Hobbes (1588-1679), gânditor puternic şi profund 
care, în De dve 1 (1642) şi în Leviathan (1651), a formulat o teorie origi¬ 
nală a monarhiei absolute. Pornind de la premise materialiste, Hobbes 
arată că, în starea de natură, oamenii erau între ei ca lupii, în timp ce 
teoreticienii dreptului natural, ca şi Aristotel 1 2 , considerau că omul este, 
prin natura sa, sociabil. Pentru a scăpa de la moarte, care este rezulta¬ 
tul fatal al acestei stări de război permanent, oamenii încheie între ei un 
contract prin care remit unui terţ, persoană sau adunare, puterea abso¬ 
lută asupra lor, fără nici un fel de condiţie. Statul devine astfel un mon¬ 
stru, un Leviathan, înzestrat cu toate puterile civile şi religioase; el nu 
poate fi nedrept, deoarece legea nu este decât expresia voinţei sale. 

Hobbes a avut de îndată mulţi duşmani: partizanii monarhiei abso¬ 
lute, din cauză că el dădea acesteia un fundament materialist, şi adver¬ 
sarii ei, pentru că Hobbes justifica tirania. Dar, fiind tradus în franceză 
de la jumătatea secolului XVII, el a exercitat totuşi o mare influenţă asu¬ 
pra Franţei din vremea sa, iar Bossuet avea Leviathan în biblioteca lui. 
Enciclopediştii îi sunt evident ostili lui Hobbes din cauza concluziilor 
lui politice, iar Rousseau, în momentul apariţiei Discursului asupra ine¬ 
galităţii, e de aceeaşi părere cu prietenii săi. Concepţia sa asupra stării 
de natură se opune în mod total concepţiei lui Hobbes, şi el se ridică 
împotriva ideii că oamenii s-ar fi putut arunca de bunăvoie în braţele 
unui despot Dar, în fond, el este mai aproape de Hobbes decât de juriş¬ 
tii din şcoala dreptului natural. Dacă maxima „homo homini lupus" este 


1. Despre cetăţean. 

2. „Omul este un animal social". 

lalsă în starea de natură, pentru Rousseau ea este.adevărată în societate, 
iar descrierea patimilor care fac nenorocirea omului în societate este 
datorata în bună parte lui Hobbes. Mai târau, Rousseau îi va reciti ope¬ 
ra şi va descoperi mai bine întreaga profunzime a unuia „dintre cele 
mai mari genii care au existat". Contractul social se va inspira din el şi 
mai mult decât Discursul asupra inegalităţii. Acest geniu riguros, duş¬ 
man al compromisurilor, nu va putea decât să-l încânte pe Rousseau. 

în epoca Discursului, el este în aparenţă mai aproape de Locke 
decât de Hobbes. 

în timp ce Hobbes este un englez care, la mijlocul secolului XVII 
are încredere în monarhia absolută, Locke (1632-1704), mai întâi par¬ 
tizan al Stuarţilor, a fost exilat de aceştia. Ura sa împotriva tiranilor a 
fost sporită de revocarea Edictului de la Nantes (1685). întors în Anglia 
cu Wilhelm de Orania (1688), el devine teoreticianul monarhiei tem¬ 
perate. Având un geniu net inferior lui Hobbes, el este totuşi un repre¬ 
zentant tipic al burgheziei engleze din timpul său, care a încheiat un 
compromis cu aristocraţia. în opera lui Locke totul este compromis. 
El admite revelaţia, dar face apel, cât mai mult cu putinţă, la raţiunea 
naturală El se ridică împotriva teoriilor care justifică sclavajul, împotri¬ 
va monarhiei absolute, acordă poporului dreptul de a se revolta contra 
tiraniei, dar elaborează faimoasa teorie a separaţiei puterilor, care reali¬ 
zează un compromis între tiranie şi suveranitatea poporului Şi el admite 
starea de natură; dar omul, în această stare, este deja supus raţiunii; in¬ 
divizii au deja drepturi, printre altele dreptul de proprietate, bazat pe 
muncă; formarea societăţii civile printr-un pact nu va avea alt scop de¬ 
cât de a garanta folosirea acestor drepturi. Locke este deci teoreticianul 
liberalismului burghez. 

Lucrarea sa Eseu asupra guvernământului civil (1690) a fost tra¬ 
dusă la începutul secolului XVIII de Franţais Coste. Locke se bucură 
de un imens prestigiu. Vojtaire l-a popularizat, Montesquieu îi datorea¬ 
ză foarte mult Enciclopediştii îl salută ca pe un maestru. O dată cu ei, 
Rousseau îl admiră pe „înţeleptul Locke“, de la care împrumută argu¬ 
mente contra lui Hobbes, adică contra despotismului. De fapt opoziţia 
este profundă şi va izbucni în Contractul social. Faptul capital este că 
Rousseau opune totalmente starea de natură stării de societate; el pri¬ 
vează, aşadar, ordinea socială cu toate instituţiile ei, şi îndeosebi pro- ’ 

prietatea, de orice justificare naturală. Or, întregul efort al lui Locke 
consta în a întemeia proprietatea individuală pe dreptul natural. 

Fireşte, Rousseau cunoaşte opera lui Montesquieu. Dar influenţa 
Spiritului legibr asupra Discursului este slabă. De altfel, Instituţiile poli¬ 
tice, lucrare ce trebuia să trateze despre legi, în general, adică despre 
principiile dreptului public, urmând metoda lui Platon, a lui Aristotel şi 
a lui Cicero, avea cu totul alt obiect decât Spiritul legilor, care tratează 
despre dreptul pozitiv. 

Discursul asupra inegalităţii implica o întreagă psihologie. Ea este 
foarte apropiată de cea a senzualistului Condillac, cu care Rousseau se 
împrietenise după 1743 1 . El îl ajutase pe Condillac să-şi publice Eseul 
asupra originii cunoştinţelor umane (1746); cunoştea Tratatul despre 
sisteme al aceluiaşi autor, iar dacă Tratatul despre senzaţii (1755) nu 
fusese încă publicat în momentul scrierii Discursului, Rousseau cunoş¬ 
tea desigur tezele acestei lucrări, pregătită de multă vreme. Este fireşte 
imposibil să ştim în ce măsură Condillac l-a putut inspira intr-adevăr pe 
Rousseau. Nu putem decât să constatăm că ideile lor coincid în multe 
puncte. Oricum ar fi, această problemă nu pune în discuţie originalita¬ 
tea Discursului, căci Condillac studiază dezvoltarea raţiunii umane, dar 
numai la individ, în timp ce Discursul face o adevărată istorie a raţiunii 
de-a lungul evoluţiei societăţilor. Este totuşi interesant de semnalat ori¬ 
ginea materialistă a psihologiei lui Rousseau; de altfel, către 1756 acesta 
începe să pregătească o lucrare intitulată: Morala senzitivă sau mate¬ 
rialismul înţeleptului 2 , carte abandonată fără îndoială în momentul 
rupturii sale definitive cu enciclopediştii. 

Aceştia au influenţat şi ei Discursul, căci Rousseau vorbeşte el în¬ 
suşi despre sfeturile lui Diderot. Dar este foarte greu să distingem care 
idei aparţin fiecăruia dintre aceşti doi prieteni. Noţiunea fundamentală 
a dezvoltării speciei umane în natură, în decurs de milioane de ani, este 
indicată în Interpretarea naturii (Pensee LVin) 3 . Diderot consideră omul 
„asemănător cu fiarele sălbatice din deserturi, din păduri", referindu-se 

1. Vezi Spovedanii, cartea VII, p. 214. 

2. Spovedanii, cartea IX, p. 249. 

3. Diderot, Texte alese, voi. II, „Classiques du peuple", p. 103. 

„la canibali şi la hotentoti" 1 ; el a putut atrage atenţia lui Rousseau asu¬ 
pra rolului pasiunii în dezvoltarea omului. Dar între Diderot şi Rousseau 
este o deosebire fundamentală, în care se poate vedea germenul con¬ 
flictelor de mai târziu. Pentru Diderot omul este o fiinţă sociabilă prin 
natura sa. înainte de a trăi în societate, el trăia deja în turmă. Nu există 
deci opoziţie absolută între starea de natură şi starea de societate. 

Dar în 1755, nici Diderot şi, fără îndoială, nici Rousseau nu-şi dădeau 
seama de consecinţele pe care le-ar putea avea această opoziţie dintre 
ei, iar darea de seamă asupra Discursului făcută de Grimrn în Corespon¬ 
denţă literară este foarte elogioasă. Grimrn, în acel moment, exprima 
exact ideile lui Diderot 

Mai rămâne să spunem de unde s-a inspirat Rousseau pentru a de¬ 
scrie omul în starea de natură. Nu este o creaţie pe deplin originală. în 
regimul sclavagist, oamenii păstraseră amintirea unei epoci când trăiau 
mai liberi. Astfel s-a născut tema epocii de aur, fericită şi paşnică? cânta¬ 
tă de numeroşi poeţi greci şi latini 2 . Rousseau cunoştea cel puţin opera 
acestora din urmă. Printre ei trebuie rezervat un loc deosebit lui Lucre- 
ţiu ( Despre natura lucrurilor, V. 925-1135), care a zugrăvit cu o pană 
viguroasă omul în stare de sălbăticie, mai robust şi, în fond, nu mai ne¬ 
fericit decât omul civilizat 

In epoca modernă, tema sălbaticilor buni se dezvoltă începând de la 
Montaigne ( Eseuri , capitolul despre Canibali 1,31) pe care Rousseau 
îl cunoaşte bine. Spunem tema, iar nu mitul, cum spun unii. Căci nu 
din cauza vreunei iluzii colective atâţia marinari, negustori, misionari, 
întorcându-se din călătorii făcute prin ţinuturile popoarelor sălbatice, 
au lăudat calităţile lor morale comparându-le cu popoarele civilizate. 
Fără îndoială, filosofii din secolul XVIII au folosit povestirile călătorilor 
înfrumuseţându-le la maximum pentru a dovedi că omul poate fi bun 
fără a cunoaşte creştinismul, că toate genurile de regimuri sociale şi 
politice pot asigura oamenilor mai multă fericire decât cel pe care-1 com- 
băteau ei. Dar la baza povestirilor călătorilor există un fapt real: ei de¬ 
scriu oameni care trăiesc în condiţiile comunei primitive şi descoperă 

1. „Urmarea apologiei Abatelui de Prades", Diderot, Texte alese, voi. I, „Classiques 
du peuple“, pp. 107-108. 

2. Temă reluată de mulţi poeţi din secolele XVI şi XVII. 

în ei virtuţi care au dispărut din societăţile noastre. Ce este oare comun 
între Tacitus şi Fenimore Cooper? Totuşi virtuţi cum sunt curajul şi 
devotamentul faţă de comunitate, pe care le găsim la germanii descrişi 
de primul, reapar la irochezii celui de-al doilea. Ar fi deci greşit să-i con¬ 
siderăm pe călătorii din secolele XVI, XVH şi XVIII nişte bieţi naivi. 
Concluziile lor se regăsesc în Discurs şi-i dau, într-o oarecare măsură, 
o bază reală. Iar aceasta este cu atât mai adevărat cu cât dintre aceşti 
călători, cei care dau informaţiile cele mai interesante, pentru că sunt 
cei mai culţi, sunt tocmai misionarii, care n-aveau interes să-l ridice în 
slăvi pe omul sălbatic, necunoscător al creştinismului. 

Rousseau a citit multe povestiri ale călătorilor. El a putut să citeas¬ 
că cartea baronului de La Hontan Amintiri din America septentrională 
(1703): soldat dornic de aventuri, La Hontan, dezgustat de Europa, tre¬ 
cuse de partea pieilor-roşii. De ce sunt corupţi europenii? 

Pentru că - spune el - la ei există al tău şi al meu, legi, judecători 
şi preoţi... [şi de altfel] proprietatea bunurilor... este singura sursă a 
dezordinilor care tulbură societatea europenilor (voi. III). 

Rousseau a citit şi lucrarea părintelui Dutertre Istoria generală a 
AntUelor locuite de francezi (2 voi., 1667); de acolo a preluat datele de¬ 
spre caraibi. Nu este sigur dacă a cunoscut cartea părintelui Labat 
Noi călătorii în insulele Americă (6 voi., 1722), dar el cunoaşte cărţile lui 
La Condamine Povestirea unei călătorii în America meridională (1745) 
şi Jurnalul unei călătorii făcute din ordinul regelui la Ecuator (1751). 
In special, a folosit mult Istoria generală a călătoriilor (1746-1770), vastă 
compilaţie publicată sub conducerea abatelui Prevost. Şi a continuat 
să citească şi după publicarea Discursului, căci în ediţia de la 1782 apar 
referiri noi, bunăoară la spaniolul Coreal, a cărui povestire a fost publi¬ 
cată în culegerea lui Prevost abia în 1757. 

Dar Rousseau l-a citit mai cu seamă pe Buffon, care, în materie şti¬ 
inţifică, este cea mai mare autoritate a vremii sale. El cunoaşte Teoria 
pământului şi Istoria naturală a omului (1749), precum şi primele volu¬ 
me ale lucrării Patrupedele. Aproape toate discuţiile din note referitoare 
la diferite probleme de anatomie a omului şi a animalelor sunt inspirate 
din opera lui Buffon. Dar în special l-a interesat capitolul „Varietăţi ale 

speciei umane" din Omul. Acest capitol se bazează de altfel pe foarte 
multe povestiri ale călătorilor. 

Adăugăm în încheiere că descrierile utopice cu privire la bunătatea 
naturală a omului au fost numeroase în secolul XVIII 1 . O astfel de de¬ 
scriere se găseşte şi în Telemaque de Fenelon, care zugrăveşte viaţa 
idilică a poporului din Betica, care nu cunoştea proprietatea privată şi 
se bucura de libertate (sfârşitul cărţii VII). Iar Rousseau cunoaşte bine 
opera lui Fenelon, pe care îl stimează foarte mult 

Sensul Discursului 

Dar toate acestea nu explică Discursul Rousseau a citit mult şi foar¬ 
te metodic; îndărătul fiecăreia dintre frazele sale se află reminiscenţe 
din alţi autori şi gândeşte în funcţie de ei. Căci o trăsătură a geniului 
său este aceea că el gândeşte întotdeauna împotriva cuiva Când îl citea¬ 
ză pe Locke, este contra lui Hobbes, sau invers. Se pot face deci nume¬ 
roase apropieri, şi în notele noastre am semnalat un oarecare număr 
de astfel de apropieri. Dar ar fi o greşeală grosolană dacă am vedea în 
Rousseau un plagiator 2 . Toate elementele găsite la alţi autori, el le-a 
chibzuit din nou, şi le-a însuşit, şi a ajuns la o capodoperă de dialectică. 

Au existat greşeli de interpretare, bunăoară ale celor care, după 
Voltaire (scrisoarea lui avea cel puţin avantajul de a fi scurtă şi spiritua¬ 
lă), consideră că Rousseau a lăudat fără rezerve superioritatea sălbati¬ 
cului; ale celor care cred, de asemenea (Schinz: Gândirea lui Rousseau/ 
1929), că idealul omului natural se referă în întregime la viitor. 

Evident, se pot face multe rezerve cu privire la Discurs Metoda 
poate părea ciudată; pentru a descrie viaţa sălbaticului primitiv, el se izo¬ 
lează în pădurea de la Saint-Germain şi se cufundă în el însuşi! Metodă 

1. Troglodiţii, în Scrisori persane; ţara Eldorado, în Candide etc. 

2. Iată un exemplu care arată ce poate da aşa-numita metodă a izvoarelor. In înche¬ 
ierea unei cărţi voluminoase consacrată lui Rousseau şi care îi este favorabilă (Schinz: 
Situaţia prezentă a lucrărilor privitoare la J.-J. Rousseau/ 1941), citim cu stupoare 
(p. 388): „Reiese din toate paginile precedente că ideea unui Rousseau inovator este 
o idee cu totul desuetă astăzi". Ne vom încadra cu hotărâre printre oamenii cu idei 
desuete. 

abstractă! Vis utopic şi fără nici o legătură cu realitatea! Astfel prezenta 
Taine operele gânditorilor din secolul XVin, vinovaţi de a fi dezlănţuit, 
prin himerele lor, groaznica răsturnare din 1789. Iar la prima vedere, 
prezentul Discurs pare să-i dea dreptate. 

De fapt, metoda lui Rousseau se acordă cu cea definită de Diderot 

Avem trei mijloace principale: observarea naturii, reflecţia şi ex¬ 
perienţa 1 . 

Despre experienţă, nu este vorba în această materie. Rousseau nu 
poate decât să dorească ca nişte savanţi să poată întreprinde cândva 
cercetări în acest domeniu. Observaţia apare sub forma povestirilor 
unor călători. Am văzut că Rousseau a folosit mult această surei Dar el 
este uimit de contradicţiile, de lacunele, de lipsa de precizie a acestor 
povestiri şi ar fi vrut ca nişte adevăraţi filosofi să facă o anchetă serioasă 
asupra omului. Deocamdată trebuie să se mulţumească cu povestirile 
unor negustori sau misionari. Dar aceştia nu descoperă niciodată (şi 
nu fără motiv) sălbatici izolaţi. Rousseau a recurs, aşadar, la reflecţia 
abstractă. Constatăm cel puţin că a adunat toate informaţiile posibile. 

Ca rezultat al reflecţiei, îşi imaginează un sălbatic izolat care, evident, 
n-are nici o legătură cu realitatea- nici un savant nti pune azi la îndoială 
faptul că omul primitiv a trăit întotdeauna în grup. Acest sălbatic este o 
abstracţie. Este omul social, căruia Rousseau, printr-o operaţie imagi¬ 
nară, i-a retras tot ceea ce societatea a dat fiinţei umane. El nu mai este 
decât un animal, de altfel atât de bine adaptat felului său de viaţă încât 
nu se mai poate înţelege cum a putut să înceapă a trăi în societate. Natu¬ 
ra a ridicat tot felul de obstacole împotriva acestei schimbări; bunăoară 
apariţia limbajului este inexplicabilă, iar Rousseau nu poate decât să 
recurgă la providenţă pentru a o explica. 

Aceste slăbiciuni sunt reale. Rousseau se împotmoleşte într-o opozi¬ 
ţie metafizică între natură şi societate; dar el este la nivelul gânditorilor 
din vremea sa. 

în schimb, de îndată ce a trecut de prima etapă - apariţia primelor 
grupuri umane - geniul său dialectic iese la iveală şi nu poţi să nu fii 

1. Despre interpretarea naturii, XV (op. cit, p. 49). 

captivat de această schiţa a dezvoltării istorice care merge până la des¬ 
potism. De aceea a doua parte a Discursului, mai puţin cunoscută, mai 
rar citată, ne pare superioară celei dintâi. 

Totuşi nu negăm orice valoare creării acestui sălbatic imaginar. Pen¬ 
tru a-1 înţelege aici pe Rousseau, trebuie să pornim de la ideea de inega¬ 
litate, care a fost întotdeauna în centrul gândirii lui. Având de explicat 
originea inegalităţii, Rousseau descoperă că ea se bazează exclusiv pe 
apariţia proprietăţii private şi consideră această apariţie drept un rău. 

El ajunge deci să nege originea naturală a proprietăţii, prin urmare 
să revizuiască conţinutul acestei stări de natură adusă la modă de şcoala 
dreptului natural. Toţi gânditorii, afară de Hobbes, se străduiesc să des¬ 
copere în omul din starea de natură toate posibilităţile de dezvoltare 
socială; ei fac astfel ca societatea să derive cu uşurinţă din natură, cu 
toate instituţiile sale şi, în special, cu proprietatea Rousseau, dimpotri¬ 
vă, retrage proprietăţii private prestigiul unui fapt natural, de neînlătu¬ 
rat; el o tratează ca pe un fapt istoric. Tot ca fapte istorice tratează şi 
dezvoltarea raţiunii, a pasiunilor, a tuturor facultăţilor omeneşti. 

Iar dacă păstrează concepţia metafizică a omului în stare de natură, 
această stare de natură este aproape lipsită de conţinut Aproape totul, 
în tradiţionala natură umană, este atribuit istoriei. Nici o instituţie socia¬ 
lă nu-şi mai găseşte baza în natură. Dacă omul este nefericit, cauzele 
sunt sociale, politice şi n-au nimic de-a face cu natura lucrurilor. Aşa¬ 
dar este posibil, aplicând alte principii politice, să fie refăcută fericirea 
omului. 

Privit astfel, Discursul asupra inegalităţii capătă alt loc în ansamblul 
operei. Unii au vrut să vadă în Discurs o explozie de individualism, ur¬ 
mată curând de o supunere în faţa celui mai riguros etatism ( Contractul 
social). Fără îndoială, în opera lui Rousseau există contradicţii, dar ele 
nu sunt atât de simple; termenii lor nu sunt izolaţi în cutare sau cutare 
lucrare, ci se regăsesc latent în fiecare din scrierile sale. Rousseau sim¬ 
te aceasta, pentru că gândeşte profund. Contractul social va fi un efort 
puternic de a le rezolva. 

Potrivit Discursului, istoria omului poate fi reprezentată prin această 
schemă: 

1. La origine, sălbaticul izolat, animal mărginit, paşnic şi bun, dar 
nu fericit, căci fericirea presupune conştiinţa fericirii. 

2. Primele societăţi omeneşti, epocă în care omul a fost cel mai feri¬ 
cit, epocă ce reprezintă un progres faţă de starea de natură, dar în care 
apar primele simptome ale decăderii. 

3. „Omul din om“*, la care a apărut proprietatea privată. Pentru a-şi 
apăra proprietăţile, oamenilor le vine ideea să creeze statul, printr-un 
contract încheiat între toţi oamenii din interiorul fiecărui grup sociaL 
Dar este vorba de un contract de înşelăciune. El duce, din aproape în 
aproape, până la despotism. Ultimele pagini ale Discursului au în ve¬ 
dere chiar societatea din timpul său. 

In locul contractului de înşelăciune care a dus la asemenea rezultate, 
Rousseau va elabora adevăratul contract, prin care fiecare om îşi va sa¬ 
crifica toată libertatea pentru a-şi salvgarda toată libertatea. 

Vedem deci că nu este nici o opoziţie între Contractul socialş i Dis¬ 
cursul asupra inegalităţii, ci că unul este continuarea celuilalt 

Rousseau are meritul de a fi schiţat, potrivit unei metode deja dia¬ 
lectice, istoria societăţii. Prin rigurozitatea gândirii sale, prin fineţea şi 
profunzimea analizelor, prin caracterul strălucit al formulelor, prin ar¬ 
doarea stilului său plin de pasiune, el a creat operele cele mai de seamă 
ale vremii sale. 


NOTĂ BIBLIOGRAFICĂ 

S-ar putea umple biblioteci imense cu tot ceea ce s-a scris despre 
Rousseau. Totuşi, lucru curios, nu există nici o biografie cu adevărat 
bună; în tot cazul, nimic comparabil cu Diderot sau cu Balzac de Andre 
Billy. Prea mulţi critici, invocând mărturisirile făcute de Rousseau în 
Spovedanii, cu privire la viaţa sa intimă, aii o supărătoare tendinţă de a-1 
considera drept un copil vicios sau un maniac, uitând măreţia istorică 
a operei Iul 

Cu privire la Rousseau, socotim că cea mai bună lucrare care a fost 
scrisă în franceză este cea a lui Bemard Groethuysen: J.-J. Rousseau, 
ed. Gallimard, Paris. Din păcate, este o carte aridă, căci este compusă 
din simple note, întrerupte de moartea autorului. Lucrarea se sprijină 

* In original, „l’homme de l’homme“. 

însă pe o cunoaştere aprofundată a operei, care este interpretată inte¬ 
ligent şi intr-un spirit foarte sănătos. 

Cu privire la Discursul asupra inegalităţii se pot consulta: 

Jean Morel: Izvoarele JDiscursului asupra inegalităţii" (Analele Jean- 
Jacques Rousseau, voi. V, pp. 119-198). Lucrare încă utilă, dar care com¬ 
portă în special analogii de amănunt In toate problemele politice, lucra¬ 
rea este serios depăşită de opera documentată a lui Robert Derathe: 
J.-J. Rousseau şi ştiinţa politică din vremea sa (Paris, 1950), care ne-a 
fost de mare folos. A se vedea şi articolul lui Antoine Adam, „Rousseau 
şi Diderot" ( Revue des Sciences humaines, ianuarie-martie 1949). 

In ceea ce priveşte textul, noi l-am urmat pe cel din ediţia critică a lui 
C. A Vaughan: The Polidcal Writings ofjeanjacques Rousseau (Cam- 
bridge, 1915,2 voL). El se bazează pe trei versiuni diferite: cea din 1755; 
versiunea (postumă) din 1782, apărută în ediţia Opere complete îngri¬ 
jită de Du Peyrou, după un text revăzut şi completat de Rousseau; în 
sfârşit, cea din 1801, care se pare că a fost stabilită pe baza unei copii 
revăzute de Rousseau. 

Aceste trei ediţii nu se deosebesc de altfel decât în anumite amănun¬ 
te. Când cităm Spovedaniile, ne referim la ediţia Grosclaude ( Clasici - 
seria verde, 1947). 



DISCURS 

ASUPRA URMĂTOAREI PROBLEME 
PROPUSE DE ACADEMIA DIN DIJON: 


CARE ESTE ORIGINEA INEGALITĂŢII 
DINTRE OAMENI Şl DACĂ ESTE ÎNGĂDUITĂ 
DE LEGEA NATURALĂ 


„Non in depravatis, sed in his quae bene secundum 
naturam se habent, considerandum est quid sit.naturale" 1 . 

Aristot, Politica, liber I, cap. II. 


1. „Natura trebuie studiată după fiinţele care se comportă potrivit legilor ei, iar 
nu după fiinţele corupte". 



Remarcă in legătură cu notele. — Am adăugat câteva note la 
aceste pagini, potrivit prostului meu obicei de a lucra firă continui¬ 
tate. Notele se îndepărtează uneori de la subiect în aşa măsură, în¬ 
cât nu mai este util să fie citite împreună cu textul. De aceea le-am 
lăsat la sfârşitul Discursului, în care am căutat, pe cât mi-a fost cu 
putinţă, să urmez drumul cel mai drept Cei care vor avea curajul 
s-o ia de la capăt vor putea să se amuze a doua oară cu străbaterea 
hăţişurilor, încercând să-mi parcurgă notele; ceilalţi, care nu le vor 
citi defel, nu vor pierde prea mult 



REPUBLICII DIN GENEVA 


Seniori măriţi, prea onoraţi şi suverani 2 


Convins că numai unui cetăţean virtuos i se cuvine să aducă patriei 
sale cinstiri pe care ea să le poată primi, lucrez de 30 de ani pentru a 
merita să vă ofer un omagiu public; şi cum acest fericit prilej compen¬ 
sează în parte ceea ce străduinţele mele n-au putut realiza, am crezut 
că-mi este permis să ţin seamă mai mult de râvna ce mă însufleţeşte 
decât de dreptul ce-ar fi trebuit să mi-o îngăduie. Având fericirea de a 
mă fi născut printre voi, cum aş fi putut oare să cuget asupra egalităţii 
pe care natura a instituit-o între oameni şi asupra inegalităţii pe care 
au statomicit-o ei, fără să mă gândesc la adânca înţelepciune cu care 
şi una şi cealaltă, fericit îmbinate în acest stat, contribuie, în chipul cel 
mai apropiat de legea naturală şi cel mai folositor societăţii, la menţine¬ 
rea ordinii publice şi la fericirea indivizilor? Căutând cele mai potrivite 
reguli pe care bunul-simţl-ar putea dicta în ceea ce priveşte constituirea 
unui guvernământ, am fost atât de impresionat de a le vedea pe toate 
puse în acţiune în statul vostru încât, chiar dacă n-aş fi fost născut în 
această cetate, aş fi socotit că nu pot să nu ofer acest tablou al societăţii 
umane aceluia dintre toate popoarele care mi se pare că posedă cele 
mai mari avantaje şi a prevenit cel mai bine abuzurile guvernământului 3 . 

2. Dedicaţia este adresată Consiliului general, adică ansamblului cetăţenilor. Dar 
puterea reală, era în mâinile Micului Consiliu, format din 25 membri, care n-a privit 
cu ochi buni această dedicaţie şi s-a răzbunai pe autor după publicarea cărţii Emil. 

3. întreg acest tablou al Republicii din Geneva este idealizat. In această epocă, 
Rousseau nu cunoştea natura lui reală. El n-a studiat seros guvernământul genevez 

Dacă mi-ar fi fost dat să-mi aleg locul naşterii, aş fi ales o societate 
care să nu depăşească prin mărimea ei graniţele puterilor umane, adică 
ale posibilităţii de a fi bine guvernată, şi în care, fiecare cetăţean fiind 
potrivit cu funcţia sa, nimeni n-ar fi silit să încredinţeze altora îndatori¬ 
rile sale 4 , un stat unde, toţi particularii cunoscându-se între ei, mano¬ 
perele obscure ale viciului, ca şi modestia virtuţii, n-ar putea să se sus¬ 
tragă privirilor şi judecăţii publicului, şi unde acest bun obicei de a se 
vedea şi a se cunoaşte ar face ca dragostea de patrie să însemne mai 
curând dragostea de cetăţeni decât dragostea de pământ 5 . 

Aş fi vrut să mă nasc într-o ţară unde suveranul şi poporul să nu poa¬ 
tă avea decât un singur interes, aşa încât toate mişcările mecanismului 
să tindă totdeauna numai la fericirea comună; cum aceasta nu e cu pu¬ 
tinţă decât dacă poporul şi suveranul constituie aceeaşi persoană 6 , în¬ 
seamnă că aş fi vrut să mă nasc sub un guvernământ democratic, tem¬ 
perat cu înţelepciune. 

Ai fi vrut să trăiesc şi să mor liber, adică supus unor legi al căror jug 
de onoare să nu-1 pot scutura nici eu şi nimeni altul: jug salutar şi blând, 
pe care capetele cele mai mândre îl poartă cu atât mai supuse cu cât 
sunt menite să nu poarte nici un alt jug. 

Aş fi vrut, aşadar, ca nimeni în stat să nu se poată socoti mai presus 
decât legea şi ca nimeni să nu poată obliga statul să recunoască ceva 

decât după publicarea lui Emil. Atunci şi-a schimbat părerea. în cea de-a şaptea Scri¬ 
soare de pe munte, se poate citi această apreciere asupra cetăţenilor din Geneva: 

„Sclavi ai unui regim arbitrar, ei se află fără apărare la discreţia a 25 de despoţi; 
atenienii, cel puţin, aveau 30.“ Vezi Vaughan, I, pp. 129-130. 

4. Aici se află în gemene critica regimului reprezentativ, care va fi dezvoltată în 
Contractul social (III, 15). 

5. Rousseau îi bănuieşte, destul de nedrept, pe filosofi de cosmopolitism, în care 
vede o atitudine de dispreţ faţă de propriul lui popor. „Sa nu aveţi încredere în aceşti 
cosmopoliţi ce vor căuta fără sfârşit în cărţile lor datorii pe care le dispreţuiesc, în 
loc să le îndeplinească în realitate. Cutare filosof îi iubeşte pe tătari, pentru a nu fi 
nevoit să-şi iubească vecinii". (Emil, I). 

6. Rousseau afirmă aici principiul suveranităţii poporului. De altfel el s-a procla¬ 
mat republican cu mult înainte de prezentul Discurs. Citim într-o scrisoare către 
Voltaire din 30 ianuarie 1750: „De asemenea, n-aţi judecat bine un republican, dat 
fiind că eram cunoscut de dumneavoastră ca atare. Ador libertatea. Urăsc deopotri¬ 
vă dominaţia şi sclavia". 

făcut în afara legii; căci oricare ar fi alcătuirea unui guvernământ, dacă 
acolo există un singur om care nu este supus legii, toţi ceilalţi sunt în 

1111 ? ef na ti onal ?i un alt 

şef străin, oricum şi-ar împărţi între ei autoritatea, este cu neputinţă ca 
şi unul şi celălalt să fie ascultaţi cum se cuvine şi ca statul să fie bine 
guvernat 

N-aş fi vrut să locuiesc într-o republică instituită de curând, oricât de 
bune i-ar fi fost legile, temându-mă că guvernământul, constituit poate 
altfel decât era nevoie pentru moment n-ar fi fost potrivit noilor cetăţeni, 
sau cetăţenii nu s-ar fi potrivit cu noul guvernământ astfel că statul ar 
fi fost în pericol de a fi zdruncinat şi distrus aproape îndată după naşte¬ 
rea sa Căci libertatea este ca acele alimente consistente şi suculente sau 
ca acele vinuri generoase, în stare să hrănească şi să întărească orga¬ 
nismele robuste, obişnuite cu ele, dar care copleşesc, ruinează şi îm¬ 
bată pe cei slabi şi firavi care nu sunt de fel obişnuiţi cu astfel de vinuri. 
Popoarele care s-au obişnuit să aibă stăpâni nu mai sunt în stare să se 
lipsească de ei. Dacă încearcă să-şi scuture jugul, ele se îndepărtează 
cu atât mai mult de libertate cu cât, luând drept libertate o lipsă de în- 
frânare care este cu totul altceva, revoluţiile le aruncă aproape totdeau¬ 
na în ghearele unor înşelători ce nu fac decât să le înăsprească lanţuri¬ 
le 7 8 . Chiar şi poporul roman, acest model pentru toate popoarele libere, 
n-a fost în stare să se guverneze când a scăpat de sub asuprirea Tarqui- 
nilor. înjosit de sclavie şi de muncile ruşinoase care-i fuseseră impuse, 
nu era la început decât o populaţie îndobitocită care a trebuit să fie me¬ 
najată şi guvernată cu cea mai mare înţelepciune, pentru ca, obişnuin- 
du-se încet-încet să respire aerul sănătos al libertăţii, aceste suflete mo¬ 
leşite sau mai curând abrutizate de tiranie, să dobândească treptat acea 


7. Atac împotriva monarhiei absolute. 

8. Rousseau, a cărui gândire este revoluţionară, şi-a exprimat în mai multe rân¬ 
duri teama sa personală de revoluţie: „Aflându-mă ]a Geneva în 1737 când oamenii au 
luat armele, am văzut cum tatăl şi fiul ieşeau înarmaţi din aceeaşi casă, unul pentru 
a se duce la primărie, celălalt pentru a pleca la tabăra sa, ştiind bine că peste două 
ore se vor afla faţă-n faţă, gata să se ucidă între ei. Această privelişte cumplită mi-a 
produs o impresie atât de puternică, încât am jurat să nu mă amestec niciodată în 
nici un război civil şi să nu susţin niciodată libertatea cu ajutorul armelor - nici prin 
prezenţa, nici prin încuviinţarea mea - dacă mi-aş recăpăta vreodată drepturile dc 
cetăţean". (Spovedanii, cartea V, p. 145). 

sobrietate de moravuri şi acel curaj plin de mândrie care l-au făcut să 
devină până la urmă cel mai respectat dintre toate popoarele. Aş fi dorit 
deci ca patria mea să fie o republică fericită şi liniştită, a cărei vechime 
să se piardă oarecum în negura timpurilor;-«rare-să-mid^uferit decât 
atingeri de natură să dea la iveală şi să întărească în locuitorii săi cura¬ 
jul şi dragostea de patrie şi unde cetăţenii, obişnuiţi de multă vreme cu 
o înţeleaptă independenţă, să fie nu numai liberi, ci şi demni de aceasta. 

Aş fi vrut să-mi aleg o patrie pe care o fericită neputinţă s-o abată 
de la sălbatica dragoste de cuceriri şi pe care o poziţie geografică şi mai 
fericită s-o scutească de teamă că ar putea deveni ea însăşi obiect de 
cuceriri pentru un alt stat; un oraş liber, situat între mai multe popoa¬ 
re, care nici unul să nu aibă interes să-l cotropească, ci să aibă interes 
fiecare să le împiedice pe celelalte de a-1 cotropi; pe scurt, o republică 
ce n-ar ispiti ambiţia vecinilor săi, iar la caz de nevoie ar putea în mod 
raţional să conteze pe ajutorul lor. Urmează că, fiind atât de fericit situa¬ 
tă, republica n-ar trebui să se teamă decât de ea însăşi; iar dacă cetăţe¬ 
nii ar fi obişnuiţi cu armele, faptul n-ar fi dictat de necesitatea de a-şi 
asigura apărarea; rostul acestui lucru ar fi mai curând de a întreţine le 
dânşii acea ardoare de luptă şi acel curaj plin de mândrie care se potri¬ 
veşte atât de bine cu libertatea şi stimulează dragostea de libertate. 

Aş fi căutat o ţară unde dreptul de a face legi să fie propriu tuturor 
cetăţenilor, căci cine poate să ştie mai bine decât ei în ce condiţii le pla¬ 
ce să convieţuiască în aceeaşi societate? Dar n-aş fi aprobat plebiscitele 
de felul celor practicate la romani, unde şefii statului şi oamenii cei mai 
interesaţi în menţinerea lui erau excluşi de la dezbaterile de care depin¬ 
dea adesea salvarea statului, şi unde, printr-o absurdă inconsecvenţă, 
magistraţii erau lipsiţi de drepturile de care se bucurau simplii cetăţeni. 

Dimpotrivă, pentru a împiedica proiectele interesate şi prost conce¬ 
pute, precum şi inovaţiile periculoase care i-au dus lapieire în cele din 
urmă pe atenieni, aş fi dorit ca nu oricine să aibă dreptul de a propune 
legi noi după fantezia sa, ci acest drept să aparţină numai magistraţilor; 
aş fi dorit ca ei să-l folosească cu atâta prudenţă, iar poporul, în ceea 
ce-1 priveşte, să fie atât de rezervat în a-şi da consimţământul pentru 
aceste legi şi ca promulgarea lor să nu se poată face decât cu atâta so¬ 
lemnitate, încât, înainte de a zdruncina alcătuirea statului, toţi să aibă 
vrane să st. convingă că legile devin sfinte si venerabile în primul rând 

datorită marii lor vechimi; poporul ajunge repede sa dispreţuiască acele 
legi pe care le vede schimbându-se în fiecare zi; iar dacă se deprinde să 
neglijeze vechile practici, sub pretextul că s-ar face mai bine, se intro- 
duc adeseâ măsuri foafte rele|)biitra a reirriedia lucruri mai puţin rele 9 . 

Mai cu seamă aş fi evitat, ca prost guvernată, o republică în care 
poporul, închipuindu-şi că poate să se lipsească de magistraţi sau să le 
lase numai o autoritate infimă, şi-ar fi rezervat în mod imprudent sar¬ 
cina administrării treburilor civile şi a executării propriilor sale legi: 
aceasta a fost probabil alcătuirea primitivă a celor dintâi guvemăminte, 
îndată după ieşirea din starea de natură; şi tot acesta a fost unul dintre 
viciile care au dus la pieire republica ateniană. 

Aş fi vrut însă o republică unde particularii, mulţumindu-se să apro¬ 
be legile şi să hotărască împreună, pe baza raportului şefilor asupra 
celor mai importante treburi publice, ar stabili tribunale respectate, ar 
preciza cu grijă diversele lor departamente, ar alege din an în an pe cei 
mai capabili şi mai întregi cencetăţeni ai lor pentru administrarea justi¬ 
ţiei şi guvernarea statului; într-o asemenea republică, virtutea magistra¬ 
ţilor fiind prin ea însăşi o mărturie a înţelepciunii poporului, i-ar tace pe 
toţi să se cinstească reciproc. Astfel, încât, dacă vreodată neînţelegeri 
funeste ar.tulbura armonia publică până şi acele momente de orbire şi 
greşeli ar fi marcate prin dovezi de moderaţie, de stimă reciprocă şi de 
un respect general faţă de legi - prevestiri şi chezăşii ale unei împăcări 
sincere şi permanente. 

Acestea sunt, seniori măriţi, prea onoraţi şi suverani, avantajele pe 
care le-aş fi căutat în patria ce mi-aş fi ales-o. Dacă providenţa ar fi adău¬ 
gat la toate acestea o poziţie minunată, o climă temperată, un sol fertil 
şi priveliştile cele mai plăcute ce se pot găsi sub soare, n-aş mai fi dorit, 
pentru a-mi încununa fericirea, decât să mă bucur de toate aceste bu¬ 
nuri în sânul iericitei mele patrii, trăind liniştit într-o plăcută unire cu 
concetăţenii mei, nutrind faţă de dânşii şi potrivit exemplului lor ome¬ 
nia, prietenia şi toate virtuţile şi lăsând după mine amintirea demnă a 
unui om de bine şi a unui patriot cinstit şi virtuos. 

9. Rousseau a insistat adesea asupra necesităţii, pentru un stat bine guvernat, 
de a se mulţumi cu un mic număr de legi. Numărul mare al legilor este pentru el 
un semn al decăderii moravurilor. Spiritul lui este plin de cunoştinţe privitoare la 
republicile antice şi el vede Republica din Geneva prin prisma acestora. 

Dacă, mai puţin fericit sau devenit înţelept prea târziu, m-aş fi văzut 
silit să-mi închei pe alte meleaguri o jalnică şi neputincioasă carieră, 
regretând inutil odihna şi pacea de care o tinereţe imprudentă m-ar fi 
lipsit, cel puţin aş fi nutrit în suflet sentimentele pe care n-aş fi avut pri¬ 
lejul să le manifest în ţara mea; şi, pătruns de o afecţiune caldă şi dezin¬ 
teresată pentru concetăţenii mei îndepărtaţi, le-aş fi adresat din adâncul 
inimii următoarele cuvinte: 

„Dragii mei concetăţeni, sau mai bine zis fraţilor, căci legăturile de 
sânge, ca şi legile, ne unesc aproape pe toţi, sunt fericit că nu pot să mă 
gândesc la voi fără a mă gândi în acelaşi timp la toate binefacerile de 
care vă bucuraţi şi al căror preţ poate nici unul dintre voi nu-1 ştie mai 
bine decât mine, care le-am pierdut Cu cât cuget mai mult asupra situa¬ 
ţiei voastre politice şi cetăţeneşti, cu atât sunt mai puţin în stare să-mi 
închipui cum ar fi putut natura lucrurilor omeneşti să permită o situaţie 
mai buna în toate celelalte guvemăminte, când este vorba de a asigura 
binele statului, totul se limitează totdeauna la proiecte teoretice şi cel 
mult la simple posibilităţi. Pentru voi fericirea este un fapt real şi nu 
vă rămâne decât să vă bucuraţi de ea: voi nu mai aveţi nevoie, pentru a 
deveni perfect fericiţi, decât să ştiţi să fiţi mulţumiţi de aceasta Suvera¬ 
nitatea voastră, dobândită sau recâştigată cu ajutorul săbiei şi păstrată 
de-a lungul a două secole datorită valorii şi înţelepciunii, este astăzi pe 
deplin şi universal recunoscuta Tratatele onorabile vă stabilesc hota¬ 
rele, vă asigură drepturile şi vă garantează liniştea Alcătuirea voastră 
este excelentă, fiind dictată de cea mai sublimă înţelepciune şi garan¬ 
tată de puteri prietene şi respectate; statul vostru este paşnic; n-aveţi să 
vă temeţi nici de războaie, nici de cuceritori; n-aveţi alţi stăpâni decât 
legile înţelepte ce vi le-aţi făurit, administrate de magistraţi întregi, aleşi 
de voi. Nu sunteţi nici atât de bogaţi încât să fiţi pervertiţi de huzur şi să 
pierdeţi, în mijlocul plăcerilor deşarte, gustul adevăratei fericiri şi al vir¬ 
tuţilor trainice, nici atât de săraci încât să aveţi nevoie în plus de ajutoa¬ 
re externe pe care nu vi le poate procura îndemânarea voastră. Iar pe 
voi menţinerea acestei libertăţi preţioase, pe care marile naţiuni nu şi-o 
pot păstra decât plătind impozite exorbitante, nu vă costă aproape nimic. 
Trăiască în veci, spre fericirea cetăţenilor săi şi ca pildă pentru popoare, 
o republică atât de înţelept şi atât de fericit alcătuită! Iată singura urare 
ce vă rămâne s-o faceţi şi singura grijă pe care trebuie s-o aveţi. Depinde 

doar de voi, de acum înainte, nu să vă făuriţi fericirea, căci străbunii voş¬ 
tri v-au scăpat de această grijă, ci s-o faceţi durabilă, folosind-o cu înţe¬ 
lepciune. De unirea voastră permanentă, de ascultarea voastră faţă de 
legi, de respectul vostru faţă de slujitorii lor depinde menţinerea voastră 
Dacă în rândurile voastre mai există vreun germen cât de mic de răutate 
sau neîncredere, grăbiţi-vă să-l distrugeţi ca pe o sămânţă funestă din 
care mai curând sau mai târziu ar rezulta nenorocirea voastră şi prăbuşi¬ 
rea statului. Vă conjur să cercetaţi în adâncul inimii şi să întrebaţi glasul 
tainic al conştiinţei voastre. Cunoaşte oare cineva dintre voi în univers 
un corp mai integru, mai luminat, mai demn de respect decât cel al ma¬ 
gistraturii voastre? Oare nu vă dau toţi membrii ei pildă de moderaţie, 
de simplitate în moravuri, de respect faţă de lege şi de înţelegerea cea 
mai sinceră? Aşadar acordaţi fără rezerve unor conducători atât de înţe¬ 
lepţi acea încredere salutară pe care raţiunea o datorează virtuţii; gân- 
diţi-vă că sunt aleşi de voi, că justifică încrederea voastră şi că onorurile, 
datorate celor pe care voi i-aţi făcut demnitari, se răsfrâng în mod ne¬ 
cesar asupra voastră. Nici unul dintre voi nu este atât de întunecat la 
minte ca să nu ştie că acolo unde încetează vigoarea legilor şi autorita¬ 
tea apărătorilor lor nu poate exista nici siguranţă, nici libertate pentru 
nimeni. Ce vă mai rămâne decât să faceţi de bunăvoie şi cu o îndreptă¬ 
ţită încredere ceea ce adevăratul interes, datoria şi raţiunea v-ar obliga 
să faceţi oricând? Fie ca niciodată o vinovată şi funestă indiferenţă faţă 
de menţinerea orânduirii să nu vă facă să neglijaţi cumva înţeleptele 
sfaturi ale celor mai luminaţi şi sârguincioşi dintre voi; fie ca dreptatea, 
moderaţia, fermitatea cea mai respectuoasă să continue a călăuzi toate 
actele voastre şi să vă facă să fiţi uniţi, în faţa întregului univers, exem¬ 
plul unui popor mândru şi modest, care-şi iubeşte la fel de mult gloria 
ca şi libertatea. Păziţi-vă mai ales - acesta va fi ultimul meu sfat - să daţi 
vreodată ascultare unor răstălmăciri sinistre sau discursuri înveninate, 
ale căror motive secrete sunt adesea mai periculoase decât acţiunile la 
care se referă. Toată caSa se trezeşte şi se pune în stare de alarmă la 
primul lătrat al unui bun şi credincios câine de pază, care nu latră nicio¬ 
dată decât la apropierea hoţilor; dar toată lumea urăşte acele animale 
zgomotoase şi supărătoare care tulbură fără încetare liniştea publică 
şi ale căror avertismente continue şi deplasate nu sunt ascultate nici 
măcar în momentul când sunt necesare". 



26 


J.-J. ROUSSEAU 


Iar voi, măriţi şi prea onoraţi seniori, voi, demni şi respectabili ma¬ 
gistraţi ai unui popor liber, îngăduiţi-mi să vă ofer în primul rând oma¬ 
giile şi stima mea. Dacă există în lume un rang de natură să-i iacă iluştri 
pe cei.ce-1 deţin, acela este fără îndoială rangul pe care-1 dau talentele şi 
virtutea, rangul de care v-aţi făcut demni şi la care v-au ridicat concetă¬ 
ţenii voştri. Propriul lor merit adaugă meritului vostru o nouă strălucire; 
pe voi, pe care oameni capabili ei înşişi de a guverna pe alţii v-au ales 
ca să-i guvernaţi, eu vă găsesc mai presus de ceilalţi magistraţi, după 
cum un popor liber - şi mai cu seamă cel pe care aveţi cinstea să-l con¬ 
duceţi - este, prin înţelepciunea şi raţiunea sa, mai presus de populaţia 
altor state. 

Fie-mi îngăduit să citez un exemplu care ar trebui să lase urmele cele 
mai adânci şi care va fi întotdeauna viu în inima mea. Nu-mi pot aminti 
fără cea mai caldă emoţie de virtuosul cetăţean care este autorul zilelor 
mele şi care în copilăria mea m-a educat în spiritul respectului ce vi se 
cuvenea. îl văd şi azi, trăind din munca mâinilor sale şi hrănindu-şi su¬ 
fletul cu cele mai sublime adevăruri. Văd operele lui Tacitus, Plutarh şi 
Grotius, amestecate în faţa lui cu uneltele profesiei sale. Lângă el, văd 
un fiu pe care-1 iubea şi care primea intr-un mod prea puţin fructuos în¬ 
văţămintele pline de dragoste ale celui mai bun dintre părinţi 10 . Dar 
dacă rătăcirile unei tinereţi smintite m-au făcut să uit pentru un timp 
aceste lecţii atât de înţelepte, am fericirea să dovedesc în cele din urmă 
că, oricât ar exista o înclinaţie spre viciu, e greu ca o educaţie, dacă ai 
pus intr-insa suflet să rămână, pierdută pentru totdeauna. 

Aşa sunt, măriţi şi prea onoraţi seniori, cetăţenii şi chiar simplii locui¬ 
tori născuţi în statui pe care-1 guvernaţi; aşa sunt oamenii învăţaţi şi înţe¬ 
lepţi care, sub numele de lucrători şi de popor, formează la alte naţiuni 
obiectul unor reprezentări atât de josnice şi false 11 . Tatăl meu, o mărtu¬ 
risesc cu bucurie, nu se deosebea de fel de concetăţenii săi: el nu era 
altceva decât sunt toţi ceilalţi; şi, aşa cum era, în orice ţară prietenia lui 
ar fi fost căutată şi cultivată - şi nu fără folos - de către oamenii cei mai 

10. In realitate, tatăl lui Rousseau a încetat de timpuriu să se mai ocupe de el. 

11. Aici apare senşyl profund al acestei dedicaţii. Idealul republican al lui Rousseau 
s-a fonnat ca o reacţie împotriva a ceea ce vede în Franţa din vremea sa. Tocmai în 
Franţa vechiului regim poporul formează obiectul unor „reprezentări atât de josnice 
şi false". 

cinstiţi. Nu se cuvine şi, mulţumesc cerului, nici nu este necesar să vă 
vorbesc de stima pe care o pot aştepta de la voi astfel de oameni; egalii 
voştri prin educaţie, ca şi prin drepturile naturii şi ale naşterii lor, ei sunt 
inferiorii voştri prin voinţa lor şi prin preferinţa cuvenită pe care au acor¬ 
dat-o meritului vostru, fapt pentru care şi voi le datoraţi un fel de recu¬ 
noştinţă. Aflu cu o vie satisfacţie cu câtă blândeţe şi condescendenţă 
temperaţi împreună cu ei gravitatea ce se potriveşte slujitorului legilor, 
cât de mult le răsplătiţi prin stimă şi atenţie ascultarea şi respectul pe 
care vi-1 datorează: purtare foarte justă şi înţeleaptă, de natură să şteargă 
din ce în ce mai mult amintirea evenimentelor nefericite care trebuie 
uitate pentru a nu le mai retrăi niciodată. Această purtare este cu atât 
mai judicioasă, cu cât acest popor drept şi generos îşi face o plăcere 
din datoria sa şi dă dovadă că-i place în mod firesc să vă cinstească, iar 
cei mai înfocaţi apărători ai drepturilor lor sunt totodată cei mai hotărâţi 
să le respecte pe ale voastre. 

Nu trebuie să ne mire dacă conducătorii unei societăţi civile o do¬ 
resc glorioasă şi fericită; dar oamenii se minunează foarte mult când 
acei care se consideră magistraţii, sau mai curând stăpânii unei patrii 
mai sfinte şi mai sublime, manifestă o oarecare dragoste pentru patria 
pământească ce-i hrăneşte 12 . Cât de plăcut îmi este să pot face în favoa¬ 
rea noastră o excepţie atât de rară şi să situez în rândul celor mai buni 
cetăţeni ai noştri pe aceşti depozitari plini de râvnă ai dogmelor simple, 
autorizate de legi, pe aceşti venerabili păstori de suflete, a căror eloc¬ 
venţă vie şi blândă duce cu atât mai bine în inimi maximele evangheliei, 
cu cât ei încep totdeauna prin a le practica personal! Toată lumea ştie cu 
cât succes este cultivată la Geneva marea artă a amvonului. Dar, prea 

12. In Contractul social (IV, 8), el dezvoltă ideea, indicată aici, că există o incompa¬ 
tibilitate între adevăratul creştinism şi patriotism: „Creştinismul este o religie întru 
totul spirituală, care se ocupă numai cu cele cereşti: patria creştinului nu este pe 
tumea aceasta. El îşi face datoria, este adevărat, dar o tac cu o profundă indiferenţă 
în seea ce priveşte succesul sau insuccesul actelor sale. Cu condiţia să nu aibă nimic 
a-şi reproşa, puţin îi pasă dacă totul merge bine sau prost în această lume. Dacă sta¬ 
tul este înfloritor, abia de îndrăzneşte să se bucure de fericirea generală, temân- 
du-se să se fălească cu gloria ţării sale: dacă statul piere, el binecuvântează mâna 
lui Dumnezeu care loveşte poporul sâu“ Rousseau face aici o excepţie pentru pas¬ 
torii din Geneva. 

obişnuiţi să vadă preoţii spunând una şi făcând alta 13 , puţini sunt oamenii 
care ştiu cât de mult domnesc în tagma slujitorilor noştri spiritul creşti¬ 
nismului, sfinţenia moravurilor, severitatea faţă de sine însuşi şi blânde¬ 
ţea faţă de alţii. Poate numai oraşului Geneva îi este hărăzit să dea pilda 
unei atât de perfecte uniri între o societate de teologi şi oameni de litere; 
în bună parte, tocmai pe înţelepciunea şi moderaţia lor recunoscută, 
tocmai pe râvna lor pentru înflorirea statului îmi întemeiez speranţa în- 
tr-o veşnică pace a acestuia; cu o bucurie plină de mirare şi de respect, 
remarc câtă oroare au ei de regulile groaznice aplicate de acei barbari 
blestemaţi ale căror exemple abundă în istorie şi care, pentru a susţine 
pretinsele drepturi ale lui Dumnezeu, adică interesele lor, erau cu atât 
mai puţin zgârciţi cu sângele oamenilor, cu cât le plăcea să creadă că 
al lor va fi totdeauna respectat 14 . 

Aş putea oare să uit de această preţioasă jumătate a republicii căreia 
i se datorează fericirea celeilalte şi a cărei blândeţe şi înţelepciune men¬ 
ţin acolo pacea şi bunele moravuri? Graţioase şi virtuoase cetăţene, 
soarta sexului vostru va fi totdeauna aceea de a-1 guverna pe al nostru. 
Fericită soartă, când casta voastră putere, exercitată numai în cadrul 
uniunii conjugale, nu se face simţită decât spre gloria statului şi a ferici¬ 
rii publice! Astfel comandau femeile în Sparta, şi tot astfel voi meritaţi 
să comandaţi în Geneva. Care barbar ar putea rezista glasului onoarei 
şi al raţiunii ce răsună în gura unei soţii iubitoare? Şi cine n-ar dispreţui 
un lux zadarnic, văzând îmbrăcămintea voastră simplă şi modestă care, 
prin strălucirea împrumutată de la voi, pare să fie cea mai prielnică fru¬ 
museţii? Menirea voastră este să păstraţi de-a pururi, prin dominaţia 
graţioasă şi inocentă şi prin spiritul vostru pătrunzător, dragostea de 
legi în stat şi buna înţelegere printre cetăţeni; să uniţi, prin căsătorii 
fericite, familiile dezbinate şi mai ales să îndreptaţi, prin stăruitoarea 
blândeţe a sfaturilor şi prin graţia modestă a cuvintelor voastre, defec¬ 
tele pe care tinerii noştri le vor căpăta în alte ţări. Căci de acolo, în locul 
atâtor lucruri folositoare de care ar putea profita, ei aduc, cu un ton pue¬ 
ril şi cu aere ridicole deprinse printre femei pierdute, numai admiraţia 

- onud icm ioIoo on iţiaţE un siţciiSH) siaw 

13. Aluzie satirică la biserica catolică. 

14. Rousseau se ridică aici cu aceeaşi vigoare ca şi Voltaire şi enciclopediştii îm¬ 
potriva crimelor fanatismului religios şi mai cu seamă ale Inchiziţiei. 

faţă de nu ştiu ce pretinse măreţii, frivol tribut al servitutii, care nicioda¬ 
tă nu vor avea preţul augustei libertăţi. Fiţi deci totdeauna ceea ce sun¬ 
teţi, păzitoarele caste ale moravurilor şi blândele legături ale păcii, şi 
continuaţi cu orice prilej să puneţi în valoare drepturile inimii şi ale na¬ 
turii în folosul datoriei şi al virtuţii. 

îmi place să cred că viitorul îmi va da dreptate, când îmi sprijin pe 
astfel de garanţii speranţa în fericirea comună a cetăţenilor şi în gloria 
republicii. Mărturisesc că toate aceste avantaje n-o vor face să aibă acea 
strălucire care orbeşte majoritatea ochilor şi al cărei gust pueril şi funest 
este cel mai periculos duşman al fericirii şi al libertăţii. Tineretul desfrâ¬ 
nat să-şi caute aiurea plăceri uşoare şi lungi căinţe; pretinşii oameni 
de gust n-au decât să admire în alte locuri măreţia palatelor, frumuseţea 
echipajelor, mobilele superbe, spectacolele pompoase şi toate rafina¬ 
mentele dezmăţului şi luxului. La Geneva nu vor găsi decât oameni; 
dar o astfel de privelişte îşi are totuşi valoarea sa, iar cei ce o vor căuta 
vor preţui mai mult decât ceilalţi. 

Binevoiţi, seniori măriţi, prea onoraţi şi suverani, să primiţi cu ace¬ 
eaşi bunătate respectuoasele mărturii ale interesului ce-1 port prospe¬ 
rităţii voastre comune. Dacă din nenorocire m-am făcut cumva vinovat 
de un oarecare patos indiscret în această vie revărsare a inimii mele, 
vă rog să iertaţi aceasta, primind calda afecţiune a unui adevărat patriot 
şi râvna fierbinte şi legitimă a unui om care nu cunoaşte o fericire mai 
mare decât aceea de a vă vedea pe toţi fericiţi. 

Sunt cu cel mai profund respect, 

Seniori măriţi, prea onoraţi şi suverani, 

Al vostru prea umil şi prea supus servitor şi concetăţean 15 . 

JEAN-JACQUES ROUSSEAU 


Chambeiy, 12 iunie 1754 


15. Din punct de vedere literar, această dedicaţie nu aparţine edormai bune opere 
ale lui Rousseau. Stilul este greoi şi întortocheat Rousseau nu poseda arta voltairiană 
de a face complimente. De altfel, era perfect conştient de aceasta. 



PREFAŢĂ 


Cea mai folositoare şi cea mai puţin înaintată dintre toate cunoştin¬ 
ţele omeneşti mi se pare că este cea despre om (B); si îndrăznesc să 
afirm că inscripţia templului de la Delii 1 cuprinde un precept mai impor¬ 
tant şi mai greu decât toate cărţile voluminoase ale moraliştilor. De 
aceea consider că subiectul acestui Discurs constituie una dintre pro¬ 
blemele cele mai interesante pe care şi le poate propune filosofia şi, din 
nefericire pentru noi, una dintre cele mai spinoase chestiuni pe care le 
pot rezolva filosofii; căci cum poţi cunoaşte izvorul inegalităţii dintre 
oameni dacă nu începi prin a-i cunoaşte chiar pe ei? Şi cum vă izbuti 
omuTsa se vadă aşa cum l-a format natura, cu toate schimbările pe care 
le-a suferit alcătuirea lui originară, datorită succesiunii timpului şi a lu¬ 
crurilor, şi cum va putea să deosebească ceea ce aparţine fondului său 
propriu de ceea ce au adăugat ori au schimbat la starea lui primitivă îm¬ 
prejurările şi progresele sale? Asemenea statuii lui Glaucus 2 , pe care 
timpul, marea şi furtunile o desfiguraseră într-atâta, încât semăna mai 
mult cut) fiară decât cu un zeu,B ufletul omenesc, mnHifjrat în gănnl 
socie tăţii d atorită unor nenu mărate cauze ce se repetau mereu, d atorită 
unei mulţimi de cunoştinţe câ ştigate şi de erori, datorită schim bărilor 
intervenite în constituţi a corpului si a tulburărilor continue pr ovocate 
de pasiunii şi-a schimbifi Ca să z^ rn asjM, î nfăţişarea în asa măsur ă, 
încât a devenit aproape de nerecunoscutjfiu mai regăsim în el fiinţa 
care se poartă totdeauna dupTprînapiî sigure şi neschimbate, nu mai 

1 Cunoaşte-te pe tine însuţi. 

2. Glaucus, zeitate a mării. 

Platon ( Republica, X, 611) compară sufletul omenesc cu Glaucus. Unit cu trupul, 
el este atât de deformat încât nu i se mai recunoaşte natura nemuritoare. Se vede 
că Rousseau, reluând această comparaţie, îi dă cu totul alt sens. 

găsim cereasca şi maiestuoasa simplicitate pe care i-a imprimat-o crea¬ 
torul lui, ci doar contrastul diform dintre pasiunea care-şi închipuie că 
raţionează şi intelectul delirant 

Şi mai dureros este faptul că, toate progresele speciei umane înde¬ 
părtând-o neîncetat de starea sa primitivă, cu cât acumulăm mai multe 
cunoştinţe noi, cu atât mai mult ne privăm singuri de mijloacele de a 
câştiga cunoştinţele cele mai importante; într-un anumit sens, tocmai 
prin feptul că am studiat-o mai mult, ne am pus singuri în imposibilita¬ 
tea de a o cunoaşte. 

Este uşor de văzut că în aceste schimbări succesive ale constituţiei 
umane trebuie să căufem primile origini ale deosebirilor ce-i despart pe 
oameni; aceştia, după părerea generală 3 , sunt de la natură la fel de egali 
între ei cum erau animalele din fiecare specie înainte ca dnerite cauze 
fi zice sa fi pe gugvagiaţfflepeTat^le observam la unele din e le. De fapt 
nueste^ecofrceput ca ace ste p rimgscfumbări, oricum s-ar fi întâmplat, 
să fi modificat în acelaşi timp şi în acelaşi fel pe toţi indivizii speciei; 
mai curând, în timp ce unii s-au perfecţionat ori au degenerat şi au câş¬ 
tigat însuşiri diferite - bune sau rele - care nu erau inerente naturii lor, 
alţii au rămas mai multă vreme în starea lor originară. Acesta a fost pri¬ 
mul izvor al inegalităţii dintre oameni, pe care putem să-l indicăm mai 
uşor în modul acesta general, decât să-i stabilim cu precizie adevăratele 
cauze. 

Cititorii mei să nu-şi închipuie, aşadar, că îndrăznesc să-mi închipui 
că am înţeles ceea ce mi se părea atât de greu de înţeles. Am schiţat 
doar câteva raţionamente, m-am încumetat să fac câteva presupuneri, 
mai puţin în speranţa că voi rezolva problema decât cu intenţia de a o 
clarifica şi de a o reduce la starea ei adevărată. Alţii vor putea cu uşurinţă 
să meargă mai departe pe acelaşi drum, fără săi fie cuiva lesne să ajun¬ 
gă la capăt; căci nu este o treabă uşoară să precizezi ce este originar şi 
ce este artificial în natura actuală a omului şi să cunoşti bine o realitate 
care astăzi nu mai există, care poate n-a existat defel 4 , care probabil că 

3. Susţinând egalitatea naturală a oamenilor, Rousseau îşi dă seama că enunţă 
un adevăr comun. Juriştii din şcoala dreptului natural erau, intr-adevăr, de acord 
asupra acestui punct 

4. „...Care poate n-a existat defel": aceste cuvinte au atras atenţia tuturor comenta¬ 
torilor. Ele sunt intr-adevăr surprinzătoare. Aici se poate vedea mai înlâi o precauţie. 
Zugrăvirea omului în stare de natură este incompatibilă cu povestirea c lin Geneza, 

nu va mai exista niciodată şi asupra căreia este totuşi necesar să avem 
noţiuni juste, pentru a aprecia cum se cuvine situaţia noastră prezentă. 
I-ar trebui chiar mai multă filosofie decât ne închipuim aceluia care ar 
încerca să stabilească exact ce precauţii trebuie luate pentru a fece ob¬ 
servaţii temeinice asupra subiectului în cauză; nu mi se pare nedemnă 
de un Aristotel sau de un Plinius al veacului nostru buna rezolvare a 
următoarei probleme: Ce experienţe ar 6 necesare pentru a reuşi sâ 
cunoaştem omul natural şi care sunt mijloacele pentru a Ace aceste 
experienţe in sânul societâdi? Departe de a încerca să rezolv această 
problemă, cred că am meditat îndeajuns asupra subiectului, pentru a 
mă încumeta să răspund dinainte că nici cei mai mari filosofi n-ar fi în 
stare să conducă atare experienţe, şi nici cei mai puternici suverani n-ar 
fi capabili să le iacă; de altfel nici nu este raţional să ne aşteptăm la o 
asemenea colaborare, având în vedere mai ales câtă perseverenţă sau 
mai degrabă câte cunoştinţe şi bunăvoinţă sunt necesare, de o parte şi 
de alta, pentru a ajunge la succes 5 . 

şi Rousseau preîntâmpină atacul teologilor prezentând-o ca o simplă ipoteză şi evi¬ 
tând să afirme că ea corespunde cu realitatea Această metodă era obişnuită la enci- 
clopedişti. Dar aici este, desigur, ceva mai mult Rousseau îşi dă bine seama că nici 
unul dintre faptele de care dispune nu-i poate sprijini teoria Este vorba de o ipoteză 
metafizică. V ezi Introducerea. 

5. Acest apel la experienţa ştiinţifică, de altfel destul de confuz, întrucât este vorba 
de a găsi ceea ce nu este decât o abstracţie metafizică, arată că Rousseau este con¬ 
ştient de lipsurile metodei sale abstracte. Vorbind despre un Aristotel sau un Plinius 
„al veacului nostru", Rousseau se gândeşte poate şi la Maupertuis, ale cărui opere au 
fost publicate în 1753 şi care, în Scrisoare asupra progresului ştiinţelor (§17: Expe¬ 
rienţe metaSzice) propune şi el astfel de experienţe. „Doi sau trei copii crescuţi îm¬ 
preună de la cea mai fragedă vârstă, fără nici un fel de raport cu ceilalţi oameni, îşi 
vor făuri de bună seamă un limbaj, oricât de limitat ar fi... Pentru ca experienţa să fie 
completă, ar trebui formate mai multe societăţi asemănătoare, alcătuindu-le din copii 
de diferite naţii; ar trebui mai ales să se evite ca aceste mici popoare să înveţe vreo 
altă limbiaceastă experienţă., ar putea desigur să ne sugereze şi altele cu privire 
la originea ideilor înseşi... După atâtea secole de-a lungul cărora, în ciuda eforturilor 
celor mai mari oameni, cunoştinţele noastre metafizice n-au făcut nici cel mai mic 
progres, este de crezut că dacă natura permite vreun astfel de progres, acesta nu s-ar 
putea realiza decât prin mijloace noi şi tot atât de extraordinare ca cele de mai sus". 
Cu privire la Maupertuis, vezi Diderot, Texte alese, II, „Classiques du peuple", p. 28 
şi următoarele. Diderot, în Scrisoare despre surdo-muţi, propune o experienţă de 
acelaşi gen (Assezşt-Toumeux, I, p. 351). 

Aceste cercetări atât de greu de făcut şi la care ne-am gândit atât de 
puţin până acum sunt totuşi singurele mijloace care ne rămân pentru a 
înlătura o mulţime de dificultăţi ce ascund cunoştinţei noastre bazele 
reale ale societăţii umane. Tocmai această necunoaştere a naturii omu¬ 
lui aruncă atâta nesiguranţă şi obscuritate asupra adevăratei definiţii a 
dreptului natural; căci ideea de drept,’spune Burlamaqui 6 7 , şi cu atât mai 
mult ideea de drept natural sunt, evident, idei relative la natura omului. 
Aşadar, continuă el, din însăşi natura omului, din constituţia şi din sta¬ 
rea lui trebuie deduse principiile acestei ştiinţe. 

Nu fără surpriză şi fără indignare se remarcă dezacordul ce dom¬ 
neşte în această importantă materie între diferiţii autori care au tratat-o. 
Printre cei mai mari scriitori, abia dacă se găsesc doi care să fie de ace¬ 
eaşi părere asupra acestui punct Fără a vorbi de vechii filosofi, ce par 
a se fi angajat să se contrazică între ei asupra principiilor celor mai fun¬ 
damentale, jurisconsulţii romani supun fără nici o deosebire omul şi 
toate celelalte animale aceleiaşi legi naturale, pentru că ei dau acest 
nume mai curând legii pe care însăşi natura o respectă decât celei pe 
care o impune; sau poate că aceasta se datorest e accepţ iei deosebite 
atribuite de jurisconsulţii romani cuvântului lese, pe care para -1 fi folo¬ 
sit c u acest prileî num aica o denumire a e xpresiei raportur ilorgenerale 
stabilite de natură înfreloateUnţele însufleţite, în vederea conservării 
ldrcomune. ModSîîflTTîefeCnnoscancrsub numele de lege decât o re¬ 
gulă prescrisă unei fiinţe morale, adică inteligente, libere şi considerate 
în raporturile sale cu alte fiinţe, limitează în consecinţă la singurul ani¬ 
mal înzestrat cu raţiune, adică la om, competinţa legii naturale; fiecare 
definind însă această lege în felul său, ei o întemeiază cu toţii pe princi¬ 
pii atât de metafizice încât chiar printre noi există foarte puţini oameni 
în stare să le înţeleagă, fiind departe de a le putea găsi ei înşişi. Astfel, 
toate definiţiile acestor savanţi, de altfel în permanentă contradicţie, co¬ 
incid numai în ceea ce priveşte teza că este imposibil să înţelegi legea 
naturii şi, prin urmare, să i te supui, fără a fi un foarte mare cugetător şi 
un profund metafizician; aceasta înseamnă tocmai că oamenii au trebuit 
să folosească pentru instituirea societăţii cunoştinţe care nu se dezvoltă 
decât cu multă greutate, şi numai la foarte puţini, chiar în sânul societăţii'. 

6. Vezi Introducerea. 

7. Aici apare superioritatea Iui Rousseau asupra predecesorilor săi, juriştii din 
şcoala dreptului natural. Arătând că ideea de lege n-a putut să apară decât târziu în 

Cunoscând atât de puţin natura, şi căzând atât de puţift de acord 
asupra sensului cuvântului lege, ar fi foarte greu să găsim împreună o 
bună definiţie a legii naturale. De altfel, toate cele aflate în cărţi, în afara 
defectului de a nu fi uniforme, îl au şi pe acela că sunt deduse din mai 
multe cunoştinţe ce nu sunt date oamenilor de la natură şi de ale căror 
avantaje oamenii nu pot fi conştienţi decât după ieşirea lor din starea 
de natură. Se începe prin a căuta regulile asupra cărora, spre folosul co¬ 
mun, ar fi fost bine ca oamenii să se pună de acord; apoi se dă numele 
de lege naturală înmănuncherii acestor reguli, fără altă dovadă decât 
binele care se presupune că ar rezulta din practica lor universală. Iată 
desigur, un fel foarte comod de a alcătui definiţii şi de a explica natura 
lucrurilor prin convenienţe aproape arbitrare. 

fl)ar atâta timp cât nu cunoaştem defel omul natural, în zadar vrem 
saHeterminăm legea pe care a primit-o, sau cea care se potriveşte cel 
mai bine constituţiei lui 8 . Tot ce putem vedea foarte limpede în legătu¬ 
ră cu această lege este că, pentru a fi lege, trebuie în primul rând ca 
voinţa celui pe care ea îl obligă să i se poată supune în mod conştient; 
apoi, pentru ca această lege să fie naturală, mai trebuie, de asemenea, 
să vorbească nemijlocit prin glasul naturii. * 

Lăsând deci deoparte toate cărţile ştiinţifice care nu ne învaţă decât 
să vedem oamenii aşa cum s-au făcut ei înşişi şi cugetând asupra prime¬ 
lor şi celor mai simple activităţi ale sufletului omenesc 9 , cred că disting 
do uă principii anterioare raţiunii: unul care ne face să fim putern ic in¬ 
teresaţi în bunăstarea şi conservarea noastră şi altul care ne inspiră o 

societate, Rousseau se străduieşte să alcătuiască o istorie adevărată a omului, a raţiu¬ 
nii lui, care nu mai apare gata formală, ci care se dezvoltă Aici avem de-a face cu 
un progres dialectic. 

8. Este ca şi când ar spune academicienilor din Dijon că întrebarea lor „dacă ea 
este autorizată de legea naturală" nu a fost bine pusă. Un motiv în plus pentru a nu 
obţine premiul. 

9. Rousseau, în psihologie, suferă influenţa, senzualismului lui Condillac. El soco¬ 
teşte că „activităţile" complexe ale sufletului se pot reduce prin analiză la activităţi 
mai simple La baza tuturora stă senzaţia Omul este o fiinţă care simte, înainte de 
a deveni o fiinţă care raţionează. Rousseau nu neagă aici existenţa unui drept natu¬ 
ral, dar încearcă să-l întemeieze pe „două principii anterioare raţiunii": iubirea de 
sine şi mila. Aşadar sensibilitatea omului natural este aceea care dă ascultare legii 
naturii. 

repulsie nat urală în faţa pieirii sausuferinţelor oricărei fiinţe simţitoare 
si în primulrand ă semem lornoştri. Dirf unirea şi îmbinarea pe care 
spirituTnostrii este în stare s-o realizeze cu aceste două principii, fără a 
fi necesar să fie introdus aici şi principiul sociabilităţii 10 , mi se pare că 
decurg toate regulile dreptului natural; reguli pe care raţiunea este apoi 
silită să le restabilească pe alte baze atunci când, prin dezvoltarea sa 
treptată, ea a reuşit să înăbuşe natura 

In felul acesta, nu mai eşti obligat să fad din om un filosof înainte de 
a-1 face om 11 . Datoriile lui faţă de alţii nu-i sunt dictate numai de lecţiile 
tardive ale înţelepciunii; şi, atâta vreme cât el nu se va opune impulsu¬ 
lui interior al milei, el nu va face niciodată rău altui om şi nici vreunei 
alte fiinţe simţitoare, cu excepţia cazului legitim când, fiind vorba de 
conservarea sa, este obligat să-şi dea preferinţă lui însuşi. Prin acest 
mijloc se pune capăt şi vechilor dispute asupra participării animalelor 
la legea naturală; căci este limpede că, nefiind înzestrate cu raţiune şi 
libertate, ele nu pot recunoaşte această regulă. Dar, ţinând într-un anu¬ 
mit fel de natura noastră prin sensibilitatea cu care sunt dotate, se va 
considera că şi ele trebuie să participe la dreptul natural şi că omul are 
faţă de ele un anumit fel de datorii. Se pare, în adevăr, că dacă sunt obli¬ 
gat să nu fac nici un rău semenului meu, aceasta se datoreşte mai puţin 
faptului că el este o fiinţă care raţionează decât faptului că este o fiinţă 
care simte; această calitate fiind comună animalului ca şi omului, tre¬ 
buie cel puţin să dea unuia dreptul de a nu fi chinuit în mod inutil de 
către celălalt * 

Studierea omului originar, a adevăratelor sale nevoi şi a principiilor 
fundamentale ale datoriilor lui continuă să fie singurul mijloc bun pe 
care îl putem folosi pentru rezolvarea numeroaselor dificultăţi pe care 
le întâmpinăm în legătură cu originea inegalităţii morale, în legătură cu 

10. Este unul dintre punctele esenţiale care îl vor opune pe Rousseau filosofilor. 
Manuscrisul din Geneva, unde se găseşte o primă versiune a Contractului social, 
conţine o combatere a articolului „Drept natural" din Enciclopedie, în care Diderot 
arată că omul natural este o fiinţă sociabilă. (Vezi Diderot Texte alese, voi. II, „Clas- 
siques du peuple", p. 162.) 

11. Iată sursa democratică a gândirii lui. întemeind viaţa morală pe raţiune, filo¬ 
sofii par să excludă oamenii de rând, care nu sunt instruiţi. Rousseau o întemeiază 
pe sensibilitate, care este comună tuturor oamenilor, fără deosebire de cultură. 

adevăratele baze ale corpului politic, cu drepturile reciproce ale mem¬ 
brilor săi şi cu nenumărate alte chestiuni asemănătoare, atât de impor¬ 
tante şi atât de puţin clarificate. 

Dacă privim societatea umană netulburati şi dezinteresaţi, se pare 
că ea nu n e înfăţişează la încenutlîecâtvi olenta oamenilor puternici şi 
a suprirea celor slabi 1 2 : spiritul se revoîtalmpotnva cruzimii unora sau 
este îndemnat să deplângă orbirea celorlalţi. Şi cum nimic nu este mai 
puţin statornic la oameni decât relaţiile exterioare ce se datoresc mai 
mult hazardului decât înţelepciunii, fie că le numim slăbiciune sau pu¬ 
tere, bogăţie sau sărăcie, rânduielile omeneşti par, la prima vedere, clă¬ 
dite pe nisip mişcător. Numai cercetându-le îndeaproape, numai după 
ce am îndepărtat praful şi nisipul care înconjoară clădirea, vom vedea 
temelia de neclintit pe care s-a ridicat şi vom învăţa să respectăm aceas¬ 
tă temelie. Fără lin studiu serios al omului, al însuşirilor sale naturale 
şi al dezvoltării lui succesive, nu vom izbuti niciodată să facem aceste 
deosebiri şi să distingem, în alcătuirea actuală a lucrurilor, ceea ce a 
făcut voinţa divină 13 de ceea ce a pretins să facă priceperea omenească. 
Cercetările politice şi morale prilejuite de importanta problemă ce o 
examinez sunt folositoare din toate punctele de vedere; iar istoria ipo¬ 
tetică a guvemămintelor este pentru om o lecţie instructivă în toate pri¬ 
vinţele. Văzând ce am fi devenit dacă am fi fost lăsaţi singuri, trebuie 
să învăţăm a binecuvânta pe acela a cărui mână binefăcătoare, îndrep¬ 
tând rânduielile noastre şi dându-le o întocmire de neclintit, a preîntâm¬ 
pinat dezordinea la care trebuiau să ducă şi a făcut ca fericirea noastră 
să ia naştere din mijloacele ce păreau că trebuie să constituie culmea 
nimicniciei noastre. 

Quem te Deus esse 

Jussit, humana qua parte locatus es in re, Disce u . 


12. Acesta este punctul de plecare al întregii gândiri a lui Rousseau. 

13. Nu este un artificiu de stil, dictat de prudenţă. La Rousseau, natura exprimă 
natura divină. 

14. ,Aflâ ce ţi-a poruncit divinitatea să fii şi ce loc ocupi tu în omenire", Persius, 
Satire, III, v. 71. 



DISCURS 

ASUPRA ORIGINII Şl FUNDAMENTELOR 
INEGALITĂŢII DINTRE OAMENI 


Am de vorbit despre om, şi problema pe care o examinez mă fece 
să cred că voi vorbi unor oameni; căci asemenea subiecte nu se dau 
când există teama de a recunoaşte adevărul Voi apăra deci cu încredere 
cauza umanităţii înaintea înţelepţilor care mă invită să fac aceasta şi nu 
voi fi nemulţumit de mine dacă mă voi dovedi demn de subiectul meu 
şi de judecătorii mei. 

Gândesc că în sânul omenirii există două feluri de inegalita te:vuna 
pe care o numesc natu rală sau fizic ă, pentru că este stabilita de natură 
şi constă în deosebireă’de vârstă, sănătate, putere fizică şi calităţi ale 
spiritului sau sufletului; alta care poate fi numită inegalitate morală sau 
politică, pentru că depinde de un fel de convenţie şi este stabilită, sau 
’celputin autorizată, prin consimţământul oamenilor. Această inegalitate 
constă din diferitele privilegii de care se bucură unii în dauna altora, ca, 
de pildă, acela de a fi mai bogaţi, mai onoraţi, mai puternici decât alţii, 
sau chiar de a-i fece să li se supună^/ 

Nu se poate pune întrebarea care este izvorul inegalităţii naturale, 
pentru că răspunsul este enunţat în însăşi definiţia cuvântului. Cu atât 
mai puţin ne putem întreba dacă există vreo legătură esenţială între 
cele două feluri de inegalitate. Căci aceasta ar însemna să ne întrebăm, 
cu alt cuvinte, dacă cei ce comandă au în mod necesar o valoare mai 
mare decât cei ce se supun şi dacă puterea trupului sau a spiritului, în¬ 
ţelepciunea sau virtutea se găsesc întotdeauna la aceiaşi indivizi, pro¬ 
porţional cu puterea sau cu bogăţia lor, problemă ce s-ar cuveni, poate, 
să fie discutată de nişte sclavi referindu-se la stăpârjii lor, dar care nu 
se potriveşte unor oameni raţionali şi liberi, care caută adevărul. 

Atunci despre ce este vorba în acest Discurs? Este vorba de a arăta, 
în evoluţia lucrurilor, momentul când dreptul a luat locul violent ei şi na¬ 
tura a fost supusă legii; să-l slujească pe cel slab, iar poporul saŞTeum- 
pereoTuuşte imaginară cu preţul unei fericiri reale. 

Toţi filosofii care au studiat bazele societăţii au simţit necesitatea de 
a merge cu studiul până la starea de natură , dar nici unul nu a ajuns 
până acolo. Unii n-au ezitat nici o clipă sa atribuie omului din această 
stare noţiunea de drept şi nedrept, fără să se îngrijească de a aduce do¬ 
vezi că omului îi trebuia această noţiune, sau cel puţin că îi era folositoa¬ 
re. Alţii au vorbit despre dreptul natural pe care 2 are oricine de a-şi 
păstra ceea ce îi aparţine, fără să explice ce înţelegeau ei prin a aparţine. 
Alţii au fost de părere că la început cei mai tari s-au făcut stăpâni peste 
cei mai slabi şi că astfel a apărut guvernământul, fără să se gândească 
la timpul care a trebuit să treacă până când oamenii să poată pricepe în¬ 
ţelesul cuvintelor autoritate şi guvernământ în sfârşit, vorbind cu toţii 
neîncetat despre nevoie, lăcomie, asuprire, dorinţă şi orgoliu, au trans¬ 
pus în starea de natură idei pe care ei le dobândiseră în societate: vor¬ 
beau despre omul sălbatic, dar zugrăveau omul civilizat Nici nu le-a 
trecut prin minte celor mai mulţi dintre autorii noştri să pună la îndoială 
existenţa stării de natură, în timp ce din citirea cărţilor sfinte se vede 
că primul om, primind în chip nemijlocit cunoştnţe şi precepte de la 
Dumnezeu, nu se găsea de fel în această stare; de asemenea, acordând 
scrierilor lui Moise încrederea pe care trebuie să le-o acorde orice filo¬ 
sof creştin, nu se poate admite că, fie chiar şi înainte de potop, oamenii 
s-ar fi găsit vreodată într-o stare pură de natură, afară doar dacă n-ar fi 
căzut în această stare datorită vreunei întâmplări neobişnuite: paradox 
foarte greu de susţinut şi cu totul imposibil de dovedit 1 . 

Să începem deci prin a îndepărta toate faptele, căci ele n-au legătu¬ 
ră cu subiectul 2 . Cercetările pe care le putem întreprinde în această 

1. întreg acest pasaj trebuie considerat ca fiind dictat de prudenţă. O afirmaţie ca 
„primul om, primind în chip nemijlocit cunoştinţe şi precepte de la Dumnezeu" este 
prea potrivnică ideilor lui Rousseau pentru a fi luată în serios. De altfel, Rousseau, 
care se străduieşte să-şi bazeze religia sa pe raţiune şi pe conştiinţa morală, a respins 
întotdeauna revelaţia, cu toate că el găseşte ceva divin în evanghelie 

2. Multă cerneală s-a consumat pe seama acestei fraze, şi nu fără motiv. Potrivit 
unei prime interpretări, Rousseau are în vedere aici faptele Genezei. Şi în acest caz, 

privinţa nu trebuie să le luăm drept adevăruri istorice, ci numai ca ratio- 
namente ipotetice si condiţio nate, care mai degrabă pot să lămurească 
natura lucrurilor decât saarăGTadevărata lor origine, şi asemănătoare 
ipotezelor pe care le fee în fiecare zi fizicienii noştri cu privire la alcătui¬ 
rea lumii. Religia ne porunceşte să credem că, de vreme ce Dumnezeu 
însuşi i-a scos pe oameni din starea lor de natură îndată ce au fost creaţi, 
ei sunt inegali pentru că el a vrut să fie astfel 3 : dar religia nu ne opreşte 
să facem ipoteze, bazate numai pe natura omului şi a fiinţelor ce-1 încon¬ 
joară, cu privire la ceea ce ar fi putut să devină neamul omenesc dacă 
ar fi fost lăsat în voia soartei. Iată ce mi se cere şi ce îmi propun să exa¬ 
minez în acest Discurs. Cum subiectul se referă la om în general, voi 
căuta să folosesc un limbaj care să se potrivească tuturor naţiunilor; 
mai mult, uitând de timp şi de loc ca să mă pot gândi numai la oamenii 
cărora le vorbesc, am să-mi închipui că mă aflu în liceul de la Atena, 
expunând ceea ce am învăţat din lecţiile profesorilor mei şi având jude¬ 
cători ca Platan şi Xenocrate 4 , iar drept auditoriu - omenirea. 

Omule, din ce loc ai fi, oricare ţi-ar fi părerile, ascultă: iată istoria ta 
aşa cum mi s-a părut că o citesc, nu în cărţile semenilor tăi, care sunt 
mincinoase, ci în natură 5 , care nu minte niciodată. Tot ce va veni de la 

tot prudenţa ar fi cea care îl inspiră. Credem că această teză conţine o parte din ade¬ 
vărata sa poziţie, dat fiind locul acestei fraze în Discurs. Ea apare ca o concluzie 
care decurge din rândurile precedente: „să începem deci'. 

Dar aceasta nu este de ajuns. Rousseau se referă de bună seamă la toate faptele 
observate. Se obiectează că Rousseau a folosit toate faptele posibile: povestiri ale că¬ 
lătorilor etc. Este adevărat Dar nici o povestire a vreunui călător nu descrie viaţa 
unui sălbatic izolat Iată de ce .faptele n-au legătură cu subiectul". Rousseau substi¬ 
tuie deci cercetării istorice şi etnografice raţionamentul analitic. Rousseau porneşte 
de la omul social din vremea sa, îl despoaie cu ajutorul imaginaţiei de toate elemen¬ 
tele sociale pe care i le găseşte şi, astfel, ajunge la această abstracţie: omul natural. 
Esenţialul este de a arăta că toate instituţiile sociale sunt întâmplătoare. 

3. Stratagema, obişnuită la enciclopedişti, este aici evidentă. 

4. Xenocrate din Calcedonia (396-314 î-Ch.), discipol al lui Platon. 

5. Ideea de natură are la Rousseau multe sensuri diferite. Se pare că cuvântul are 
aici un conţinut foarte subiectiv. Este ceea ce descoperă Rousseau în sinea lui, când 
pretinde că ar da la o parte toate elementele sociale. Pentru a alcătui Discursul, el 
a plecat să se reculeagă în pădurea de la Saint-Germain; acolo i s-a părut că a găsit 
imaginea primelor timpuri. Iluzia este scoasă la iveală imediat, de fraza următoare 

ea va fi adevărat; fals nu va fi decât ceea ce voi adăuga de la mine, fără 
să vreau. Vremurile despre care voi vorbi sunt foarte îndepărtate: cât de 
mult te-ai schimbat faţă de ce erai! îţi voi descrie, ca să spunem astfel, 
viaţa speciei tale, după însuşirile pe care le-ai căpătat, şi pe care educaţia 
şi obiceiurile tale au putut să le corupă, dar n-au putut sale distrugă. 
Simt că există o vârstă la care omul individual ar vrea să se oprească. 
Tu vei căuta vârsta la care ai dori să se fi oprit specia ta. Nemulţumit 
de starea ta prezentă, din motive care prevestesc urmaşilor tăi nefericiţi 
nemulţumiri şi mai mari, poate că ai vrea să te întorci înapoi; şi acest 
sentiment trebuie să constituie un elogiu pentru primii tăi strămoşi, 
să fie o critică la adresa contemporanilor tăi şi să-i îngrozească pe cei 
ce vor avea nenorocirea de a trăi după tine. 



PARTEA ÎNTÂI 


Oricât de important ar fi - pentru a ne forma o părere justa asupra 
stării naturale a omului - să-l cercetăm de la origine şi să-l examinăm, 
ca să spun astfel, în embrionul primar al speciei, nu-i voi urmări alcătui¬ 
rea de-a lungul dezvoltării sale succesive; nu mă voi apuca să caut în 
sistemul animal ce a putut să fie el la început, pentru a deveni în cele 
din urmă ceea ce este 1 . Nu voi cerceta dacă nu cumva unghiile alungite 
ale omului au fost mai întâi - aşa cum socotea Aristotel - nişte gheare 
încovoiate; dacă el nu avea blană ca un urs; şi dacă, mergând în patru 
labe (C), privirile sale îndreptate spre pământ şi limitate la un orizont 
de câţiva paşi nu marcau totodată caracterul şi limitele ideilor lui. N-aş 
putea să fac, în legătură cu această schiţă, decât presupuneri vagi şi 
oarecum imaginare. Anatomia comparată a făcut până acum prea puţi¬ 
ne progrese, observaţiile naturaliştilor sunt încă prea nesigure, pentru 
a se putea întemeia pe asemenea elemente un raţionament solid. Astfel, 
fără a recurge la cunoştinţele supranaturale pe care le avem în această 
privinţă, şi fără a ne referi la schimbările care au trebuit să survină în 
conformaţia internă şi externă a omului pe măsură ce-şi adapta mem¬ 
brele la noi folosinţe şi se hrănea cu noi alimente, voi presupune că a 
fost totdeauna conformat aşa cum îl văd astăzi: mergând în două picioa¬ 
re, servindu-se de mâini ca şi noi, cuprinzând cu privirea întreaga natură 
şi măsurând cu ochii vasta întindere a cerului. 

Dezbrăcând această fiinţă, astfel alcătuită, de toate darurile suprana¬ 
turale pe care nu a putut să le capete şi toate însuşirile artificiale pe care 
nu le-a putut câştiga decât în urma unui lung progres, într-un cuvânt, 

1. El se abţine aici să-şi precizeze poziţia faţă de ipoteza evoluţiei speciilor. A se 
compara cu Diderot, mai îndrăzneţ în această privinţă: Despre interpretarea naturii, 
XII. - Diderot: Texte alese, voi. II, „Classiques du peuple", pp. 45-47. 

privind-o aşa cum a trebuit să iasă din mâinile naturii, eu văd 2 în ea un 
animal mai puţin puternic decât unele animale, mai puţin ager decât 
altele, dar în tot cazul, organizat mai bine decât toate. îl văd potolindu-şi 
foamea sub un stejar, astâmpărându-şi setea cu apa primului pârâu, 
găsindu-şi odihna la umbra arborelui care l-a hrănit; şi iată nevoile lui 
satisfăcute. 

Pământul, numai cu fertilitatea lui naturală (D) şi acoperit de păduri 
imense pe care securea nu le-a atins niciodată, oferă la fiecare pas de¬ 
pozite de alimente şi adăposturi pentru animale de tot soiul. Oamenii, 
împrăştiaţi printre ele, observă şi imită hărnicia lor şi chipul acesta se 
ridică până la instinctul animalelor; au avantajul că, în timp ce fiecare 
specie îşi are instinctele sale proprii, ei, nea vând poate nici unul care 
să le aparţină, şi le-au însuşit pe toate şi s-au hrănit cu cea mai mare 
parte din alimentele diferite (E) pe care celelalte animale şi le împart 
şi, prin urmare, şi-au găsit hrana mai uşor decât oricare dintre ele. 

Obişnuiţi din copilărie cu intemperiile aerului şi cu asprimea ano¬ 
timpurilor, învăţaţi cu oboseala şi siliţi să-şi apere goi şi fără arme, viaţa 
şi prada împotriva celorlalte animale sălbatice sau să scape de ele prin 
fugă, oamenii îşi făuresc o constituţie fizică robustă şi aproape de ne¬ 
clintit Copiii, venind pe lume cu excelenta constituţie a părinţilor şi 
întărind-o la rândul lor prin aceleaşi exerciţii care au făurit-o dobândesc 
astfel toată vigoarea de care este în stare specia umană. Natura se poar¬ 
tă cu dânşii ca şi legea Spartei cu copiii cetăţenilor, pe cei bine clădiţi 
făcându-i puternici şi viguroşi, iar pe toţi ceilalţi lăsându-i să piară 3 , spre 
deosebire de societatea noastră, unde statul, determinându-i pe părinţi 
să vadă în copii o povară, îi ucide fără deosebire înainte de a se naşte. 

Trupul omului sălbati c fiind singura unealtă pe care o cunoaşte, el 
îi dă diferite întrebuinţări, inaccesibile pentru noi din lipsă de exerciţiu; 
iscusinţa ne-a făcut să ne pierdem forţa şi agerimea, pe când pe el nece¬ 
sitatea l-a silit să şi le însuşească. Dacă ar fi avut o secure, oare ar fi pu¬ 
tut să rupă cu mâna ramuri atât de groase? Dacă ar fi avut o praştie, ar 
fi putut să arunce o piatră cu mâna atât de puternic? Dacă ar fi avut o 
scară, s-ar fi căţărat cu atâta uşurinţă pe copaci? Dacă ar fi avut un cal, 

2. Rousseau nu ascunde caracterul intuitiv al descrierii sale. 

3. Aici este întrevăzută teoria selecţiei naturale. 

ar fi putut să alerge atât de repede? Lăsaţi omului civilizat timpul să-şi 
strângă în jurul lui toate aceste unelte; fără îndoială că el va întrece cu 
uşurinţă omul sălbatic. Dar dacă vreţi să vedeţi o luptă şi mai inegală, 
puneţi-i faţă în faţă goi şi fără arme; vă veţi da seama îndată cât de avan¬ 
tajos este să dispui totdeauna de toate forţele, să fii gata oricând pentru 
orice eventualitate şi să ai, cum s-ar spune, totdeauna totul cu tine (F). 

Hobbes pretinde că omul este prin firea lui cutezător şi nu doreşte 
decât să atace şi să lupte. Un filosof ilustru 4 , dimpotrivă socoteşte, iar 
Cumberland 5 şi Pufendorf susţin şi ei, că nu există fiinţă atât de fricoasă 
ca omul în starea de natură, că el tremură tot timpul şi e gata de fugă la 
cel mai mic zgomot neaşteptat, la cea mai mică mişcare pe care o ob¬ 
servă Aceasta se poate întâmpla când este vorba de lucruri pe care nu 
le cunoaşte; şi nu mă îndoiesc că-1 sperie toate priveliştile noi pe care le 
întâlneşte ori de câte ori nu poate distinge la ce bine sau rău fizic tre¬ 
buie să se aştepte, ori atunci când nu poate să-şi măsoare puterile cu 
primejdiile pe care le are de întâmpinat; dar astfel de împrejurări sunt 
rare în starea de natură, unde toate lucrurile se desfăşoară în chip uni¬ 
form şi unde suprafaţa pământului nu este supusă schimbărilor bruşte 
şi continue pricinuite de pasiunile şi nestatornicia popoarelor închegate. 
Omul sălbatic , trăind însă izolat printre animale şi găsindu-se de timpu¬ 
riu în situaţia de a se măsura cu ele, şi-a dat seama curând de deosebi¬ 
rea dintre el şi animal; văzând că le întrece mai mult prin iscusinţă de¬ 
cât îl întrec ele prin forţă, a învăţat să nu se mai teamă. Puneţi un urs 
sau un lup să se lupte cu un sălbatic robust, sprinten şi curajos aşa cum 
sunt toţi, înarmat cu pietre şi cu un băţ zdravăn; veţi vedea că pericolul 
este cel puţin acelaşi pentru amândoi şi că după mai multe experienţe 
de acest fel, fiarele sălbatice, cărora nu le place să se atace unele pe alte¬ 
le, nu vor mai ataca de bunăvoie omul, găsindu-1 tot atât de crud ca şi 
ele. Faţă de animalele a căror putere este într-adevăr mai mare decât 
isteţimea lui, el se află în aceeaşi situaţie ca şi animalele din specii mai 

4. Montesquieu: Spiritul legilor, 1,2. 

5. Cumberland (1631-1718), episcop anglican. Autorul unui Tratat filosofic despre 
legile naturale, tradus de Barbeyrac (Amsterdam, 1744). Adversar al lui Hobbes, 
căruia îi opune legea bunăvoinţei universale. Rousseau l-a citit, dar gândirea sa n-a 
fost influenţată de el. 

slabe, care totuşi supravieţuiesc; dar omul are avantajul că, deşi nu este 
mai puţin înclinat să fugă decât ele, găsind în copaci un adăpost aproa¬ 
pe sigur, el are totdeauna posibilitatea să aleagă între fugă şi luptă. Vom 
adăuga că, pe cât se pare, nici un animal nu se luptă în mod firesc cu 
omul, afară de cazul propriei sale apărări sau al unei stări de extremă 
înfometare, şi nici nu manifestă faţă de el acea antipatie violenţă care 
pare să anunţe că cutare specie este destinată de natură să servească 
drept hrană alteia. 

Iată, fără îndoială, motivele pentru care negrii şi sălbaticii se sinchi¬ 
sesc atât de puţin de fiarele pe care le pot întâlni în păduri. în această 
privinţă, caraibii din Venezuela, bunăoară, trăiesc în cea mai deplină 
siguranţă şi fără a avea cel mai mic neajuns. Cu toate că sunt aproape 
goi, spune Franţois Corceai, aceasta nui împiedică să meargă cu îndrăz¬ 
neală în păduri, fără alte arme decât săgeata şi arcul; dar nu s-a auzit 
niciodată ca vreunul dintre ei să fi fost mâncat de fiare. 

Alţi duşmani mai de temut, şi împotriva cărora omul nu are aceleaşi 
mijloace de a se apăra, sunt i nfirmităţile naturale - copilăria, băt râneţea 
şi bo lile de tot felul - semne triste ale slăbiciunii noastre , dintre care 
primeledouă sunt comune tuturor animalelor, iar ultimul aparţine în 
special omului ce trăieşte în societate. Observ chiar, în ceea ce priveşte 
copilăria, că mama ce-şi poartă pretutindeni copilul cu ea îl hrăneşte 
cu mult mai uşor decât femelele mai multor animale, care sunt nevoite 
să plece şi să vină neîncetat, lucru foarte obositor, pe de o parte pentru 
a-şi căuta hrana, iar pe de altă parte pentru a-şi alăpta sau a-şi hrăni puii. 
Este adevărat că dacă femeia a pierit, copilul riscă foarte mult să piară 
împreună cu ea; dar această primejdie este comună la sute de alte spe¬ 
cii, ai căror pui multă vreme nu sunt în stare să-şi caute hrana singuri; 
iar dacă copilăria este mai lungă la noi, viaţa fiind şi ea mai lungă, totul 
continuă să fi oarecum egal din acest punct de vedere (G), deşi în ceea 
ce priveşte durata primei copilării şi numărul puilor (H) există alte re¬ 
guli, care nu intră în subiectul mea La bătrâni, care acţionează şi trans¬ 
piră puţin, nevoia de hrană se micşorează o dala cu posibilitatea de a şi-o 
procura; şi cum viaţa sălbatică îi scuteşte de gută şi reumatism, iar bătrâ¬ 
neţea este răul cel mai puţin susceptibil de a fi remediat prin îngrijiri 
umane, ei se sting în cele din urmă, fără ca cineva să observe că au în¬ 
cetat de a mai exista şi aproape fără ca măcar ei înşişi să bage de seamă. 

în privinţa bolilor, n-am sa repet declaraţiile zadarnice şi false pe 
care le fee'împotriva medicinei majoritatea oamenilor sănătoşi 6 ; dar voi 
întreba dacă există vreo observaţie temeinică din care s-ar putea trage 
concluzia oă în ţările unde această artă este mai neglijată viaţa medie a 
omului ar fi mai scurtă decât în ţările unde medicina este cultivată cu 
cea mai mare grijă. Şi cum ar putea oare să fie, când noi ne creăm bete¬ 
şuguri mai multe decât leacurile pe care le poate oferi medicina? Extre¬ 
ma inegalitate în felul de viaţă, excesul de inactivitate la unii, excesul de 
muncă la alţii, uşurinţa de a excita şi de a satisface poftele şi senzualita¬ 
tea noastră, alimentele prea rafinate ale celor mai bogaţi, care îi hrănesc 
cu sucuri prea consistente şi le provoacă indigestii, hrana mizerabilă a 
celor săraci, pe care nici aşa adesea n-o au, şi a cărei lipsă îi împinge 
să-şi încarce cu lăcomie stomacul când au prilejul, nopţile nedormite, 
excesele de tot felul, manifestarea nestăpânită a tuturor pasiunilor, obo¬ 
seala şi extenuarea spirituală, necazurile şi grijile fără număr care există 
în toate păturile sociale şi care macină spiritele neîncetat - iată dovezile 
funeste că majoritatea relelor noastre ni le facem singuri şi că le-a m fi 
evit at aproa pe pe toate păstrându-ne felul de viaţă simplu, unifor mşî' 
solitar care ne -a tostoresens de natură Dacă ea ne-a hărăzit să firn să¬ 
nătoşi, îndrăznesc aproape să afirm că starea de gândire este o stare 
contra naturii şi că omul care cugetă este un animal degenerat 7 . Când 
ne gândim la constituţia solidă a sălbaticilor, cel puţin a acelora pe care 
nu i-am distrus cu băuturile noastre alcoolice, când ştim că ei aproape 
nu cunosc alte boli decât rănile şi bătrâneţea, ajungem să credem că 
s-ar putea scrie cu uşurinţă istoria bolilor omeneşti urmărind istoria 
societăţilor civile. Cel puţin aceasta este părerea lui Platon, care, în legă¬ 
tură cu anumite leacuri folosite sau aprobate de Podalir şi Macaon în 

6. Rousseau, bolnav, a recurs mereu la serviciile medicilor. Vezi Spovedanii. 

7. Formulă celebră. Antiraţionalismul lui Rousseau a fost negat (Vezi Beaulavon, 
comentariu la Profesa de credinţă a unui preot din Savoia, şi Derathe: Raţionalismul 
lui Rousseau, 1948). Teză pe care unele aspecte ale operei o fac să fie greu de sus¬ 
ţinut. Acest antiraţionalism se manifestă aici. Totuşi nu trebuie trecut cu vederea 
paradoxul de care Rousseau este conştient -,Îndrăznesc aproape să afirm". El con¬ 
stă pur şi simplu că societatea, dezvoltând raţiunea, a dezvoltat în acelaşi timp toate 
felurile de rău fizic care îl fac pe om nefericit aspect contradictoriu al progresului. 
Ar fi greşit să tragem de aici concluzia ca Rousseau condamnă reflecţia şi cugetarea. 

timpul asediului Troiei 8 , socoteşte că diferitele boli pe care aceste lea¬ 
curi aveau să le provoace încă nu erau cunoscute pe atunci oamenilor; 
iar Celsius 9 afirmă că dieta, astăzi atât de necesară, a fost născocită abia 
de Hippocrate. 

Fiind atât de puţin expus bolilor, omul în starea de natură nu prea 
are deci nevoie de leacuri şi mai puţin încă de media; specia umană nu 
stă mai prost din acest punct de vedere decât toate celelalte; şi e uşor 
să aflăm de la vânători dacă în expediţiile lor se găsesc multe animale 
infirme. Ei găsesc mai multe dintre acelea care au căpătat răni grave ce 
s-au cicatrizat foarte bine, care au avut oase şi chiar membre fracturate 
ce s-au vindecat fără ajutorul altui chirurg decât timpul, fără alt regim 
decât viaţa lor obişnuită şi care s-a vindecat perfect fără să fi fost chinuite 
cu incizii, otrăvite cu droguri sau extenuate prin diete alimentare. în 
sfârşit, oricât de folositoare ne-ar putea fi medicina bine administrată, 
este totuşi sigur că dacă sălbaticul bolnav, lăsat în voia soartei, n-are 
nimic de aşteptat decât de la natură, în schimb nu trebuie să se teamă 
decât de boala sa: aceasta face adesea ca situaţia lui să fie preferabilă 
situaţiei noastre. Să ne ferim deci de a confunda omul sălbatic cu oame¬ 
nii pe careti avem înaintea ochilor. Natura tratează toate animalele lăsa¬ 
te în grija ei cu o dragoste care pare să demonstreze cât de mult tine la 
acest drept Calul, pisica, taurul, chiar şi măgarul au mai totdeauna o 
statură mai înaltă şi posedă toate o constituţie mai robustă, mai multă 
vigoare, forţă şi curaj în păduri decât pe lângă casele noastre: devenind 
domestice, ele pierd jumătate din aceste avantaje şi s-ar putea spune că 
toată grija noastră de a trata bine şi de a hrăni aceste animale le face 
doar să degenereze. Acelaşi lucru se întâmplă şi cuom ul: trăind în so¬ 
cietate am sclav ie, el devine slab, fricos, slugarnic: viata mo latecă pe 
careo lI uceTnanează cu totul atât forţa, cât şi curaju l. Vom adăuga că 
între - condiţiile sălbatice şi cele domestice deosebirea de la om la om 
trebuie să fie şi mai mare decât cea de Ia animal la animal: căci dacă 
natura a tratat pe picior de egalitate animalul şi omul, toate comodităţile 

8. Podalir şi Macaon, amândoi fiii lui Asclepios, medici ai armatei greceşti la ase¬ 
diul Troiei. 

9. Celsius, medic roman din epoca lui Augustus. Autor al lucrării De re medica 
(Despre medicină). 



Discurs asupra inegalităţii dintre oameni 


49 


pe care omul şi le acordă în plus faţă de animalele pe care le domesti¬ 
ceşte sunt tot atâtea cauze deosebite care îl fac să degenereze şi mai 
vădit 

Aşadar goliciunea, lipsa locuinţei şi a tuturor lucrurilor inutile pe 
care le credem atât de necesare nu constituie o nenorocire chiar atât 
de mare pentru oamenii primitivi şi nici o piedică atât de mare în calea 
conservării lor. Dacă pielea nu le e acoperită cu blană, ei nici n-au ne¬ 
voie de aceasta în ţările calde, iar în ţările reci ei se pricep curând să-şi 
însuşească blana animalelor pe care le-au învins. Dacă n-au decât două 
picioare pentru a fugi, în schimb au două mâini cu care îşi pot asigura 
apărarea şi satisfacerea nevoilor. Copiii lor învaţă să meargă poate mai 
târziu şi cu greutate, dar mamele îi duc în braţe cu uşurinţă: avantaj 
care lipseşte altor specii, la care mama, când este urmărită, se vede 
nevoită să-şi părăsească puii sau să-şi potrivească paşii după paşii lor. 
Pot să existe şi unele excepţii; de pildă, în Nicaragua, există un animal 
ce seamănă cu o vulpe, care are picioarele ca mâinile omului şi care, 
după Correal, are sub pântece un sac în care mama îşi pune puii când 
este nevoită să fugi Este vorba, desigur, de acelaşi animal care în Mexic 
se numeşte tlaquatzin şi a cărui femelă are un sac asemănător pentru 
acelaşi scop, după cum arată Laet“. în sfârşit, cu rezerva acestor con¬ 
cursuri de împrejurări deosebite şi întâmplătoare, despre care voi vorbi 
mai departe şi care ar fi putut foarte bine să nu survină niciodată, este 
limpede în orice caz că primul om care şi-a făcut haine sau o locuinţă 
şi-a acordat prin aceasta lucruri prea puţin necesare, de vreme ce se 
lipsise de ele până atunci şi nu se vede pentru ce n-ar fi putut să suporte, 
devenind bărbat, un gen de viaţă pe care-1 suporta încă din copilărie. 

Singur, neocupat şi pândit mereu de primejdii, omului sălbatic îi 
place probabil să doarmă, şi trebuie să aibă somnul uşor, ca animalele, 

10. întreg acest pasaj de la „Pot să existe şi unele excepţii" apare pentru prima 
oară în ediţia de la 1782. 

Jean de Laet, geograf, naturalist şi filolog olandez (1593-1649), autor al unei com¬ 
pilaţii: Lumea Nouă, sau Descrierea Indiilor occidentale (1625).Tradus în 1640. 

Animalul despre care este vorba aici este de bună seamă aşa-numitul sarig, sau 
opossum, mamifer din subordinul marsupialelor, ca şi cangurul, dar care trăieşte 
în America. 

care, gândind puţin’, dorm, ca să spunem astfel, tot timpul când nu gân¬ 
desc. Propria sa conservare fiindu-i aproape singura grijă, însuşirile cele 
mai dezvoltate trebuie să fie acelea care au ca principal obiect atacul şi 
apărarea, fie pentru a-şi prinde'prada; fibffefifm'â'ritrtleverirprada ţinui 
animal. Dimpotrivă, organele care nu se perfecţionează decât printr-o 
viaţă molatică şi prin senzualitate trebuie să rămână într-o stare rudi¬ 
mentară, care exclude la el orice delicateţe; iar simţurile sale fiind îm¬ 
părţite în legătură cu acest punct, le va avea pipăitul şi gustul prea puţin 
dezvoltate, pe când văzul, auzul şi mirosul vor fi caracterizate printr-o 
extremă fineţe. Aceasta este starea animală în general; tot astfel este, 
potrivit relatării călătorilor, starea majorităţii popoarelor sălbatice. De 
aceea nu trebuie să ne mirăm că hotentoţii de la Capul Bunei Speranţe 
observă cu ochiul liber corăbiile din largul mării de la aceeaşi distanţă 
de la care olandezii le zăresc abia cu ocheanul; nici că sălbaticii din Ame¬ 
rica îi urmăresc pe spanioli mirosindu-le urma, cum ar putea-o face cei 
mai buni câini; nici că toate aceste naţii îşi suportă cu uşurinţă goliciu¬ 
nea, îşi dezvoltă simţul gustului mâncând ardei şi beau băuturile euro¬ 
pene ca şi când ar fi apă. 

Nu m-am referit până acum decât la omul fizic; să încercăm să- l pri¬ 
vim acumsub aspectul lui metafizic şi m oral. 

In ori ce animal eu nu văd decât o maşină ingenioasă 11 , căreia natura 
i-a dat simţuri pentru a se pune în mişcare - întocmai ca un ceasornic 
care s-ar întoarce singur - şi pentru a se apăra, până la un anumit punct, 
de tot ceea ce tinde să-l distrugă sau să-l tulbure. In maşina umană eu 
, văd exact acelaşi lucru, cu deosebire că, pe când la animale natura sin¬ 
gură face totul, omul ia parte şi el la acţiunile sale în calitate de factor, 
liber. Animalul alege sau respinge ceva în mod instinctiv, pe când 
omul - printr-un act liber; faptele animalului nu se pot abate de la regu¬ 
la generală care îi este prescrisă, chiar dacă o asemenea abatere ar fi în 
folosul său, pe când omul se îndepărtează de la această regulă, adesea 
în dauna sa. Aşa se explică de ce un porumbel ar muri de foame în faţa 
unei farfurii pline cu cea mai gustoasă came şi o pisică în faţa unei gră¬ 
mezi de fructe sau de grăunţe, deşi atât unul cât şi celălalt ar putea foar¬ 
te bine să se hrănească cu alimentele pe care nu le iau în seamă, dacă 

11. Idee curentă în secolul XVIII, provenită de la Descartes. 

i-ar trece prin minte să încerce. Tot aşa se explică de ce oamenii desfrâ¬ 
naţi se dedau unor excese care le aduc boala şi moartea ; spiritul depra- 
vează simţurile, iar voinţa încă mai vorbeşte atunci când natura ta ce. 

□Hceanimal,areidei t .pentrucâ are simţuri; până la un anumit punct, 
el face chiar combinaţii de idei. Din acest punct de vedere deosebirea 
dintre om şi animal nu este decât o deosebire de grad 12 . Unii filosofi au 
fost chiar de părere că anumiţi oameni se deosebesc între ei mai mult 
decât un anumit om de un anumit animal Prin urmare, deosebirea spe¬ 
cifică dintre om şi animal nu o constituie atât intelectul cât calitatea lui 
de factor liber. Natura porunceşte oricărui animal, şi el i se supune. Cu 
omul se întâmplă la fel, dar el este conştient că este liber să consimtă 
ori să reziste; mai ales această conştiinţă a libertăţii sale este o dovadă 
a spiritualităţii sufletului său. Căci mecanismul simţurilor şi formarea 
ideilor se explică într-o oarecare măsură prin fizică; dar în puterea de a 
voi sau, mai bine zis, de a alege, şi în sentimentul acestei puteri nu gă¬ 
sim decât acte pur spirituale, care nu pot fi explicate de fel prin legile 
mecanicii 13 . 

Greutatea acestor chestiuni poate să dea loc unor discuţii asupra 
deosebirii dintre om şi animal; există însă o calitate a omului, care n u 
p oate fi contestată si care îi este foarte spec ific ă: facultatea de a se pe r¬ 
fe cţiona ; dacă este ajutată de împrejurări, aceasta facultate le dezv oltă 
t reptat si pe toate celelalte; este o facultate a speciei ca şi a individulu i. 
Un animal însă, numai după câteva luni, este ceea ce va fi toată viaţa, 
iar specia lui este, după mii de ani, ceea ce era la început De ce numai 
omul poate să devină imbecil? Oare nu se reîntoarce el în felul acesta 
la starea sa primitivă? Animalul, care n-a câştigat nimic şi nu are nimic 
de pierdut, rămâne totdeauna cu instinctul său; atunci nu se poate spu¬ 
ne oare că omul, pierzând din cauza bătrâneţii sau a altor accidente tot 

12. Rousseau nu admite opoziţia carteziană între raţiune şi simţuri. Acest pasaj 
este de inspiraţie senzuaiistă. 

13. Senzualismul, care admite că orice activitate a spiritului are drept sursă sen¬ 
zaţiile, adică acţiunea lumii exterioare asupra simţurilor noastre, este o doctrină 
materialistă de bază. Teza că „mecanismul simţurilor şi formarea ideilor se explică... 
prin fizică" este foarte reprezentativă pentru materialismul mecanicist din secolul 
XVm. Dar Rousseau reia, în acelaşi timp, deosebirea idealistă dintre suflet şi corp, 
concepţia metafizică a libertăţii opuse instinctului. Idee contradictorie. 

ceea ce câştigase datorită perfectibilităţii 14 sale, decade mai jos decât ani¬ 
malul însuşi? Ar fi trist pentru noi să fim nevoiţi a recunoaşte că această 
facultate distinctivă şi aproape nelimitată este izvorul tuturor nenoroci¬ 
rilor omului, că ea este aceea care-T sedate, cu trecerea timpului,"din' 
condiţia originară în care ar fi dus o viaţă liniştită şi inocentă, că ea este 
aceea care, făcând să răsară în decursul veacurilor luminile şi erorile 
sale, viciile şi virtuţile sale, face din om, până la urmă, un tiran faţă de 
sine şi faţă de natură (T). Ar fi îngrozitor dacă am fi siliţi să-l lăudăm ca 
pe un binefăcător pe acela care i-a învăţat cel dintâi pe locuitorii de pe 
ţărmurile Orenocului cum să întrebuinţeze scândurile pe care le aplică 
pe tâmplele copiilor, asigurându-le cel puţin în parte imbecilitatea şi feri¬ 
cirea lor originară. 

Omul sălbatic lăsat de natur ă în voia instinctului , sau la care instinc¬ 
tul absent este compensat poate de facultăţi în stare mai întâi să înlocu¬ 
iască instinctul şi apoi să-l întreacă, va începe deci prin funcţii pur ani¬ 
male 0)- Posibilităţile de a observa şi de a mirosi vor constitui prima lui 
stare, comună cu cea a tuturor animalelor; a voi şi a nu voi, a dori şi a se 
teme - acestea vor fi primele şi aproape singurele operaţii ale spiritului 
său, până când noi împrejurări vor pricinui noi dezvoltări ale acestuia. 

Orice ar spune moraliştii, intelectul uman datorează mult pas iuni¬ 
lor^ 5 , care, după cum se recunoaşte în general, datorează şi ele foarte 
mult intelectului. Prin activitatea pasiunilor, raţiunea noastră se perfec- 

14. Acesta este cuvântul-cheie al întregului discurs. Această noţiune îi permite lui 
Rousseau să stabilească istoria omului ca specie, în timp ce Condillac nu stabileşte 
niciodată decât istoria dezvoltării individului. 

Grimm ( Corespondenţă literali, februarie 1755) defineşte şi el omul prin perfec¬ 
tibilitate: „Este o problemă mare şi interesantă dacă această stare de perfectibilitate 
este o prerogativă şi o fericire reală a omului şi dacă animalele nu sunt chiar mai 
perfecte prin faptul că se nasc de la început cu gradul de perfecţiune de care sunt 
capabile; totodată, dacă ele nu urmează să devină mai bune, au în schimb avantajul 
că nu degenerează şi îşi îndeplinesc menirea supunându-se naturii". (Citat de A 
Adam, op. cit.). 

15. Asupra forţei pasiunilor, vezi Diderot Cugetări filosofice, I-V, Texte alese, 
voL I, „Classiques du peuple", Editions sociales; vezi şi Condillac: Tratat despre sen¬ 
zaţii, IV, 9,3: „Plăcerile şi durerile comparate, adică nevoile noastre, sunt acelea care 
dezvoltă facultăţile noastre". 

popoarele din nord sunt mai harnice decât cele din sud 18 , fiindcă sunt 
nevoite să fie astfel; ca şi când natura ar vrea să egalizeze lucrurile, acor¬ 
dând spiritului fertilitatea pe care o refuzăpămâijtului,__ 4; . . 

Dar şi fără a recurge la mărturiile nesigure ale istoriei, cine nu vede 
oare că totul pare să-l îndepărteze pe omul sălbatic de tentaţia şi de mij¬ 
loacele de a înceta să fie astfel? Imaginaţia lui nu-i zugrăveşte nimic; 
inima nu-i cere nimic. Nevoile lui modeste şi le poate satisface atât de 
uşor şi el este atât de departe de gradul de conştiinţă necesar pentru a 
dori să dobândească mai mult, încât nu poate avea nici o prevedere, 
nici curiozitate. Priveliştea naturii îi devine indiferentă, după ce i-a de¬ 
venit obişnuită: mereu aceeaşi ordine, mereu aceleaşi schimbări; el 
nu are destul spirit pentru a se mira chiar şi de cele maj mari minuni; 
nu la el trebuie căutată filosofia de care are nevoie omul pentru a şti să 
observe o dată ceea ce a văzut în fiecare zi. Sufletul său, pe care nimic 
nu-1 tulbură, este plin numai de sentimentul existenţei sale actuale, fără 
nici o idee despre viitor, oricât de apropiat ar putea fi acesta; iar proiecte¬ 
le lui, limitate ca şi orizontul său, abia dacă ajung până la sfârşitul zilei. 
Acesta este şi astăzi gradul de prevedere al caraibilor: ei îşi vând dimi¬ 
neaţa culcuşul de bumbac, iar seara vin plângând să-l răscumpere, fiind¬ 
că nu au prevăzut că vor avea nevoie de el pentru noaptea următoare. 

Cu cât ne gândim mai mult la această chestiune, cu atât vedem cum 
se măreşte distanţa de la senzaţiile pure la cunoştinţele cele mai simple; 
este cu neputinţă să concepem cum ar fi putut un om, numai cu puterile 
lui, fără ajutorul comunicării şi fără imboldul necesităţii, să parcurgă o 
distanţă atât de mare. Câte veacuri s-au scurs, poate înainte ca oamenii 
să fi putut vedea alt foc decât cel de pe cer şi prin câte întâmplări n-au 
trebuit să treacă până când au învăţat foloasele cele mai obişnuite ale 
acestui element, de câte ori nu l-au lăsat să se stingă înainte de a fi învă¬ 
ţat meşteşugul de a-1 aprinde din nou şi de câte ori, aceste secrete n-au 
murit, poate, o dată cu cel ce le-a descoperit! Ce să mai spunem de agri¬ 
cultură, meşteşug care cere atâta muncă şi prevedere, care depinde de 
atâtea alte meşteşuguri, care, evident, nu se poate practica decât într-o 
societate cel puţin incipientă şi care serveşte nu atât pentru a scoate din 
pământ alimente ce ni le-ar da pământul şi fără aceasta, cât pentru a-1 


18. Idee devenită curentă de la Montesquieu încoace. 

sili să ne dea ceea ce preferăm şi ceea ce ne place mau mult? Dar să 
presupunem că oamenii s-au înmulţit atâta, încât produsele naturale nu 
le-au mai ajuns pentru a se hrăni - presupunere care, în treacăt fie zis, 
ar arata un mare avantaj pentru omenire in felul acesta de viaţa. Sa pre¬ 
supunem că, fără fierării, fără ateliere, uneltele de plugărie ar fi căzut 
din cer în mâinile sălbaticilor; că aceşti oameni ar fi învins ura de moar¬ 
te pe care o au toţi pentru o muncă continuă, că ar fi învăţat să prevadă 
atât de departe nevoile lor, că ar fi ghicit cum trebuie să cultive pămân¬ 
tul, cum să semene grâul, cum să planteze arborii; să presupunem că 
ar fi descoperit meşteşugul de a măcina grâul şi de a pune la fermentat 
strugurii, lucruri pe care ar trebui să le fi învăţat de la zei, dacă n-am fi 
în stare să concepem că le-au învăţat de la sine; cine va fi, după toate 
acestea, atât de nebun încât să se spetească lucrând un câmp ce va fi 
devastat de primul venit, fie el om sau fiară, care ar râvni la această 
recoltă? Cum ar putea cineva să se hotărască să-şi petreacă viaţa într-o 
muncă grea, fiind cu atât mai sigur că nu-i va culege roadele cu cât aces¬ 
tea îi vor fi mai necesare? într-un cuvânt, cum s-ar putea ca această si¬ 
tuaţie să-i facă pe oameni să cultive pământul fiii să-l împartă între ei 19 , 
adică fără ca starea de natură să fie desfiinţată? 

Să presupunem existenţa unui om sălbatic atât de priceput în meş¬ 
teşugul gândirii cum ni-1 prezintă filosofii; să presupunem, după exem¬ 
plul lor, că acesta este el însuşi un filosof, care descoperă singur cele 
mai sublime adevăruri, făurindu-şi, în urma unor raţionamente foarte 
abstracte, reguli de justiţie şi de raţiune, deduse din dragostea de ordi¬ 
ne în general, sau din voinţa cunoscută a creatorului său; într-un cuvânt, 
să presupunem că spiritul lui posedă toată inteligenţa şi lumina pe care 
ar trebui so aibă în locul spiritului mărginit şi stupid ce i-1 găsim în reali¬ 
tate: ce folos ar avea specia din toată această metafizică ce nu s-ar putea 
transmite şi care ar pieri o dată cu individul care a inventat-o? Ce pro¬ 
gres ar putea face omenirea, risipită prin păduri, printre animale, şi până 
la ce punct ar putea să se perfecţioneze şi să se lumineze reciproc nişte 

19. Rousseau exprimă ideea câ apariţia agriculturii este inimaginabilă fără cea a 
proprietăţii private asupra pământului El nu vede în starea de natură decât indivizi 
izolaţi şi nu concepe deci forma de proprietate bazată pe comunitate, cu mult ante¬ 
rioară în istorie proprietăţii private. 

oameni care, fără să aibă locuinţă stabilă şi fără să aibă vreodată nevoie 
unul de altul, s-ar întâlni, poate, abia de două ori în viaţa lor, fără să se 
cunoască şi fără să-şi vorbească? 

Să ne gândim cât de multe idei se datorează folosirii cuvântului, cât 
de mult dezvoltă şi înlesneşte gramatica operaţiile spiritului; să ne gân¬ 
dim la greutăţile nemăsurate şi la timpul nesfârşit ce s-a scurs până la 
născocirea primelor limbi. Să alăturăm aceste concluzii celor preceden¬ 
te, şi ne vom putea da seama că a fost nevoie de multe mii de secole 
pentru a dezvolta treptat în spiritul uman operaţiile de care acesta era 
capabil. 

Să-mi fie îngăduit să mă refer un moment la haosul ce exista la ori¬ 
ginea limbilor. Aş putea să mă mulţumesc să citez sau să reproduc aici 
studiile făcute de abatele de Condillac în această materie, care toate 
confirmă pe deplin părerea mea şi care, poate, mi-au sugerat prima 
idee în această privinţă. Dar felul cum rezolvă acest filosof dificultăţile 
pe care şi le creează singur cu privire la originea semnelor statornicite 
arată că el a presupus ceea ce pun eu în discuţie, adică un fel de legă¬ 
tură deja stabilită între inventatorii limbajului; de aceea cred că, trimi¬ 
ţând cititorii la reflecţiile lui 20 , trebuie să le alătur şi pe ale mele, pentru 
a expune aceleaşi dificultăţi în lumina care se potriveşte subiectului 
meu. Prima dificultate este aceea de a ne închipui cum au putut aceste 
semne să devină necesare; căci din moment ce oamenii n-aveau nici o 
comunicare între ei, nici nu aveau nevoie de aşa ceva, nu se poate con¬ 
cepe nici necesitatea acestei invenţii, nici posibilitatea ei, dacă n-a fost 
indispensabilă. Aş putea să spun, ca mulţi alţii, că limbile s-au născut în 
relaţiile domestice dintre taţi, mame şi copii. Dar, pe lângă că aceasta 
n-ar rezolva nicidecum obiecţiile, ar însemna să comitem greşeala ace¬ 
lora care, cugetând asupra stării de natură, îi atribuie ideile create în 

20. Iată una dintre problemele foarte frecvent dezbătute în secolul XVIII. Vezi 
Condillac: Eseu asupra originii cunoştinţelor umane (partea a 2-a, secţiunea I); 
Maupertuis: Reflecţii filosofice asupra originii limbilor şi semnificaţiei cuvintelor 
(1748), precum şi Diderot Scrisoare despre surdo-muti (Assezat-Toumeux, voi. I). 

Rousseau a scris el însuşi un Eseu asupra originii limbilor, operă anterioară, din 
care esenţialul a trecut în prezentul Discurs şi care n-a fost publicată decât după 
moartea sa. 

societate, văd totdeauna familia adunată în aceeaşi locuinţă şipe mem¬ 
brii ei păstrând între dânşii o unire la fel de intima şi de permanentă ca 
aceea existentă la noi, unde atâtea interese comune îi unesc; în realitate, 
în această stare primitivă, neexistând nici case, nici cabane, nici vreun 
fel de proprietate, fiecare se adăpostea la întâmplare şi adesea pentru 
o singură noapte; masculii şi femelele se împreunau întâmplător, potri¬ 
vit întâlnirii, prilejului şi dorinţei, fără ca cuvântul să fie un interpret foar¬ 
te necesar al lucrurilor pe care aveau să şi le spună; ei se părăseau unii 
pe alţii cu aceeaşi uşurinţă (L). Mama alăpta copiii mă întâi pentru pro¬ 
pria ei nevoie; apoi, când datorită obişnuinţei îi deveneau dragi, îi hrănea 
pentru că ei aveau nevoie de aceasta. De îndată ce aveau forţa necesară 
pentru a-şi căuta hrana, copiii nu întârziau să-şi părăsească mama; şi, 
cum nu prea exista vreun alt mijloc de a se regăsi decât acela de a nu se 
pierde din ochi, ajungeau curând să nu se mai recunoască nici măcar 
între dânşii Mai trebuie remarcat că, deoarece copilul are de exprimat 
toate nevoile lui şi, prin urmare, are mă multe lucruri de spus mamei 
decât are mama să-i spună copilului, el este acela care trebuie să depu¬ 
nă cele mai mari eforturi de invenţiune şi că limba pe care o foloseşte 
trebuie să fie în mare parte propria sa operă 21 , ceea ce face să existe 
cu atât mai multe limbi, cu cât sunt mai mulţi indivizi care vorbesc; la 
aceasta contribuie de asemenea viaţa rătăcitoare şi vagabondă care nu 
lasă timp nici unei limbi să capete consistenţă. Căci dacă spunem că 
mama îl învaţă pe copil cuvintele pe care el va trebui să le folosească 
pentru a-i cere cutare sau cutare lucru, aceasta arată cum se învaţă lim¬ 
bile deja formate, dar nu explică şi cum se formează limba. 

Să presupunem că această primă dificultate a fost învinsă; să trecem 
pentru o clipă distanţa imensă care trebuie să separe starea pură de na¬ 
tură de nevoia limbilor, şi presupunând că acestea sunt necesare (M), 
să cercetăm cum au putut începe să se stabilească. Iată o nouă dificulta- 

21. Vezi Condillac: Eseu asupra originii cunoştinţelor umane, II, 1: „Această pe¬ 
reche a avut un copil care, împins de nevoi pe care nu Ie putea face cunoscute decât 
cu greutate, şi-a agitat tot trupul. Limba sa foarte fletabilă se strânse şi pronunţă un 
cuvânt cu totul nou.... Părinţii, surprinşi, ghicind în sfârşit ce voia, încearcă să repe¬ 
te acelaşi cuvânt Greutatea pe care au avut-o în a-1 pronunţa dovedi că ei n-ar fi fost 
în stare să-l născocească singuri". 

te, şi mai rea decât cea precedente. Căci dacă oamenii au avut nevoie de 
cuvânt pentru a învăţa să gândească, ei au avut şi mai multă nevoie să 
ştie să gândească pentru a ajunge la arta cuvântului 22 ; iar atunci când 
vom înţelege cum s-a reuşit să se ia sunetele glasului ca interpreţii con¬ 
venţionali ai ideilor noastre, va rămâne întotdeauna o problemă: cine au 
putut să fie interpreţii acestei convenţii privitoare la ideile care, neavând 
un obiect concret, nu puteau fi indicate nici cu gestul, nici cu glasul? 
Astfel, abia dacă se pot face presupuneri acceptabile cu privire la naşte¬ 
rea acestei arte de comunicare a gândurilor şi de stabilire a relaţiilor 
între spirite; e o artă sublimă 23 , deja destul de îndepărtată de începutu¬ 
rile ei, dar pe care filosoful o vede încă atât de departe de perfecţiune, 
încât nu există om destul de îndrăzneţca să afirme că se va ajunge vreo¬ 
dată la aceasta; atunci revoluţiile ce survin în mod necesar o dată cu 
trecerea timpului i-ar ceda locul, prejudecăţile ar dispărea din academii 
sau ar fi reduse la tăcere, iar academiile s-ar putea ocupa de acest su¬ 
biect spinos timp de secole întregi fără întrerupere. 

Primul limbaj al omului, limbajul cel mai univer sal, cel mai energic 
şi singurul de care a avut nevoie mai înainte de a fi trebuit să convingă 
nişte oameni adunaţi la un loc este strigătul natural^ 4 . Cum acest strigăt 
nu pornea decât dintr-un fel de instinct în momente de cumpănă, pen¬ 
tru a cere ajutor la mare primejdie sau ca o uşurare în cazuri de suferin- 

22. în privinţa raporturilor dintre gândire şi limbă, Condillac invocă aceeaşi difi¬ 
cultate (op. cit, partea I, secţiunea 1, cap. V, §49): „Câte reflecţii n-au fost necesare 
pentru a forma limbile şi cât de mult ajută limbile reflecţiei.... Se pare că nimeni 
n-ar putea folosi semne convenţionale fără să fie deja în stare de suficientă reflecţie 
pentru a le alege şi pentru a le face să fie legate de idei: aşadar, cum ar putea exer¬ 
ciţiul reflecţiei să fie dobândit numai prin folosirea acestor semne?" 

Condillac rezolvă apoi această dificultate distingând limbajul instinctiv de limba¬ 
jul gândit 

23. Expresie ce arată cât de departe este Rousseau de a condamna în bloc întrea¬ 
ga civilizaţie. 

24. Vezi Condillac: op. cit, 1,1, 4, § 35: există „semne naturale, sau strigăte pe 
care nahjp sţpjţi^t pş)ţnţ..esxprimarea senlimenteldr de bucurie, de teamă, de 
durere". Dar pentru Condillac aceasta permite explicarea limbajului; pentru Rous¬ 
seau „strigătul natural" este despărţit de limbajul convenţional printr-o barieră în 
aparenţă de netrecut 

ţă aprigă, nu era folosit prea adesea în desfăşurarea obişnuită a vieţii, 
când domnesc sentimente mai moderate. Când ideile oamenilor au în¬ 
ceput să se dezvolte şi să se înmulţească şi când s-a stabilit între ei o 
comunicare mai strânsă, au căutat semne mai numeroase şi un limbaj 
mai ampla Oamenii au înmulţit inflexiunile vocii, adăugând la aceasta 
gesturile, care, prin natura lor, sunt mai expresive şi al căror sens de¬ 
pinde mai puţin de o determinare anterioară. Ei exprimau deci obiec¬ 
tele vizibile şi mobile prin gesturi, iar pe cele care impresionează auzul 
le exprimau prin sunete imitative. Dar gestul nu prea indică decât obiec¬ 
tele de faţă sau uşor de descris şi acţiunile vizibile; el nu poate fi folosit 
în mod universal, deoarece întunericul sau interpunerea unui corp îl 
fac inutil şi mai curând necesită atenţie decât atrage atenţia; de aceea 
oamenii s-au gândit până la urmă să-l înlocuiască prin articulaţiile vocii, 
care, fără a avea acelaşi raport cu anumite idei, sunt mai potrivite să le 
reprezinte pe toate ca semne convenţionale. Această înlocuire nu se 
poate face decât printr-un consimţământ comun şi într-un fel foarte greu 
de practicat pentru nişte oameni ale căror organe rudimentare n-aveau 
încă nici un fel de exerciţiu 25 ; şi mai greu este de conceput această înlo¬ 
cuire ca fapt în sine, deoarece un asemenea acord unanim trebuie să 
fie motivat, iar cuvântul pare să fi fost foarte necesar pentru a se stabili 
folosirea cuvântului. 

Trebuie să se considere că primele cuvinte folosite de oameni au 
avut în spiritul lor o semnificaţie mult mai întinsă decât au acelea folo¬ 
site în limbile deja formate; necunoscând împărţirea limbajului în părţi 
constitutive, ei au dat mai întâi fiecărui cuvânt înţelesul unei întregi pro¬ 
poziţii 26 . Când au început să deosebească subiectul de atribut şi verbul 
de substantiv, ceea ce a constituit un considerabil efort de geniu, sub¬ 
stantivele au fost la început tot atâtea nume proprii; prezentul infinitivu- 

25. Pentru Condillac, copilul, ale cărui organe vocale sunt mai suple, creează cu¬ 
vintele. Astfel limbajul articulat se creează în mod lent Rousseau, dimpotrivă, pre¬ 
supune o convenţie, care creează o dificultate de netrecut; de aici sfârşitul frazei, în 
care se găseşte o reminiscenţă de la Lucretius (V, 1027-1045).' Pufendorf, citându-1 
pe Lucretius, a recurs la ipoteza unui ajutor divin în inventarea cuvântului. Şi Rous¬ 
seau nu va vedea posibilă altă soluţie. 

26. Această idee se găseşte la Maupertuis {op. cit., § 7) 

lui a fost singurul timp al verbelor 27 , iar în ceea ce priveşte adjectivele 28 , 
noţiunea s-a dezvoltat probabil foarte greu, căci fiecare adjectiv este un 
cuvânt abstract, iar abstracţiile sunt operaţii dificile şi prea puţin naturale. 

Fiecare obiect a primit mai întâi un nume deosebit, fără a se ţine 
seamă de genuri sau de speţe, pe care aceşti primi întemeietori nu 
erau în stare să le deosebească; toţi indivizii apăreau izolat în spiritul 
lor, aşa cum sunt şi în tabloul naturii. Dacă un stejar se numea A, un 
alt stejar se numea B; căci prima idee care se formează asupra a două 
lucruri este aceea că ele nu sunt unul şi acelaşi lucru: este nevoie de 
mult timp pentru a se observa ce au ele comun; astfel, cu cât cunoştin¬ 
ţele erau mai limitate, cu atât dicţionarul a devenit mai întins. Haosul 
acestei nomenclaturi nu poate fi descurcat cu uşurinţă 29 , căci pentru a 
clasa fiinţele sub denumiri comune şi generice ar fi trebuit să li se cu¬ 
noască însuşirile şi deosebirile; erau necesare observaţii şi definiţii, 
adică istorie naturală şi metafizică, într-o măsură mult mai mare decât 
le puteau avea oamenii din acea vreme. 

De altfel, ideile generale nu se pot introduce în spirit decât cu ajuto¬ 
rul cuvintelor, iar intelectul nu le cuprinde decât cu ajutorul propoziţi¬ 
ilor. Aceasta este una dintre cauzele pentru care animalele n-ar putea 
să-şi formeze astfel de idei, nici să dobândească vreodată perfectibili¬ 
tatea care depinde de aceasta. Când o maimuţă merge fără şovăire de 
la o nucă la o alta, e oare de crezut că ar avea o idee generală asupra 
acestui fel de fructe şi că îşi compară modelul cu aceste două exempla¬ 
re individuale? Nu, fără îndoială; dar vederea uneia dintre aceste nuci îi 
readuce în memorie senzaţiile pe care le-a avut de la alta, iar ochii săi, 
modificaţi într-un anumit fel, anunţă gustului modificarea pe care o va 
simţi. Orice idee generală este pur intelectuală; dacă imaginaţia se a- 
mestecă aici cât de puţin, ideea devine imediat particulară. încercaţi să 
vă schiţaţi imaginea unui arbore în general; niciodată n-o veţi scoate la 

27. Aceeaşi idee se regăseşte la Condillac (op. cit., II, 1, cap. IX, §85). 

28. Idem (§ 83). In aceeaşi problemă, vezi şi Diderot: Scrisoare despre surdo¬ 
muţi (Asşe^ţTbimieux^L ^.^350^1362)care gândeşte cam acelaşi lucru cu pri¬ 
vire la infinitive, (far afirmă contrariul în ceea ce priveşte adjectivele. 

29. Condillac socoteşte, dimpotrivă, că n-a existat niciodată un cuvânt |>entni fie¬ 
care obiect în parte. Rousseau agravează dificultăţile. 

capăt Vrând-nevrând, va trebui să-l vedeţi mare sau mic, rar sau stufos, 
de culoare deschisă sau închisă; iar dacă ar depinde de dumneavoastră 
să nu vedeţi în el decât ceea ce se găseşte în orice arbore, această ima¬ 
gine nid n-ar mai semăna cu vreun arbore. Fiinţele pur abstracte se văd 
tot aşa, sau nu se concep decât prin limbaj. Numai definiţia triunghiului 
îţi dă adevărata idee despre triunghi; de îndată ce-ţi reprezinţi în minte 
un triunghi, acesta este un anumit triunghi şi nu altul, şi nu poţi evita 
să-i atribui liniile vizibile sau planul colorat Trebuie deci să enunţi pro¬ 
poziţii, trebuie deci să vorbeşti ca să ai idei generale 30 , căci, de îndată ( ce 
imaginaţia se opreşte, spiritul nu merge mai departe decât cu ajutorul 
vorbirii. Aşadar, dacă primii inventatori n-au putut să dea nume decât 
ideilor pe care le aveau deja, urmează că primele substantive n-au putut 
să fie niciodată decât nişte nume proprii. 

Dar atunci când, prin mijloace pe care nu le concep, noii noştri gra- 
maticieni au început să-şi înţeleagă ideile şi să-şi generalizeze cuvintele, 
ignoranţa inventatorilor a trebuit să reducă aceasta metodă la nişte limi¬ 
te foarte înguste; şi, după cum la început înmulţiseră prea mult numele 
indivizilor din cauză că nu cunoşteau genurile şi speţele, după aceea au 
făcut prea puţine speţe şi genuri, neluând în consideraţie fiinţele cu toa¬ 
te deosebirile dintre ele. Pentru a merge mai departe cu diferenţierile, 
le-ar fi trebuit mai multe experienţe şi cunoştinţe decât puteau să aibă, 
şi maimulte cercetări şi muncă decât voiau ei să depună în aceasta pri¬ 
vinţă Or, dacă şi astăzi se mai descoperă mereu noi speţe care scăpa¬ 
seră până acum tuturor observaţiilor noastre, gândiţi-vă cât de mult tre¬ 
buiau ele să scape unor oameni care nu judecau lucrurile decât după 


30. Această teorie nominalistă a ideilor generale este inspirată de Locke, Eseu 
asupra intelectului uman, II, 11 şi IV, 7,9: „Primele idei ce apar în spirit sunt cele 
ale lucrurilor particulare, de la care înţelegerea se ridică treptat, pe nesimţite, la 
un mic număr de idei generale; acestea, fiind formate în legătură cu obiectele sim¬ 
ţurilor ce se prezintă cel mai frecvent, se leagă în spirit de numele generale care 
servesc pentru a le desemna". 

Rousseau uneşte cuvântul şi ideea mult mai strâns decât Locke şi mai ales decât 
Condillac, pentru care cuvântul nu este decât semnul ideii. „Cum calităţile lucrurilor 
n-ar putea coexista în afara noastră fără subiectele unde se recuhâsc, ideile lor n-ar 
putea coexista în spiritul nostru fără semnele unde de asemenea se reunesc" (Op. 
cit , 14,1). 

primul aspect Cât despre categoriile primare şi noţiunile cele mai gene¬ 
rale, este inutil să mai spunem că şi acestea a trebuit să le scape. Cum 
şi-ar fi închipuit ei, bunăoară, sau cum ar fi înţeles cuvinte ca materie, 
spirit, substanţă, mod, înfăţişare, mişcare, când chiar şi filosofilor noş¬ 
tri, care se senresc de ele de atâta vreme, le vine destul de greu să le 
înţeleagă şi când ideile ce se leagă de aceste cuvinte fiind pur metafizi¬ 
ce, aceşti oameni nu le găseau nici un model în natură? 

Mă opresc aici la aceşti paşi şi rog pe cititorii mei să-şi întrerupă 
aici lectura pentru a stabili, pe baza inventării numai a substantivelor 
fizice, adică pe baza părţii de vorbire la care se ajunge cel mai uşor, dru¬ 
mul ce-i mai rămâne limbii de făcut pentru a exprima toate gândurile 
oamenilor, pentru a lua o formă constantă, pentru a putea fi vorbită în 
public şi a influenţa societatea. îi rog să se gândească la timpul şi cu¬ 
noştinţele de care a fost nevoie pentru a găsi numerele OM), cuvintele 
abstracte, aoristele 31 şi toate timpurile verbelor, particulele, sintaxa, 
pentru a lega propoziţiile, raţionamentele şi a forma toată logica vorbirii. 
In ceea ce mă priveşte, speriat de dificultăţile care se înmulţesc şi con¬ 
vins de imposibilitatea aproape demonstrată ca limbile să se fi putut 
naşte şi stabili prin mijloace pur omeneşti, las cui va voi so întreprindă 
discutarea acestei probleme dificile: care drum a fost mai necesar - de 
la societatea deja închegată la instituirea limbilor, sau de la limbile deja 
inventate la instituirea societăţii 32 . 

Oricum ar sta lucrurile cu aceste origini, se vede - cel puţin după 
eforturile neînsemnate făcute de natură pentru a apropia pe oameni 
prin nevoi reciproce şi de a le înlesni folosirea cuvântului - cât de puţin 
le-a pregătit ea sociabilitatea^ şi cât de puţin a contribuit natura la tot 

31. Aorist timp al verbelor greceşti corespunzător aproximativ cu actualul perfect 
simplu. 

32. Ipoteza primă a lui Rousseau - sălbaticul izolat - fece din originea limbajului 
un mister de nepătruns. 

33. Rousseau începe prin a izola omul primitiv. El fece deci imposibilă explicarea 
originii limbajului. Şi iată că el transformă această imposibilitate într-un argument 
pentru a dovedi izqlgrea omului natural. 

Teoria sociabilităţii a fost susţinută în antichitate de Aristotel, Cicero şi de stoici, în 
epoca modernă de Pufendorf, apoi de Barbeyrac. Ea este admisă de enciclopedişd 

ceea ce au făcut oamenii pentru a stabili legături între dânşii. De fapt, 
este imposibil să ne închipuim pentru ce ar fi avut nevoie un om de un 
alt om, în această stare primitivă, mai mult decât ar fi avut nevoie o 
maimuţă sau un lup de semenul său; sau, presupunând existenţa unei 
asemenea nevoi, ce motiv putea .să-l facă pe altul să i-o satisfacă, şi în 
acest din urmă caz, cum puteau să se înţeleagă între ei asupra condiţi¬ 
ilor. Ştiu că ni se repetă fără încetare că nu putea să existe fiinţă mai 
nenorocită decât omul în această stare; iar dacă este adevărat, lucru 
pe care cred că l-am dovedit, că el n-a putut avea dorinţa şi prilejul de a 
ieşi din această stare decât după multe secole, lucrul acesta ar trebui 
reproşat naturii, iar nu celui pe care ea l-a făurit astfel. Dar dacă înţeleg 
eu bine acest cuvânt nenorocit 34 este un termen care nu are nici un 
sens sau care nu semnifică decât o privaţie dureroasă şi suferinţa tru¬ 
pului sau a sufletului; or, aş vrea să mi se explice ce fel de nenorocire 
poate fi aceea a unei fiinţe libere a cărei inimă este senină a al cărei trup 
este sănătos. întreb c are din două - viata civilizată sau cea naturală - e 
ma j susceptibilă să devi nă de nesuportat celor care o trăie sc? Aproape 
că nu vedem în jurul no stru decâ toameni care se plâng deexisţe nfa 
lor; şi ma i mulţi sunt aceia care nu se plâng, deşi sufletul le e plin de 
aceastai îmbinarea legilor divine şi omeneşti abia dacă este de ajuns 
pentruă împiedica dezordinea. întreb dacă s-a auzit vreodată ca un s ăl¬ 
batic în l ibertate să se fi gândit măcar să se plângă de viaţă şi să s e sinu¬ 
cidă. Âşadar, sâjudecăm cu mai puţin orgoliu unde este adevarata ne¬ 
norocire. Dimpotrivă, n-ar fi putut exista fiinţă mai nenorocită decât 
omul sălbatic orbit de lumini, mistuit de pasiuni şi gândindu-se la o si¬ 
tuaţie diferită de a sa. Unei providenţe foarte înţelepte i se datorează fap- 

v * nr 

tul ca însuşirile pe care le avea în mod potenţial s-au dezvoltat numai 


(Diderot, Jaucourt). Rousseau neagă sociabilitatea în starea de natură, deoarece ea 
se bazează pe nevoi care nu există în acea stare. 

34. In special Hobbes consideră că omul este nenorocit în starea de natură. Ten¬ 
dinţa generală a lui Rousseau este să zugrăvească starea societăţii în culorile în care 
Hobbes zugrăveşte starea de natură. Tot pasajul care urmează este, de altfel, foarte 
frumos. 

35..... Pe care le avea în mod potenţial": aceasta exjiresle'estSToarte îînportantâ 
pentru a înţelege just gândirea lui Rousseau. In Profesiunea de credinţă a unui preot 
din Savoia, el va afirma că sociabilitatea este un sentiment înnăscut, clar care nu 

o dală cu prilejurile de a le exercita, astfel încât ele să nu-i fie nici inutile 
şi împovărătoare înainte de vreme, nici tardive şi nefolositoare la caz 
de nevoie. Instinctul era de aj uns pentr u a-i da tot ce îi treb uia ca să 
trăiască în starea de natură; im^le<7niÎHvat nu-i oferă decâ t ceea 
c e-i trebui e ca sa t răiască în s ocietate— 

^Mailnfai se pare că oamenii aflaţi în această stare, nea vând între 
ei nici un fel de relaţii morale sau îndatoriri cunoscute, nu puteau fi nici 
buni, nici răi şi nu aveau nici virtuţi 36 , Zfară doar dacă, luând aceste cu¬ 
vinte într-un sens fizic, nu se numedcvicii ale individului însuşirile care 
pot dăuna propriei conservări, şi virtuţi însuşirile care pot contribui la 
conservarea lui In acest din urmă caz, ar trebui să spunem că cel mai 
virtuos ar fi acela care ar rezista cel mai puţin la impulsurile simple ale 
naturii. Dar, fără a ne îndepărta de înţelesul obişnuit, ar fi cu cale să 
amânăm judecata pe care am puteao face cu privire la o asemenea si¬ 
tuaţie şi să nu ne lăsăm în voia prejudecăţilor noastre, până când, cu 
balanţa în mână, vom fi examinat dacă oamenii civilizaţi au mai multe 
virtuţi decât vicii; sau dacă folosul virtuţilor este mai mare decât urmă¬ 
rile funeste ale viciilor; sau dacă progresul cunoştinţelor lor este o des¬ 
păgubire îndestulătoare pentru răul pe care şi-l fac reciproc, pe măsură 
ce sunt mai informaţi asupra binelui pe care ar trebui să şi-l facă; sau 
dacă ei nu ar fi, în fond, într-o situaţie mai fericită atunci când n-ar trebui 
să se teamă de rău, nici să aştepte vreun bine de la cineva, în loc să fie 
supuşi unei dependenţe universale şi să se oblige să primească totul de 
la cei care nu se obligă să le dea nimic 37 . 

Mai ales, nu vom trage concluzia, aşa cum face Hobbes, că, neavând 
nici o idee despre bunătate, omul ar fi în mod natural rău; că ar fi vicios 
fiindcă nu cunoaşte virtutea; că el refuză totdeauna semenilor săi servi- 


există decât în mod potenţial: „ Omul es te sociabil p rin firea lui, sau cel puţi n este 
l ăcut să devină astfel". Mulţumită perfectibilităţii sale, omul dezvoltă potrivit nevoi- 
lor sale virtualitaţiie care sunt în el. 

36. Deosebire fundamentală: omul natural este bun, cetăţeanul care s-a legat prin 
Contractul social poate fi virtuos. Gândirea lui Rousseau va oscila între idealul bună¬ 
tăţii naturale şi idealul moral al virtuţii civice. 

37. De notat că elocinţa lui Rousseau devine mai fierbinte când descrie starea 
de natură comparând-o cu starea socială din vremea sa Avem aici un protest plin 
de indignare împotriva oricărei exploatări a omului de către om. 

cii pe care nu crede că le-ar datora; nici că, în virtutea dreptului ce şi-l 
atribuie pe bună dreptate asupra lucrurilor de care are nevoie, ar ajun¬ 
ge la ide'eâ smintită că ar fi singurul proprietar al întregului univers 38 . 
Hobbes a văzut foarte bine defectul tuturor-definiţiilor modeme ale 
dreptului natural; dar concluziile pe care le trage din definiţia sa arată 
că el o ia într-un sens ce nu este mai puţin fcls. Raţionând asupra prin¬ 
cipiilor pe care le stabileşte, acest autor trebuia să spună că, starea de 
natură fiind aceea în care grija pentru conservarea noastră prejudiciază 
cel mai puţin conservarea altuia, această stare era prin urmare cea mai 
prielnică păcii şi cea mai potrivită omenirii. El spune tocmai contrariul, 
din cauză că a inclus fără rost în grija pentru conservare a omului sălba¬ 
tic nevoia de satisface o mulţime de pasiuni care sunt produsul socie¬ 
tăţii şi care au tăcut necesară existenţa legilor. Omul rău, spune el, este 
un copil robust Rămâne să aflăm dacă omul sălbatic este un copil ro¬ 
bust Dacă vom fi de acord cu acestea, ce concluzie va trage el de aici? 
Că'din moment ce, robust fiind, acest om era la fel de dependent de 
ceilalţi ca şi când ar fi fost slab, nu există excese la care nu s-ar fi dedat; 
el îşi va bate mama când va întârzia prea mult să-i dea ţâţă; îşi va sugru¬ 
ma un frăţior dacă-1 va incomoda; pe altul îl va muşca de picior dacă-1 
va lovi sau îl va deranja Dar în starea de natură aceste două ipoteze - 
a fi robust şi dependent - sunt contradictorii. Omul este slab când este 
dependent, şi este emancipat înainte de a fi robust Hobbes n-a văzut 
că aceeaşi cauză care-i împiedică pe sălbatici să se folosească de raţiu¬ 
ne, aşa cum pretind jurisconsulţii noştri, îi împiedică în acelaşi timp să 
abuzeze de însuşirile lor, cum pretinde el însuşi. Astfel încât s-ar putea 
spune că sălbaticii nu sunt răi, tocmai pentru că nu ştiu ce înseamnă a 
fi bun; căci nu dezvoltarea cunoştinţelor, nici frâna legii, ci lipsa pasţu ni- 
lorsjjgecunoaşterea viciului îi împiedică să facă râuţ Tanto plus inillis 
protitit vitionim ignoratiocjnnm mTuscognitio virtutis 9 . Există de altfel 
un alt principiu, pe care Hobbes nu l-a observat şi care, fiind dat omu¬ 
lui pentru a îmblânzi în anumite împrejurări ferocitatea amorului pro- 

38. Rousseau acceptă principiul lui Hobbes: „Natura a dat fiecărui om un drept 
asupra fiecărui lucru", dar respinge concluzia trasă de aici de Hobbes: starea de răz¬ 
boi neîncetat 

39. „Ignorarea viciilor este mai utilă la unii decât cunoaşterea virtuţii la ceilalţi" (Ius¬ 
tin, XI, 2,15). Rousseau a luat acest citat de la Grotius: Dreptul de război şi de pace. 

•priu sau dorinţa de a se conserva înaintea naşterii acestui amor propriu 
(O), temperează zelul pe care-1 are pentru bunăstarea sa prin repulsia 
înnăscută de a-şi vedea semenul suferind 40 . Nu cred să fie cazul să ne 
temem de vreo contradicţie când acordăm omului singura virtute natu¬ 
rală pe care a fost nevoit sii-o recunoască până şi calomniatorul cel mai 
înverşunat al virtuţilor omeneşti 41 . Vorbesc despre milă, sentiment care 
se potriveşte unor fiinţe atât de slabe şi expuse la atâtea nenorociri cum 
suntem noi; virtute cu atât mai universală şi cu atât mai folositoare omu¬ 
lui, cu cât precede la el folosirea oricărei reflecţii, şi atât de naturală în- 

40. Tot pasajul care urmează până la „ar fi depins numai de raţionamentele celor 
care o alcătuiesc" (vezi p. 70) a fost transcris în Operele lui Diderot (Assezat-Tour- 
neux, IV, p. 101). Această atribuire se bazează pe un pasaj din Spovedânii (VEI, 
p. 238). După ce spune despre Discursul său că este o „lucrare care i-a plăcut lui 
Diderot mai mult decât toate celelalte scrieri ale mele şi la care sfaturile lui mi-au 
fost de cel mai mare folos", Rousseair adaugă în notă: 

„In timpul când scriam aceasta, nu aveam nici o bănuială despre marele complot 
al lui Diderot şi Grimm, căci altfel mi-aş fi dat seama cu uşurinţă cât de mult abuza 
primul de încrederea mea pentru a da scrierilor mele acel aer întunecat pe care nu 
l-au mai avut după ce el a încetat să mă conducă. Fragmentul cu filosoful care argu¬ 
mentează astupându-şi urechile pentru a nu se înduioşa de vaietele unui nefericit 
(vezi p. 68) este de această provenienţă, şi el îmi propusese altele şi mai tari, pe care 
nu m-am putut hotărî să le folosesc". 

Ar părea abuziv să se tragă de aici concluzia că acestlung pasaj a ieşit de sub pana 
lui Diderot Teoria milei anterioare oricărei gândiri joacă un rol prea important în 
gândirea lui Rousseau pentru a se putea contesta că el este autorul. De altfel în pre¬ 
faţa la Narcis se regăseşte aceeaşi imagine a insensibilităţii filosofului. Iar aici, mai 
multe rânduri, de la „seamănă cu sângerosul Sylla" (p. 67) până la citatul din Juvenal, 
nu apar decât în 1782, şi nu pot fi atribuite în nici un caz lui Diderot 

Rămâne verosimil că aceste idei au fost discutate adesea de cei doi filosofi. Inti¬ 
mitatea lor de-a lungul anilor a fost de aşa natură încât e greu de stabilit ce aparţine 
unuia şi ce e al celuilalt 

41. Mandeville, după cum se vede din c.ele ce urmează. Medic olandez stabilit în 
Anglia, Mandeville este celebru prin Fabula albinelor (1705): Stupul care murmură 
sau pungaşii deveniţi oameni cinstiţi. Plictisit să vadă întruna cum moraliştii asocia¬ 
ză virtutea cu fericirea, Mandeville demonstrează că viciile individuale făuresc pros¬ 
peritatea socială şi că virtutea duce la ruină Sa făcut multă vâlvă pe această temă şi 
fabula a suscitat multe proteste. Interesant în această operă este efortul de a distinge 
morala de ceea ce va deveni mai târziu economia politică. 

cât chiar şi animalele dau semne vizibile de milă. Fără a vorbi despre 
dragostea mamelor faţă de puii lor şi despre pericolele pe care ele le 
înfruntă pentru a-i feri de primejdii, se poate observa în orice moment 
repulsia pe care o au caii de a călca în picioare trupul unei fiinţe vii. Un 
animal nu trece iară nelinişte pe lângă un animal mort din specia sa: 
există chiar animale care fac semenilor morţi un fel de înmormântare; 
iar mugetele triste ale vitelor ce intră într-o măcelărie arată impresia 
făcută asupra lor de priveliştea oribilă ce le izbeşte. Vedem cu satisfac¬ 
ţie cum autorul povestirii Albinele este nevoit să admită că omul este o 
fiinţă miloasă şi sensibilă; prin exemplul pe care ni-1 dă, el părăseşte 
stilul său rece şi subtil, pentru a ne oferi imaginea patetică a unui om 
captiv care vede afară o fiară sălbatică ce smulge un copil de la sânul 
mamei sale, sfărâmând cu colţii săi asasini membrele slabe şi sfâşiind 
cu ghearele măruntaiele zvâcnitoare ale acestui copil. Prin ce agitaţie 
îngrozitoare trece acest martor al unei întâmplări cu care n-are nici o 
legătură personală! Cât de mare este neliniştea pe care o simte, de a 
nu putea da nici un ajutor mamei leşinate, nici copilului care piere! 

Aceasta este o mişcare pură a naturii, anterioară oricărei gândiri; 
este forţa milei naturale, pe care moravurile cele mai depravate încă nu 
reuşesc cu uşurinţă so anihileze; în fiecare zi putem vedea, la spectaco¬ 
le, înduioşându-se şi plângând în faţa suferinţelor unui nenorocit acela 
care, dacă ar fi în locul tiranului, ar înăspri şi mai mult chinurile duşma¬ 
nului său. El seamănă cu sângerosul Sylla, atât de sensibil la răul pe care 
nu-1 pricinuise el, sau cu acel Alexandru din Pheres 42 care nu cuteza să 
asiste la reprezentarea vreunei tragedii, de teamă să nu fie văzut suspi¬ 
nând împreună cu Andromaca şi Priam, ceea ce nu-1 împiedica să as¬ 
culte fără nici o emoţie strigătele aţâtor cetăţeni care erau sugrumaţi 
în fiecare zi din ordinul lui. 

Mollissima corda 

Humano generi dare se natura fatetur, 

Quae lacrimas dedit 43 . 

42. Vezi Montaigne: Eseuri, 0,27, la început. Alexandru, tiran în Pheres la 370 î.Ch., 
punea să fie îngropaţi de vii duşmanii săi, sau îi arunca pradă fiarelor sălbatice. 

43. „O mare blândeţe sufletească, iată darul pe care natura mărturiseşte că l-a 
făcut omenirii dându-i lacrimile" Quvenal, XV, 131-133). 

MandeviUe şi-a dat seama în mod just că oamenii, cu toată morala 
lor, n-ar fi fost niciodată altceva decât nişte monştri dacă natura nu le-ar 
fi dat mila, sprijinită pe raţiune; dar el n-a înţeles că numai din această 
calitate decurg toate virtuţile sociale pe care MandeviUe le tăgăduieşte 
omului. De fapt, ce su nt gener zitatea, clemenţa, o menia, dacă nu mila 
aplicată celor slabi, c elor vinovaţi, sau omenirii în general? bunăvoinţa 
şi chiar prietenia sunt, la drept vorbind, produse aleunefmile constan¬ 
te, fixată asupra unui obiect deosebit; căci a dori ca cineva să nu sufere 
înseamnă oare altceva decât a-i dori fericirea? Dacă este cu adevărat 
că compătimirea nu. este altceva decât un sentiment care ne pune în 
locul aceluia care suferă 44 , sentiment nelămurit şi puternic la omul săl¬ 
batic, şi lămurit dar slab la omul civilizat, ce importanţă are această idee 
pentru adevărul celor arătate de mine, dacă nu aceea de ai da mai mul¬ 
tă forţă? De fapt, compătimirea va fi cu atât mai puternică, cu cât anima 
Iul spectator se va identifica mai intim cu animalul care suferă. Or, este 
evident că această identificare trebuia să fie infinit mai puternică în sta¬ 
rea de natură decât în starea când omul raţionează. Raţiunea dă naşte re 
am orului propriu 45 iar reflecţia îl întăreşte: ea îl face pe om să se analiz e¬ 
ze pe sine însuşi, ea îl desparte de tot ceea cei stinghereşte şi-î întri stea 
za FUosofial izolează; ea îl face sa spună, în taină, atunci când vede un 
omsuferind: „N-ai decât să piei, te priveşte; eu sunt în siguranţă". Numai 
primejdiile ce ameninţă întreaga societate mai pot să tulbure somnul 
liniştit al filosofului şi să-l facă să sară din pat Cineva poate să ucidă ne¬ 
pedepsit pe semenul său sub fereastra filosofului; astupându-şi urechile 
cu mâinile şi argumentând puţin, acesta va împiedica natura ce se revol¬ 
tă într-însul să-l identifice cu omul care este asasinat Omul sălbatic nu 
are acest admirabil talent; nefiind înzestrat cu o înţelepciune şi raţiune, 
iată-1 lăsându-se fără nici o chibzuinţă în voia primului sentiment de 

44. Se pare că cele două principii ale vieţii morale anterioare raţiunii - dragostea 
de sine şi mila - sunt de natură diferită Dar Rousseau nu contestă în mod absolut 
că ele ar putea fi de aceeaşi natură. In Emil, el le va uni mai strâns; mila va decurge 
din dragostea de sine. 

„Dacă este adevărat...“ Sunt cuvintele lui La Rochefoucauld ( Reflecţii mora/e, 264). 
Rousseau citise opera acestui autor la d-na de Warens (vezi Spovedanii, 1, DI, p. 89). 

45. Rousseau deosebeşte dragostea de sine, sentiment natural, de amorul pro¬ 
priu, care se dezvoltă în societate - vezi nota (O) p. 139. 

omenie. Când au loc tulburări, când izbucnesc certuri pe stradă, mul¬ 
ţimea se adună, iar omul prudent se îndepărtează; gloata, femeile din 
piaţă îi despart pe adversari şi împiedică oamenii cumsecade să se ucidă 
unii pe alţii 46 . 

Aşadar e foarte sigur că mila este un sentiment natural care, mode¬ 
rând în fiecare individ influenţa iubirii de sine, contribuie la conservarea 
mutuală a întregii specii. Ea ne face să alergăm fără a sta pe gânduri în 
ajutorul acelora pe care îi vedem suferind; ea este aceea care, în starea 
de natură, ţine loc de legi, de moravuri şi de virtute, cu avantajul că ni¬ 
meni nu este ispitit să nu asculte glasul ei blând; ea va împiedica pe ori¬ 
ce sălbatic robust să răpească unui copil slab sau unui moşneag infirm 
hrana dobândită cu greutate, dacă speră că va putea să şi-o găsească pe 
a sa în altă parte; ea este aceea care, în locul sublimei reguli de justiţie 
bazată pe raţiune: Ce ţie nu-ţi place, altuia nu-i face, inspiră tuturor oa¬ 
menilor această maximă de bunătate naturală, mult mai puţin perfectă 
decât precedenta, dar poate mai utilă: Asigură-ţi binele făcând cât mai 
puţin rău altuia. într-un cuvânt, în acest sentiment natural, mai curând 
decât în argumente subtile, trebuie căutată cauza repulsiei pe care orice 
om o va avea când va fi vorba să facă rău, fie şi independent de maxime¬ 
le educaţiei. Chiar dacă este posibil ca dobândirea virtuţii prin raţiune 

46. „Mulţimea, gloata". Rousseau nu-şi însuşeşte aceşti termeni de dispreţ, folosiţi 
de filosofii pe care el îi condamnă. Rousseau îi întrebuinţează pentru a face să reiasă 
mai bine generozitatea poporului, opusă egoismului claselor de sus. 

Teoria milei apare ca o construcţie destinată să explice superioritatea morală a 
poporului. Gândirea lui Rousseau este aici foarte originală. Pentru a-1 combate pe 
Hobbes, care-1 prezintă pe omul natural ca fiind pradă păşunilor sale, juriştii (Pufen- 
dorf) explicau că raţiunea este prin ea însăşi destul de tare ca să învingă pasiunile, 
chiar în starea de natură. Rousseau, care, ca şi Diderot, crede în puterea pasiunii, 
respinge această teorie intelectualistă şi totodată socoteşte că viaţa morală este ba¬ 
zată pe un principiu care i se pare mai democratic. De fapt el nu gândeşte ca Des- 
cartes că bunul-simţeste lucrul cel mai bine împărţit din lume, ci că omul este în 
mod universal o fiinţă sensibilă. Pe această sensibilitate se bazează viaţa morală. 
Dar apariţia raţiunii o îmbogăţeşte la rândul său şi dezvoltă virtuţile sociale. 

Nu putem să credem că imaginea filosofului care îşi caută argumente ar fi fost 
sugerată de Diderot cu intenţii perfide. Dar acuzaţia lui Rousseau dovedeşte cel 
puţin că el regretă anumite excese făcute în acest pasaj. Probabil că mai târziu ar 
fi făcut deosebire între filosofi. 

să constituie o sarcină a lui Socrate şi a celor de felul lui, omenirea n-ar 
mai fi existat de mult dacă conservarea ei ar fi depins numai de raţiona¬ 
mentele celor care o alcătuiesc. 

Având pasiuni atât de puţin active şi o frână atât de salutară, oame¬ 
nii mai curând sălbatici decât răi şi mai preocupaţi să se ferească de 
răul ce li s-ar putea face decât ispitiţi să facă rău altuia, nu erau expuşi 
la certuri excesiv de primejdioase. Nu aveau între ei nici un fel de relaţii 
şi, prin urmare, nu cunoşteau nici vanitatea, nici consideraţia, nici stima, 
nici dispreţul; nu aveau nici cea mai mică noţiune despre al tău şi al 
meu, nici vreo idee adevărată despre dreptate; ei priveau violenţele su¬ 
portabile ca pe un rău uşor de remediat, iar nu ca o nedreptate ce tre¬ 
buie pedepsită, şi nici nu se gândeau la răzbunare dacă aceasta nu se 
producea pe loc şi în mod automat, aşa cum câinele muşcă piatra care-1 
loveşte; de aceea certurile lor ar fi avut arareori urmări, sângeroase, atâta 
vreme cât nu aveau cauze mai puternice decât hrana. Dar eu văd o cau¬ 
ză mai primejdioasă, despre care urmează să vorbesc. 

Printre pasiunile care frământă inima omului, ex'stă una arzătoare, 
impetuoasă, care face un sex necesar celuilalt - pasi-me teribilă ce în¬ 
fruntă toate pericolele, răstoarnă toate piedicile şi j furiile sale, pare 
capabilă să distrugă omenirea, pe care este menit r s-o conserve. Ce 
vor deveni oamenii în prada acestei mânii brutale : i fără frâu, fără pu¬ 
doare, fără reţinere, disputându-şi în fiecare zi drag stea cu preţul sân¬ 
gelui lor? 

Trebuie să stabilim mai întâi că, cu cât pasiunii i sunt mai violente, 
cu atâtlegile sunt mai necesare pentru a le înfrâna. I )ar, pe lângă că dez¬ 
ordinile şi crimele cauzate zilnic printre noi de aa ste pasiuni arată în¬ 
deajuns insuficienţa legilor în privinţa lor, ar fi bine si să cercetăm dacă 
dezordinile nu sau născut cumva o dată cu legile înseşi; căd atunci 
când legile vor fi în stare să le reprime, sarcina lor cea mai elementară 
va trebui să fie aceea de a împiedica un rău care fâi ele nid n-ar exista. 

Hlă începem prin a deosebi moralul şi fizicul în sentimentul de dra¬ 
goste. Fizicul este dorinţa generală care împinge un sex să se. unească 
cu celălalt Moralul este ceea ce determină aceas n dorinţă, şi o fixează 
asupra unui singur obiect în mod exclusiv, sau c e cel puţin îi dă pen¬ 
tru acest obiect preferat un mai mare grad de energie. Or, este uşor de 
văzut că moralul dragostei este un sentiment artificial, apărut în prac- 

tica societăţii şi ridicat în slăvi de către femei cu multă abilitate şi grijă 
pentru a statornici puterea lor şi a face dominant acel sex care trebuia 
să se supună^Fiind bazat pe anumite noţiuni de merit sau de frumuse¬ 
ţe p ■ care un sălbatic nu este în stare să le aibă şi pe comparaţii pe care 
nu i ;te în stare să le facă, acest sentiment trebuie să fie aproape nul 
per c n el. Căci cum spiritul său iu a putut să-şi formeze idei abstracte 
privitoare la regularitate şi proporţie, inima lui nu este nici ea în stare 
să încerce sentimente de admiraţie şi de dragoste, care, fără chiar să 
se bage de seamă, iau naştere din aplicarea unor idei. El ascultă numai 
de temperamentul pe care l-a piimit de la natură, iar nu de gustul pe 
care nu l-a putut dobândi, şi oric e femeie este bună pentru el. 

Mărginiţi numai la fizicul dragostei, şi destul de fericiţi prin ignora¬ 
rea < cestor preferinţe, care tulbură sentimentul de dragoste şi-i măresc 
dificultăţile, oamenii trebuie să simtă mai puţin frecvent şi mai puţin 
puternic ardoarea temperamentului şi prin urmare certurile dintre ei 
trebuie să fie mai rare şi mai puţin crunte. Imaginaţia, care fece atâtea 
ravagii printre noi, nu se adresează unor inimi sălbatice; fiecare aşteap¬ 
tă în linişte impulsul naturii, se lasă în voia lui fără alegere, mai mult cu 
plăcere decât cu fiirie; şi o dată nevoia satisfăcută, orice dorinţă se stinge. 

Aşadar, este incontestabil -că însăşi dragostea, ca şi toate celelalte 
pasiuni, a dobândit numai în societate această ardoare impetuoasa care 
o face atât de adesea funestă oamenilor; este cu atât mai ridicol să ni-i 
închipuim pe sălbatici sugrumă,idu-se între ei neîncetat pentru a-şi sa¬ 
tisface brutalitatea, cu cât această opinie este absolut contrarie expe¬ 
rienţei 48 ; caraibii - care până astăzi, dintre toate popoarele existente, 
s-au îndepărtat cel mai puţin de starea de natură - sunt cei mai paşnici 
în dragoste şi sunt supuşi cel mai puţin geloziei, deşi trăiesc într-o cli¬ 
mă arzătoare, ce pare să dea întotdeauna acestor pasiuni o mai mare 
intensitate. 


47. Deşi Rousseau a protestat în prima parte a Noii Heioise contra asupririi îndu¬ 
rate de femeia măritată potrivit cerinţelor interesului şi fără a ţine seama de natură, 
gândirea lui nu depăşeşte cadrul burghez al epocii sale. Se ştie că Revoluţia Fran¬ 
ceză n-a pus problema emancipării femeii şi că Codul civil a menţinut situaţia ei de 
inferioritate. 

48. Şi aici, experienţa nu face decât să confirme analiza abstractă. 

în ceea ce priveşte concluziile ce s-ar putea trage prin inducţie la mai 
multe specii de animale, din luptele care însângerează mereu cocoşii 
din curţile noastre de păsări, sau care iac să răsune primăvara pădurile 
de strigătele masculilor ce se bat pentru o femelă, trebuie să începem 
prin a exclude toate speciile în care natura a stabilit în mod vădit alte 
raporturi de putere relativă a sexelor decât la oameni: astfel, luptele 
de cocoşi nu pot constitui o inducţie pentru specia umană. în speciile 
unde proporţia este mai bine respectată, aceste lupte nu pot avea alte 
cauze decât raritatea femelelor faţă de numărul masculilor, sau inter¬ 
valele exclusive, în cursul cărora femela refuză în mod constant apro¬ 
pierea masculului, ceea ce revine tot la prima cauză; căci dacă fiecare 
femelă nu suportă masculul decât timp de două luni pe an, este - din 
acest punct de vedere - ca şi cum numărul femelelor ar fi micşorat cu 
cinci şesimi. Or, nici unul dintre aceste două cazuri nu poate fi aplicat 
la specia umană, unde numărul femelelor depăşeşte în general pe cel 
al masculilor şi unde nu s-a observat niciodată, nici chiar la sălbatici, 
ca femelele să aibă ca la alte specii, perioade de călduri şi de excludere. 
Mai mult, la numeroase dintre aceste animale, întreaga specie intrând 
în acelaşi timp în efervescenţă, vine un moment teribil de ardoare comu¬ 
nă, de tumult, de dezordine şi de luptă, moment care nu există nicioda¬ 
tă la specia umană, unde dragostea nu este niciodată periodici Aşadar, 
nu se poate trage concluzia, pe baza luptelor unor animale pentru pose¬ 
siunea femelelor, că acelaşi lucru ar fi avut loc şi la om în starea de na¬ 
tură. Chiar dacă s-ar putea trage această concluzie, cum aceste neînţe¬ 
legeri nu distrug celelalte specii, trebuie să ne gândim cel puţin că ele 
n-ar fi fost mai funeste speciei noastre; şi este un lucru foarte vădit că 
ele ar fi pricinuit speciei şi mai puţine ravagii decâtfac în societate; 
mă refer în special la ţările în care, moravurile având încă oarecare im¬ 
portanţă, gelozia amanţilor şi răzbunarea soţilor duc în fiecare zi la due¬ 
luri, asasinate şi chiar mai rău; mă refer în special la ţările în care dato¬ 
ria unei fidelităţi veşnice nu serveşte decât la provocarea adulterelor 49 

49. Explicarea acestei formule va prilejui multă bătaie de cap criticilor care vor 
să-l prezinte pe Rousseau drept un cugetător creştin. întreg acest pasaj, caracterizat 
prin multă forţă, demască corupţia moravurilor societăţii aristocrate din sec. XVIII. 

şi în care chiar legile abstinenţei şi onoarei extind în mod necesar des¬ 
frâul şi fac să crească numărul avorturilor. 

[Concluzia va fi că, rătăcind prin păduri, fără meşteşuguri, fără grai, 
făraîocuinţă, iară război şi fără legături, Iară a avea nevoie de semenii 
săi şi fără a avea vreo dorinţă de a le face rău, poate fără a recunoaşte 
vreodată pe vreunul dintre ei în mod individual, omul sălbatic, prea pu¬ 
ţin supus pasiunilor şi fiindu-şi de ajuns lui însuşi, nu avea decât senti¬ 
mente şi cunoştinţe potrivite cu această stare; el nu simţea decât nevoile 
sale adevărate, nu privea decât la ceea ce credea că are interes să vadă, 
iar inteligenţa sa nu fiicea mai multe progrese decât vanitatea Dacă 
din întâmplare, el făcea vreo descoperire, avea cu atât mai puţine posi¬ 
bilităţi de a o comunica, cu cât nu-şi recunoştea nid măcar propriii săi 
copii. Meşteşugul pierea o dată cu inventatorul său. Nu exista nici edu¬ 
caţie, nici progres; generaţiile se înmulţeau inutil; şi, fiecare pornind 
de la acelaşi punct, secolele se scurgeau fără ca omul să iasă din pri¬ 
mitivitatea primelor ere; specia era deja bătrână, dar omul rămânea 
mereu copil. 

Dacă m-am întins atât de mult asupra presupunerii acestei stări pri¬ 
mitive, pricina este că având de combătut vechi erori şi prejudecăţi in- 
veterate 50 , am socotit că.trebuie să scormonesc până la rădăcină şi să 
arăt, în tabloul adevăratei stări de natură, că inegalitatea, chiar naturală, 
este departe dea avea în această stare alâta realitate şi influenţă cât pre¬ 
tind autorii noştri. 

De fapt, este uşor de văzut că între deosebirile ce-i disting pe oa¬ 
meni, multe care sunt numai rezultatul deprinderii şi al diferitelor feluri 
de viaţă adoptate de oameni în societate trec drept naturale. Astfel, un 
temperament robust sau gingaş, forţa sau slăbiciunea care depind de 
aceasta, vin adesea mai mult de la educaţia aspră sau lipsită de asprime 
decât de la constituţia primitivă a trupului. La fel stau lucrurile şi cu 
forţele spirituale; şi nu numai că educaţia determină deosebirea dintre 
spiritele cultivate şi cele necultivate, dar ea măreşte şi deosebirea din¬ 
tre cele dintâi în raport cu cultura; căd dacă un uriaş,şi un pitic merg pe 
acelaşi drum, fiecare pas pe care-1 vor face amândoi va da un nou avan¬ 
taj uriaşului. Ori dacă se compară imensa diversitate de educaţii şi feluri 

50. Aluzie la teoreticienii dreptului natural. 

de viaţă care domneşte în diferitele forme ale stării de societate cu sim¬ 
plitatea şi uniformitatea vieţii animale şi sălbatice, unde toţi se hrănesc 
cu aceleaşi alimente, trăiesc în acelaşi fel şi fac exact aceleaşi lucruri, 
se va înţelege cu cât trebuie să fie mai mică deosebirea de la om la om 
în starea de natură decât în starea de societate şi cât de mult trebuie să 
crească inegalitatea naturală în cadrul speciei umane prin inegalitatea 
instituită. 

ţjDar dacă natura ar manifesta în distribuirea darurilor sale atâtea 
preferinţe cât se pretinde, ce avantaj ar putea avea cei mai favorizaţi în 
dauna altora, în condiţiile unei stări de lucruri care n-ar admite nici un 
fel de relaţii între ei? Acolo unde nu există dragoste, la ce ar servi fru¬ 
museţea? La ce serveşte spiritul unor oameni care nu vorbesc, iar vicle¬ 
nia la ce poate servi acelora care n-au nici un fel de afaceri? Aud mereu 
Ifepetându-se că cei puternici vor asupri pe cei slabi. Să mi se explice 
însă ce se înţelege prin cuvântul asuprire. Unii vor domina prin violen¬ 
ţă, ceilalţi vor geme la cheremul tuturor capriciilor acestora. Iată tocmai 
ceea ce se observă printre noi; dar nu văd cum s-ar putea spune aceasta 
despre oamenii sălbatici, pe care numai cu multă trudă i-am putea face 
să înţeleagă ce este aceea robie şi dominaţie. Un om va putea foarte 
bine să-şi însuşească fructele culese de altul, vânatul ucis de acesta, 
vizuina ce îi servea de adăpost; dar cum va reuşi el vreodată să-l iacă 
să-i dea ascultare şi care vor putea fi lanţurile dependenţei la nişte oa¬ 
meni care nu posedă nimic 51 ?jDacă sunt gonit de pe un copac, trebuie 
să-mi caut altul, şi atâta tot; dacă sunt deranjat într-un anumit loc, cine 
oare mă va împiedica să mă duc în altă parte? Există oare vreun om 
cu o forţă atât de superioară forţei mele şi, în plus, destul de depravat, 
destul de leneş şi destul de fioros pentru a mă constrânge să-i asigur 
hrana în timp ce el stă fără să facă nimic? Trebuie să se hotărască să 
nu mă piardă din ochi nici măcar o clipă şi să mă ţină legat cu multă 
grijă atunci când doarme, de frică să nu fug sau să nu-1 ucid; adică este 
silit să se expună de bunăvoie la o osteneală cu mult mai mare decât 
cea pe care vrea s-o evite şi pe care mi-o impune mie. După toate aces¬ 
tea, dacă vigilenţa lui slăbeşte o clipă, dacă un zgomot neprevăzut îl face 

51. Aici apare ideea esenţială a Discursului: că inegalitatea socială şi exploatarea 
omului de către om sunt legate de regimul proprietăţii private. 

să întoarcă capul, n-am decât să iac douăzeci de paşi în pădure, şi lanţu¬ 
rile mele sunt sfărâmate iar el nu mă va mai revedea niciodată. 

Fără a prelungi inutil aceste amănunte, trebuie să vadă oricine că 
lanţurile robiei nefiind formate decât din dependenţa mutuală a oame¬ 
nilor şi din nevoile reciproce care-i unesc, este imposibil să înrobeşti un 
om fără a-1 pune în prealabil în situaţia de a nu se putea lipsi de un altul; 
situaţie care, neexistând în starea sa de natură, face ca acolo fiecare să 
fie liber de orice jug, iar legea celui mai tare să fie zadarnică 52 . 

După ce am dovedit că i negalitatea abia dacă se poate simţi în sta¬ 
rea de natură si că influenta ei acolo este aproape n ulă, mai rămâne sa 
arat originea şi progresul ei în cursul dezvoltării succesive a spiritului 
uman. După ce am arătat că pe rfectibilitatea, virtuţile sociale, ca şi ce le¬ 
l alte facultăţi pe care pe care omul natural le primise în mod poten ţial, 
n-ar fi putut niciodată să se dezvolte de la sine, că ele ar fi avut nevoie 
pentru aceasta de concursul întâmplător al mai multor cauze străine, 
care puteau să nu se producă niciodată şi fără care el ar fi rămas veşnic 
în starea sa primitivă, îmi rămâne să iau în considerare şi să apropii dife¬ 
ritele întâmplări care au putut să perfecţioneze raţiunea umană, alterând 
specia, care au putut să înrăiascâ o fiinţă facând-o sociabilă, şi după atâ¬ 
ta vreme, să aducă în cele din urmă omul şi societatea acolo unde se 
află astăzi. 

Mărturisesc că, de vreme ce evenimentele pe care vreau să le de¬ 
scriu s-ar fi putut produce în diferite feluri, nu mă pot fixa asupra unei 
alegeri decât pe cale de presupuneri 53 . cile iac 

52. Mai mult de un secol mai târziu, Dtihring va relua teoria fără conţinut a vio¬ 
lenţei, pe care critica lui Rousseau o şi nimicise. Vezi Anti-Diihring (Partea a Ii-a: 
Economia politică). 

53. Aici se află punctul slab al Discursului. Rousseau a arătat atât de bine că omul 
în starea de natură era perfect adaptat modului său de viaţă şi a înmulţit într-atâta 
piedicile în calea apropierii dintre oameni încât devine de neînţeles cum a putut săl¬ 
baticul lui izolat să devină sociabil. El este deci nevoit să facă apel la „întâmplare", 
la cauze „întâmplătoare", „care puteau să nu se producă niciodată". El simte bine 
slăbiciunea sistemului său, şi toată această pagină este o pledoarie. După aceea el 
va trece peste aceste cauze întâmplătoare; mai departe, va da asupra lor câteva in¬ 
dicaţii sumare. Rousseau a fost mai explicit în Eseu asupra originii limbilor (cap. IX 

Dar pe lângă că aceste presupuneri devin raţionamente atunci când 
ele sunt cele mai probabile ce s-ar putea deduce din natura lucrurilor şi 
când constituie singurele mijloace posibile de a descoperi adevărul, 
concluziile pe care vreau să le trag din presupunerile mele nu vor fi 
neîntemeiate, deoarece în domeniul principiilor pe care le-am stabilit 
nu s-ar putea forma nici un alt sistem care să nu ducă la aceleaşi rezul¬ 
tate şi din care să nu se poată trage aceleaşi concluzii. 

Aceasta mă va scuti de nevoia de a stărui prea mult cu reflecţiile 
mele asupra felului în care distanţa în timp compensează caracterul 
neverosimil al evenimentelor, asupra importanţei surprinzătoare a unor 
cauze foarte mici când acţionează fără încetare, asupra imposibilităţii 
de a respinge anumite ipoteze când nu suntem în stare să determinăm 
gradul de certitudine a faptelor. Când trebuie să legăm două fapte ce 
ne sunt date ca reale printr-un şir de fapte intermediare, necunoscute 
sau socotite ca atare, este rolul istoriei, dacă există, să furnizeze faptele 
de natură să le lege; în lipsa ei, este rolul filosofiei să determine faptele 
similare care le pot lega; în sfârşit, în materie de evenimente asemăna¬ 
rea reduce faptele la un număr de categorii diferite mult mai mic decât 
se poate imagina. Este suficient să supun aceste obiecte atenţiei celor 
care mă vor judeca; îmi este de ajuns că am Scut în aşa fel ca cititorii de 
rând să n-aibă nevoie să le ia în consideraţie. 


şi X): oamenii înmulţindu-se, cei care se nasc în ţările cu pământ nenoditor emigrea¬ 
ză spre regiunil e fertile, undeseamesteca cucei ce s-au şi siabiCTa colo; în plus -, 
^.asociaţiile umane sunt în mare parte rezuitatuTunor acddenteăleriaturii: diferitele 
potopuri, mările revărsate, erupţiile vulcanilor, marile cutremure de pământ, incen¬ 
diile provocate de fulgere, care distrugeau pădurile, tot ceea ce a fost de natură să 
îngrozească şi să risipească pe sălbaticii locuitori ai unor ţări, a trebuit după aceea 
;să-i adune din nou, pentru a repara în comun, pierderile comune; tradiţia calamită¬ 
ţilor pământului, atât de frecvente în timpurile vechi, arată de ce mijloace s-a servit 
providenţa pentru a sili pe oameni să se apropie". 

Toate aceste evenimente exterioare nu ne fac să înţelegem cum s-a obişnuit săl¬ 
baticul singuratic să trăiască în societate. Acest test nu este convingător, şi Rousseau 
a preferat să treacă peste această problemă insolubilă în fond. 




PARTEA A DOUA 


^Primul om care, împrejmuind un teren, sa încumetat să spună aces¬ 
ta este al meu şi care a găsit oameni destul de proşti ca sad creadă a fost 
adevăratul întemeietor al societăţii civile. De câte crime, războaie, omo¬ 
ruri, de câte mizerii şi orori ar fi scutit omenirea cel care, scoţând ţăruşii 
sau astupând şanţul, ar fi strigat semenilor săi: J'eriţi-vă să-l ascultaţi 
pe acest impostor, sunteţi pierduţi dacă uitaţi că roadele sunt ale tutu¬ 
ror şi că pământul nu este al nimănui 1 !" După toate probabilităţile însă, 
lucrurile ajunseseră până acolo încât nu mai puteau să rămână cum 
erau. Căci ideea de proprietate, depinzând de multe idei anterioare ce 

1. A se vedea în Enciclopedie, articolul Jlachioniti“ (de Diderot): ;După ce au 
exclus dintre ei deosebirile funeste între al liu şal meu, nu le mai rămânea mult 
de făcut pentru a nu mai avea nici un motiv să tremure şi pentru a deveni atât de 
fericiţi cât este îngăduit unor oameni". (Texte ale se, voL II, p. 124). 

Vezi şi Morelly: Codul naturii, p. 72, „Classiques du peuple". Rousseau, ca şi 
Morelly, socoate că instituirea proprietăţii private este sorgintea orkârui rău sodaL 
Aici se opreşte acordul lor, căd Morelly schiţează planurileunei societăţi comunis¬ 
te, în timp ce Rousseau, consideră că orice soaetate nu poale fi bazată decât pe pro¬ 
prietatea privată, şi se mărgineşte în visurile sale să reducă inegalitatea bunurilor. 
Textul de faţă se ridică cu vigoare împotriva juriştilor care căutau să justifice pro¬ 
prietatea privată. Pare chiar să fie îndreptat direct împotriva lui Locke (Eseu asupra 
guvernământului dvil, cap. VII, în special §37). 

Lucru şi mai neaşteptat, se găsescidei asemănătoare Ia Bossuet Panegiricul sfân¬ 
tului Francisc deAsisi (1652): „Daca am vrea să mergem la originea bourilor, am 
găsi poate că ei (săracii), nu au mai puţin drept decât voi asupra bunurilor pe care 
le posedaţi. Natura, sau mai curând, ca să vorbim mai creştineşte. Dumnezeu, tatăl 
comun al oamenilor, a acordat de la început un drept egal tuturor copiilor săi, asu¬ 
pra tuturor lucrurilor de care au nevoie pentru aşi menţine viaţa. Nici unul dintre 
noi nu se poate lăuda că ar fi mai avantajat decât alţii în natură. Dar nesăturata do¬ 
rinţă de acumulare n-a îngăduit ca această frumoasă frăţie să poată dura multă vre¬ 
me în lume. A trebuit să se ajungă la împărţire şi la proprietate, care a provocat toate 
certurile şi toate procesele; de aici au luat naştere aceste cuvinte - al tău şi al meu -, 
aceste cuvinte atât de reci...“. 

nu s-au putut naşte decât succesiv, nu s-a format dintr-o data în spiritul 
uman. A trebuit ca oamenii să facă multe progrese, să dobândească 
multă îndemânare şi cunoştinţe, să le transmită şi să le sporească din 
generaţiejn generaţie înainte de a ajunge la această ultimă limită a stării 
de naturiUSă privim deci aceste lucruri mai de departe şi să încercăm 
să examinăm dintr-un singur punct de vedere această lentă succesiune 
de evenimente şi de cunoştinţe în ordinea lor cea mai firească. 

Cel dintâi sentiment al omului a fost acela al existenţei sale; prima 
sa grijă a fost să-şi păstreze.viaţa. Produsele pămân lui îi dădeau toate 
cele necesare; instinctul l-a învăţat să se folosească de ele. Foamea şi 
alte nevoi facându-1 să simtă rând pe rând diferite feluri de a fi, el a cu¬ 
noscut şi nevoia care îl îndemna să-şi perpetueze specia; şi această por¬ 
nire oarbă, lipsită de orice sentiment al inimii nu dădea naştere decât 
unui act pur animalic. După ce nevoia era satisfăcută, cele două sexe 
nu se mai recunoşteau, iar copilul însuşi nu mai însemna nimic pentru 
mamă de îndată ce se putea lipsi de ea. 

Aceasta era starea omului care lua naştere; era viaţa unui animal 
limitat la început la senzaţiile simple şi care abia dacă profita de darurile 
ce i le oferea natura, departe de a se gândi să i le smulgă Dar în curând 
se iviră greutăţi, pe care fu nevoit să înveţe a le învinge. înălţimea arbo¬ 
rilor, care îl împiedica să ajungă la fructe, concurenţa animalelor care 
căutau să se hrănească cu ele, ferocitatea acelora care-i ameninţau în¬ 
săşi viaţa - toate l-au obligat să se consacre exerciţiului corporal; omul 
.a trebuit să devină sprinten, alergător rapid, luptător viguros. Armele 
na rale, care sunt crengile de arbori şi pietrele, se aflară în curând în 
mâna lui. El învăţă să învingă piedicile naturii, să lupte la nevoie cu cele¬ 
lalte animale, să se lupte pentru hrană chiar cu oamenii sau să se des¬ 
păgubească pentru ceea ce era nevoit să cedeze celui mai tare. 

Pe măsură ce neamul uman a sporit, greutăţile s-au înmulţit o dată 
cu oamenii. Deosebirea dintre terenuri, climate şi anotimpuri i-a silit să 
ţină seamă de toate acestea în felul lor de trai. Ani neroditori, ierni lungi 
şi grele, veri arzătoare ce mistuiau totul, i-au obligat la noi iscusinţe 2 . 

De-a lungul ţărmurilor mării şi râurilor, ei au născocit undiţa şi cârli¬ 
gul, devenind pescari şi mâncători de peşte. în păduri, şi-au făcut arcuri 

2. Oamenii deci trăiesc deja în societate, căci nici o invenţie a omului izolat nu 
poate fi transmisă copiilor săi. 

şi săgeţi, devenind vânători şi războinici. în ţările reci, s-au acoperit cu 
blana animalelor pe care le ucideau. Trăsnetul, un vulcan sau cine ştie 
ce întâmplare fericită i-a făcut să cunoască focul, un nou mijloc de apă¬ 
rare împotriva asprimii iernii: ei au învăţat să păstreze acest element, 
apoi să-l reproducă, şi în sfârşit, să gătească cu ajutorul lui carnea, pe 
care înainte o mâncau crudă. 

Această experienţă, repetată şi răspândită de la om la om, a trebuit 
să ducă mintea omului la perceperea anumitor raporturi Relaţiile pe 
care noi le exprimăm prin cuvinte ca: mare, inie, puternic, slab, rapid, 
încet, fricos, îndrăzneţ şi alte idei asemănătoare, comparate de nevoie 
şi aproape pe negândite, au produs în sfârşit în mintea omului un fel de 
reflecţie, sau mai curând o prevedere mecanică ce-i arăta măsurile cele 
mai necesare pentru asigurarea vieţii sale. 

Noile cunoştinţe care au rezultat din această dezvoltare i-au mărit 
superioritatea faţă de alte animale, făcându-1 să fie conştient de ea. El a 
învăţat să le întindă capcane, să le tragă pe sfoară în mii de feluri; şi deşi 
multe dintre animalele care puteau să-i servească sau să-i facă rău îl în¬ 
treceau ca forţă de luptă sau erau mai iuţi decât el la fugă, omul deveni 
cu timpul stăpânul unora şi spaima celorlalte. Astfel, prima privire ce a 
aruncat-o asupra sa i-a produs primul gest de orgoliu; omul abia ştiind 
să deosebească rangurile şi văzându-se în primul rang datorită speciei 
sale, se pregătea încet-încet să pretindă acest loc ca individ. 

Deşi semenii săi nu erau pentru el ceea ce sunt pentru noi, deşi nu 
prea avea cu ei mai multe legături decât cu celelalte animale, totuşi nu 
i-a trecut cu vederea în observaţiile sale. Asemănările pe care le-a putut 
observa cu timpul între ei, femeia sa şi el însuşi l-au făcut să se gândeas¬ 
că la cele pe care nu le observa; şi văzând că ei se comportau cu toţii 
aşa cum ar fi făcut şi el în împrejurări asemănătoare, a tras concluzia că 
felul lor de a gândi şi de a simţi era întru totul conform cu al său. Acest 
important adevăr bine fixat în mintea lui, l-a făcut să urmeze, printr-un 
presimţământ la fel de sigur şi mai prompt decât dialectica, cele mai 
bine reguli de purtare pe care, spre folosul şi siguranţa lui, se cuvenea 
să le respecte faţă de dânşii. 

învăţând din experienţă ca dorinţa de b unăstare este singuru l motiv 
al acţiunilor omeneşti 3 , el ajunse în stare să deosebească ocaziile rare 

3. Psihologia lui Rousseau este mult mai aproape de cea a lui Hobbes, pentru 
care omul în starea de natură este pradă pasiunilor sale, decât de cea a juriştilor, 

când interesul comun trebuia să-l iacă să conteze pe ajutorul semenilor 
săi şi pe acelea şi mai rare când concurenţa îi impunea să se ferească 
de el în primul caz, se unea cu ei în turmă 4 , sau cel puţin într-un fel de 
asociaţie liberă care nu obliga pe nimeni şi care nu dura mai mult decât 
nevoia trecătoare cei determinase apariţia. în al doilea caz, fiecare cău¬ 
ta să obţină avantaje fie prin forţă directă, dacă se credea puternic, fie 
prin îndemânare şi şiretenie, dacă se simţea mai slab. 

Iată cum au putut oamenii să dobândească pe nesimţite unele idei 
elementare despre angajamente reciproce şi despre avantajul de a le 
îndeplini, dar numai în măsura în care acest lucru putea fi impus de in¬ 
terese prezente şi evidente; căci prevederea nu însemna nimic pentru 
ei şi, în loc să se preocupe de un viitor îndepărtat, ei nu se gândeau nici 
măcar la ziua următoare. Dacă era vorba de prinderea unui cerb, fiecare 
îşi dădea bine seama că pentru aceasta trebuia să stea neclintit la postul 
săi^ dar dacă un iepure se întâmpla să treacă prin apropierea vreunuia 
dintre ei, nu trebuie să ne îndoim că acesta l-ar fi urmărit fără nici un 
scrupul şi că, prinzându-şi prada, nu prea i-ar fi păsat că şi-a ficut tova¬ 
răşii s-o piardă pe a lor. 

Este lesne de înţeles că legături de felul acesta nu cereau un limbaj 
mult mai rafinat decât acela al ciorilor, sau al maimuţelor care se strâng 
în cârduri aproape la fel. Strigăte nearticulate, multe gesturi şi unele su¬ 
nete imitative au alcătuit probabil multă vreme limba universală. Adău- 
gându-se la aceasta în fiecare ţinut câteva sunete articulate şi convenţio¬ 
nale a căror stabilire 5 , după cum am mai spus, nu e prea uşor de expli¬ 
cat, s-au creat limbi deosebite, dar elementare, imperfecte şi asemănă¬ 
toare întrucâtva cu limbile vorbite şi astăzi de diferite neamuri sălbatice. 

Am străbătut în fugă o mulţime de veacuri, silit de timpul care trece, 
de mulţimea lucrurilor pe care le am de spus şi de progresul aproape 
insensibil al începuturilor; căci cu cât evenimentele s-au succedat mai 
încet, cu atât pot fi descrise mai repede. 

bunăoară a lui Pufendorf, care socoate că raţiunea este în stare să domine pasiunile. 
Dar Rousseau îi reproşează lui Hobbes că atribuie stării de natura pasiuni de origine 
socială. 

4. Se pare că revenim aici la o stare anterioară celei descrise la p. 79. „Ocaziile 
rare" nu sunt precizate Gândirea este lipsită aici de precizie, lucru excepţional la 
Rousseau. 

5. Vezi pp. 60 şi 62-64. 

Aceste prime progrese au dat apoi oamenilor putinţa de a face altele 
mai rapide 6 . Cu cât li se lumina mai mult mintea, cu atât li se perfecţiona 
mai mult dibăcia. In curând, încetând să mai doarmă sub primul copac 
întâlnit, sau să se adăpostească în peşteri, ei au inventat un fel de topoa¬ 
re de piatră tari şi ascuţite care le-au slujit să taie lemnul, să sape pă¬ 
mântul şi să iacă colibe din crengi, pe care apoi le-a venit în minte să le 
tencuiască cu lut şi cu noroi Aceasta a fost epoca unei prime revoluţii 
care a dus la statornicirea şi deosebirea diferitelor familii şi care a intro¬ 
dus un fel de proprietate 7 : încă de acolo au luat naştere multe c erturi şi 
lupte. Totuşi, cum cei mai puternici au fost, probabil, cei dintâi care 
şi-au făcut locuinţe pe care se Simţeau capabili să le apere, este de cre¬ 
zut că cei slabi au găsit că e mai uşor şi mai sigur să-i imite decât să în¬ 
cerce a le lua de la ei. Cât despre cei care aveau deja colibe, fiecare din¬ 
tre ei tindea probabil prea puţin să şi-o însuşească pe a vecinului, nu 
atât pentru că nu era a sa, cât pentru că nu-i trebuia, a nici nu putea să 
o ia fără a se expune la o luptă foarte îndârjita cu familia care o ocupa. 

Primele sentimente s-au dezvoltat datorită unei situaţii noi, care reu¬ 
nea într-o locuinţă comună bărbaţii şi soţiile, părinţii şi copiii Obişnuinţa 
de a tră i împ reună a făcut să se nască cele mai gingaşe sentimente pe 
care le- au cunoscut oamenii, dragostea conjuga la şi drigostea pannteăs- 
că 8 . Fiecare familie a devenit o mică societate, care era cu aţâţ mai mică 
cu cât ataşamentul reciproc şi libertatea constituiau singurele sale legă¬ 
turi. Din acea clipă s-a stabilit prima deosebire în felul de a trăi, până 
aici unul şi acelaşi, al celor două sexe. Femeile au devenit mai seden¬ 
tare şi se obişnuiseră să păzească coliba şi copiii, în timp ce bărbatul 
pleca să caute cele necesare traiului comun. Astfel, ambele sexe înce¬ 
pură să piardă ceva din sălbăticia şi vigoarea lor, datorită unei vieţi ceva 
mai comode. Dar dacă fiecare în parte a devenit mai puţin capabil să 

6. Rousseau descoperă, prin simplu raţionament, fără a face apel la istorie că pro¬ 
gresele omului, foarte lente la început, se accelerează din ce în ce. 

7. „Un fel de proprietate": ideea nu este precizată, dar expresia pare să indice că 
proprietatea nu este decât o stare de fapt precara, fără bază juri dică. In orice caz, 
o dată cu apariţia proprietăţii, conflictele între oameni se înmulţesc. 

8. In toată dezvoltarea care urmează, viaţa oamenilor este zugrăvită în culorile 
cele mai roze. De bună seamă, iată vârsta de aur, este un progres în raport cu săl¬ 
baticul singuratic, dar acest progres conţine deja în germene o decădere. 

lupte cu fiarele sălbatice, î n schimb 1 e era mai uşor să se adune laolaltă 
pentru a rezista în comun. 

In această situaţie nouă, ducând o viaţă simplă şi singuratică, cu 
nevoi foarte limitate şi cu unelte pe care le inventaseră pentru a satisfa¬ 
ce aceste nevoi, oamenii, bucurându-se de un răgaz foarte mare, l-au 
folosit pentru a-şi procura mai multe feluri de comodităţi, necunoscute 
părinţilor lor. Acesta a fost primul jug pe care şi l-au impus fără să-şi 
dea seama şi primul izvor al relelor pe care le pregăteau urmaşilor lor. 
Căci, pe lângă faptul că ei au continuat în felul acesta să-şi moleşească 
trupul şi spiritul, aceste comodităţi şi-au pierdut prin obişnuinţă tot far¬ 
mecul şi au degenerat în acelaşi timp în adevărate nevoi, încât durerea 
de a nu le avea a devenit mult mai mare decât plăcerea de a le avea 9 . 

Aici se întrevede ceva mai uşor cum s-a statornicit sau s-a perfecţio¬ 
nat pe nesimţite folosirea cuvântului în sânul oricărei familii; de ase¬ 
menea se poate presupune cum diferite cauze particulare au putut să 
extindă limbajul şi să-i grăbească progresul, făcându-1 mai necesar. 
Mari inundaţii sau cutremure de pământ au înconjurat cu ape sau cu 
prăpăstii anumite puncte locuite; transformări ale scoarţei terestre au 
rupt şi au transformat în insule diferite porţiuni ale continentului. Se 
înţelege că între oamenii apropiaţi în felul acesta şi obligaţi să trăiască 
laolaltă 10 a trebuit să se formeze un idiom comun, mai curând decât în¬ 
tre acei care rătăceau în voie prin pădurile continentului. Astfel, este 
foarte posibil ca după primele lor încercări de navigaţie, insularii au 
adus printre noi folosirea cuvântului; este cel puţin foarte probabil că 
societatea şi limbile au luat naştere pe insule şi s-au perfecţionat acolo 
înainte de a fi cunoscute pe continent 

Toate încep să-şi schimbe înfăţişarea. Oamenii care până aici rătă¬ 
ceau prin păduri, devenind acum mai sedentari, se apropie unii de alţii 
încetul cu încetul, se unesc în diferite grupuri şi în sfârşit, formează în 

9. Idee dezvoltată adesea de moraliştii antici,^epicurieni'şi stoici. 

10. Explicaţie ingenioasă care permite să se mascheze într-o oarecare măsură 
insuficienţele semnalate mai sus. Oamenii a r fi devenit mai socia bili acolo unde a cci¬ 
dente n aturale i-a fi silit să trăiască jmpxe unâ. [ Jar este ciudat caRousseau a recurs 
laaceStaTpotezrnumâTduÎMceTdScris primele aşezări stabile. Problema originii 
limbajului care părea insolubilă, în prima parte fără a se recurge la providenţă, de¬ 
vine acum mai uşor de rezolvat. Dilema enunţată la pp. 62-64 pare uitată. 

fiecare ţinut o naţiune deosebită, unită prin obiceiuri şi însuşiri, nu prin 
regulamente şi legi, ci prin acelaşi fel de viaţă şi de alimentaţie şi prin 
înrâurirea comună a climatului 11 . O vecinătate permanentă nu poate 
să nu dea naştere până la urmă la anumite legături între diferite familii. 
Tineri şi tinere locuiesc în colibe vecine; relaţiile trecătoare pe care le 
cere natura îi duc în curând la alte relaţii, nu mai puţin plăcute şi perma¬ 
nente, datorită vizitelor reciproce. Se obişnuiesc să privească diferite 
obiecte şi să facă comparaţii, câştigând pe nesimţite idei privitoare la 
merit şi frumuseţe, care generează sentimente de preferinţă. După ce 
s-au văzut nu se mai pot reţine să nu se vadă din noa Un sentiment 
gingaş şi plăcut se strecoară în suflet şi la cea mai mică opunere, se 
preface în furie nestăpânită. Gelozia se trezeşte o dată cu dragostea; 
discordia triumfă şi cea mai gingaşă dintre pasiuni primeşte jertfe de 
sânge omenesc 12 . 

Pe măsură ce ideile şi sentimentele se succed, iar mintea şi inima 
sunt puse la încercare, neamul omenesc continuă să se domesticească; 
legăturile se înmulţesc şi lanţurile se strâng. Se naşte obiceiul de a se 
aduna în faţa colibelor sau în jurul unui copac; cântecul şi dansul, ade¬ 
văraţii copii ai dragostei şi răgazului, au devenit petrecerea sau mai de¬ 
grabă ocupaţia bărbaţilor şi femeilor fără treabă care se strâng laolaltă. 
Fiecare începe să-i privească pe ceilalţi şi vrea să fie privit Stima publi¬ 
că începe să fie preţuită. Cel care cânta sau dansa mai bine, cel mai fru¬ 
mos, mai puternic, mai îndemânatic sau mai elocvent devine cel mai 
stimat Acesta a fost primul pas spre inegalitate şi în acelaşi timp spre 
vicia Din aceste prime preferinţe, s-au născut pe de o parte, vanitatea 
şi dispreţul, pe de altă parte, ruşinea şi invidia. Tulburările pricinuite de 
această nouă sămânţă de vrajbă au avut urmări funeste pentru fericirea 
şi inocenţa oamenilor. 

De îndată ce oamenii au început să se preţuiască reciproc şi ideea 
stimei s-a format în spiritul lor, fiecare a pretins că are dreptul să fie sti¬ 
mat şi n-a fost posibil de a lipsi nepedepsit pe nimeni de acest drept De 
aid au izvorât primele îndatoriri dvile, chiar şi la sălbatici; şi din acel mo¬ 
ment orice nedreptate fecută în mod voit a devenit un ultragiu, deoarece, 

11. Influenţa lui Montesquieu. 

12. Punct de vedere dialectic. Sentimentul cel mai blând, intensificându-se, de¬ 
vine contrariul său, o furie impetuoasă. 

pe lângă răul ce rezulta din injurie, cel ofensat vedea în acest dispreţ faţă 
de persoana sa, ceea ce adesea era mai insuportabil decât răul însuşi. 
Astfel, fiecare pedepsind dispreţul ce i se arăta într-un chip proporţional 
cu importanţa pe care şi-o acorda, răzbunările deveniră teribile, iar oa¬ 
menii se ftcură sângeroşi şi crunţi. Tocmai aceasta este treapta la care 
ajunseseră majoritatea popoarelor sălbatice ce ne sunt cunoscute; şi 
numai din cauză că n-au făcut îndeajuns deosebire între noţiuni şi n-au 
remarcat cât de departe erau deja aceste popoare de prima stare de 
natură, mulţi s-au grăbit să tragă concluzia că omul este prin firea lui 
crud şi că are nevoie de civilizaţie pentru a se îmblânzi 13 . în realitat e nu 
există fiinţă mai blândă decât omul în starea sa pri mitivă, când, fiind 
plasat de natu ră Ia distanţe egale între stup iditatea fiarelor şi cu noştin- 

felrtlnesEe^Iebmului civilizatTsi detemiinaTfiind în aceeaşi măsură de 

» ---—*- 

instinct, si de raţiune 1 ' 1 , s ă se mărgineas că la a se feri de jăul cei amenin¬ 
ţ ă, el este împiedicat de mila naturală să facă rău cuiva fără a fi împins 
l a aceasta, chiar d acă cineva i-a făc ut rău. Că ci, potrivit axiomei înţeleptu¬ 
lui Locke^ nu poate exista nedreptate acolo unde nu există proprietate 15 . 

Trebuie să remarcăm însă că societatea înfiripată şi relaţiile deja 
stabilite între oameni cereau ca aceştia să aibă calităţi diferite de cele 
pe care le aveau prin alcătuirea lor primitivă; cum morala începea să se 
introducă în acţiunile umane şi fiecare - înainte de apariţia legilor - era 
singurul judecător şi răzbunător al ofenselor primite, bunătatea adecva¬ 
tă în starea pură de natură nu se mai potrivea societăţii care lua naştere; 
trebuia ca pedepsele să devină mai severe, pe măsură ce prilejurile de 
a ofensa pe cineva deveneau mai frecvente; frica de răzbunare era me¬ 
nită să ţină loc frânei pe care o constituie legile. Astfel; deşi oamenii 


13. Aici este vizat Hobbes. 

14. Se constată o oarecare neclaritate în acest loc. De care stadiu al dezvoltării 
omeneşti este vorba? La prima vedere nu poate fi starea cea mai veche, în care omul 
nu posedă uzul raţiunii. Şi totuşi este un stadiu anterior apariţiei proprietăţii. Dificul¬ 
tatea nu poate fi înlăturată decât dacă se atribuie cuvântului raţiune un sens foarte 
modest Rousseau a spus (p. 52), că omul naturii este lăsat în voia instinctului, dar 
deja, spre deosebire de animale el este un „factor liber" (p. 50)', şi alte facultăţi pot 
înlocui instinctul când îi lipseşte. Aceasta ar fi raţiunea despre care este vorba. 

15. In text se spune „injurie", în sensul latin dt nedreptate, de prejudiciu adus 
altuia. Şi aici apare rolul capital jucat de proprietate în istoria omului. Vezi Locke, 
Eseu asupra intelectului uman, IV, 3,18. 

deveniseră mai puţin răbdători, iar mii a naturală suferise deja oarecari 
modificări, această perioadă 16 , a dezvoltării însuşirilor umane, reprezen¬ 
tând o medie justă între indolenţa din starea primitivă şi activizarea pu¬ 
ternică a amorului propriu, a fost probabil, epoca cea mai fericită a cea 
mai durabilă 17 . Cu cât ne gândim mai mult, ne dăm seama că această 
stare era cel mai puţin expusă la schimbări profunde, era cea mai priel¬ 
nică pentru om (P), şi că omul n-a putut ieşi din această stare decât prin 
cine ştie ce întâmplare funestă care, în interesul general, ar fi trebuit să 
nu survină niciodată. Exemplul sălbaticilor, care au fost găsiţi aproape 
toţi pe această treaptă, pare să confirme că neamul omenesc era făcut 
pentru a rămâne totdeauna aici, că această stare este adevărata tinereţe 
a lumii. Toate progresele ulterioare au fost tot atâţia paşi în aparenţă 
spre perfecţionarea individului, în realitate în să spre decăderea speciei. 

Cât timp oamenii s-au mulţumit cu colibele lor simple, cât timp s-au 
mulţumit săşi coasă îmbrăcămintea din piei cu ajutorul spinilor şi oase¬ 
lor de peşte, să se gătească cu pene şi scoici, să-şi zugrăvească corpul 
cu diferite culori, să-şi perfecţioneze sau să-şi înfrumuseţeze arcurile şi 
săgeţile, să-şi cioplească cu ajutorul unor pietre ascuţite câte o luntre 
de pescari sau instrumente grosolane de muzică 18 , într-un cuvânt, cât 
timp n-au făcut decât lucruri pe care le puteau face de uriul singur şi 
s-au ocupat cu meşteşuguri care nu necesitau mai multe mâini, ei au 
trăit liberi, sănătoşi, buni şi fericiţi pe cât le îngăduia natura lor şi au 
continuat să se bucure de farmecul unor relaţii independente între ei. 
Dar din clipa în care un om a avut nevoie de ajutorul altuia, din clipa 
în care s-a văzut că este folositor ca unul singur să aibă provizii pentru 
doi 19 , egalitatea a dispărut, s-a ivit proprietatea, munca a devenit nece- 


16. Cuvântul este folosit în sensul de interval de timp. 

17. Indicaţie de importanţă capitală Aşad ar, e falsă aserţiunea că starea de natură 
ar fi aceea în c a re omul este cel mai fenc iTCel mai mult se apropie de vârsta de 
aur societatea în curs de a se naşte. Este adevărat că Rousseau şi-a simplificat mai 
târziu teza: „Marele său principiu este că natura l-a făcut pe om fericit şi bun, dar că 
societatea îl depravează şi-l face nenorocit" ( Dialoguri, IU). Rousseau este deci pri¬ 
mul care poartă vina pentru simplificările abuzive ce s-au adus doctrinei sale. 

18. fjjuns la acest stadiu în istoria omului, Rousseau îşi sprijină deducţiile pe ele¬ 
mente luate din Istoria naturală a lui Buffon şi din povestirile călătorilor. 

19. Rousseau vede limpede că asuprirea socială se explică în ultimă analiză prin 
aceste cauze economice. Violenţa politică nu este cauza primă. ’ 

sară, iar pădurile nemărginite s-au schimbat în câmpii ce trebuiau stro¬ 
pite cu sudoarea oamenilor. In curând, acolo s-a văzut sclavia şi mizeria 
încolţind şi crescând o dată cu recoltele 20 .^ 

Prelucrarea metalelor şi agricultura au fost cele două meşteşuguri 
a căror descoperire a provocat o mare revoluţie 21 . Pentru poet, aurul şi 
argintul, pentru filosof fierul şi grâul au fost acelea care au dviliaat oame¬ 
nii şi au ruinat neamul omenesc. Ambele erau necunoscute bunăoară, 
sălbaticilor din America, care de aceea au rămas mereu sălbatici; cele¬ 
lalte popoare par a fi rămas de asemenea barbare câtă vreme au prac¬ 
ticat numai unul dintre aceste meşteşuguri, fără celălalt Şi poate că una 
dintre cele mai bune explicaţii ale faptului că Europa a fost, dacă nu 
mai devreme, cel puţin mai constant, şi mai bine civilizată decât alte 
părţi ale lumii, este că ea a fost în acelaşi timp mai bogată în fier şi mai 
rodnică în grâu. 

Este foarte greu de presupus cum au reuşit oamenii să cunoască şi 
să întrebuinţeze fierul; căci nu este de crezut că ei s-ar fi gândit de la 
sine să scoată materia primă din mină, şi so prepare în modul necesar 
pentru topire înainte de a şti ce-ar putea să rezulte de aici. Pe de altă 
parte, această descoperire poate fi cu atât mai puţin atribuită vreunui 
incendiu întâmplător, cu cât minele nu se formează 22 decât în locuri 
sterpe şi lipsite de copaci sau de plante; s-ar spune că natura luase pre¬ 
cauţii pentru a ascunde acest secret fetal. Nu mai rămâne deci decât îm¬ 
prejurarea extraordinară în care vreun vulcan, revărsând materii meta¬ 
lice în stare de topire, ar fi dat privitorilor ideea de a imita această ope¬ 
raţie a naturii. Chiar şi atunci trebuie să presupunem că ar fi avut mult 
curaj şi prevedere pentru a întreprinde o muncă atât de grea şi a între¬ 
vedea atât de departe avantajele ce le puteau obţine; ceea ce nu prea se 
potriveşte decât unor spirite mai dezvoltate decât ar fi putut să fie acestea. 

20. Vigoarea gândirii (dialectice), ampla mişcare a frazei, antitezele strălucite au 
făcut celebru, pe bună dreptate, acest pasaj. 

21. Se acordă importanţă dezvoltării forţelor de producţie, pentru explicarea isto¬ 
riei. Rousseau raţionează aici ca un materialist 

22. „Se formează": ideea că minereurile n-au existat dintotdeauna, ci se formează 
are circulaţie din secolul XVIII. In ţările fertile, pentru a găsi minereuri trebuie săpat 
pământul. Rousseau caută să accentueze dificultăţile dezvoltării civilizaţiei: natura 
îşi luase precauţii. Se presupune astăzi că omul a conceput ideea de a topi minere¬ 
uri când a văzut metalul curgând din vetrele de pământ ce conţineau minereu. 

Cât despre agricultură, principiul ei a fost cunoscut cu mult înainte 
ca practica agricolă să fi fost stabilită, şi nu prea e cu putinţă ca oameni¬ 
lor, mereu preocupaţi cum să-şi obţină hrana din pomi şi din plante, să 
nu le fi venit destul de repede ideea de a căuta căile folosite de natură 
pentru a da naştere vegetalelor. Dar îndemânarea lor nu s-a dezvoltat 
probabil decât foarte târziu în această direcţie, fie din cauză că pomii 
care - împreună cu vânătoarea şi pescuitul - le asigurau hrana, n-aveau 
nevoie de îngrijirile lor, fie din cauză că nu cunoşteau folosirea grâului, 
fie din lipsă de unelte pentru a-1 cultiva, fie din lipsă de prevedere pen¬ 
tru nevoile viitoare, fie, în sfârşit, din lipsă de mijloace pentru a împie¬ 
dica pe alţii să-şi însuşească rodul muncii lor. Deveniţi mai îndemâna¬ 
tici, se poate crede că cu ajutorul unor pietre ascuţite şi al unor beţe ei 
au început prin a cultiva unele legume sau rădăcini în jurul colibelor, cu 
multă vreme înainte de a şti să cultive grâul şi de a avea uneltele nece¬ 
sare pentru o cultură pe scară largă. Nu mai vorbim de faptul că pentru 
a se consacra acestei ocupaţii, şi a însămânţa pământul, omul trebuie 
să hotărască să piardă mai întâi ceva pentru ca să câştige ulterior mai 
mult - prevedere foarte îndepărtată de nivelul spiritual al omului sălba¬ 
tic, căruia, după cum am spus 23 , îi vine foarte greu să se gândească de 
dimineaţă la nevoile lui de seară. 

Inventarea celQrlalte meşteşuguri a fost deci necesară pentru ca 
omenirea să fie silită să se ocupe cu agricultura 24 . Din momentul în 
care era nevoie de oameni pentru topirea şi prelucrarea fierului, a fost 
nevoie şi de alţi oameni care să-i hrănească. Cu cât creştea numărul 
lucrătorilor, cu atât numărul mâinilor care procurau hrana comună scă¬ 
dea, fără ca gurile care cereau mâncare să fie mai puţine; a cum unii 
aveau nevoie de alimente în schimbul fierului lor, ceilalţi au găsit în 
sfârşit meşteşugul de a folosi fierul pentru sporirea alimentelor. 

De aici s-au născut, pe de o parte, aratul şi agricultura iar pe de altă 
parte meşteşugul de a prelucra metalele şi de a înmulţi folosirea lor. 

Cultivarea pământului a dus în chip necesar la împărţirea lui, iar de 
la proprietate, o dată recunoscută, s-a ajuns la primele reguli de justiţie. 
Căci pentru a da fiecăruia ce este al său, trebuie ca fiecare să poată avea 
ceva; în afară de aceasta, cum oamenii începeau să privească în viitor, 

23. Vezi pp. 54-55. 

24. Apariţia diviziunii muncii. 

şi cum toţi se vedeau având unele bunuri d e pierdut, n u exista nici unul 
care să nu se teamă de răzbunare pentru răul ce l-ar fi putut tace altuia. 
Această origine este cu atât mai naturală cu cât este de neconceput ca 
ideea de proprietate să se fi născut din altceva decât din lucrul m âinilor 35 . 
Căci nu se vede ce ar fi putut oferi omul pentru a obţine lucruri nefăcute 
de el, în afară de munca sa Numai munca dând cultivatorului dreptul 
asupra produselor pământului pe care l-a arat îi dădea, în consecinţă, şi 
dreptul asupra pământului, cel puţin până la recoltare, şi tot aşa din an 
în an, ceea ce făcea ca posesiunea continuă să se transforme uşor în 
proprietate. Când cei vechi, spune Grotius, i-au dat zeiţei Ceres epitetul 
de legiuitoare, iar unei sărbători instituite în cinstea ei i-au dat denumi¬ 
rea deThesmoforii 26 , ei âu făcut să se înţeleagă prin aceasta că împăr¬ 
ţirea pământului a dat naştere unui nou fel de drept; adică dreptul de 
proprietate, deosebit de cel care rezultă din legea naturală. 

[[ Lucrurile ar fi putut rămâne neschimbate în această stare dacă talen¬ 
tele ar fi fost egale şi dacă de pildă, folosirea fierului şi consumul ali¬ 
mentelor ar fi rămas mereu într-un raport egaL Dar această proporţie 
pe care nimic n-o menţinea, a fost în curând anulată; omul mai puternic 
muncea mai mult, cel mai îndemânatic trăgea din muncă mai mult folos, 
cel mai iscusit găsea mijloace care îi scurtau munca; plugarul avea mai 
multă nevoie de fier în timp ce fierarul avea mai multă nevoie de grâu 
şi muncind la fel, unul câştiga mult, pe când celălalt abia avea cu ce să 
trăiască. Astfel inegalitatea naturală se dezvoltă pe nesimţite o dată cu 
inegalitatea de combinaţie 27 ; iar deosebirile dintre oameni, dezvoltate 
prin deosebirea împrejurărilor, devin mai vizibile, mai permanente prin 

25. înainte de Rousseau există în linii generale, două teorii asupra originii proprie¬ 
tăţii. 1) Pentru Grotius şi Pufendorf, a existat împărţirea pământurilor, sau ocuparea 
lor, iar dreptul de proprietate a continuat, potrivit unei convenţii, dreptul primului 
ocupant Grotius admite că a existat un comunism primitiv. Născocirea agriculturii 
i-a dus pe oameni la împărţirea pământurilor prin convenţie. 2) Pentru Locke, urmat 
şi de Barbeyrac, proprietatea este bazată pe muncă şi nu este nevoie de convenţie. 
Se vede că Rousseau se inspiră aici de la Locke. 

26. Thesmoforii: sărbătoare în cinstea „Legiuitoarei". Grecii dădeau acest nume 
zeiţei Demeter (în latină: Ceres), pentru că ea învăţase pe oameni agricultura şi in¬ 
stituise căsătoria, întemeind astfel societatea civilă. 

27. Adică o dată cu inegalitatea ce rezultă din combinarea schimburilor. Se re¬ 
marcă aici oarecare dificultate în exprimare. 

efectele lor, şi încep să aibă influenţă în aceeaşi proporţie asupra soar- 
tei indivizilor. 

După ce lucrurile au ajuns până aici, este uşor să ne închipuim ce 
a urmat Nu mă voi opri să descriu inventarea succesivă a celorlalte 
meşteşuguri, progresul limbilor, încercarea şi folosirea talentelor, ine¬ 
galitatea averilor, felul cum se foloseau sau cum abuzau oamenii de 
bogăţii, nici toate amănuntele care urmează din toate acestea şi pe care 
fiecare poate să le deducă uşor. Mă voi mărgini numai să arunc o privi¬ 
re asupra neamului omenesc care se afla în această stare nouă de lucruri. 

£îată deci, toate facultăţile noastre dezvoltate, memoria şi imaginaţia 
la lucru, amorul propriu interesat, raţiunea devenită activă şi spiritul 
atingând aproape culmile desăvârşirii de care este capabil. Iată toate 
calităţile naturale puse în acţiune, rangul şi soarta fiecărui om stabilită, 
nu numai în ce priveşte cantitatea de bunuri şi puterea de a face bine 
sau rău, ci şi în ce priveşte spiritul, frumuseţea, forta sau isteţimea, meri¬ 
tul sau talentul. Aceste calităţi fiind singurele care puteau atrage consi¬ 
deraţia, a trebui în curând ca omul să le aibă sau să dea aparenţa că le 
are. Era în interesul fiecăruia să se arate altfel decât era în realitate. A 
fi şi a părea au devenit două lucruri cu totul deosebite 28 , şi din această 
deosebire au izvorât fastul impunător, viclenia înşelătoare şi toate viciile 
care o însoţesc. Pe de altă parte, din liber şi independent cum era omul 
mai înainte, iată-1 aservit, datorită unei mulţimi de nevoi n6u apărute, ca 
să zicem aşa, întregii naturi, şi mai ales semenilor săi, al căror sclav a 
devenit, într-un an«mit sens, chiar ajungând stăpânul lor: dacă e bogat, 
are nevoie de serviciile lor; dacă e sărac, are nevoie de ajutorul lor; iar 
dacă e la mijloc, nu poate să se lipsească de eTJlrebuia deci să-i cointe¬ 
reseze mereu pentru soarta lui şi să-i facă sa găsească, de fapt sau în 
aparenţă, că este în folosul lor să muncească pentru el; aceasta îl face 
să fie înşelător şi viclean cu unii, poruncitor şi aspru cu alţii şi să-i înşele 
pe toţi cei de care are nevoie, atunci când nu se poate face temut şi când 
găseşte că nu este în interesul său să-i slujească în chip util In sfârşit, 
ambiţia care îl roade, râvna de a-şi spori averea sa relativă, mai puţin 

28. Temă esenţială în gândirea lui Rousseau. Omul care a păstrat calităţile naturii 
este sincer. El este, în cele două sensuri ale cuvântului, natural Societatea îi îmbracă 
pe indivizi cu o haină uniformi Idee care apare şi la Diderot Nepotul lui Rameau 
a păstrat .individualitatea sa naturală ". 

fiindcă ar avea într-adevăr nevoie cât pentru a se ridica deasupra altora, 
inspira tuturor oamenilor o pornire urâtă de a-şi face rău unii altora, o 
gelozie ascunsă, cu atât mai primejdioasă cu cât, pentru ca lovitura să 
fie mai sigură, ia adesea masca bunăvoinţei Intr-un cuvânt, pe de o par¬ 
te, conc urenţă şi rivalitate, pe de altă parte, opoziţie de intere se şi tot¬ 
d eauna dorinţa ascu nsTde a profita pe seama altu ia. Toate aceste rele 
sunt primul ef ect al propriet ăţii şi ele însoţesc în chip necesar inegalita¬ 
tea ce senaşfe! 

C înainte de a se inventat semnele reprezentative ale bogăţiei, ea nu 
putea consta decât în pământuri şi vite, singura avere reală pe care o 
puteau avea oamenii. Dar când moştenirile au crescut în număr şi în¬ 
tindere, încât au ajuns să acopere solul întreg, şi să se atingă între ele, 
nu s-au mai putut mări decât unele în dauna altora; iar cei pe care slăbi¬ 
ciunea sau indolenţa îi împiedicaseră câştige o avere, devenind săraci 
fără să fi pierdut nimic - pentru că în timp ce în jurul lor totul se schim¬ 
base, numai ei singuri nu se schimbaseră - au fost nevoiţi să primească 
sau să răpească hrana din mâna celor bogaţi. De aici au început să se 
nască, potrivit caracterelor diferite ale unora şi altora, dominaţia şi scla¬ 
via, sau violenţa şi jaful. Cât priveşte pe cei bogaţi, aceştia nici n-au gus¬ 
tat bine din plăcerea de a domina, că au şi început să-i dispreţuiască pe 
toţi ceilalţi şi, slujindu-se de sclavii pe care îi aveau pentru a dobândi 
alţii noi, nu se gândeau decât să-i subjuge şi să-i robească pe vecinii lor, 
ca nişte lupi înfometaţi care, după ce au gustat o dată came omenească, 
dispreţuiesc orice altă hrană şi nu mai vor să mănânce decât oameni, 
în felul acesta, cei mai puternici şau cei mai ticăloşi şi-au făcut din forţa 
lor sau din nevoile lor un fel de drept asupra bunurilor altuia, echivalent, 
după ei, cu dreptul de proprietate, iar egalitatea desfiinţată a făcut loc 
celei mai cumplite dezordini; şi astfel uzurpările comise de cei bogaţi, 
jafurile săvârşite de cei săraci, patimile neînfrânate ale tuturora au înă¬ 
buşit mila naturală şi glasul, încă slab al justiţiei 39 , făcându-i pe oameni 

29. Omul trece de la starea cea mai fericită la starea cea mai nenorocită, în urma 
apariţiei proprietăţii şi a luptelor de clasă, care decurg din ea. Se vede încotro se în¬ 
dreaptă simpatia lui Rousseau. Bogaţii sunt comparaţi cu lupii. Dar evoluţia omului 
între starea de natură şi starea de societate nu este un declin necontenit; .glasul încă 
slab al justiţiei", aceasia arată că mai târziu va fi cu putinţă întemeierea unei ordini 
sociale bazate pe principii radical diferite de cele ale naturii: opoziţie între justiţie şi 
milă. 

avari, ambiţioşi şi răi. între dreptul celui mai tare şi dreptul primului 
ocupant intervenea un conflict permanent care nu se termina decât prin 
lupte şi omoruri (Q). Societatea ce se năştea a făcut loc celei mai cum¬ 
plite stări de război: neamul omenesc, pervertit şi înjosit, nemaiputând 
să se întoarcă înapoi, dar nici să renunţe la lucrurile funeste pe care le 
dobândise şi necinstindu-se tocmai prin abuzul însuşirilor ce-i fac cinste, 
s-a adus el singur în pragul ruinei.- ] 

Attonitus novitate mali, divesque, miserque 

Effugere optat opes, etquae modo voveratodit 30 . 

Este cu neputinţă ca oamenii să se fi gândit în cele din urmă la situa¬ 
ţia lor atât de nenorocită şi la calamităţile de care erau covârşiţi. Mai 
ales bogaţii au trebuit să simtă în curând cât de dăunător era pentru ei 
un război neîncetat ale cărui cheltuieli le suportau numai ei, şi în care 
riscul vieţii era comun, pe când riscul bunurilor era numai al unora. 
De altfel, indiferent în ce culoare şi-ar fi vopsit uzurpările 31 , ei simţeau 
destul de bine că acestea nu se întemeiau decât pe un drept şubred şi 
abuziv şi că, de vreme ce tot ceea ce câştigaseră se datora numai forţei, 
forţa putea să le ia fără ca ei să aibă motiv să se plângă. Chiar şi acei pe 
care numai îndemânarea lor îi îmbogăţise tot nu-şi puteau întemeia pro¬ 
prietatea pe titluri mai bine. Puteau să spună oricât ar fi vrut „Eu am 
clădit acest zid; eu am îmbunătăţit acest teren prin munca mea“. Li se 
putea răspunde: „Cine v-a dat îngăduinţa, şi pe ce bază pretindeţi să fiţi 
plătiţi pe seama noastră pentru o muncă ce nu v-am impus-o? Nu ştiţi 
oare că o mulţime de fraţi de-ai voştri pier sau duc lipsă de ceea ce voi 
aveţi prea mult şi că v-ar trebui un consimţământ expres şi unanim al 
neamului omenesc ca să vă însuşiţi din hrana comună tot ceea ce ar 
depăşi-o pe a voastră?" Nea vând argumente întemeiate pentru a se justi¬ 
fica şi forţe suficiente pentru a se apăra, strivind cu uşurinţă pe un om 
izolat dar fiind strivit el însuşi de bande de tâlhari, singur împotriva 
tuturor şi neputând - din cauza invidiei reciproce - să se unească cu 

30. „îngrozit de răul cel nou, bogat şi nenorocit totodată, el preferă să fugă de 
bogăţie şi urăşte ceea ce dorise odinioară." (Ovidiu: Metamorfoze, XI, 127) 

31. Aici nu mai este vorba de originea proprietăţii în general, ci de originea marii 
proprietăţi. Ea nu mai este întemeiată prin muncă, ci rezultă din uzurpare. 

egalii săi împotriva unor duşmani uniţi prin speranţa comună a jafului, 
bogatul, sub presiunea necesităţii, a conceput, în sfârşit proiectul cel 
mai chibzuit pe care a putut să-l elaboreze vreodată mintea omenească: 
anume, de a întrebuinţa în folosul său chiar forţele acelora care îl ata¬ 
cau, de a face din adversari apărătorii săi, de a le inspira alte reguli şi 
de a le da alte aşezăminte, care să-i fie tot atât de favorabile lui pe cât 
îi era de potrivnic dreptul natural. 

In acest scop, după ce a expus vecinilor săi grozăvia unei situaţii 
care îi făcea pe toţi să se războiască între ei, care făcea ca averea să fie 
o povară tot atât de mare ca şi lipsa şi ca nimeni să nu-şi găsească sigu¬ 
ranţa nici în sărăcie nid în bogăţie, el a născocit uşor motive cu aparen¬ 
ţă de adevăr pentru a-i atrage spre scopul său. „Să ne unim, le-a spus el, 
ca să-i apărăm pe cei slabi împotriva asupririi, să-i ţinem în frâu pe cei 
ambiţioşi şi să asigurăm tuturora stăpânirea bunurilor ce le aparţin: aşe¬ 
zăminte pentru orânduirea dreptăţii şi a păcii, cărora toţi să fie obligaţi 
a li se conforma, care să nu facă excepţie cu nimeni şi să compenseze 
oarecum capriciile norocului, supunând în chip egal pe cel puternic şi 
pe cel slab unor îndatoriri reciproce. Intr-un cuvânt, în loc să ne îndrep¬ 
tăm puterile împotriva noastră înşine, haideţi să ni le unim într-o singură 
putere supremă, care să ne conducă după legi înţelepte, să-i ocrotească 
şi să-i apere pe toţi membrii societăţii, să-i respingă pe duşmanii comuni 
şi să ne menţină într-o veşnică armonie." 

A fost nevoie de mult mai puţin decât echivalentul unui astfel de 
discurs pentru a convinge nişte oameni primitivi, uşor de amăgit, care 
de altfel aveau de descurcat între ei prea multe neînţelegeri ca să se 
poată lipsi de arbitri, şi prea erau mânaţi de zgârcenie şi ambiţie ca să 
se poată lipsi multă vreme de stăpâni. Toţi s-au grăbit să-şi pună lanţu¬ 
rile, crezând că-şi asigură libertatea; căci având destulă judecată pentru 
a înţelege avantajele unui aşezământ politic, ei nu aveau destulă expe¬ 
rienţă pentru a-i prevedea pericolele. Cei mai capabili de a presimţi abu¬ 
zurile erau tocmai aceia care voiau să profite de pe urma lor; şi chiar 
cei înţelepţi au priceput că trebuiau să se decidă să-şi sacrifice o parte 
din libertate pentru a păstra restul, după cum un rănit acceptă să i se 
taie braţul pentru a-şi salva restul trupului. 

Aceasta a fost, sau a trebuit să fie, originea societăţii şi a legilor, care 
au adus noi oprelişti pentru cel slab si audăt noi pu teri cclufbogat (R). 
âu distrus p e-veci libertatea na turală, au -st abilit pentru toldeaunrlegea 

proprietăţii şi a ineg alităţii, au făcut dintr-o uzurpare abilă un drept i re¬ 
vocabil, si spre folosul câtorva ambiţioşi, au subjugat pe vutbr muncii, 
sr.laviri si mizqifi untregurneam omenesc. Se vede cu usuruitacum 
stabilirea unei singure societăţi tace indispensabilă statornicirea tuturor 
celorlalte, şi cum, pentru a face faţă unor forţe unite este necesară la 
rândul său unirea 32 . Societăţile, înmulţindu-se sau dezvoltându-se rapid, 
au acoperit curând toată faţa pământului; n-a mai fost cu putinţă să se 
găsească nici un colţ în univers unde omul să se poată elibera dejug şi 
să-şi ferească capul de sabia, adesea prost mânuită, pe care fiecare o 
vedea atâmându-i deasupra capului. Dreptul civil, devenind astfel o 
regulă comună a cetăţenilor, legea naturii n-a mai fost în fiinţă decât 
între diferitele societăţi, unde sub numele de drept al ginţilor ea a fost 
temperată prin anumite convenţii tacite, pentru a face posibile legături¬ 
le şi a înlocui mila naturală; aceasta, pierzându-şi în relaţiile de la socie¬ 
tate la societate aproape toată forţa pe care o avea în relaţiile de la om 
la om, n-a mai rămas decât în câteva mari inimi cosmopolite 33 , care trec 
peste barierele imaginare ce despart popoarele şi care, urmând pilda 
fiinţei suverane ce le-a creat, cuprind întregul neam omenesc în sfera 
bunăvoinţei lor. 

Corpurile politice, rămânând astfel unele faţă de altele în stare de 
natură s-au resimţit în curând de pe urma inconvenientelor ce siliseră 
indivizii să iasă din această stare; starea de natură a devenit tot mai 
funestă între aceste mari corpuri decât fusese mai înainte între indivizii 
din care erau compuse. De aici au decurs războaiele naţionale, luptele, 
omorurile, represaliile, care fac să se cutremure firea şi îngrozesc raţiu¬ 
nea, şi toate prejudecăţile groaznice care pun în rândul virtuţilor onoa¬ 
rea de a vărsa sânge omenesc. Oamenii cei mai cinstiţi au învăţat să 
socotească printre datoriile lor pe aceea de a-şi ucide semenii; iată-i în 
cele din urmă, pe oameni măcelărindu-se cu miile, fără a şti pentru ce. 

32. A se vedea în Starea de război (ed. Vaughan, I, p. 122): „Din prima societate 
fonnată decurge în mod necesar formarea tuturor celorlalte. Oamenii trebuie să 
facă parte din ea sau să se unească pentru a se împotrivi". Contractul social nu este 
deci absolut liber, remarcă just Vaughan. 

33. Astăzi, am folosi în acest sens cuvântul „umanist". Rousseau condamnă cos¬ 
mopolitismul, căci îl vede mergând mână în mână cu dispreţul faţă de popor. Dar 
patriotismul pe care-1 glorifică nu este un şovinism îngust. El păstrează sensul co¬ 
munităţii umane. 

într-o singură zi de luptă se săvârşeau mai multe pmoruri şi la asaltul 
unui singur oraş se comiteau mai multe grozăvii decât fuseseră săvâr¬ 
şite în starea de natură în decurs de veacuri întregi pe toată suprafaţa 
pământului 34 . Acestea sunt primele efecte ce se pot întrezări în urma 
împărţirii neamului omenesc în societăţi deosebite. Să revenim la insti¬ 
tuirea lor. 

Ştiu că mai mulţi aut ori au a tribuit societăţilor politice alte origini, 
ca, bunăoară, cucennlecelui mâTputermc sau unire a celor sla bi; ale¬ 
gerea între aceste "cauze n-are nici o înîluenţalsupra a ceea ce vreau 
eu să stabilesc. Totuşi, originea pe care am expus-o mai sus mi se pare 
cea mai naturală, din următoarele motive: 1) în primul caz, dreptul de 
cucerire, nefiind un drept, nu s-a putut baza pe el nici un alt drept; cuce¬ 
ritorul şi popoarele cucerite rămân totdeauna unii faţă de alţii în stare 
de război, afară de cazul când naţiunea în condiţii de libertate deplină, 
şi-ar alege de bunăvoie învingătorul drept şef al său. Până aici, oricâte 
capitulări ar fi avut loc, cum ele n-au fost bazate decât pe violenţă şi, 
prin urmare, fiind nule prin însuşi acest fapt, nu poate fi vorba, în aceas¬ 
tă ipoteză, nici de o adevărată proprietate, nici de un corp politic şi nici 
de vreo altă lege decât legea celui mai tare 35 . 2) Cuvintele puternic şi 
slab sunt echivoce în al doilea caz; în intervalul dintre stabilirea dreptu¬ 
lui de proprietate sau a dreptului de prim ocupant şi stabilirea guver- 
nămintelor politice, sensul acestor termeni este mai bine redat prin 
cuvintele sărac şi bogat, pentru că de fapt înainte de existenţa legilor, 
un om nu avea alt mijloc de a-şi aservi semenii decât acela de a se atinge 
de bunurile lor sau de a le ceda o parte din bunurile sale. 3) Cum săracii 
nu aveau de pierdut nimic altceva decât libertatea, ar fi fost o mare ne¬ 
bunie din partea lor să se lipsească de bunăvoie de singurul bun ce le 
rămânea, fără să câştige nimic în schimb; cum, dimpotrivă, bogaţii erau, 
ca să spunem astfel, vulnerabili în toate părţile averii lor, era mult mai 
uşor ca cineva să le facă rău; prin urmare ei trebuiau să ia mai multe 
precauţii pentru a se apăra; în sfârşit, este mai logic să credem că un 
lucru a fost inventat de cei cărora le este util, decât ar fi fost născocit 
de cei cărora le dăunează. 


34. Rousseau, ca toţi filosofii din vremea lui, a fost duşmanul războiului. 

35. Această critică, atât de strălucită, a dreptului de cucerire este o luare de po¬ 
ziţie împotriva lui Grotius şi Pufendorf, care admiteau acest drept 

^Guvernământul care lua fiinţa n-a avut o formă constantă şi regulată. 
Lipsa unei filosofii şi lipsa de experienţă nu lăsau să se observe decât 
neajunsurile prezente, şi nimeni nu se gândea să remedieze alte neajun¬ 
suri decât pe măsură ce apăreau. Cu toate strădaniile celor mai înţelepţi 
legiuitori, starea politică a rămas mereu imperfectă, pentru că era aproa¬ 
pe un produs al hazardului, şi pentru că, de vreme ce se pornise prost 
de la început, timpul n-a putut niciodată, descoperind defectele şi su¬ 
gerând remediile, să repare viciile de constituire. Se cârpea mereu câte 
ceva, deşi ar fi trebuit să se înceapă prin a se curăţi locul şi a se îndepăr¬ 
ta toate vechile materiale, cum a făcut licurg în Sparta, pentru a ridica 
apoi o clădire sănătoasă 36 ^ început societatea a constat numai în câte¬ 
va convenţii generale pe care toţi indivizii se obligau să le respecte şi a 
căror respectare era garantată de comunitate faţă de fiecare dintre ei. 
A fost nevoie ca experienţa săaratecâtde slabă era o astfel de alcătuire 
şi cât de uşor le era infractorilor să evite constrângerea sau pedeapsa 
pentru greşeli al căror singur martor şi judecător era publicul; a trebuit 
ca legea să fie ocolită în mii de feluri; a trebuit ca neajunsurile şi dezor¬ 
dinile să se înmulţească necontenit pentru ca oamenii să se gândească 
în sfârşit să încredinţeze unor indivizi primejdiosul depozit al autorităţii 
publice şi pentru a se atribui unor magistraţi sarcina de a asigura res¬ 
pectarea hotărârilor poporului. Căci a spune că şefii au fost aleşi înainte 
de a se fi constituit confederaţia şi că slujitorii legilor au e»stat înaintea 
legilor înseşi, ar însemna să se exprime o presupunere pe care nimeni 
n-ar putea-o lua în serios 37 . 

Tot atât de puţin logic ar fi să credem că popoarele s-au aruncat mai 
întâi în braţele unui stăpân absolut, fără condiţii şi în mod irevocabil, şi 
că primul mijloc de a-şi garanta siguranţa comună pe care şi l-au ima¬ 
ginat nişte oameni mândri şi neînfrânţi a fost acela de a se prăbuşi în 


36. Tendinţele revoluţionare ale gândirii lui Rousseau apar aici. Pentru el, orice 
reformă, care nu este decât un compromis, este condamnabilă. Trebuie distrus 
totul pentru a reconstrui totul, pe baze raţionale. Regăsim pe plan politic cutezanţa 
lui Descartes pe plan filosofic. Dar îşi face apariţia şi utopia: sarcina de a mătura 
lumea veche nu aparţine poporului, ci unui legiuitor înţelept. 

37. Aceasta este adevărat dacă se admit premisele idealiste ale lui Rousseau: so¬ 
cietatea politică întemeiată printr-un contract Dar pentru materialismul istoric, legea 
fiind expresia voinţei clasei dominante, nu poate fi concepută o lege fără puterea de 
stat care să-i asigure aplicarea. 

sclavie 38 . Defa pt, pen tru ce şi-au pus superiori, dacă nu pentru a-i apăra 
împotriva as upririi ş fale OCfo iff bunurile,"TiEertatile si viata, care~sunt, 
ca să spunem astfel, elementele constitutive ale existenţei lorrOrî cum 
relaţuleclela om la oriicea măi mare nenorocire ce 1 se putea întâmpla 
cuiva era să ajungă la cheremul altuia, n-ar fi fost oare împotriva bunu- 
lui-simţ ca cineva să înceapă prin a deposeda în favoarea unui şef de 
singurele lucruri pentru a căror păstrare avea nevoie de ajutorul lui? Ce 
ar fi putut el să le ofere în schimbul cedării unui drept atât de important? 
Iar dacă el ar fi cutezat să le ceară acest drept sub pretextul de a-i apă¬ 
ra, n-ar fi primit oare de îndată răspunsul din fabulă: „Ce rău mai mare 
ne-ar putea face duşmanul?" Aşadar, este un lucru incontestabil şi o lege 
fundamentală a întregului drept politic că popoarele şi-au ales principi 
pentru a le apăra libertatea, nu pentru a le-o distruge. Dacă avem un 
principe, îi spunea Plinius lui Traian, aceasta este pentru ca el să ne 
ferească de a avea un stăpân* 0 . 

Gânditorii noştri politici, emit în privinţa dragostei de libertate, ace¬ 
leaşi sofisme pe care le-au făcut filosofii noştri în privinţa stării de natu¬ 
ră. Pe baza lucrurilor văzute, ei judecă lucruri foarte deosebite pe care 
nu le-au văzut şi atribuie oamenilor o înclinaţie naturală spre sclavie 41 , 
judecând după răbdarea cu care oamenii din faţa lor îşi suportă sclavia; 
ei nu se gândesc că în privinţa libertăţii, lucrurile stau la fel ca şi cu ino¬ 
cenţa sau virtutea, al căror preţ nu-1 simţi decât atâta timp cât te bucuri tu 
însuţi de ele şi al căror gust se pierde de îndată ce le-ai pierdut „Eu cu¬ 
nosc desiatările ţării tale - îi spunea Brasidas 42 unui satrap care compara 
viaţa Spartei cu viaţa din Persepolis dar tu nu poţi cunoaşte plăcerile 
ţării mele." 


38. Critică la adresa lui Hobbes (vezi Introducerea). Locke îl critică pe Hobbes 
în acelaşi fel (Guvernământul civil, VII, §93). 

39. Locke a recurs la acelaşi argument contra lui Hobbes. In concepţia lui, oa¬ 
menii au format societăţi civile numai pentru a asigura apărarea mutuală a vieţii, 
libertăţii şi bunurilor lor." (Guvernământul civil, IX, §123). 

40. Panegiricul lui Traian, cap. LV. 

41. Teoreticienii dreptului natural şi, în special Pufendorf, sprijinit de Barbeyrac, 
afirmă că un om poate renunţa de bunăvoie la libertatea sa pentru a-şi asigura hra¬ 
na. Sclavia voluntară este chiar anterioară celei care rezultă din dreptul de război. 
De remarcat pasiunea cu care Rousseau combate această teorie. 

42. Brasidas, general spartan din sec.Vî.Cb. 

După cum un armăsar neîmblânzit îşi zbârleşte coama, loveşte cu 
copita în pământ şi se zbate furios la simpla apropiere a frâului, în timp 
ce un cal învăţat îndură cu răbdare cravaşa şi pintenul, omul barbar 
nu-şi pleacă capul în jugul pe care omul civilizat îl poartă fără murmur 
şi preferă cea mai furtunoasă libertate unei sclavii liniştite. Aşadar, nu 
după pervertirea popoarelor înrobite trebuie să judecăm pornirile natu¬ 
rale ale omului pentru sau contra sclaviei, ci după faptele măreţe săvâr¬ 
şite de toate popoarele libere pentru a evita asuprirea. Ştiu că primele 
nu mai încetează de a lăuda pacea şi liniştea de care se bucură în lanţu¬ 
rile lor, şi că miseniinam servitutem pacem appelant Dar când le văd 
pe celelalte sacrificându-şi plăcerile, odihna, bogăţia, puterea şi chiar 
viaţa numai pentru a păstra acest bun atât de dispreţuit de cei care l-au 
pierdut; când văd unele animale născute libere şi care urăsc captivita¬ 
tea cum îşi sparg capul de gratiile cuştii; când văd mulţimi de sălbatici 
goi-puşcă, dispreţuind voluptăţile europene şi înfruntând foamea, focul, 
fierul şi moartea numai pentru aşi păstra independenţa, simt că nu scla¬ 
vilor li se cuvine să vorbească despre libertate. 

Cât despre autoritatea părintească 44 , din care mulţi au crezut că deri¬ 
vă guvernământul absolut şi întreaga societate, fără a recurge la dovezi¬ 
le contrarii ale lui Locke şi Sidney, este de ajuns să remarcăm că nimic 
în lume nil este mai departe de spiritul feroce al despotismului decât 
blândeţea acestei autorităţi 45 , care are în vedere mai mult avantajul celui 
ce se supune decât folosul celui ce porunceşte. Prin legea naturii, tatăl 

43. „Sclaviei celei mai ticăloase, ei îi dau numele de pace.“ (Tacit, Istorii, IV, 17). 

44. Unii teoreticieni ai monarhiei absolute din sec. XVH au încercat să fundamen¬ 
teze puterea regală pe natură, susţinând că această putere ar fi de acelaşi ordin cu 
puterea tatălui asupra copiilor. In special, englezul Filmer. Patriarhatul sau puterea 
naturală a regilor (1680), Bossuet Politica dedusă din Sănta Scriptură (1679-1709) 
şi Ramsay. Eseu tilosotic asupra guvernământului civil (1719). 

Locke a consacrat primul său Tratat despre guvernământul civil combaterii lui 
Filmer. Vezi şi Eseu asupra guvernământului civil (VII, § 71). 

Algemon Sidney este un om politic englez, executat în 1682, care a lăsat Discur¬ 
suri asupra guvernământului (1698). 

Rousseau face o critică mai dezvoltată a acestei teorii monarhiste în Discurs asu¬ 
pra economiei politice, unde citează numele lui Filmer. Aceeaşi critică, dar mai su¬ 
mară se poate vedea la Diderot, articolul „Autoritate politică", Texte alese, voi. II. 

45. A se compara cu Bossuet (op.dt, cartea a IlI-a, ait 3): „Autoritatea regală 
este paternă, iar caracterul său propriu este bunătatea." 

nu este stăpânul copilului decât atâta timp cât ajutorul său îi este nece¬ 
sar; după acest termen devin egali, şi atunci fiul, complet independent 
de tatăl său, nu-i mai datorează decât respect, iar nu supunere; căci re¬ 
cunoştinţa este desigur o datorie pe care trebuie să ţi-o faci, dar nu un 
drept ce se poate pretinde. Injo cde a spun e că societatea civilă deri vă 
din puterea părintească, ar trebui să spunem, dimpotrivă, că acea stă 
piţfere îsi trage din societate principala sa forţa. Un individ n-a fost re- 
cunoscutdrept păruite ăîmai multorirdecat atunci când ei au rămas 
adunaţi în jurul lui. Bunurile părintelui, al căror stăpân el este cu adevă¬ 
rat, constituie legăturile care îi ţin pe copii dependenţi de el; şi el poate 
să nu le facă parte de moştenire decât în măsura în care şi-au câştigat 
merite în faţa lui, printr-o permanentă respectare a voinţei părinteşti. 
Or, supuşii sunt departe de a putea să se aştepte la vreo astfel de favoa¬ 
re din partea despotului, din moment ce îi aparţin ca o proprietate a lui 
ei şi tot ceea ce posedă sau cel puţin din moment ce despotul pretinde 
acest lucru; sunt nevoiţi să primească drept o favoare ceea ce le lasă 
despotul din propriile lor bunuri. El face dreptate când îi despoaie şi le 
face o favoare când îi lasă să trăiască. 

Continuând să examinăm astfel faptele din punctul de vedere al 
dreptului, nu vom găsi mai multă temeinicie decât adevăr în ideea sta¬ 
bilirii de bunăvoie a tiraniei. Şi va fi greu să se demonstreze valabilitatea 
unui contract care nu va obliga decât una dintre părţi, în care se va pune 
totul de o parte şi nimic de cealaltă şi care nu va aduce decât prejudicii 
aceluia care se obligă 46 . Acest sistem odios este foarte departe de a fi, 
chiar astăzi, sistemul monarhilor buni şi înţelepţi, şi mai ales al regilor 
Franţei, după cum se poate vedea în diverse puncte din edictele lor, şi 
în special în următorul pasaj dintr-un înscris celebru, publicat în 1667, 
în numele şi din ordinul lui Ludovic XIV: 

„Să nu se spună aşadar niciodată că suveranul n-ar fi supus legilor 
statului său, deoarece aceasta contravine unui adevăr al dreptului gin¬ 
ţilor, pe care linguşirea l-a alterat uneori, dar pe care principii buni l-au 
apărat totdeauna ca pe o divinitate tutelară a statelor lor. Este mult mai 

46. Pentru Hobbes, fiecare individ încheie un contract cu fiecare din ceilalţi indi¬ 
vizi care vor forma societatea civilă Prin acest contract el se angajează să-şi înstrăi¬ 
neze totalmente libertatea în favoarea unui terţ. (om sau adunare), cu condiţia ca 
fiecare dintre ceilalţi să facă la fel. Astfel fiecare supus e legat de suveran, care, în 
ceea ce-1 priveşte, nu se obligă cu nimic. 

legitim să se spună împreună cu înţeleptul Platan, că fericirea desăvâr¬ 
şită a unui regat constă în aceea ca principele să fie ascultat de supuşii 
săi, ca principele să se supună legii şi ca legea să fie justă şi îndreptată 
totdeauna spre binele public 47 !" 

%£ibertatea fiind cea mai nobilă dintre însuşirile omului, nu mă voi 
opri să cercetez dacă nu înseamnă cumva să-i degradăm natura, să ne 
punem pe aceeaşi treaptă cu animalele sclave prin instinct, să jignim pe 
însuşi autorul fiinţei noastre, în momentul când am fi gata să comitem 
toate crimele pe care el ni le interzice, ca să fim pe placul unui stăpân 
crunt sau smintit, şi dacă acest lucrător sublim trebuie să fie mai mâniat 
când vede distrugându-se opera sa cea mai frumoasă, decât când o vede 
dezonoratijvoi trece cu vederea, dacă vreţi, autoritatea lui Barbeyrac 48 , 
care declara categoric, după Locke, că nimeni nu poate să-şi vândă liber¬ 
tatea până într-atâta încât să se supună unei puteri arbitrare care îl tra¬ 
tează după fantezia ei; căci, adaugă el, ar însemna să-şi vândă viaţa, pe 
care nu este stăpân. Voi întreba numai cu ce drept nişte oameni care nu 
s-au temut să se înjosească pe ei înşişi în asemenea grad au putut să-şi 
supună urmaşii la aceeaşi înjosire şi să renunţe în numele lor la bunuri 
pe care aceştia nu le-au obţinut prin bunăvoinţa lor şi fără care viaţa în¬ 
săşi este împovărătoare pentru toţi cei care sunt demni de ea. 

Pufendorf spune că după cum cineva poate să transfere altuia bu¬ 
nurile sale prin convenţii şi contracte, tot astfel omul se poate deposeda 
de libertate în favoarea cuiva. Mi se pare că avem de-a face aici cu un 
foarte prost raţionament Căd, în primul rând, bunul pe care îl înstrăinez 
devine pentru mine un lucru cu desăvârşire străin, orice abuz săvârşit 
asupra lui fiindu-mi indiferent dar mă interesează ca nimeni să nu abu¬ 
zeze de libertatea mea şi nu pot fără a deveni vinovat de răul ce voi fi 

47. Tratat despre drepturile reginei preacreştine asupra diferitelor state ale mo¬ 
narhiei Spaniei (1667). Rousseau a găsit acest citat la Barbeyrac, care - împreună 
cu Pufendorf împotriva lui Hobbes - susţine că regele este supus el însuşi legilor 
fundamentale ale statului. 

48. Barbeyrac, printr-o stranie inconsecvenţă, după ce a susţinut opinia lui Pufen¬ 
dorf (vezi mai jos,) sprijină părerea inversă a lui Locke ( Despre guvernământul civil, 
cap IV, §23). Această referire la Barbeyrac nu apare decât în ediţia de la 1782. Rous¬ 
seau acceptă integral teoria lui Locke asupra acestui punct El a putut să citească de 
asemenea la Montesquieu {Spiritul legilor, XV, 2): „Nu este adevărat că un om liber 
se poate vinde". 

silit a-1 face, să fiu gata să devin o unealtă a crimei/)^ plus, drentul.de 
propr ietate nefiinddec ât un rezultat al conv enţiilor si orânduielilor o me 
peşti , orice om poate dispune dupaplac de ceeăcepose di Dar nu este 
acelaşi lucru cu darurile esenţiale ale naturii, ca viaţa şi libertatea, de 
care îi este îngăduit fiecăruia sa se bucure şi la care este cel puţin îndo¬ 
ielnic că cineva ar avea dreptul să renunţe: renunţând la unul din aceste 
daruri îţi degradezi fiinţa, renunţând la celălalt o nimiceşti; şi, cum nici 
pn bun vremelnic nu ne poate despăgubi de pierderea vieţii şi nici a 
libertăţii, ar însemna să jignim în acelaşi timp natura şi raţiunea renun- 
Şnd la ele, indiferent cu ce preţ 49 Dar chiar dacă s-ar putea înstrăina 
libertatea aşa cum îţi înstrăinezi bunurile, deosebirea ar fi foarte mare 
când e vorba de copii, care nu se bucură de bunurile părintelui decât 
prin transmiterea drepturilor lui; libertatea fiind un dar pe care ei îl de¬ 
ţin de la natură în calitate de oameni, părinţii lor n-au avut nici un drept 
să-i despoaie de libertate. Astfel încât, după cum pentru a statornici scla¬ 
via a trebuit ca natura să fie ultragiată, tot astfel a trebuit ca aceasta să 
fie schimbată pentru a perpetua dreptul de sclavaj; iar jurisconsulţii, 
care au proclamat cu gravitate că copilul unei sclave se va naşte sclav, 
au hotărât cu alte cuvinte că un om nu se va naşte om 50 ._J 

Mi se pare deci sigur nu numai că guvemămintele n-at?început prin 
puterea arbitrară, al cărei punct de pornire este corupţia şi care le redu¬ 
ce până la urmă la legea celui mai tare, pe care au fost menite la început 
s-o remedieze; dar şi că, chiar dacă ele ar fi început astfel, această pu¬ 
tere, fiind nelegitimă prin natura sa, n-a putut servi ca bază drepturilor 
societăţii şi, prin urmare, nici inegalităţii stabilite prin convenţie. 

Fără a intra astăzi în domeniul cercetărilor ce mai trebuie încă făcu¬ 
te asupra naturii faptului fundamental al oricărui guvernământ, mă 
mărginesc, urmând opinia generală, să consider aici stabilirea corpului 
politic drept un adevărat contract între popor şi şefii pe care şi-i alege 51 , 

49. Pronunţându-se contra teoreticienilor dreptului natural, Rousseau regăseşte 
aici adevăratul spirit al dreptului roman, care consideră drept un delict faptul de 
a-şi înstrăina libertatea. 

50. Aici sunt combătuţi juriştii romani, ca şi Grotius şi Pufendorl Libertatea este 
un drept al omului, iar nu, cum era la romani, un drept al cetăţeanului. Acest text este 
unul dintre cele mai frumoase care au fost scrise în sec XVIII în favoarea libertăţii. 

51. In mod tradiţional, se distingea un pact de asociere, prin care indivizii formau 
societatea civilă, şi un pact de supunere, prin care supuşii transmiteau drepturile 

contract prin care cele două părţi se obligă să respecte legi ce sunt stipu¬ 
late în el şi care formează legăturile uniunii lor. Cum în privinţa relaţi¬ 
ilor sociale poporul a reunit toate voinţele sale într-una singură, toate 
articolele prin care se exprimă această voinţă devin tot atâtea legi fun¬ 
damentale ce obligă pe toţi membrii statului, fără excepţie; una dintre 
acestea reglementează alegerea şi puterea magistraţilor însărcinaţi să 
vegheze asupra executării celorlalte. Această putere se extinde asupra 
a tot ceea ce poate menţine orânduirea, fără a merge până acolo încât 
şo schimbe. La aceasta se adaugă onoruri care fac să fie respectate 
legile ca şi slujitorii lor, iar pentru aceştia personal - prerogative care 
îi despăgubesc pentru munca grea necesară unei bune administrări. 
Magistratul, la rândul său, se obligă să nu se folosească de puterea ce 
îi este încredinţată decât potrivit intenţiilor celor ce l-au însărcinat să 
asigure fiecăruia folosirea în linişte a ceea ce îi aparţine şi să dea prefe¬ 
rinţă în orice împrejurări folosului public faţă de propriul său interes. 

înainte ca experienţa să fi arătat sau conştiinţa umană să fi prevăzut 
abuzurile inevitabile ale unei asemenea alcătuiri, ea a părut probabil cu 
atât mai bună, cu cât cei care erau însărcinaţi să vegheze la menţinerea 
ei erau cei mai interesaţi în aceasta. Căci magistratura şi drepturile sale 
nefiind stabilite decât pe baza legilor fundamentale, de îndată ce acestea 
ar fi fost distruse, magistraţii ar fi încetat de a mai fi legitimi, iar poporul 
n-ar mai fi fost obligat să le dea ascultare; şi cum nu magistratul ci legea 
era aceea care constituia esenţa statului, fiecare ar fi revenit de drept la 
libertatea sa naturală. 

lor unei autorităţi distincte, cu anumite condiţii - legile fundamentale. Astfel juriştii 
fondau în drept regimul monarhic cu puteri limitate. Enciclopediştii, ca Diderot, în 
articolul „Autoritatea politica" din Enciclopedie, reiau această teorie. Hobbes fusese 
deci singurul care o negase. Rousseau se pronunţă, aşadar, aici de acord cu enci¬ 
clopediştii contra lui Hobbes, de partea monarhiei limitate, împotriva monarhiei 
absolute. Dar el face aceasta în termeni care lasă să se întrevadă că în curând va 
depăşi punctul de vedere menţionat Teza dublului contract este contradictorie pen¬ 
tru că duce la împărţirea suveranităţii între principe şi supuşi. Geniul lui Hobbes a 
înţeles că nu se putea diviza suveranitatea fără riscuri pentru stat Rousseau se va 
declara în curând de aceeaşi părere. El va respinge pactul de supunere, dar va face 
să apară din Contractul său, nu monarhia absolută, ca Hobbes, ci democraţia. înce¬ 
putul frazei arată că Rousseau nu-şi elaborase încă teoria contractului social, dar 
considera deja „opinia comună" ca insuicientă. 

Dacă ne gândim puţin cu atenţie la acest lucru, cele de mai sus se 
vor confirma prin noi argumente; şi prin natura contractului se va vedea 
că el n-ar fi putut să fie irevocabil. Căci dacă n-ar fi existat-o putere supe¬ 
rioară care să poată sta chezăşie pentru fidelitatea contractanţilor şi săi 
silească să-şi îndeplinească angajamentele reciproce, părţile ar fi rămas 
singurii judecători în propria lor ca nm şi fiecare dintre ele ar fi avut ori¬ 
când dreptul de a renunţa la contract de îndată ce i s-ar fi părut că cea¬ 
laltă îi încalcă condiţiile, sau dacă aceste condiţii ar fi încetat săi convină 
Se pare că pe acest principiu se poate baza dreptul de a abdica. Or, fără 
a lua în consideraţie, cum facem noi, altceva decât alcătuirea umană, 
trebuie spus că dacă magistratul, care are toată puterea în mână şi care 
îşi însuşeşte toate avantajele contractului, avea totuşi dreptul de a renun¬ 
ţa la autoritate, cu atât mai mult poporul, care plăteşte toate greşelile 
şefilor, ar fi trebuit să aibă dreptul de a renunţa la dependenţă Dar ne¬ 
înţelegerile îngrozitoare şi dezordinile fără starşit pe care le-ar fi provo¬ 
cat în mod necesar această primejdioasă putere 52 arată mai mult decât 
orice, câtă nevoie aveau guvemămintele omeneşti de o bază mai solidă 
decât simpla raţiune, şi cât de necesar era pentru liniştea publică ca 
voinţă divină să intervină pentru a da autorităţii suverane un caracter 
sacru şi inviolabil care să priveze pe supuşi de funestul drept de a dis¬ 
pune de ea. Dacă religia n-ar fi făcut decât acest bine oamenilor, faptul 
ar fi fost de ajuns pentru ca ei să fie datori toţi so iubească şi so adopte, 
chiar cu toate abuzurile ei, căci religia evită mai multe vărsări de sânge 
decât provoacă fanatismul 53 . Dar să urmăm firul ipotezei noastre. 

52. Aici se manifestă ezitările lui Rousseau. El nu îndrăzneşte să proclame drep¬ 
tul poporului de a se împotrivi asupririi şi este deacord în această privinţă cu enci- 
clopediştii. Dar mai departe el va justifica răzvrătirea împotriva despotului. Se pare 
că este vorba de două etape diferite ale dezvoltării societăţii. Dar care este momen¬ 
tul când magistratul „care are toată puterea în mână" iese din domeniul dreptului 
pentru a intra în această nouă stare de natură descrisă mai departe? Ne aflăm în faţa 
unei incertitudini. In manuscrisul de la Geneva, Rousseau va spune: „Atâta timp 
cât poporul este silit să asculte şi ascultă, face bine; de îndată ce poate scutura jugul 
şi îl scutură, face şi mai bine". Se vede un progres. 

Ş3. Acest pasaj este oare dictat numai de prudenţă? Nu este exclus ca Rousseau, 
după Pufendorf, să admită aici teoria dreptului divin, nu ca fundament al suverani¬ 
tăţii, ci ca mijloc de guvernare. Acest lucru ar fi mai puţin uimitor decât pare la pri¬ 
ma vedere. Rousseau vede contradicţiile existente în teoria contractului, pe care o 



Discurs asupra inegalităţii dintre oameni 


103 


Diferitele f orme de gu vernăm ânt îş i au originea în deoseb irile mai 
mult sau mai puţin m ari care au existat Intre indivizi în momentul alcă¬ 
tuirii lor/Un om era eminent ca putere, virtute, bogăţie sau credit, şi a 
fostăles drept singur magistrat, iar statul a devenit monarhic. Dacă mai 
mulţi oameni, oarecum egali între ei, i-au învins pe toţi ceilalţi ei au fost 
aleşi împreună, şi a rezultat o aristocraţie. Acei a căror avere sau ale 
căror talente erau mai puţin disproporţionate şi care se îndepărtaseră 
cel mai puţin de starea de natură, au păstrat în comun administrarea 
supremă şi au format o democraţie. Timpul a verificat care dintre aces¬ 
te forme era cea mai avantajoasă pentru oameni. Unii au rămas supuşi 
numai legilor, ceilalţi au dat în curând ascultare unor stăpâni. Cetăţenii 
au voit să-şi păstreze libertatea; supuşii nu se gândiră decât cum so ia 
pe cea a vecinilor, neputând suferi ca alţii să se bucure de un bun de 
care ei nu se mai bucurau. Intr-un cuvânt, de o parte au fost bogăţiile 
şi cuceririle, iar de altă parte fericirea şi virtutea. 

în aceste diferite guvemăminte, toate magistraturile au fost mai în¬ 
tâi eligibile; când bogăţia nu avea câştig de cauză, preferinţa era acorda¬ 
tă meritelor care dau un ascendent natural şi vârstei, care dă experien¬ 
ţă în rezolvarea treburilor şi sânge rece în luarea de hotărâri Bătrânii 
evreilor, geranţii din Sparta, senatul din Roma, ca şi însăşi etimologia 
cuvântului nostru senior, arată cât de respectată era odinioară bătrâne¬ 
ţea. Cu cât alegerile desemnau oameni mai înaintaţi în vârstă, cu atât 
ele deveneau mai frecvente iar neajunsurile lor se făceau tot mai mult 
simţite; au apărut intrigi, s-au format partide, relaţiile dintre acestea s-au 
înăsprit, au izbucnit războaie civile; în cele din urmă sângele cetăţenilor 
a fost sacrificat în favoarea pretinsei fericiri a statului, şi societatea a 
ajuns pe punctul de a cădea din nou în anarhia vremurilor dinainte. 
Ambiţia şefilor a profitat de aceste împrejurări pentru"a-şi perpetua 
funcţiile în propriile lor familii; poporul, care se obişnuise cu dependen¬ 
ţa, tihna şi comodităţile vieţii şi care nu mai era în stare să-şi sfărâme 
lanţurile, a consimţit să lase să i se sporească sclavia pentru a-şi întări 

admite provizoriu. Suveranitatea este, în mod primejdios, împărţită. Iar geniul lui 
dialectic nu se acomodează cu contradicţiile. Neputând ajunge la* o teorie a demo¬ 
craţiei, pornind de la pactul de supunere, el se refugiază la cealaltă extremitate, în 
dreptul divin. Mai târziu, premisele schimbându-se, consecinţa va dispărea în ace¬ 
laşi timp. 



104 


J.-J. ROUSSEAU 


liniştea. Şi în felul acesta principii, deveniţi ereditari, s-au obişnuit să-şi 
considere magistratura ca un bun de familie, sa se socotească ei înşişi 
drept proprietari ai statului, căruia la început nu-i erau decât slujitori. Ei 
s-au obişnuit să-şi considere concetăţenii drept sclavi ai lor, să-i soco¬ 
tească ca pe vite, printre lucrurile ce le aparţineau, şi să se intituleze 
egali ai zeilor şi regi ai regilor. 

f Dacă vom urmări procesul inegalităţii în aceste diferite schimbări, 
vom găsi că statornicirea legii şi a dreptului de proprietate a constituit 
primul său început, instituirea magistraturii constituie momentul al doi¬ 
lea, iar cel de-al treilea şi ultimul a fost schimbarea puterii legitime în 
putere arbitrară. Astfel, prima epocă s-a sprijinit pe statul săracului şi 
al bogatului, a doua pe statul celui puternic şi al celui slab, iar a treia pe 
statul stăpânului şi a sclavului - ultima treaptă a inegalităţii şi sfârşitul 
spre care tind toate celelalte, până când noi revoluţii vor dizolva cu totul 
guvernământul sau îl vor apropia de aşezământul legitim.13 

Pentru a înţelege necesitatea acestui progres, nu trebuie să ne gân¬ 
dim atât la motivele constituirii corpului politic cât la forma pe care o 
ia el în practică şi la neajunsurile pe care le aduce cu sine. Căci viciile 
care au făcut ca instituţiile sociale să fie necesare fee tot ele ca abuzul 
acestora să fie inevitabil 54 . Cu singura excepţie a Spartei - unde legea 
veghea ca factor principal asupra educaţiei copiilor şi unde Licurg a 
instituit uzanţe ce aproape îl scuteau de a mai face şi legi - legile, în 
general mai puţin puternice decât pasiunile, înfrânează pe oameni fără 
a-i schimba. Ar fi deci uşor de demonstrat că orice guvernământ care, 
fără să se corupă sau să degenereze, ar proceda totdeauna în strictă 
conformitate cu scopurile pentru care a fost instituit, ar fi fost creat fără 
necesitate; o ţară în care nimeni n-ar călca legile şi n-ar abuza de ma¬ 
gistratură n-ar avea nevoie nid de magistraţi, nici de legi 

Distincţiile politice duc în mod necesar la distincţii civile. Inegali¬ 
tatea crescândă dintre popor şi şefii săi se face în curând simţită între 
indivizi, şi aici ia mii de forme, potrivit pasiunilor, talentelor şi împreju¬ 
rărilor. Magistratul n-ar putea să uzurpe o putere nelegitimă fără a-şi 
face complici cărora este nevoit să le cedeze o parte oarecare din aceas¬ 
tă putere. De altfel, cetăţenii nu se lasă asupriţi decât în măsura în care 


54. Iată unul dintre pasajele cele mai remarcabile prin vigoarea lor dialectică. 

fiind împinşi de o ambiţie oarbă şi privind mai mult în jos decât în sus, 
dominaţia le devine mai scumpă decât independenţa, astfel încât accep¬ 
tă să poarte lanţuri pentru a putea la rândul lor să le impună şi altora 
Este foarte greu să obligi la supunere pe cel care nu caută să coman¬ 
de, iar politicianul cel mai abil nu va reuşi să aservească nişte oameni 
care nu vor decât să fie liberi. Dar inegalitatea se răspândeşte fără greu¬ 
tate printre cei mânaţi de ambiţie şi laşitate, care sunt totdeauna gata 
să-şi încerce norocul şi să domine sau să slujească aproape fără deose¬ 
bire, după cum norocul îi favorizează sau nu. Astfel a trebuit să vină o 
vreme când ochii poporului au fost fascinaţi până într-atât încât condu¬ 
cătorii n-aveau decât să spună celui mai mărunt dintre oameni: „Fii 
mare, tu şi toată seminţia ta“, şi de îndată el părea mare în fala întregii 
lumi, ca şi în ochii săi proprii, iar urmaşii săi se înălţau şi mai mult pe 
măsură ce se îndepărtau de el. Cu cât cauza era mai veche şi mai nesi¬ 
gură, cu atât efectul creştea; cu cât o familie avea mai mulţi trântori, cu 
atât devenea mai ilustră 55 . 

Dacă ar fi aici locul să intrăm în detalii, aş explica cu uşurinţă cum, 
fără chiar ca guvernământul să se amestece, i negalitatea de influen tă 
si d e auto ritate devine inevitabilă între indivizi (S) de îndată ce, reuniţi 
în aceeaşisocietate, efsunt siliţi sa se compare între ei şi să ţină sea¬ 
ma de deosebirile ce le găsesc în modul cum trebuie să se folosească 
în permanenţă unii pe alţii. Aceste deosebiri sunt de mai multe feluri. 
Cum însă, în general, b ogăţia, nobleţea sa m angul, puterea şi meritul 
person al s u nt deos ebirile principale prin care oamenii se măsoară între 
ei m societa te, yoi dovedi că acordul sau conflictul acestor forţe diferite 
este indicaţia cea mai sigură a unui stat bine sau prost constituit Aş 
arăta că între aceste patru feluri de inegalitate, calităţile personale fiind 
la originea tuturor celorlalte, bogăţia este aceea la care ele se reduc în 
cele din urmă, deoarece, fiind cea mai nemijlocit utilă pentru bunăstare 
şi cea mai lesne de transmis, serveşte cu uşurinţă pentru a le cumpăra 
pe celelalte; observaţie ce ne poate permite să judecăm destul de exact 
măsura în care fiecare popor s-a îndepărtat de alcătuirea sa primitivă şi 
drumul pe care l-a străbătut spre punctul extrem al corupţiei. Aş remar¬ 
ca cât de mult dezvoltă şi măsoară între ele talentele şi forţele această 
dorinţă universală de reputaţie, onoruri şi preferinţe ce ne mistuie pe 

55. Aceasta se referă la nobleţea provenită din vechimea spiţei. 

toţi; cât de mult stimulează ea şi face să crească pasiunile; şi cum - fă¬ 
când ca toţi oamenii să fie concurenţi, rivali sau mai curând duşmani - 
pricinuieşte în fiecare zi lovituri, succese şi catastrofe de tot felul, deter¬ 
minând atâţia pretendenţi să urmărească acelaşi ţel Aş arăta că trebuie 
să se facă simţită această ardoare, această pasiune de a se distinge care 
ne scoate din fire mai întotdeauna şi căreia îi datorăm tot ce are omeni¬ 
rea mai bun şi mai rău: virtuţile şi viciile, cunoştinţele şi erorile, cuce¬ 
ritorii şi filosofii - adică o mulţime de lucruri rele şi un mic număr de 
lucruri bune^Aş dovedi, în sfârşit, că dacă se vede un mănunchi de oa¬ 
meni puternici şi bogaţi în culmea măririi şi a bogăţiei, în timp ce mul¬ 
ţimea se târăşte în întuneric şi mizerie, pricina stă în faptul că cei dintâi 
nu preţuiesc lucrurile de care se bucură decât atâta vreme cât ceilalţi 
sunt lipsiţi de ele şi că, chiar fără o schimbare a situaţiei, ei ar înceta 
de a mai fi fericiţi dacă poporul n-ar mai fi nenorocit ^ 

Dar aceste detalii ar forma singure materia unei lucrări considerabi¬ 
le în care ar fi cântărite avantajele şi neajunsurile oricărui guvernământ 
în comparaţie cu drepturile din starea de natură; în această lucrare vor 
putea fi dezvăluite toate aspectele diferite sub care s-a manifestat inega¬ 
litatea până azi şi sub care se va putea manifesta în secolele viitoare, 
potrivit naturii acestor guvemăminte şi schimbărilor pe care timpul le 
va aduce în mod necesar. Se va vedea acolo mulţimea asuprită în inte¬ 
rior ca o urmare a precauţiilor luate chiar de ea împotriva a ceea ce o 
ameninţa din afară; se va vedea asuprirea crescând necontenit, fără ca 
cei asupriţi să poată şti vreodată când se va sftrşi şi ce mijloace legiti¬ 
mele vor rămâne pentru a-i pune capăt; se va vedea drepturile cetăţe¬ 
nilor şi libertăţile naţionale stingându-se încetul cu încetul, iar revendi¬ 
cările celor slabi vor fi considerate drept murmure de răzvrătire; poli¬ 
tica va restrânge la o parte mercenară a poporului cinstea de a apăra 


cauza comună 56 : de aici va lua naştere necesitatea impozitelor, plugarul 
descurajat îşi va părăsi ogorul chiar în timp de pace şi va lăsa plugul 
pentru a-şi încinge sabia; astfel vor lua naştere regulile funeste şi ciuda¬ 
te în materie de onoare; apărătorii patriei vor deveni mai curând sau 
mai târziu, duşmanii ei şi vor ţine mereu jungherul ridicat asupra con¬ 
cetăţenilor lor. Va veni o vreme când ei vor spune asupritorului ţării lor. 


56. Ideea armatei naţionale, pusă în practică de revoluţie, este indicată aici. Ea 
apare deja în Principele lui Machiavelli. 

Pectore si fratris gladium juguloque parentis 
Condereme jubeas, gravidaeque in viscera partu 
Conjugis, invita peragam tamen omnia dextra^. 

Extrema inegalitate a situaţiilor şi a averilor, diversitatea pasiunilor 
şi a talentelor, iscusinţele inutile, artele vătămătoare, ştiinţele fără con¬ 
ţinut vor da naştere unei mulţimi de prejudecăţi la fel de potrivnice raţi¬ 
unii, fericirii şi virtuţii. Şefii vor aţâţa tot ceea ce poate duce la slăbirea 
oamenilor uniţi, dezbinându-i; tot ceea ce poate da societăţii o aparenţă 
de armonie, sădind în realitate într-însa germenul discordiei; tot ce poate 
inspira diferitelor grupuri o neîncredere şi o ură reciprocă, potrivnică 
drepturilor şi intereselor lor, întărind în consecinţă puterea care le în¬ 
frânează pe toate. 

In mijlocul acestei dezordini şi acestor răsturnări, despotismul, ridi- 
cându-şi treptat capul hidos şi înghiţind tot ceea ce va găsi bun şi să¬ 
nătos în toate ungherele statului, va reuşi în cele din urmă să calce în 
picioare legile şi poporul şi să se înscăuneze pe ruinele republicii. Epo¬ 
ca ce va preceda această ultimă schimbare va fi.o epocă de tulburări şi 
calamităţi; dar până la urmă totul va fi înghiţit de monstru, iar popoarele 
nu vor mai avea şefi şi nici legi, ci numai tirani. Din acel moment nu va 
mai putea fi vorba nici de moravuri sau de virtute. Căci pretutindeni 
unde domneşte despotismul, cui ex bonesto, nuila est spes 5 *, el nu rab¬ 
dă nici un alt stăpân; de îndată ce îşi spune cuvântul, nu mai trebuie să 
ţină seamă nici de cinste, nici de datorie; supunerea cea mai oarbă este 
singura virtute care rămâne sclavilor. 

Aceasta este treapta extremă a inegalităţii, punctul final care închide 
cercul şi atinge punctul de la care am pornit; ai ci toţi particu larii devin 
egali, tocmai pentru că nu sunt nimic, iar supuşii nemaiavâflfTalf ă Ippp 
cl ecâtvoiriţa stapâriuluCsi nici stă pânul altă lege decât pasiunile salep 
noţiunile de bine şi rău ca şi principiile dreptăţii dispar cun nou; aia totul 

57. „Dacă îmi vei porunci să înfig paloşul în pieptul tatălui meu, în pântecele soţiei 
mele gravide, braţul meu va şovăi, dar va îndeplini totul" (Lucanus, 1,376). 

58. „Care nu aşteaptă nimic de la onoare." După Vaughan, aceasta este poate o 
reminiscenţă modificată de la Tacit ( Istorii, I, 21): „cui compositis rebus nuli a spes: 
care nu aştepta nimic de la buna ordine." 

ajunge să se rezume doar la legea celui mai tare, şi prin urmare la o 
nouă stare de natură, deosebită de cea de la care am pornit, prin faptul 
că una era starea de natură în puritatea ei, iar cealaltă este fructul unui 
exces de corupţie. De altfel există aşa puţină deosebire între aceste două 
stări, iar contractul guvernământului este în asemenea măsură distrus 
de despotism, încât despotul este stăpân numai atâta timp cât dispune 
de forţă; de îndată ce poate fi izgonit, el nu are motiv să se plângă împo¬ 
triva violenţei. Răscoala care sfârşeşte prin uciderea sau detronarea 
unui sultan este un act la fel de juridic ca şi cele prin care acesta dispu¬ 
nea până în ajun de viaţa şi bunurile supuşilor săi. Numai forţa îl menţi¬ 
nea şi tot forţa îl răstoarnă 59 . Toate lucrurile îşi urmează astfel drumul 
lor natural; şi oricare ar putea fi rezultatul acestor scurte şi frecvente 
răsturnări, nimeni nu se poate plânge de nedreptatea altuia, ci numai 
de propria sa imprudenţă sau nenorocire. 

Dezvăluind şi urmărind astfel drumul uitat şi pierdut ce l-a dus pro¬ 
babil pe om de la starea naturală la starea civilă, restabilind cu ajutorul 
poziţiilor intermediare însemnate de mine, poziţiile pe care vremea ce 
mă grăbeşte m-a silit să le suprim, sau pe care imaginaţia nu mi le-a 
sugerat, orice cititor atent nu va putea decât să fie uimit de distanţa 
imensă ce desparte aceste două stări. In această lentă succesiune a 
lucrurilor, el va vedea soluţia unei infinităţi de probleme de morală şi 
de politică pe care filosofii nu le pot rezolva. El va simţi că din moment 
ce neamul omenesc dintr-o anumită eră nu este neamul omenesc din- 
tr-o altă eră, motivul pentru care Diogene nu reuşea să găsească un om 
este acela că el căuta printre contemporanii săi, omul dinfr-o vreme ce 
nu mai exista. Caton, va spune cititorul, a pierit o dată cu Roma şi cu 
libertatea, pentru că a fost nepotrivit cu secolul său; cel mai mare din¬ 
tre oameni n-a reuşit decât să uimească lumea pe care cu cinci sute de 
ani mai înainte ar fi guvemat-o. In rezumat, el va înţelege cum sufletul 
şi pasiunile omeneşti, degenerând pe nesimţite, îşi schimbă, ca să spu¬ 
nem astfel, natura; va înţelege de ce nevoile şi plăcerile noastre îşi 
schimbă cu timpul obiectul; de Ce în timp ce omul adevărat dispare în 
mod treptat societatea nu mai apare în ochii înţeleptului decât ca o adu¬ 
nare de oameni artificiali şi de pasiuni nefireşti, care sunt rezultatul 

59. Diderot, în articolul .Autoritatea politică" din Enciclopedie, justifică în acelaşi 
fel revolta contra despotismului, (op. cit., p. 164). 

acestor noi relaţii, şi n-au nici o bază adevărata în natură. Observaţia 
confirmă întru totul ceea ce cugetarea ne-a arătat în această privinţă 60 : 
omul sălbatic diferă într-atâta rie omul civilizat prin fondul sufletesc şi 
înclinaţiile sale, încât ceea ce face fericirea supremă a unuia îl va împin¬ 
ge pe celălalt la disperare. Cel dintâi respiră numai odihnă şi libertate; 
el nu vrea altceva decât să trăiască şi să rămână inactiv, şi nici măcar ata- 
raxia 61 stoicilor nu se apropie de profunda sa indiferenţă faţă de orice 
alt obiect Dimpotrivă, cetăţeanul 62 mereu activ asudă, se agită, se tul¬ 
bură neîncetat căutând ocupaţii şi mai laborioase; el munceşte până la 
moarte, spre care se îndreaptă pentru a putea trăi, sau renunţă la viaţă 
ca să dobândească nemurirea El face curte celor mari, pe care îi urăşte, 
şi celor bogaţi, pe care îi dispreţuieşte. El face totul ca să obţină cinstea 
lor de a le sluji, se laudă plin de orgoliu cu josnicia sa şi cu protecţia lor; 
mândru de sclavia sa, vorbeşte cu dispreţ despre acei care nu au onoa¬ 
rea de a o împărtăşi. Ce spectacol ar fi pentru un caraib munca grea şi 
invidiată a unui ministru european! Câte morţi crunte n-ar prefera acest 
sălbatic indolent groazei unei asemenea vieţi, care adesea nici măcar 
nu este atenuată de plăcerea unei binefaceri! Dar pentru a vedea scopul 
atâtor eforturi ar trebui ca aceste cuvinte - putere şi reputaţie- să aibă 
un sens în spiritul lui; ar trebui ca el să afle că există un soi de oameni 
care pun un anumit preţ pe felul cum îi priveşte restul lumii, care ştiu 
să fie fericiţi şi mulţumiţi de ei înşişi, pe baza mărturiei altora mai cu¬ 
rând decât pe baza propriei lor mărturii. Aceasta este de fapt adevărata 
cauză a tuturor deosebirilor sălbaticul trăieşte în el însuşi, pe când omul 
sociabil trăieşte întotdeauna în afara şa; el nu poate trăi decât în opinia 
celorlalţi şi, ca să spunem astfel, numai judecata lor îi dă sentimentul 
propriei sale existenţe 63 . Nu aparţine subiectului meu să arat cum din- 
tr-o astfel de dispoziţie-ia naştere atâta indiferenţă faţă de bine şi rău, 

60. Aşadar, raţionamentul abstract, are în mod constant prioritate asupra obser¬ 
vaţiei. 

61. Pace sufletească la care ajunge înţeleptul stoic, suprimând pasiunile. 

62. Cuvântul nu este luat aici în sensul pe care îl avea în Contractul social. Este 
vorba de Qm ul societăţii civile din vremea Ini . 

63. Acesta esteTnarele viciu al societăţii bazate pe inegalitate. Amorul propriu îl 
despoaie pe om de el însuşi. Toate strădaniile lui Rousseau vor unnări să-l înveţe 
pe om cum să-şi regăsească bogăţia interioară. 

însoţiţi de frumoase discursuri de morală; nici să arăt cum, totul redu- 
cându-se la aparenţe, totul devine nefiresc şi teatral: onoare, prietenie, 
virtute şi până chiar şi viciile, cu care omul învaţă în cele din urină să 
se fălească. Nu vreau să arăt cum, în rezumat, întrebând mereu pe cei¬ 
lalţi ce suntem şi necutezând niciodată să ne întrebăm pe noi înşine 
acest lucru, în mijlocul unui asemenea noian de filosofie, umanitate, 
politeţe şi maxime sublime nu avem decât un înveliş înşelător şi lipsit 
de conţinut onoare fără virtute, raţiune fără înţelepciune, şi plăcere fără 
fericire. îmi este de ajuns că am dovedit că nu aceasta este starea ori¬ 
ginală a omului, ci că numai spiritul societăţii şi inegalitatea generată 
de ea modifică şi alterează astfel toate înclinaţiile noastre naturale. 

M-am străduit să expun originea şi evoluţia inegalităţii, stabilirea şi 
abuzul societăţilor politice, aşa cum se pot deduce aceste lucruri din 
natura omului numai cu ajutorul luminilor raţiunii şi independent de 
dogmele sacre care dau autorităţii suverane sancţiunea dreptului divin 64 . 
f^Bin această expunere rezultă că i negalitatea, fiin d aproape inexis¬ 
t entă, în . starea de n atură, îşi datoreşte tăria şi creşterea ei, dezvoltării 
facultăţilor noastre şi progresului spiritu al uman, şi până la urmă devine 
s tabilă şi-legitimă prin statornicirea propri etăţii şi a legilor. Mai rezultă 
apoiTTain egalitatea morală, sprijinită numafpe dreptul pozitiv, este po¬ 
trivnică dreptului natural, ori de câte ori nu este însoţită în aceeaşi mă¬ 
sură de inegalitate fizică - precizare care ne arată îndeajuns ce trebuie 
să gândim în această privinţă despre felul de inegalitate ce domneşte 
la toate popoarele civilizate; căd este vădit împotriva naturii, oricum s-ar 
defini ea 65 , ca un copil să poruncească unui bătrân, ca un imbecil să con¬ 
ducă un om înţelept, şi ca un mănunchi de oameni să se îmbuibe peste 



64. Din nou artificiul de stil pe care l-am văzut la început 

65. Fără îndoială, problema nu era bine pusă (vezi prefaţa). Dar Rousseau răs¬ 
punde categoric nu. Acest admirabil sfârşit era de ajuns pentru a justifica eşecul 
onorabil suferit de autor la Academia din Dijon. Se poate vedea în ultimele rânduri 
o reminiscenţă din Eseurile lui Montaigne: Despre canibali, 1,31. „Observaseră că 
printre noi erau oameni sătui şi îmbuibaţi cu tot felul de comodităţi şi că semenii 
acestora cerşeau la porţile lor, uscaţi de foame şi de sărăcie; şi găseau ciudat faptul 
că aceşti semeni atât de nevoiaşi puteau îndura o astfel de nedreptate." Dar nu este 
decât o apropiere. Concluzia lui Rousseau îi aparţine pe deplin. 



NOTE 


Dedicaţie, p.21-(A) Herodot povesteşte că după uciderea falsului 
Smerdis 1 , cei şapte eliberatori ai Persiei, s-au adunat pentru a hotărî ce 
formă de guvernământ să dea statului, iar Otanes a stăruit cu tărie în 
favoarea republicii. Această poziţie era cu atât mai neobişnuită pentru 
un satrap, cu cât, în afara pretenţiilor pe care el le-ar fi putut avea la dom¬ 
nie, cei mari se tem mai rău decât de moarte, de o forfnă de guvernă¬ 
mânt care să-i silească să respecte oamenii. Bineînţeles, Otanes n-a 
fost ascultat; văzând că se va-proceda la alegerea unui monarh, el care 
nu voia nici să se supună, nici să poruncească, a cedat de bunăvoie ce¬ 
lorlalţi concurenţi, dreptul său la coroană; drept despăgubire a cerut 
să fie liber şi independent, ef şi urmaşii lui, ceea ce i s-a acordat Câtă 
vreme Herodot nu ne-a spus nimic cu privire la restricţia ce a existat 
asupra acestui privilegiu, trebuia în mod necesar so presupunem; alt¬ 
fel Otanes, nerecunoscând nici un fel de lege şi neavând să dea soco- 
ţeală nimănui, ar fi fost atotputernic în stat şi mai puternic chiar decât 
regele. Dar nu prea era probabil ca' un om în stare să se mulţumească, 
într-un asemenea caz, cu un astfel de privilegiu, să fie capabil să abuze¬ 
ze de el. De fapt, nici nu se vede ca acest drept să fi pricinuit vreodată 
cea mai mică tulburare în regat, nici din partea înţeleptului Otanes, 
nici din partea vreunuia din urmaşii lui. 

Prefaţă, p. 31 - (B) De la primii mei paşi mă sprijin cu încredere pe 
una dintre autorităţile respectate de filosofi pentru că provin de la o ra¬ 
ţiune puternică şi sublimă, pe care numai ei ştiu &o afle şi s-o simtă. 

Oricât am fi de interesaţi să ne cunoaştem pe noi înşine, nu ştiu 
dacă noi nu cunoaştem mai bine tot ceea ce nu aparţine fiinţei noastre, 
înzestraţi de natură, cu organe destinate exclusiv conservării noastre, 
le folosim numai pentru a primi impresii exterioare: nu căutăm decât 


1. Smerdis: mag care uzurpase coroana după moartea lui Cambyse. Vezi Herodot, 
Cartea III. 

să ne risipim şi să existăm în afara noastră. Prea mult preocupaţi să în¬ 
mulţim funcţiile simţurilor noastre şi să sporim întinderea exterioară 
a fiinţei noastre, arareori facem uz de acel simţ interior care ne reduce 
la adevăratele noastre dimensiuni şi care separă de noi tot ceea ce nu 
ne aparţine. Totuşi trebuie să ne servim de acest simţ, dacă vrem să ne 
cunoaştem; este singurul cu ajutorul căruia am putea să ne judecăm. 
Dar cum să dăm acestui simţ activitatea şi întreaga sa întindere? Cum 
să desprindem sufletul nostru în care sălăşluieşte acest simţ, de toate 
iluziile spiritului nostru? Ne-am pierdut deprinderea de a-1 folosi, şi el a 
rămas fără exerciţiu în mijlocul tumultului senzaţiilor noastre corporale, 
s-a uscat la focul pasiunilor noastre; inima, spiritul, simţurile, totul a lu¬ 
crat împotrivă-i 2 . 

Discurs, p. 43 - (C) Schimbările pe care o lungă obişnuinţă a mer¬ 
sului în două picioare le-a putut produce în conformaţia omului, rapor¬ 
turile ce se observă încă între mâinile lui şi picioarele dinainte ale patru¬ 
pedelor, precum şi inducţia făcută pe baza felului lor de a merge, au 
putut da naştere la îndoieli cu privire la mersul care trebuia să fie cel mai 
natural pentru noi. Toţi copiii încep prin a merge în patru labe, şi au 
nevoie de exemplul şi lecţiile noastre ca să înveţe să stea în picioare. 
Există chiar neamuri sălbatice, ca hotentoţii, care, neglijând mult copiii, 
îi lasă să meargă de-a buşilea atât de multă vreme, încât după aceea tre¬ 
buie să-şi dea osteneală ca să-i ridice in picioare; la fel stau lucrurile cu 
copiii caraibilor din Antile. Există diferite exemple de oameni patrupezi; 
şi aş putea, printre altele, să citez exemplul acelui copil care a fost găsit 
în-1344, în apropriere de Hessa, unde fusese alăptat de lupi, şi care spu¬ 
nea mai târziu, la curtea principelui Henric, că dacă ar fi depins de el, ar 
fi preferat să se întoarcă printre lupi decât să trăiască printre oameni. 
Căpătase atât de mult deprinderea de a merge ca aceste animale încât 
a trebuit şă i se lege nişte bucăţi de lemn care-1 sileau să stea în picioare 
şi în echilibru. Acelaşi lucru se petrecea cu copilul ce a fost găsit, în 
1694, în pădurile lituaniei, unde trăia printre urşi. El nu dădea, spune 
dl de Condillac 3 , nici un semn de raţiune, mergea în patru labe, n-avea 
nici un limbaj şi scotea sunete care nu semănau întru nimic cu cele ale 
unui om Micul sălbatic din Hanovra, care a fost adus acum câţiva ani 

2. Buffon: Despre om, I, „Despre natura omului" (început). 

3. Eseu asupra originii cunoştinţelor, I, 4, cap. II, §23, şi Tratat despre senzaţii, 
IV, cap. vn. 

Literatura secolului XVIII abundă în povestiri despre copii crescuţi de animale şi 
rămaşi sălbatici. 

la curtea Angliei, reuşea numai cu cea mai mare greutate să meargă în 
două picioare.; iar în 1719 au fost găsiţi în Pirinei, alţi doi sălbatici care 
alergau prin munţi în felul patrupedelor. S-ar putea obiecta că aceasta 
înseamnă a se lipsi de folosirea mâinilor, din care avem atâtea avantaje. 
Dar în afară de faptul că exemplul maimuţelor afată că mâna poate fi 
întrebuinţată foarte bine în ambele feluri, aceasta va dovedi numai că 
omul poate da membrelor sale o destinaţie mai comodă decât cea din 
natură, iar nu că natura l-a destinat pe om să meargă altfel decât îl în¬ 
vaţă ea. 

Dar există, mi se pare, motive mult mai temeinice pentru a susţine 
că omul este un biped. In primul rând, dacă vom demonstra că el a pu¬ 
tut să fie conformat mai întâi altfel decât îl vedem astăzi, şi totuşi să de¬ 
vină în cele din urmă ceea ce este, aceasta n-ar fi de ajuns pentru a trage 
concluzia că luc rurile s-au petrecut aşa; căci, după ce am arătat posibi¬ 
litatea acestor schimbări, ar mai trebui, înainte de a le admite, să dove¬ 
dim că sunt cel puţin verosimile. In plus, dacă braţul omului pare să-i 
fi putut servi drept picior la nevoie, aceasta este singura observaţie în 
favoarea sistemului menţionat, faţă de un mare număr de alte observaţii 
contrarii. Iată-le pe cele principale. Felul în care capul omului este legat 
de corp, în loc să-i îndrepte privirea orizontal, cum o au toate celelalte 
animale şi cum o are el însuşi când stă în picioare, i-ar fi ţinut - dacă 
mergea în patru labe - ochii aţintiţi direct spre pământ, situaţie foarte 
puţin prielnică conservării individului. Coada, care îi lipseşte şi cu care 
nu are ce face când merge în două picioare, este utilă patrupedelor şi 
nu lipseşte nici uneia dintre ele Sânul femeii, foarte bine situat pentru 
un biped, care îşi ţine copilul în braţe, este atât de nepotrivit pentru un 
patruped încât nimic nu l-a determinat să.fie astfel la patrupede. Paitea 
dinapoi fiind la o înălţime excesivă în comparaţie cu membrele dinain¬ 
te, ceea ce ne face ca mergând în patru labe să ne târâm pe genunchi, 
rezultatul ar fi un animal rău proporţionat, care ar merge destul de in¬ 
comod. Dacă ar pune piciorul pe pământ la fel ca şi mâna, membrele 
posterioare ar avea o articulaţie în minus faţă de celelalte animale, adică 
articulaţia care uneşte fluierul piciorului cu tibia. Dacă n-ar pune decât 
vârful piciorului, cum ar fi, desigur, silit să facă, atunci torsul, abstracţie 
făcând de faptul că e compus din mai multe oase, pare prea gros ca să 
ţină loc de fluierul piciorului, iar articulaţiile sale cu metotorsul şi tibia 
sunt prea apropiate pentru a da piciorului de om, în această situaţie, 
flexibilitatea pe care o au picioarele patrupedelor. Exemplul copiilor, 
referindu-se la o vârstă când forţele naturale încă nu s-au dezvoltat şi 

nici membrele nu s-au întărit, nu dovedeşte nimic; tot atât de bine aş 
putea spune că nici câinii nu sunt meniţi să meargă, pentru că nu fac 
altceva decât să se târască pe burtă câteva săptămâni după ce se nasc. 
Faptele indivjduale au şi mai putină forţă, faţă de practica universală a 
tuturor oamenilor, chiar aparţinând unor naţiuni care, întrucât n-au avut 
nici o comunicaţie cu celelalte, n-au putut imita nimic de la ele Un copil 
părăsit într-o pădure, înainte de a putea să meargă, şi hrănit de vreun 
animal, va urma exemplul mamei sale adoptive, obişnuindu-se să mear¬ 
gă ca şi ea; deprinderea îi va putea da îndemânări pe care nu le avea de 
la natură; şi cum ciungii reuşesc, după multe exerciţii, să facă cu picioa¬ 
rele tot ceea ce facem noi cu mâinile, el va reuşi în cele din urmă să 
dea mâinilor sale întrebuinţarea unor picioare. 

P. 44 - (D) Dacă se va găsi printre cititorii mei vreun fizician atât de 
nepriceput încât să-mi ridice obiecţii în legătură cu presupunerea aces¬ 
tei fertilităţi naturale a pământului, îi voi răspunde prin pasajul următor 

Cum vegetalele iau pentru hrana lor mult mai multă substanţă din 
aer şi din apă decât din pământ, urmează că, putrezind, ele redau pă¬ 
mântului mai mult decât i-au luat; de altfel pădurea atrage apele ploilor, 
oprind vaporii. Astfel, într-o pădure care s-ar păstra neatinsă foarte mul¬ 
tă vreme, stratul de pământ ce serveşte vegetaţiei ar creşte considera¬ 
bil. Cum însă animalele înapoiază pământului mai puţin decât iau din 
el, iar oamenii consumă cantităţi enorme de lemn şi plante pentru foc 
şi pentru alte întrebuinţări, urmează că stratul de pământ vegetal al unei 
ţări locuite trebuie să scadă mereu şi să ajungă în cele din urmă ca tere¬ 
nul pietro s al Arabiei şi ca cel al atâtor alte provincii din Orient; de fapt, 

- aceasta este regiunea locuită din cele mai vechi timpuri şi în care nu 
găseşti decât sare şi nisipuri. Căci sarea fixă a plantelor şi animalelor 
rămâne, în timp ce toate celelalte părţi dispar (/st Nat, Dovezi in spiji¬ 
nul teoriei pământului, art 7). 

La aceasta se pot adăuga probele de fapt constituite de cantitatea 
de arbori şi de plante de tot felul care acopereau aproape toate insulele 
pustii ce au fost descoperite în ultimele secole, precum şi de datele 
istoriei cu privire la pădurile imense care au trebuit să fie doborâte pe 
întregul pământ pe măsura populării sau civilizării lui. La aceasta voi 
mai face şi următoarele trei observaţii: prima, că dacă există un fel de 
vegetale, care pot compensa pierderea de materie vegetală ce se dato- 
reşte animalelor potrivit raţionamentului d-lui de Buffon, e vorba în pri- 

mul rând de păduri ale căror coroane şi frunze adună şi îşi însuşesc 
mai multă apă şi vapori decât oricare alte plante; a doua, că distrugerea 
solului, adică pierderea substanţei ce poate servi vegetaţiei, trebuie să 
se accelereze pe măsură cc pământul este mai cultivat şi că locuitorii 
cei mai iscusiţi consumă în cantităţi şi mai mari produsele lui de tot 
felul. A treia şi cea mai importantă observaţie este că fructele pomilor 
furnizează animalului o hrană mai abundentă decât îi pot da celelalte 
vegetale; eu însumi am făcut această experienţă 4 , comparând produsele 
a două terenuri, egale ca mărime şi calitate, unul acoperit de castani 
iar celălalt semănat cu grâu. 

P. 44- (E) La patrupede, cele două distincţii - cele mai universale, 
ale speciilor după nutriţie provin, una de la forma dinţilor, iar cealaltă 
de la conformaţia intestinelor. Animalele care trăiesc numai cu vegetale 
au toţi dinţii plaţi. Ca bunăoară, calul, boul, oaia, iepurele; dar carnivo¬ 
rele au dinţii ascuţiţi ca pisica, câinele lupul, vulpea. Cât despre intestine 
ierbivorele au unele dintre ele, ca de pildă, colonul, care nu există la 
animalele carnivore. Se pare deci că omul având dinţii şi intestinele aşa 
cum le au animalele ierbivore, ar trebui în mod firesc să fie clasificat 
în această categorie; iar această părere este confirmată nu numai de 
observaţiile anatomice, ci în favoarea ei pledează foarte puternic şi mo¬ 
numentele antichităţii. 

Dicearc, spune sfântul Jerome, relatează în cărţile sale despre Anti¬ 
chitatea elenă că sub domnia lui Saturn, când pământul era încă roditor 
de la sine, nici un om nu se hrănea cu came, ci toţi trăiau cu fructe şi 
legume care creşteau în chip natural (Lib. 11, adv. Joviniari). 

Această opinie poate fi întărită şi de relatările mai multor călători mo¬ 
derni. Franţois Correal arată, bunăoară, că majoritatea locuitorilor din 
Lucayes pe care spaniolii i-au transportat în insulele Cuba, San Domingo 
şi în alte locuri au murit din cauză că au mâncat came. Se poate vedea 
din aceasta că eu neglijez multe argumente pe care le-aş putea pune 
în valoare. Căci prada fiind aproape unica preină de luptă între anima¬ 
lele carnivore, în timp ce ierbivorele trăiesc între ele într-o pace necon¬ 
tenită, dacă specia umană ar fi aparţinut acestei din urmă categorii, este 
limpede că i-ar fi fost mult mai uşor să rămână în starea de natură, şi ar 


4. Rousseau are mult spirit enciclopedic şi în special gustul experienţei ştiinţifice. 

fi avut mult mai puţină nevoie şi mai puţine ocazii să iasă din această 
stare. 

P. 45- (F) Toate cunoştinţele care nd^esită gândire, toate care se 
dobândesc numai prin înlănţuirea ideilor şi se perfecţionează numai 
succesiv par a fi cu totul în afara sferei accesibile omului sălbatic, din 
lipsă de comunicare cu semenii săi, adică din lipsa instrumentului care 
serveşte la această comunicare şi a nevoilor care o fac necesară. Cunoş¬ 
tinţele şi îndemânarea sa se limitează la sărit, alergat, luptă, aruncarea 
unei pietre, căţăratul în copaci. Dar dacă el nu ştie decât aceste lucruri, 
în schimb le ştie mult mai bine decât noi, care n-avem atâta nevoie de 
ele cât are omul sălbatic. Şi cum ele depind exclusiv de exerciţiul cor¬ 
pului şi nu sunt succeptibile de vreo comunicare sau de vreun progres 
de la un individ la altul, primul om a putut fi la fel de abil în această pri¬ 
vinţă ca şi ultimii săi urmaşi. 

Relatările călătorilor sunt pline de exemple privitoare la forţa şi vi¬ 
goarea oamenilor aparţinând neamurilor barbare şi sălbatice; în gene¬ 
ral ele laudă tot atât de mult îndemânarea şi agilitatea acestor oameni; 
şi cum pentru a observa astfel de lucruri sunt de ajuns ochii, nimic nu 
ne împiedică să dăm crezare celor povestite de martorii oculari. 

Am luat la întâmplare câteva exemple de acest fel din primele cărţi 
ce mi-au căzut în mână. 

Hotentoţii, spune Kolben s , se pricep mai bine la pescuit decât euro¬ 
penii din Cap. Iscusinţa lor este la fel de mare la pescuitul cu plasa, un¬ 
diţa şi darda, în golfuri ca şi în râuri. Cu aceeaşi abilitate, ei prind peş¬ 
tele şi cu mâna. La înot, sunt de o incomparabilă îndemânare. Felul lor 
de a înota are ceva surprinzător, care le este cu totul propriu. Ei înoată 
cu corpul drept şi mâinile întinse afară din apă, ca şi când ar merge pe 
pământ In mijlocul celei mai mari agitaţii a apei şi când valurile se înalţă 
ca nişte munţi, ei par a dănţui pe coama valurilor, urcând şi coborând 
ca o bucată de plută. 

Hotentoţii, arată acelaşi autor, sunt de o îndemânare surprinzătoa¬ 
re la vânătoare, iar agilitatea cu care aleargă depăşeşte închipuirea. 


5. Kolben, sau Kolbe. Rousseau a găsit aceste citate în Istoria generală a călă¬ 
toriilor, cartea XTV; Kolben: Călătorie la hotentoţi (1713) şi Descrierea Capului 
Bunei Speranţe (1741). 

Autorul se miră că hotentoţii nu abuzează mai des de agilitatea lor, 
lucru care se întâmplă totuşi uneori, după cum se poate vedea din exem¬ 
plul pe care îl citează. 

Un marinar olandez, debarcând la Cap, a angajat un hotentot care 
să-l urmeze în oraş cu un balot de tabac de aproximativ20 de livre. Când 
au ajuns amândoi la o oarecare distanţă de trupă, hotentotul îl întreabă 
pe marinar dacă ştie să alerge. „Să alerg? răspunse olandezul; da, ştiu 
foarte bine. - Să vedem", zise africanul; şi fugind cu tabacul, dispăru 
aproape imediat Marinarul, uimit de această viteză miraculoasă, nici nu 
se gândi să-l mai urmărească şi nu şi-a revăzut niciodată tabacul, dar 
nici hamalul. 

Ei au privirea atât de ageră şi mâna atât de sigură, încât europenii 
nu se pot compara de fel cu dânşii. De la o sută de paşi ei nimeresc cu 
piatra o ţintă de mărimea unui gologan; şi cel mai uimitor este că, în 
loc să-şi îndrepte ca noi ochii spre ţintă, ei fac necontenit mişcări şi con¬ 
torsiuni. Piatra aruncată de ei parcă ar fi purtată de o mână invizibilă. 

Părintele Dutertre 6 povesteşte despre sălbaticii din Antile cam ace¬ 
leaşi lucruri care au fost relatate despre hotentoţii de la Capul Bunei 
Speranţe. El laudă mai ales precizia cu care aceştia nimeresc cu săgea¬ 
ta păsările din zbor şi peştii care înoată şi pe care apoi îi prind aruncân- 
du-se în apă. Sălbaticii din America de Nord nu sunt mai puţin vestiţi 
prin forţa şi îndemânarea lor; iată şi un exemplu pe baza căruia putem 
judeca însuşirile indienilor din America de Sud. In anul 1746, un indian 
din Buenos Aires, fiind condamnat la galere în oraşul Cadix, propuse 
guvernatorului să-şi răscumpere libertatea expunându-şi viaţa cu prilejul 
unei serbări publice. El făgădui că va ataca singur cel mai fioros taur fără 
vreo altă armă în mână decât o frânghie. Va trânti taurul la pământ, îl va 
prinde cu frânghia de oriunde i se va indica, îi va pune şa şi frâu, apoi îl 
va încăleca şi astfel va lupta cu alţi doi tauri dintre cei mai furioşi, care 
vor fi sloboziţi din Torillo; în cele din urmă îi va ucide pe toţi unul câte 
unul, în momentul când i se va porunci şi fără ajutorul nimănui Cererea 
sa a fost aprobată. Indianul îşi ţinu cuvântul şi reuşi în tot ceea ce făgă¬ 
duise. Asupra modului cum a procedat şi asupra amănuntelor luptei se 
poate consulta primul volum in-12 din lucrarea d-lui Gautier, Observaţii 
asupra istoriei naturale, de unde este luat acest exemplu, p. 262. 

6. Jean Baptiste Dutertre, dominican şi misionar (1610-1687), Istoria Antilelor 
locuite de francezi (1667-1771), patru volume, in-4 (> . 

P. 46- (G) Durata vieţii cailor, spune dl de Buffon, este, ca la toate 
celelalte specii de animale, proporţională cu perioada lor de creştere. 
Omul, care creşte 14 ani, poate trăi de 6 sau 7 ori atâta vreme, adică 90 
sau 100 de ani; calul, a cărui creştere se face în patru ani, poate trăi de 
6 sau 7 ori atâta, adică, 25 sau 30 de ani. Exemplele care ar putea fi con¬ 
trare acestei reguli sunt atât de rare, încât nici nu trebuie privite ca o 
excepţie din care s-ar putea trage concluzii; şi cum caii de povară au o 
perioadă de creştere mai scurtă decât caii de rasă, trăiesc un interval 
de timp mai mic şi sunt bătrâni de la vârsta de 15 ani. (Istoria naturală 
a calului.) 

P. 46- (H) Cred că putem observa între animalele carnivore şi cele 
ierbivore încă o diferenţă şi mai generală decât cea pe care am remar¬ 
cat-o în nota (E), deoarece îşi extinde sfera până la păsări. Această deo¬ 
sebire constă în numărul puilor, care nu sunt niciodată mai mult de doi, 
la fiecare fătat pentru speciile ce trăiesc numai cu vegetale şi care de 
obicei întrec acest număr la animalele vorace. Este uşor de cunoscut, 
în această privinţă, destinaţia naturală după mamele, care sunt în număr 
de două la fiecare femelă din prima categorie, ca de pildă iapa, vaca, 
capra, ciuta, oaia, etc. şi care sunt întotdeauna în număr de 6 sau 8 la 
celelalte femele ca bunăoară, la câini, pisici, lupi, tigri etc. 

Găina, gâscă, raţa care sunt păsări vorace, ca şi vulturul, uliul, buf¬ 
niţa, la rândul lor ouă şi clocesc un mare număr de ouă, ceea ce nu se 
întâmplă niciodată cu porumbiţa şi turtureaua, nici cu păsările care nu 
mănâncă absolut nimic altceva decât grăunţe. Acestea ouă şi clocesc în 
general câte două ouă deodată. Explicaţia ce se poate da acestei deose¬ 
biri este că animalele care mănâncă numai ierburi şi plante, stau aproa¬ 
pe toată ziua la păscut şi fiind silite să-şi piardă mult timp cu nutriţia, 
n-ar fi în stare să hrănească mai mulţi pui; pe când animalele vorace, 
procurându-şi hrana aproape într-o clipită, pot mult mai uşor şi mai ade¬ 
sea să se întoarcă la puii lor şi apoi îndărăt la vânătoare, compensând 
cheltuirea unei atât de mari cantităţi de lapte. La toate acestea, ar fi de 
făcut multe observaţii de amănunt şi reflecţii, dar nu este aici locul şi 
îmi este de ajuns că am arătat în această parte sistemul cel mai general 
al naturii. Acest sistem ne procură un nou argument pentru a-1 scoate 
pe om din categoria animalelor carnivore şi a-1 clasifica printre speciile 
ierbivore. 

P. 52- (I) Un autor celebru 7 , calculând avantajele şi dezavantajele 
vieţii omului, şi comparând cele două totaluri, a găsit că dezavantajele 
depăşeau cu mult avantajele şi că în ultimă analiză viaţa era pentru om 
un dar destul de trist Nu sunt surprins de concluzia lui; el şi-a dedus 
toate raţionamentele din alcătuirea omului social. Dacă ar fi mers cu 
cercetările până la omul naturii, se poate presupune că ar fi ajuns la 
concluzii foarte diferite; el ar fi observat că omul în general nu are alte 
dezavantaje decât acelea pe care si le-a creat el însuşi; natura ar fi fos t 
as tfel scoasă din cauza. N u fără osteneală am reuşit noi să devenim atât 
de nenorociţi. Să ne gândim, pe de o parte, la uriaşele munci ale oameni¬ 
lor, la atâtea ştiinţe aprofundate, la atâtea meşteşuguri născocite, atâtea 
forţe întrebuinţate, prăpăstii nivelate, munţi raşi de pe faţa pământului, 
stânci sfărâmate, fluvii făcute navigabile, pământuri desţelenite, lacuri 
artificiale, mlaştini secate, clădiri enorme înălţate pe pământ, mări pline 
de nave şi de marinari; pe de altă parte, să medităm puţin, căutând ade¬ 
văratele avantaje ce au rezultat din toate acestea, pentru fericirea spe¬ 
ciei umane. Nu vom putea decât să fim izbiţi de uimitoarea dispropor¬ 
ţie ce domneşte între aceste lucruri şi să deplângem orbirea omului, 
care, pentru a satisface orgoliul său nebun şi nu ştiu ce deşartă admira¬ 
ţie de sine, îl face să alerge cu înfrigurare după toate nenorocirile ce-1 
poUpvi şi de care natura binefăcătoare avusese grijă să-l scutească. 

{•Oamenii sunt răi; o tristă şi necontenită experienţă mă scuteşte de 
a o mai dovedi. Totuşi, omul este bun de la natură, şi cred că am demon¬ 
strat acest lucru. Ce oare l-a putut deci deprava până într-atâta, dacă nu 
schimbările survenite în alcătuirea lui, progresele pe care le-a făcut, 
cunoştinţele pe care le-a dobândit? N-aveţi decâţ să admiraţi oricât pof¬ 
tiţi societatea omenească; nu va deveni mai puţin adevărat faptul că ea 
îi împinge în mod necesar pe oameni să se urască între ei pe măsură 
ce interesele lor se ciocnesc, să-şi aducă unii altora servicii aparente şi 
să-şi facă de fapt tot răul ce se poate închipui. Ce se poate crede despre 
o societate unde raţiunea fiecărui individ îi dictează reguli direct contra¬ 
rii celor pe care raţiunea publică le predică ansamblului societăţii şi 
unde fiecare este interesat în nenorocirea altuia? Nu există poate nici un 
om bogat căruia nişte moştenitori lacomi, adesea chiar propriii săi copii 
să nu-i dorească în taină moartea 8 ; poate nu există vas pe mare al cănii 

7. Aluzia este vagă. Se poate referi la mulţi autori diferiţi. 

8. A se vedea în Spovedanii, II, (p. 60), cum Rousseau refuză să fie trecut în testa¬ 
mentul lui Mylord Marechal, ca să nu aibă de ce dori moartea unui prieten. 

naufragiu să nu constituie o veste bună pentru u n anumit neguţător; nu 
există poate nici o casă pe care un datornic rău de plată să nu dorească 
să o vadă arzând împreună cu toate hârtiile aflate într-însa; şi care este 
poporul ce nu se bucură de nenorocirile vecinilor? Astfel noi ne găsim 
folosul în paguba semenilor noştri, iar pierderea unuia duc totdeauna 
la înflorirea altuia. Dar şi mai primejdios este că nenorocirile publice 
sunt obiectul aşteptării şi speranţei unei mulţimi de indivizi: unii vor 
boli, alţii mortalitate, alţii război, alţii foamete. Am văzut oameni odioşi 
care plângeau îndureraţi în faţa semnelor unui an roditor; iar marele 
şi sinistrul incendiu de la Londra, care a costat viaţa sau averea atâtor 
nefericiţi, a îmbogăţit poate mai mult de 10 000 de persoane. Ştiu că 
Montaigne îl dezaprobă pe atenianul Demades 9 , pentru că a pedepsit un 
lucrător care, vânzând foarte scump sicriele, câştiga mult de pe urma 
morţii cetăţenilor; cum însă raţionamentul pe care se bazează Montaigne 
este că ar trebui pedepsită toată lumea, este evident că acest raţiona¬ 
ment le confirmă pe ale mele. Să vedem deci, îndărătul deşartelor noas¬ 
tre demonstraţii de bunăvoinţă, ce se petrece în fundul inimilor şi să 
reflectăm la esenţa unei stări de lucruri în care toţi oamenii sunt siliţi să 
se dezmierde şi să se distrugă unii pe alţii şi în care ei se nasc duşmani 
din datorie şi înşelători din interes. Dacă mi se răspunde că societatea 
este astfel constituită încât fiecare om câştigă slujindu-i pe ceilalţi, voi 
răspunde că aceasta ar fi foarte bine, dacă n-ar câştiga şi mai mult făcân- 
du-le rău 10 . Nu există profit legitim care să nu fie depăşit de profitul ce 
poate fi obţinut în mod nelegitim, iar răul făcut aproapelui este întotdea¬ 
una mai profitabil decât serviciile. Deci nu mai rămâne decât ca omul 
să găsească mijloacele de a-şi asigura impunitatea; în acest scop cei 
puternici îşi pun în aplicare toată forţa, iar cei slabi toată şiretenia'Tjf 
Omul sălbatic, în momentul când a mâncat, este împăcat cu toată 
natura şi prieten al tuturor semenilor săi. Dacă vreodată trebuie să-şi 
dispute hrana, el nu ajunge nicicând la lovituri fără ca mai întâi să com¬ 
pare greutatea de a învinge cu greutatea de a-şi găsi hrana în altă parte; 
şi cum orgoliul nu se amestecă în această luptă, ea se termină prin câţi¬ 
va pumni: învingătorul mănâncă, învinsul pleacă să-şi caute norocul, şi 
totul este în ordin^Dar la omul care trăieşte în societate lucrurile stau 
cu totul altfel: în pnmul rând trebuie asigurate cele necesare, apoi pri- 
soasele; apoi vin plăcerile, după aceea bogăţiile imense şi apoi e nevoie 


9. Vezi Eseuri, I, 22. __ _ __ _ t*- 

10. în diferite rânduri, jRousseau a respins sofismele utilitarismului moraft Vezi Ju¬ 
decata asupra păcii permanenteTaSateluiaeEăinn^erre tvaugnan, I, p. 389 şi urm.). 

de supuşi şi pe urmă, de sclavi; nu mai are nici un moment de răgaz. 
Lucrul cel mai ciudat este că cu cât nevoile sunt mai puţin fireşti şi mai 
puţin imperioase, cu atât cresc pasiunile şi - lucru şi mai rău - creşte şi 
puterea de a le satisface. Astfel, după lungi perioade de înflorire, după 
ce a înghiţit multe comori şi a ruinat mulţi oameni, eroul meu va siârşi 
prin a ucide totul ca să rămână el singurul stăpân al universului 11 . Aces¬ 
ta este în rezumat tabloul moral, dacă nu al vieţii omeneşti, cel puţin al 
năzuinţelor secrete ale inimii fiecărui om civilizat 

ţXomparaţi Iară prejudecăţi starea omului din societate cu cea a omu¬ 
lui sălbatic şi c erceta ţi,~da~ca putea , in ce măsuţă primul - pe lângă rari¬ 
tat ea, nevoile sTmizeria sa ^a desc his noi porţi durerfl~sfTTIg rt5. Nu 
uiuiţTneSuşliTe ce'nfe cnnsumăTîîăsfnHÎIe violente ce ne secătuiesc şi ne 
distrug, munca excesivă cu care sunt supraîmpovăraţi săracii, huzurul 
şi mai primejdios în care trăiesc bogaţii - ceea ce face ca unii să moară 
din cauza lipsurilor iar ceilalţi din cauza exceselor. Gândiţi-vă la mon¬ 
struoasele amestecuri de alimente, la condimentele vătămătoare, la măr- 
furile'stricate, la medicamentele falsificate, la pungăşiile celor care le 
vând, la erorile celor ce le administrează, la infecţia vaselor în care sunt 
preparate îndreptaţi-vă atenţia asupra bolilor epidemice provocate de 
aerul viciat din mijlocul mulţimilor de oameni strânşi laolaltă, asupra 
acelora prilejuite de traiul nostru comod, de trecerile alternative din in¬ 
teriorul caselor noastre în aer liber, de obiceiul de a îmbrăca sau dez¬ 
brăca hainele groase cu prea puţină precauţie, de toate îngrijirile pe 
care sensibilitatea noastră excesivă le-a transformat în deprinderi nece-, 
sare şi a căror neglijare sau lipsă ne costă după aceea viaţa sau sănătatea. 

Puneţi la socoteală incediile şi cutremurele de pământ, care mistu¬ 
ind sau dărâmând oraşe întregi, fac să piară locuitorii lor cu miile. Pe 
scurt, gândiţi-vă la pericolele pe care toate aceste cauze le îngrămădesc 
necontenit asupra capetelor noastre şi veţi simţi cât de scump ne face 
să plătim natura dispreţul nostru faţă de învăţămintele ei. 

Nu voi repeta aici ceea ce am spus în alt loc cu privire la război, dar 
aş dori ca persoanele informate să vrea sau să îndrăznească să dea o 
dată publicităţii amănunte asupra grozăviilor ce se comit în armate de 
către adminstratorii aprovizionării şi ai spitalelor 12 : se va vedea că ma¬ 
nevrele lor nu prea secrete, prin care cele mai strălucite armate sunt 

11. Psihologia lui Rousseau suferă aici influenţa lui Hobbes. 

12. Furniturile militare au fost unul din principalele izvoare de bogăţie ale finan¬ 
ciarilor sub Ludovic XIV şi în sec. XVIII. Marele bancher Paris-Duvemey se îmbo¬ 
găţise în acest fel. 

reduse la neant, fac să piară mai mulţi soldaţi decât cei seceraţi de focul 
inamic. Un alt calcul, nu mai puţin uimitor, este cel al oamenilor pe care 
marea îi înghite în fiecare an, fie din cauza foamei, fie în urma scorbutu- 
lui, fie udşi de piraţi, sau de foc, sau de nauffagii. Este limpede că tre¬ 
buie puse tot pe seama libertăţii stabilite - prin urmare pe seama socie¬ 
tăţii - asasinatele, otrăvirile, jafurile la drumul mare şi însăşi pedepsirea 
acestor crime: pedepsire necesară pentru a preîntâmpina fărădelegi 
şi mai mari, dar care - făcând ca moartea unui om să coste viaţa a doi 
sau a mai multor oameni - dublează la rândul său în mod real pierde¬ 
rea suferită de specia umană. Câte mijloace ruşinoase nu se folosesc 
pentru a împiedica naşterea oamenilor şi pentru a înşela natura! Iată, 
de pildă, acele plăceri brutale şi depravate care insultă opera cea mai 
fermecătoare a naturii, plăceri pe care sălbaticii şi animalele nu le-au 
cunoscut niciodată şi care au fost generate de o imaginaţie coruptă, 
numai în ţările civilizate. Iată acele avorturi secrete, fructele demne ale 
desfrâului şi a felului vicios de a înţelege onoarea. Să nu uităm nici aban¬ 
donarea sau uciderea unei mulţimi de copii, victime ale mizeriei părin¬ 
ţilor sau ale ruşinii barbare a mamelor lor. Să nu uităm în sfârşit, de 
schilodirea acelor nefericiţi a căror existenţă, în parte, ca şi întreaga lor 
posteritate, este sacrificată unor cântări deşarte 13 sau, şi mai rău, brutale 
invidii a câtorva, oameni; este o schilodire care în acest caz ultragiază de 
două ori natura: atât prin tratamentul aplicat celor care o îndură, cât şi 
prin scopul căruia îi sunt destinaţi aceştia! 

Dar nu există oare mii de cazuri şi mai frecvente şi mai primejdioa¬ 
se, când drepturile părinteşti jignesc făţiş omenia? Câte talente nu sunt 
îngropate şi câte aptitudini nu sunt înfrânate de constrângerea nechib¬ 
zuită a părinţilor! Câţi oameni s-ar fi distins în condiţii prielnice, dar mor 
nefericiţi şi dezonoraţi în alte condiţii, pentru care nu simţeau nici un 
îndemn; câte căsnicii fericite, dar inegale, au fost rupte sau tulburate, şi 
câte soţii cinstite au fost dezonorate din cauza acestei orânduiri a stării 
lor sociale, întotdeauna în contradicţie cu orânduirea naturii 14 ! 

Câte alte însoţiri bizare sunt făcute din interes, dar nu sunt recu¬ 
noscute din dragoste şi de raţiune! Câţi soţi, chiar cinstiţi şi virtuoşi, se 
chinuiesc reciproc din cauză că n-au fost binelmperecheaţi! Câte victi¬ 
me tinere şi nefericite ale zgârceniei părinţilor lor se aruncă în ghearele 
viciului sau îşi petrec în lacrimi zilele lor triste şi gem în cătuşele indes¬ 
tructibile pe care inima le respinge şi pe care numai aurul le-a creat! 


13. Cântăreţii Papei. 

14. Toate acestea vor fi dezvoltate în Noua Heloise. 

Fericite sunt uneori acele fiinţe pe care curajul şi virtutea înseşi le în¬ 
deamnă să renunţe la viaţă mai înainte ca o violenţă barbară să le sileas¬ 
că să şh) petreacă în crimă sau în disperare! Iertaţi-mă, taţi şi mame de-a 
pururea vrednici de plâns: am înăsprit cu regrete durerea voastră, dar 
ea poate servi ca exemplu veşnic şi înspăimântător oricui va îndrăzni, 
chiar în numele naturii, să încalce cel mai sacru dintre drepturile ei. 

Dacă am vorbit numai despre acele legături rău alcătuite care sunt 
rezultatul civilizaţiei noastre, credeţi oare că cele determinate de dra¬ 
goste şi simpatie simt, măcar ele lipsite de inconveniente? Ce-ar fi dacă 
m-aş apuca să arăt că speţa umană este atacată în însuşi izvorul ei, până 
şi în cea mai sfântă dintre toate legăturile sale, când oamenii nu mai 
cutează să dea ascultare naturii decât după ce au cercetat situaţia averii 
şi când, dezordinea civilă confundând virtuţile şi viciile, castitatea desă¬ 
vârşită devine o precauţie criminală, iar refuzul de a da viaţă semenului 
său devine un act de umanitate! Dar fără a rupe vălul ce acoperă atâtea 
grozăvii, ne vom limita să arătăm răul al cărui remediu trebuie să aducă 
alte rele. 

Adăugaţi la toate acestea numeroasele meserii nesănătoase care 
srurtează zilele sau distrug sănătatea omului, cum sunt muncile în mină, 
diferitele preparări ale metalelor şi mineralelor, în special, ale plumbu¬ 
lui, cuprului, mercurului, cobaltului, arsenicului,realgfflnili1i 15 . Adăugaţi 
celelalte meserii primejdioase care costă zilnic viaţa unui mare număr 
de muncitori, fie tinichigii, fie dulgheri, fie zidari, fie pietrari. Puneţi la 
un loc zic, toate aceste obiecte, şi se vor putea vedea în statornicirea şi 
perfecţionarea societăţilor cauzele diminuării speciei, care a fost obser¬ 
vată de atâţia filosofi. 

Luxul, imposibil de evitat la oamenii avizi de comoditate pentru ei 
şi de consideraţia celorlalţi, desăvârşeşte în curând răul pe care socie¬ 
tăţile l-au început; şi sub pretextul că ar da săracilor posibilitatea să tră¬ 
iască, ceea ce n-ar trebui să facă, el îi sărăceşte pe toţi ceilalţi şi, mai 
curând sau mai târziu, depopulează statul. 

* Luxul este un remediu mult mai rău decât răul pe care pretinde că-1 
lecuieşte. Mai curând se poate spune că el este cel mai rău dintre toate 
relele în orice stat oricât de mare sau mic, care, pentru a hrăni mulţimi¬ 
le de valeţi şi de oameni pe care i-a nenorocit, împovărează şi ruinează 
pe plugar şi pe cetăţean; luxul este ca acele vânturi arzătoare de la mia¬ 
zăzi, care, acoperind iarba şi verdeaţa cu insecte lacome, răpesc hrana 

15. Realgar numele vechi al arsenicului. Este curios că Rousseau alătură cele 
două cuvinte. 

animalelor folositoare şi aduc lipsa şi moartea în toate locurile unde 
apar 16 . 

Din societate şi din luxul generat de ea iau naştere profesiile libe¬ 
rale şi cele manuale, comerţul, literatura şi toate acele inutilităţi care 
fac să înflorească industria, care îmbogăţesc statele şi le distrug. Raţiu¬ 
nea acestei distrugeri este foarte simplă. Este uşor de văzut, că prin 
natura sa, agricultura trebuie să fie cea mai puţin bănoasă dintre toate 
meşteşugurile, pentru că, produsul său fiind de uzul cel mai indispensa¬ 
bil pentru toţi oamenii, preţul acestui produs trebuie să fie proporţional 
cu posibilităţile celor mai săraci. Din acelaşi principiu se poate deduce 
regula că, în general, meseriile sunt bănoase în raport invers cu utilita¬ 
tea lor şi că cele mai necesare trebuie să ajungă în cele din urmă cele 
mai neglijate. De unde se vede ce trebuie să gândim despre adevăratele 
avantaje ale industriei şi despre efectul real ce rezultă din progresul ei 17 . 

Iată deci, cauzele vizibile ale tuturor nenorocirilor în care avuţia îm¬ 
pinge până la urmă naţiunile cele mai admirate. Pe măsură ce industria 
şi meşteşugurile se dezvoltă şi înfloresc, agricultorul dispreţuit, împo¬ 
vărat de impozite necesare pentru întreţinerea luxului şi condamnat 
să-şi petreacă viaţa între muncă şi foame, îşi părăseşte ogorul şi pleacă 
să-şi caute la oraş pâinea pe care ar trebui s-o aducă el acolo. Cu cât 
capitalele stâtnesc mai mult admiraţia ochilor năuciţi ai poporului, cu 
atât acesta ar trebui mai mult să geamă văzând ogoarele părăsite, pă¬ 
mânturile înţelenite şi drumurile năpădite de cetăţeni nenorociţi care 
au devenit cerşetori sau hoţi şi care sunt meniţi să-şi sfârşească într-o 
bună zi mizeria pe eşafod sau pe o movilă de gunoi. Astfel statul, îmbo- 
găţindu-se pe de o parte, slăbeşte şi se depopulează pe de altă parte, 
iar cele mai puternice monarhii, după multe eforturi făcute pentru a de¬ 
veni bogate şi pustii, sfârşesc prin a cădea pradă naţiunilor sărace care 
cedează funestei ispite de a le cotropi şi care se îmbogăţesc şi slăbesc 
la rândul lor până când ajung să fie şi ele cotropite şi distruse de altele. 

Să ni se explice o dată pentru totdeauna ce anume a putut să dga 
naştere hoardelor de barbari, care, timp de secole au năvălit Europa, 
Asia şi Africa. Oare îşi datorau această miraculoasă vitalitate iscusinţei 

16. Discuţii despre lux au fost nenumărate în secolul XVIII. Rousseau zdrobeşte 
sofismul cel mai curent: luxul celor bogaţi dă săracilor posibilitatea să trăiască. 

17. Aceste teze referitoare la preţul produselor agricole ni se par astăzi naive. 
Dar economia politică cu adevărat ştiinţifică încă nu se născuse. Aceste probleme 
erau totuşi dezbătute cu pasiune pe atunci: Duhamel du Monceau: Tratat despre 
cultura pământurilor (1750); articole de Quesnay în Enciclopedie etc. 

meseriilor, înţelepciunii legilor, nivelului înalt al civilizaţiei lor? Savanţii 
noştri să binevoiască să ne spună de ce aceşti oameni sălbatici şi bru¬ 
tali, fără cunoştinţe, neînfrânţi, fără educaţie, nu se gâtuiau cu toţii în 
fiecare clipă pentru a-şi disputa hrana sau vânatul; să ni se explice cum 
au avut aceşti nenorociţi măcar îndrăzneala de a privi în faţă nişte oa¬ 
meni atât de pricepuţi ca noi, cu o atât de splendidă disciplină militară, 
cu nişte coduri atât de frumoase şi cu legi atât de înţelepte; în sfârşit, 
cum se face că de când societatea s-a perfecţionat în ţările nordice, unde 
s-a depus atâta osteneală pentru a-i învăţa pe oameni datoriile lor mu¬ 
tuale şi arta de a trăi plăcut şi paşnic împreună, nu se mai vede apărând 
acolo nimic asemănător cu acele mulţimi de oameni pe care le produ¬ 
cea Nordul altădată. Tare mi-e teamă să nu-i treacă cuiva prin minte, 
până la urmă să-mi răspundă că toate aceste lucruri mari, adică artele, 
ştiinţele şi legile, au fost inventate de oameni cu foarte multă înţelepciu¬ 
ne ca un fel de ciumă salvatoare pentru a preîntâmpina excesiva înmul¬ 
ţire a speciei, de teamă că această lume, care ne este hărăzită, să nu 
devină în cele din urmă prea mică pentru locuitorii ei. 

Cum adică! Trebuie să distrugem societăţile, să nimicim „al tău“ şi 
„al meu“ şi să ne întoarcem la viaţa în păduri laolaltă cu urşii? Este o 
concluzie în genul adversarilor mei, pe care prefer să-i previn decât să 
le las ruşinea de a o trage. O, voi care n-aţi auzit niciodată glasul ceru¬ 
lui şi care nu recunoaşteţi speciei voastre altă menire decât de a sfârşi 
în pace această scurtă viaţă; voi care puteţi lăsa în mijlocul oraşelor fu¬ 
nestele voastre agoniseli, spiritele voastre neliniştite, sufletele voastre 
corupte şi dorinţele voastre neînfrânate; reluaţi-vă - căci depinde nu¬ 
mai de voi - străvechea şi prima voastră inocenţă; mergeţi în păduri ca 
să scăpaţi de priveliştea şi amintirea crimelor contemporanilor voştri, 
şi nu vă temeţi că vă veţi înjosi speţa dacă veţi renunţa la cunoştinţele 
ei pentru a scăpa de viciile ei. Cât despre oamenii asemenea mie, cărora 
pasiunile le-au distrus pentru totdeauna simplitatea originară, care nu 
mai pot să se hrănească cu iarbă şi cu ghindă, nici să se lipsească de 
legi şi de şefi; cei care au fost onoraţi în persoana primului lor strămoş 
cu lecţii supranaturale; cei care, în intenţia de a da de la început acţiu¬ 
nilor omeneşti o moralitate ce n-ar fi dobândit-o de multă vreme, vor 
vedea raţiunea unui precept lipsit de semnificaţie în sine, şi inexplica¬ 
bil, în orice alt sistem 18 ; cei care sunt convinşi, într-un cuvânt, că glasul 
divin a chemat tot neamul omenesc la luminile şi fericirea inteligenţei 


18. Ideea este obscură. Rousseau se gândeşte la preceptul grec „cunoaşte-te pe 
tine însuţi", pe care l-a amintit în Prefaţă. 



126 


J.-J. ROUSSEAU 


cereşti - toţi aceştia, prin exercitarea virtuţilor pe care se obligă să le 
practice învăţând să le cunoască, vor încerca să merite răsplata veşnică 
pe care trebuie să o aştepte. Ei vor respecta legăturile sfinte ale socie¬ 
tăţii ai cărei membri sunt. îşi vor iubi oamenii şi îi vor sluji din toate 
puterile. Vor da ascultare cu stricteţe legilor, precum şi oamenilor care 
le sunt autori şi slujitori. Vor cinsti mai ales pe principii buni şi înţelepţi 
care vor şti să preîntâmpine, să lecuiască sau să aline această mulţime 
de abuzuri şi de rele ce sunt întotdeauna gata să ne copleşească. Ei vor 
însufleţi râvna acestor demni conducători, arătându-le fără teamă şi fără 
linguşire măreţia sarcinii şi rigoarea datoriei lor; dar toate acestea nu-i 
vor face să dispreţuiască mai puţin o orânduire care nu se poate men¬ 
ţine decât cu ajutorul atâtor oameni respectabili, care este mai adesea 
dorită decât obţinută, şi din care în ciuda tuturor eforturilor lor, iau naş 
tere mereu mai multe nenorociri reale decât avantajele aparente 19 . 

P 52-0) Printre oamenii pe care-i cunoaştem, sau chiar printre noi, 
sau printre istorici, sau printre călători, unii sunt negri, alţii albi, alţii 
arămii; unii poartă părul lung, alţii n-au decât o lână creaţă; unii au păr 
aproape peste tot, alţii n-au nici barbă. Au existat şi poate mai există 
neamuri de oameni de o statură uriaşă; şi lăsând de o parte povestea cu 
pigmeii, care se prea poate să nu fie decât o exagerare, se ştie că lapo¬ 
nii, şi mă ales groenlan dezii sunt cu mult sub înălţimea medie a omu¬ 
lui. Se pretinde chiar că există popoare întregi care au coadă ca patru¬ 
pedele. Şi fără a da o crezare oarbă relatărilor lui Herodot şi Ctesias 20 , 
se poate deduce din ele cel puţin părerea foarte verosimilă că, dacă s-ar 
fi putut face observaţii valabile în acele timpuri străvechi când popoare¬ 
le diferite aveau feluri de viaţă mai deosebite între ele decât au astăzi, 
s-ar fi remarcat de asemenea în înfăţişare şi în deprinderea corpului 
varietăţi mult mai izbitoare. Toate aceste fapte, asupra cărora este uşor 
să se aducă dovezi incontestabile, nu pot surprinde decât pe cei ce sunt 
obişnuiţi să nu privească decât obiectele din jurul lor şi care ignoră pu¬ 
ternicele efecte ale diversităţii climatelor, aerului, alimentelor, felului 
de viaţă, obiceiurilor în general, şi mai cu seamă forţa uimitoare a acelo¬ 
raşi cauze, când acţionează continuu asupra unor lungi şiruri de gene- 

19. Această notă, care conţine unele din cele mai frumoase pasaje ale Discursu¬ 
lui, se termină deci printr-o punere la punct foarte categorică. Rousseau nu pune 
problema întoarcerii la starea de natură. Dar trăind în societate, de care nu se poa¬ 
te lipsi, el va căuta să lucreze spre binele oamenilor. 

20. Ctesias: medic şi istoric grec din sec. al V-lea î.Ch. A scris cărţi despre Persia 
şi India, din care nu ne-au rămas decât fragmente. 

raţii. Astăzi, când comerţul, călătoriile şi cuceririle strâng şi mai mult 
laolaltă popoarele diverse, şi când felurile lor de viaţă se apropie între 
ele fără încetare printr-o frecventă comunicare, se observă că unele 
deosebiri naţionale au scăzut Bunăoară, fiecare poate remarca că fran¬ 
cezii de azi nu mai sunt uriaşii albi şi blonzi descrişi de istoricii latini, 
deşi timpul - pe lângă amestecul francezilor şi normanzilor, albi şi blonzi 
ei înşişi - ar fi trebuit să se restabilească ceea ce a putut ştirbi ameste¬ 
cul roman din influenţa climatului în constituţia naturală şi culoarea 
pielii locuitorilor. Toate aceste observaţii asupra varietăţilor pe care mii 
de cauze le pot produce şi le-au produs de fapt în speţa umană mă fac 
să mă întreb dacă diferite animale asemănătoare oamenilor, luate de 
călători drept animale fără multă cercetare, sau din cauza unor deose¬ 
biri remarcate de ei în conformaţia exterioară, sau numai pentru că 
aceste animale nu vorbeau, nu erau în realitate nişte adevăraţi oameni 
sălbatici, a căror rasă, risipită prin păduri din cele mai vechi timpuri, nu 
avusese prilejul să-şi dezvolte nici una dintre însuşirile sale virtuale, nu 
ajunsese la nici un grad de perfecţionare şi se afla încă în starea primi¬ 
tivă de natură. Iată un exemplu cu privire la ceea ce vreau să spun. 

In ţinutul Congo, spune traducătorul lucrării Istoria călătoriilor, se 
află multe dintre acele mari animale care în Indiile Orientale sunt numi¬ 
te urangutani, şi care contează ca intermediare între speţa umană şi 
maimuţă. Battel 21 povesteşte că în pădurile din Mayomba, în ţinutul 
Loango, se văd două feluri de monştri, unii mai înalţi fiind numiţi pon- 
gos, iar ceilalţi enjocos. Primii au o asemănare exactă cu omul, dar sunt 
cu mult mai voluminoşi şi de statură foarte înaltă. Ei au chip omenesc 
şi ochii foarte adânciţi. Mâinile, obrajii, urechile lor sunt fără păr, cu 
excepţia sprâncenelor, pe care le au foarte lungi. Cu toate că au restul 
corpului destul de păros, părul nu este foarte des şi este de culoare bru¬ 
nă. In sfârşit, singura parte care îi deosebeşte de oameni este piciorul, 
care nu are pulpă. Ei merg drept, ţinându-se cu mâna de părul de pe 
gât; adăpostul lor este în păduri; dorm încopaci şi îşi fac acolo un fel de 
acoperiş care îi apără de ploaie. Se hrănesc cu fructe sau nuci sălbatice. 
Came nu mănâncă niciodată. Negrii care străbat pădurile au obiceiul să 
aprindă focuri în timpul nopţii; ei observă că dimineaţa, la plecarea lor, 
grupuri de pongos le iau locul în jurul focului şi nu pleacă de acolo până 

21. Andrew Battel, marinar englez: Călătorie în Angola (1589), în cartea a Xll-a 
a Istoriei generale a călătoriilor. 

Animalele despre care este vorba aici, sunt desigur gorilele neidentificate încă 
în secolul al XVOT-lea. Buffon nu vorbeşte despre ele. 

Loango, ţară de pe coasta apuseană a Africii Ecuatoriale. 

când acesta nu se stinge; căci, deşi au multă îndemânare, nu au destulă 
înţelegere pentru a-1 întreţine aducând lemne. 

Aceşti pongos merg câteodată în turme şi ucid negrii care străbat 
pădurile. Ei atacă chiar şi elefanţii care vin să pască în părţile locuite de 
ei, şi îi incomodează atât de tare cu lovituri de pumn sau de băţ, încât îi 
silesc s-o ia la fugă scoţând strigăte. Nu sunt niciodată prinşi vii, deoa¬ 
rece sunt atât de robuşti încât nici zece oameni n-ar fi de ajuns pentru 
a-i captura; dar negrii prind mulţi pongos tineri după ce le ucid mama, 
de corpul căreia puiul se agaţă cu putere. Când unul dintre aceste ani¬ 
male moare, ceilalţi îi acoperă trupul cu o grămadă de ramuri sau de 
frunziş. Purchass 22 adaugă că, din convorbirile pe care le-a avut cu Battel 
a aflat chiar de la el că un pongos îi furase un copil de negru, care a pe¬ 
trecut o lună întreagă în tovărăşia acestor animale; căci ele nu fac nici 
un rău oamenilor pe care îi surprind, cel puţin atunci când aceştia nu 
se uită la ele, după cum a observat puiul de negru. Battel n-a descris a 
doua specie. 

Dapper 23 confirmă că regiunea Congo este plină de acele animale 
care în Indii poartă numele de urangutani, adică locuitori ai pădurii, şi 
pe care africanii le numesc quojas morros. Acest animal, spune el, este 
atât de asemănător cu omul încât unor călători le-a venit în minte ideea 
că s-ar putea trage dintr-o femeie şi o maimuţă; credinţă greşită pe care 
chiar negrii o resping. Unul dintre aceste animale a fost transportat din 
Congo în Olanda şi prezentat principelui de Orania, Frederic-Henric. 
Era de înălţimea unui copil de trei ani, nu prea gras, dar spătos şi bine 
proporţionat, foarte sprinten şi foarte vioi, cu picioarele musculoase şi 
puternice; partea dinainte a corpului o avea fără păr, dar cea de dina¬ 
poi era acoperită cu păr negru. La prima vedere chipul lui semăna cu 
cel al unui om, dar avea nasul turtit şi curbat; urechile erau de aseme¬ 
nea ca la speţa umană; sânul, căci era o femelă, îl avea durduliu, buricul 
adâncit, umerii foarte bine legaţi, mâinile cu degete şi policari, pulpele 
şi călcâiele groase şi cărnoase. Animalul mergea adesea drept în picioa¬ 
re, era în stare să ridice şi să ducă poveri destul de grele. Când voia să 
bea, lua cu o mână capacul vasului, iar cu cealaltă mână ţinea fundul, 
apoi îşi ştergea buzele cu multă graţie. Când voia să doarmă, se culca 
cu capul pe o perniţă, acoperindu-se cu atâta îndemânare, încât s-ar fi 
putut crede că este un om în pat. Negrii povestesc lucruri ciudate de¬ 
spre acest animal; ei susţin nu numai că siluieşte femei şi fete, dar şi 


22. Purchass, compilator englez care l-a ajutat pe Battel să-şi redacteze memoriile. 
A publicat patru volume de relatări despre călătorii la începutul secolului XVII. 

23. Dapper: medic olandez mort în 1690; a alcătuit o serie de compilaţii, de po¬ 
vestiri din călătorii. Vezi Istoria generală a călătoriilor, cartea a XlII-a : descrierea 
regiunilor Loango, Congo, Angola. 

că îndrăzneşte să atace oameni înarmaţi. într-un cuvânt, există multe 
probabilităţi ca acesta să fie satirul din antichitate. Merolla 24 vorbeşte 
poate tocmai despre aceste animale când povesteşte că negrii prind 
câteodată, cu prilejul vânătorii, bărbaţi şi femei sălbatice. 

S-a mai vorbit despre aceste specii de animale antropomorfe în vo¬ 
lumul HI al aceleiaşi lucrări Istoria călătoriilor, sub numele de beggos 
şi de mandrills; dar, pentru a ne limita la relatările precedente, în de¬ 
scrierea acestor pretinşi monştri se găsesc asemănări izbitoare cu speţa 
umană şi deosebiri mai mici decât cele care ar putea exista de la om la 
om. In aceste pasaje nu se văd motivele pe care se bazează autorii când 
refuză animalelor în cauză numele de oameni sălbatici; dar este uşor de 
presupus că aceasta este din cauza intelectului lor mărginit şi de ase¬ 
menea pentru că nu vorbesc: argumente slabe pentru cei care ştiu că, 
deşi organul vorbirii există la om, în mod natural, vorbirea ca atare nu 
este totuşi naturală, şi pentru cei cărora le este cunoscut până în ce 
măsură perfectibilitatea a putut să ridice omul societăţii civile deasupra 
stării sale originare. Numărul mic de amănunte pe care îl cuprind aces¬ 
te descrieri ne poate face să ne dăm seama cât de prost au fost obser¬ 
vate aceste animale, şi cu câte prejudecăţi au fost privite. Bunăoară, li se 
spun monştri, şi totuşi se recunoaşte că nasc pui. Intr-un loc, Battel 
spune că negrii care străbat pădurile sunt ucişi de pongos; în alt loc, 
Purchass adaugă că ei nu le fac nici un rău, chiar dacă îi surprind, cel 
puţin când negrii nu se uită la ei. Grupurile de pongos se adună în jurul 
focurilor aprinse de negri când aceştia pleacă şi se retrag şi ei când 
focul se stinge: acestea sunt faptele. Iată acum comentariul observato¬ 
rului: căci deşi au multă îndemânare, nu au destulă înţelegere pentru 
a-I întreţine aducând lemne. Aş vrea să înţeleg de unde a putut să ştie 
Battel sau Purchass, compilatorul său, că plecarea acestor pongos era 
un rezultat al prostiei şi nu al voinţei lor. Intr-un climat ca cel din Loango, 
focul nu este un lucru foarte necesar animalelor, iar dacă negrii aprind 
focul, aceasta este mai puţin contra frigului decât pentru a speria fiarele. 
Este deci foarte firesc că după ce s-au bucurat câtva timp văzând flăcă¬ 
rile, ori s-au încălzit destul, pongosii se plictisesc să rămână mereu în 
acelaşi loc, şi pleacă după hrană, lucru care le cere mai mult timp de¬ 
cât dacă s-ar hrăni cu came. De altfel se ştie că majoritatea animalelor, 
fără ca omul să constituie o excepţie, sunt în mod natural, leneşe, şi că 

24. Geronimo Merolla, misionar italian: Călătorie in Congo, (1682) în Istoria ge¬ 
nerală a călătoriilor, cartea XII. 

evită orice fel de preocupări care nu sunt de o absolută necesitate. In 
sfârşit, pare foarte ciudat ca aceşti pongos, cărora li se laudă îndemâ¬ 
narea şi forţa, care ştiu să-şi îngroape morţii şi să-şi facă acoperişuri 
din crengi, să nu ştie să pună vreascuri în foc. îmi amintesc că am văzut 
o maimuţă făcând această operaţie despre care se pretinde că nu poate 
fi lacută de pongos. Este adevărat că, atenţia mea nefiind atunci îndrep¬ 
tată în această direcţie, am făcut şi eu greşeala pe care o reproşez călă¬ 
torilor noştri şi am neglijat să cercetez dacă intenţia maimuţei era de 
fapt să întreţină focul, sau voia pur şi simplu, aşa cum îmi închipui, să 
imite acţiunea unui om. In orice caz, este bine dovedit că maimuţa nu 
este o varietate de om, nu numai din cauză că nu are facultatea de a 
vorbi, ci mai ales fiindcă se ştie sigur că specia ei nu posedă însuşirea 
de a se perfecţiona, care este caracteristica specifică a speciei umane; 
aceste experienţe nu par să fi fost făcute asupra unor pongos şi uran¬ 
gutani cu suficientă grijă pentru a se putea trage aceeaşi concluzie. Ar 
fi existat totuşi un mijloc prin care, dacă urangutanul sau alţii ar fi apar¬ 
ţinut speciei umane, observatorii cei mai superficiali puteau să înţelea¬ 
gă acest lucru chiar în mod cert; dar pe lângă că o singură generaţie 
n-ar fi de ajuns pentru asemenea experienţă, ea trebuie considerată im¬ 
practicabilă, pentru că ar trebui, ca o simplă presupunere să fie dove¬ 
dită ca adevărată, înainte ca proba prin care trebuia constatat faptul să 
poată fi încercată fără intenţie. 

Judecăţile pripite, care nu sunt rodul unei raţiuni luminate, pot că¬ 
dea în exces. Sub numele de pongos, mandrills, urangutani, călătorii 
noştri desemnează, în mod simplist, drept animale, aceleaşi fiinţe pe 
care, sub numele de satiri, huni, zei ai pădurilor, antichitatea le prezen¬ 
ta ca pe nişte divinităţi. Poate că în urma unor cercetări mai exacte se 
va descoperi că nu este vorba nici de animale, nici de zei, ci de oameni. 
Până atunci, mi se pare că avem tot atâtea motive să ne referim în aceas¬ 
tă chestiune la Merolla - credincios cu ştiinţă de carte, martor ocular 
care, cu toată naivitatea sa, era totuşi un om de spirit, - ca şi la neguţă¬ 
torul Battel, la Dapper, la Purchass şi la ceilalţi compilatori. 

Ce concluzii credeţi că ar fi putut trage astfel de observatori cu pri¬ 
vire la copilul găsit în 1694, despre care am vorbit mai înainte 25 şi care 
nu dădea nici un semn de judecată, mergea în patru labe, nu ştia să vor¬ 
bească şi forma sunete care nu semănau întru nimic cu cele ale' unui om? 


25. Vezi p. 112. 

A trecut mult timp, continuă aceleaşi filosof care mi-a relatat faptul, 
înainte ca el să poată rosti câteva cuvinte, şi încă aceasta intr-un chip 
barbar. De îndată ce a putut să vorbească, a fost întrebat despre prima 
lui stare; dar nu şi-a amintit despre această stare mai mult decât ne amin¬ 
tim despre lucrurile ce ni s-au întâmplat pe când ne aflam în leagăn. 

Dacă, din nefericire pentru el, acest copil ar fi căzut în mâinile călă¬ 
torilor noştri, fără îndoială că, după ce ar fi observat muţenia şi starea 
lui de îndobitocire, ei ar fi hotărât să-l închidă într-o menajerie; după 
care ar fi vorbit în chip savant, în nişte frumoase povestiri, ca despre 
un animal foarte curios care semăna destul de mult cu omul. 

De trei sau patru sute de ani locuitorii Europei împânzesc celelalte 
părţi ale lumii şi publică neîncetat noi culegeri de povestiri din călăto¬ 
rii; sunt convins că noi nu recunoaştem drept oameni decât pe europeni. 
De asemenea, se pare că, datorită prejudecăţilor ridicole care n-au dis¬ 
părut nici la oamenii de litere, în general fiecare se ocupă sub numele 
pompos de studiere a omului, numai cu studiul omului din ţara sa. Indi¬ 
vizii pot să plece şi să vină cât poftesc, se pare că filosofia nu călătoreşte; 
tot astfel, filosofia oricărui popor este prea puţin potrivită pentru alt po¬ 
por. Cauza acestui lucru este evidentă, cel puţin când e vorba de ţinu¬ 
turi îndepărtate: în general sunt numai patru categorii de oameni care 
fac călătorii de lungă durată - marinarii, neguţătorii, soldaţii şi misio¬ 
narii. Or, în general, nu trebuie să ne aşteptăm ca primele trei categorii 
să dea buni observatori; cât despre cei din a patra categorie, ocupaţi 
fiind cu înalta lor chemare, chiar dacă n-ar fi prizonierii unor prejude¬ 
căţi de castă ca toţi ceilalţi, este de presupus că ei nu s-ar consacra prea 
bucuroşi unor cercetări care par a fi de pură curiozitate şi care i-ar dis¬ 
trage de la activitatea mai importantă căreia i s-au dedicat De altfel, 
pentru a predica cu folos Evanghelia nu este nevoie decât de râvnă, iar 
Dumnezeu dă restul; pentru a studia oamenii însă, e nevoie de talente 
pe care Dumnezeu nu le făgăduieşte nimănui şi pe care nici sfinţii nu le 
posedă întotdeauna. Nu poţi deschide o carte de călătorii fără să găseşti 
descrieri de caractere şi moravuri. Dar rămâi uimit văzând că aceşti oa¬ 
meni care au descris atâtea lucruri n-au spus decât ceea ce fiecare ştia 
deja, şi n-au ştiut să observe la celălalt capăt al lumii decâtlucruri pe care 
nimic nu-i împiedica să le vadă fără să-şi părăsească uliţa natală. Acele 
trăsături adevărate care deosebesc naţiunile şi care sunt izbitoare pentru 
ochii ce ştiu să vadă au scăpat aproape totdeauna privirii lor. De acolo 
a venit cunoscutul dicton, atât de des repetat de filosofi: „Oamenii sunt 
pretutindeni aceiaşi", în sensul că având pretutindeni aceleaşi pasiuni 

şi aceleaşi vicii este oarecum inutil să cauţi să caracterizezi diferitele 
popoare - raţionament la fel de bun ca al aceluia care ar spune că nu-1 
poţi deosebi pe Petru de Iacob, deoarece amândoi au nas, gură şi ochi 26 . 

Oare nu vom vedea niciodată renăscând fericitele vremuri, când 
popoarele nu se amestecau în filosofie, dar când oameni ca Platon, 
Thales şi Pitagora, cuprinşi de o înflăcărată dorinţă de a şti, porneau în 
cele mai mari călătorii numai ca să se informeze? Ei mergeau în depăr¬ 
tări ca să scuture jugul prejudecăţilor naţionale, să înveţe a cunoaşte 
oamenii după asemănările şi deosebirile lor, şi să dobândească acele 
cunoştinţe universale care nu aparţin exclusiv unui secol sau unei ţări, 
ci, aparţinând tuturor timpurilor şi tuturor locurilor, alcătuiesc, cum s-ar 
spune, ştiinţa comună a înţelepţilor. Lumea admiră măreţia câtorva 
curioşi care au făcut - sau au poruncit să se facă - cu multă cheltuială 
călătorii în Orient cu savanţi şi pictori, pentru ca acolo să deseneze niş¬ 
te cocioabe şi să descifreze sau să copieze inscripţii. Dar mi-e greu să 
înţeleg cum se face că, într-un secol ce se mândreşte cu frumoase cu¬ 
noştinţe, nu se găsesc doi oameni strâns uniţi, bogaţi - unul având bani, 
celălalt geniu - iubind amândoi gloria şi aspirând la nemurire, care să 
sacrifice, unul 20 000 de scuzi din averea sa, iar celălalt 10 ani din viaţă 
pentru o călătorie celebră în jurul lumii, în care să studieze nu numai 
pietre şi plante, ci în sfârşit oamenii şi moravurile. Astfel, după atâtea 
secole pierdute cu măsurători şi consideraţii asupra casei, cineva s-ar 
gândi în sfârşit să vrea să-i cunoască pe cei ce locuiesc în ea. 

Academicienii care au străbătut părţile nordice ale Europei şi cele 
sudice ale Americii urmăreau să le viziteze mai mult ca geometri decât 
ca filosofi. Totuşi, cum ei erau în acelaşi timp şi geometri şi filosofi, nu 
pot fi considerate cu totul necunoscute regiunile care au fost văzute şi 
descrise de către oameni ca La Condamine 27 şi Maupertuis Giuvaergiul 
Chardin 26 , care a călătorit ca Platon, n-a omis nimic vorbind despre Per- 
sia. China pare să fi fost bine observată de iezuiţi. Kampfer 29 descrie des¬ 
tul de bine puţinul pe care l-a văzut în Japonia. Afară de aceste relatări, 

26. De notat cât de atent este Rousseau la particularităţile naţionale. 

27. La Condamine, călător francez (1701-1774). Călătorii în America de Sud. Rous¬ 
seau a putut consulta Relatarea unei călătorii in America Meridională (1745) ca şi 
Jurnalul călătoriei făcute din ordinul regelui la Ecuator (1751). 

28. Jean Chardin, călător francez, (1643-1713): Călătorie in Persia şi in Indiile 
Orientale (1686). Montesquieu a folosit această lucrare pentru Scrisorile persane. 

29. Engelbert Kampfer, medic german (1651-1712). Călătorii în Asia. Cunoscut 
în special prin: Istoria naturală civilă şi eclesiastică a imperiului Japoniei. 

noi nu cunoaştem deloc popoarele Indiilor Orientale, vizitate numai de 
europeni mai dornici să-şi umple punga decât capul. Toată Africa cu 
numeroşii săi locuitori, la fel de deosebiţi prin caracterul lor ca şi prin 
culoarea pielii, rămâne încă de examinat Tot pământul este plin de na¬ 
ţiuni cărora nu le cunoaştem decât numele şi ne mai încumetăm să 
judecăm speţa umană! Să presupunem că un Montesquieu, un Buffon, 
un Diderot, un Duclos, un D’Allembert, un Condillac 30 sau oameni de 
acest fel călătoresc pentru a-şi informa compatrioţii; iată-i observând şi 
descriind aşa cum ştiu ei, Turcia, Egiptul, Barbaria, Imperiul Marocu¬ 
lui, Guineea, ţara cafrilor, interiorul Africii şi coastele ei orientale, Mala- 
barele, Mogolul, cursurile Gangelui, regiunile Siam, Pegu şi Ava, China, 
Tartaria, şi în special Japonia, apoi, în cealaltă emisferă, Mexicul, Peru, 
Chili, pământurile Magelaniene, fără a uita Patagonia - adevărată sau 
falsă - Tukumanul, Paraguayul dacă e cu putinţă, Brazilia, în sfârşit 
Caraibii, Florida 31 şi toate ţinuturile sălbatice - călătoria cea mai impor¬ 
tantă şi care ar trebui făcută cu cea mai mare grijă. Să presupunem că 
aceşti noi Herculi, întorşi din călătoriile lor memorabile, ar scrie apoi pe 
îndelete istoria naturală, morală şi politică a ceea ce au văzut; atunci, 
am vedea noi înşine o lume nouă ieşind de sub pana lor, şi am învăţa 
astfel să cunoaştem lumea noastră. Spun că atunci când asemenea ob¬ 
servatori vor afirma despre cutare fiinţă că e un om şi despre alta că 
este un animal, va trebui să le dăm crezare; dar ar fi o mare naivitate să 
ne referim în această privinţă la nişte călători superficiali, asupra cărora 
am fi tentaţi uneori să ne punem aceeaşi problemă pe care ei se încu¬ 
metă s-o rezolve în ceea ce priveşte alte animale. 

P. 53-(K) Acest lucru mi se pare a fi absolut evident, şi nu pot să-mi 
dau seama de unde îşi pot închipui filosofii noştri că s-au născut toate 
pasiunile pe care le atribuie omului natural. Cu singura excepţie a ne¬ 
cesităţilor fizice, pe care însăşi natura le cere, toate celelalte nevoi ale 
noastre există ca atare numai datorită desprinderii, înaintea căreia ele 
nu erau nevoi, sau datorită dorinţelor noastre; şi nimeni nu doreşte ceea 
ce nu este în stare să cunoască De unde urmează că de vreme ce omul 
sălbatic nu doreşte decât lucrurile ce le cunoaşte şi nu cunoaşte decât 

30. In această enumerare ce reuneşte cele mai mari nume ale secolului, este sem¬ 
nificativ că Rousseau nu-1 menţionează pe Voltaire. 

31. „Barbaria“: Africa de Nord, „Mogol“, „Pegu“: regiuni ale Indiei; ,Ava“: regiu¬ 
ne din Birmania; „Tukuman 11 : provincie din Argentina. 

acele lucruri a căror posesiune îi aparţine sau îi este uşor so dobândeas¬ 
că, nimic nu trebuie să fie atât de liniştit ca sufletul lui, şi nimic atât de 
mărginit cum îi este spiritul. 

P. 57 - (L) Găsesc în Guvernământul civil al lui Locke 32 o obiecţie 
prea verosimilă în aparenţă ca să-mi fie îngăduit s-o trec cu vederea. 

Scopul legăturii dintre mascul şi femelă, spune acest filosof, nefiind 
numai acela de a procrea, ci de a perpetua specia, aceasta legătură tre¬ 
buie să dureze chiar după procreare, cel puţin atâta timp cât este nece¬ 
sar pentru a hrăni şi a asigura viaţa puilor; adică până când aceştia sunt 
capabili să-şi asigure singuri satisfacerea nevoilor. Vedem că creaturile 
inferioare respectă în mod constant şi cu stricteţe această regulă, pe 
care înţelepciunea nemărginită a creatorului a stabilit-o în ceea ce pri¬ 
veşte creaţiilor sale. La animalele care trăiesc cu ierburi, legătura între 
mascul şi femelă nu durează mai mult timp decât fiecare act de copu¬ 
laţie, pentru că, mamelele mamei fiind suficiente pentru a hrăni puii 
când vor fi în stare să pască iarbă, masculul se mulţumeşte să procree¬ 
ze, iar după aceea nu mai are nimic de-a face cu femela şi cu puii, la a 
căror nutriţie nu poate contribui cu nimic. La animalele de pradăînsă, 
legătura durează mai multă vreme, din cauză că mama neputând să-şi 
asigure cum trebuie propria sa hrană şi să-şi hrănească totodată puii 
numai din prada sa, care reprezintă un mod de nutriţie mai complicat 
şi mai primejdios decât al ierbivorelor, ajutorul masculului este absolut 
necesar pentru menţinerea familiei lor comune, dacă se poate folosi 
acest termen; puii, până în momentul când pot să plece să-şi caute vreo 
pradă, n-ar putea vieţui fără ajutorul masculului şi al femelei. Acelaşi 
lucru se remarcă la toate păsările, dacă vom excepta câteva păsări do¬ 
mestice ce trăiesc în locuri unde belşugul permanent de hrană scuteşte 
masculul de grija de a-şi hrăni puii; se vede cum, în timpul când puii 
din cuib au nevoie de alimente, masculul şi femela le aduc de-ale mân¬ 
cării până când aceşti pui pot să zboare şi să-şi asigure hrana. 

Tocmai aici, după părerea mea, stă principala, dacă nu singura raţiu¬ 
ne pentru care masculul şi femela, în specia umană, sunt obligaţi la o 
legătură mai îndelungată, aşa cum nu există la celelalte fiinţe. Această 
raţiune este că femeia poate să conceapă, rămâne de obicei din nou în¬ 
sărcinată şi naşte un nou copil cu mult înainte ca cel precedent să fie 
în stare să se lipsească de ajutorul părinţilor şi să-şi poată satisface sin¬ 
gur nevoile. Astfel, un tată fiind obligat să poarte de grija copiilor săi, 
şi aceasta multă vreme, el are şi obligaţia de a continua să trăiască în 


32. Vezi cap. VII, paragraf 79 şi 80. 

uniune conjugală cu aceeaşi femeie de la care a avut copiii şi să rămână 
în această convieţuire mult mai mult timp decât celelalte creaturi, ai 
căror pui pot să se hrănească singuri înainte de a veni timpul unei noi 
procreaţii; la acestea legătura dintre mascul şi femelă se rupe de la sine, 
şi amândoi se află într-o deplină libertate până în epoca ce îndeamnă 
’e obicei animalele să se unească şi le obligă să-şi caute o nouă pere- 
cl. î. Şi în această privinţă, nu putem admira îndeajuns înţelepciunea 
creatorului, care, dând omului calităţi de natură să-i asigure pe viitor la 
fel ca şi în prezent, a voit şi a făcut astfel ca Ia om .convieţuirea să dureze 
mult mai mult timp decât cea a masculului şi femelei la celelalte creaturi, 
pentru ea prin aceasta iscusinţa bărbatului şi femeii să fie mai stimula¬ 
tă, iar interesele lor să fie mai bine îmbinate, în scopul de a face provizii 
pentru copii şi a le lăsa bunuri; căci nimic nu poate fi mai păgubitor pen¬ 
tru copii decât o împreunare incertă şi nedesluşită, sau desfacerea lesni¬ 
cioasă şi frecventă a uniunii conjugale. 

Aceeaşi iubire de adevăr care m-a făcut să expun cu sinceritate 
această obiecţie mă îndeamnă să-i adaug câteva observaţii, dacă nu 
pentru a o rezolva, cel puţin pentru a o clarifica. 

1. Voi observa mai întâi că probele morale nu au o forţă mare în ma¬ 
terie fizică şi că ele privesc mai curând la interpretarea faptelor existen¬ 
te decât la constatarea existenţei reale a acestor fapte Or, acesta este 
genul de probe folosit de dl Locke în pasajul pe care l-am citat; căci ori¬ 
cât de avantajos ar putea fi pentru speţa umană ca uniunea dintre bărbat 
şi femeie să fie permanentă, nu rezultă că aşa a fost stabilit de natură; 
altminteri, ar trebui să spunem că tot natura a instituit şi societatea civi¬ 
lă, meşteşugurile, comerţul şi tot ceea ce consideră că este util oame¬ 
nilor. 

2. Nu ştiu unde a găsit dl Locke dovada că la animalele de pradă 
legătura dintre mascul şi femelă durează mai mult timp decât la ierbi- 
vore, şi că ele se ajută unul pe altul să-şi hrănească puiii; căci nu vedem 
ca motanul, câinele, ursul sau lupul să-şi recunoască femela mai bine 
decât armăsarul, berbecul, taurul, cerbul, şi toate celelalte patrupede. 
Se pare că, dimpotrivă, dacă ajutorul masculului ar fi necesar femelei 
pentru îngrijirea puilor, aceasta ar fi mai ales la speciile ierbivore, pen¬ 
tru că este necesar mai mult timp mamei ca să pască şi în tot acest in¬ 
terval ea este silită să-şi neglijeze puii; în timp ce prada unei ursoaice 
sau a unei lupoaice este devorată cât ai clipi, iar ea, fără să sufere de foa¬ 
me, are mai mult timp ca să-şi alăpteze puii. Acest raţionament este 
confirmat printr-o observaţie asupra numărului relativ de mamele şi 
de pui care deosebeşte speciile carnivore de cele ierbivore şi despre 

care am vorbit în nota (H). Dacă această observaţie este justă şi gene¬ 
rală, cum femeia nu are decât două mamele şi de obicei nu face decât 
un copil o dată, iată un motiv puternic în plus pentru a ne îndoi că spe¬ 
cia umană ar fi în mod natural carnivoră; astfel încât se pare că, pentru 
a trage concluzia lui Locke, ar trebui răsturnat cu totul raţionamentul 
lui. Nu există mai multă temeinicie nici în aceeaşi distincţie aplicată la 
păsări. Căci cine se va putea convinge că legătura masculului cu femela 
este mai durabilă la vulturi şi la corbi decât la turturele? Avem două 
specii de păsări domestice, raţa şi porumbelul, care ne furnizează exem¬ 
ple cu totul contrarii sistemului acestui autor. Porumbelul, care trăieşte 
cu grăunţe, rămâne unit cu femela sa, şi ei îşi hrănesc puii împreună. 
Răţoiul, a cărui voracitate este cunoscută, nu-şi recunoaşte nici femela, 
nici puii, şi nu ajută cu nimic la hranirea lor; de asemenea la găini, spe¬ 
cie care în general nu este mai puţin carnivoră, nu se vede cocoşul dân- 
du-şi vreo osteneală cu hrănirea puilor. Dacă la alte specii masculul 
împarte cu femela grija de a hrăni puii, aceasta este pentru că păsările, 
care la început nu pot să zboare şi pe care mama nu le poate alăpta, sunt 
mult mai puţin în stare să se lipsească de ajutorul tatălui decât patrupe¬ 
dele, cărora le ajung mamela mamei, cel puţin câtva timp. 

3. Există multă incertitudine în privinţa faptului principal ce serveşte 
drept bază întregului raţionament al d-lui Locke; căci pentru a şti dacă - 
aşa cum pretinde acesta - în starea pură de natură femeia rămâne de 
obicei în nou însărcinată, şi naşte un copil înainte ca precedentul să-şi 
poată asigura singur nevoile, ar trebui experienţe pe care dl Locke de 
bună seamă nu le-a făcut şi pe care nimeni nu este în stare să le facă. 
Convieţuirea continuă a soţului şi a soţiei este un prilej atât de apropiat 
de a se expune la o nouă sarcină, încât este foarte greu de crezut că 
întâlnirea întâmplătoare sau simpla impulsiune a temperamentului ar 
produce efecte la fel de frecvente în starea pură de natură ca în cazul 
legăturii conjugale. Aceste intervale mai mari ar putea face poate ca 
copiii să fie mai robuşti şi de altfel ar putea să fie compensate printr-o 
prelungire a facultăţii de a concepe până la o vârstă mai înaintată la 
femeile care au abuzat mai puţin de ea în tinereţe. In ceea ce priveşte 
copiii, există mai multe motive să credem că forţele şi organele lor se 
dezvoltă mai târziu în societatea noastră decât în starea primitivă despre 
care am vorbit Slăbiciunea originară pe care o moştenesc de la consti¬ 
tuţia părinţilor, grija cu care li se înfaşă şi li se strâng toate membrele, 
moliciunea în care sunt crescuţi, poate şi folosirea unui alt lapte decât 

cel al mamei lor 13 , totul împiedică şi întârzie la ei primele progrese care 
aveau loc în natură. îndeplinirea a mii de lucruri asupra cărora sunt 
obligaţi să-şi îndrepte mereu atenţia, în timp ce forţele lor trupeşti nu se 
exercită deloc, poate constitui încă o piedică considerabilă în calea creş¬ 
terii lor. Astfel, dacă în loc de a le împovăra şi de a le obosi de la început 
spiritul în mii de feluri, ar fi lăsaţi să-şi dezvolte corpul 34 cu mişcările 
continue pe care se pare că le cere natura, este de presupus că copiii ar 
fi mult mai repede în stare să meargă, să acţio neze şi săşi satisfacă sin¬ 
guri nevoile. 

4. în sfârşit, dl Locke dovedeşte cel mult că ar putea să existe la băr¬ 
bat un motiv să rămână alături de femeie când ea are un copil; dar nu 
dovedeşte nicidecum că el a trebuit să fie legat de ea înaintea naşterii, 
şi în timpul celor nouă luni de sarcină. Dacă această femeie este indife¬ 
rentă bărbatului în timpul celor nouă luni, dacă ea îi devine chiar necu¬ 
noscută, de ce ar a ajuta-o după naştere? De ce ar ajutao să crească un 
copil despre care nu ştie nid măcar că este al lui şi a cărui naştere el 
n-a hotărât-o şi nici na prevăzut-o? Dl Locke presupune evident un lucru 
ce este în discuţie; căd nu este vorba de a şti pentru ce va rămâne băr¬ 
batul legat de femeie după naştere, a pentru ce va fi legat de ea după 
procreare. Pofta o dată satisfăcută, bărbatul nu mai are nevoie de cuta¬ 
re femeie, nici femeia de cutare bărbat Acesta nu are nici cea. mai mică 
grijă şi poate nici cea mai mică idee despre urmările acţiunii sale. Unul 
pleacă într-o parte, celălalt în altă parte şi nu există nici un semn că pes¬ 
te nouă luni îşi vor mai aminti că s-au cunoscut; căd acest fel de amin¬ 
tire, în virtutea căreia un individ dă preferinţă unui alt individ pentru 
actul de concepţie are, după cum dovedesc în text 35 , mai mult progres 
sau mai multă corupţie în intelectul uman decât se poate presupune 
că ar fi existat în starea de animalitate despre care e vorba aici. O altă 
femeie poate deci să satisfacă noile dorinţe ale bărbatului tot atât de 
comod ca şi cea pe care a cunoscut-o, şi un alt bărbat poate de aseme¬ 
nea să satisfacă femeia, presupunând că ea ar resimţi acelaşi apetit în 
timpul sarcinii, lucru de care putem, în mod raţional, să ne îndoim. Dacă 
în starea de natură femeia nu mai simte pasiunea dragostei după con¬ 
ceperea copilului, piedica în calea legăturii sale cu bărbatul devine prin 

33. Rousseau va pleda în Emil, pentru alăptarea maternă şi împotriva obiceiului 
de a înfăşa pe sugaci. 

34. Acesta va fi încă un principiu din Emil. Trebuie să veghem asupra dezvoltării 
fizice a copilului înainte de a ne preocupa de dezvoltarea Iui spirituală. 

35. Vezi pp. 70-73. 

aceasta şi mai mare căci atunci ea nu mai are nevoie nici de bărbatul 
care a fecundat-o, nici de vreun altul. Bărbatul nu mai are deci nici un 
motiv să caute din nou aceeaşi femeie, nici femeia nu mai are vreun mo¬ 
tiv să caute acelaşi bărbat Raţionamentul lui Locke se prăbuşeşte, şi 
toată dialectica acestui filosof nu l-a putut asigura împotriva greşelii pe 
care au comis-o Hobbes şi alţii. Ei aveau de explicat un fapt din starea 
de natură, adică dintr-o stare când oamenii trăiau izolaţi, când cutare 
om n-avea nici un motiv să rămână lângă cutare om şi poate nici oame¬ 
nii în general nu aveau motive să rămână unii lângă alţii, ceea ce este 
şi mai rău. Şi nu s-au gândit să se transpună peste veacuri întregi de 
societate, adică de timp, în care oamenii au mereu motive să rămână 
unii lângă alţii şi în care cutare bărbat are adesea motive să rămână ală¬ 
turi de cutare bărbat sau de cutare femeie. 

P. 57- (M) Mă voi feri să mă lansez în reflecţiile filosofice care s-ar 
putea face asupra avantajelor şi dezavantajelor instituirii limbilor; nu 
mie îmi este îngăduit să atac greşelile îndeobşte admise, iar poporul cu 
ştiinţă de carte îşi respectă prea mult prejudecăţile ca să suporte răbdă¬ 
tor pretinsele mele paradoxuri. Să dăm cuvântul deci unor oameni care 
n-au fost învinuiţi de crimă pentru că au cutezat uneori să se pronunţe 
de partea raţiunii împotriva părerii celor mulţi. 

Nec quidquam felicitaţi humani generis decederet, si, pulsa tot lin- 
guarum peste et confusione, unam artem callerent mortales, et signis, 
motibus, gesdbusque licitum foret quidvis explicare. Nune vero ita com- 
paratum est, ut arumalium quae vulgo bruta creduntur melior longe 
quam nostra hac in parte videatur conditio, utpote quae promptius, et 
forsan felicius, sensus et cogitationes suas sine interprete singificent, 
quam ulii queant mortales, praesertim si peregrino utantur sermone 
(I s. Vossius, dePoemat cant etviribusrhytmi, p. 66) 36 . 

P. 62- (N) Platon, arătând cât de necesare sunt în orice meşteşug, 
cât de mic, ideile privitoare la cantitatea discretă 37 şi la raporturile ei, îşi 

36. „Şi n-ar fi lipsit nimic fericirii neamului omenesc dacă oamenii s-ar fi debarasat 
de acest flagel, care este amestecul atâtor limbi, dacă ar fi fost obişnuiţi cu un proce¬ 
deu unic şi s-ar fi putut înţelege întotdeauna prin semne, mişcări şi gesturi. Dar de 
fapt lucrurile se petrec astfel încât situaţia animalelor considerate de obicei ca dobi¬ 
toace, este în această privinţă mult mai bună decât a noastră, căci ele îşi fac cunoscu¬ 
te senzaţiile şi gândurile fără interpret şi mai rapid şi poate cu mai mult succes decât 
o poate face vreun om, mai ales dacă se foloseşte de o limbă străină" (Despre cântul 
poetic şi despre proprietăţile ritmului). Isaac Vossius, filolog olandez (1618-1689). 

37. Discretă: discontinuă. Vezi Platon: Republica, cartea a Vll-a, §522 d . 

bate joc pe drept cuvânt de autorii din vremea lui care pretindeau că 
Palamedes inventase numerele cu prilejul asediului Troiei; ca şi când 
Agamemnon - remarcă filosoful - ar fi putut să nu ştie până atunci câte 
picioare avea. De fapt, simte oricine că nu este cu putinţă ca societatea 
şi meşteşugurile să fi ajuns în stadiul unde se aflau în vremea asediului 
Troiei fără ca oamenii să fi cunoscut folosirea numerelor şi a calculului; 
dar necesitatea de a cunoaşte numerele înainte de dobândirea altor cu¬ 
noştinţe nu ne face să ne imaginăm mai uşor cum au fost inventate. 
Numele numerelor o dată cunoscute, sensul lor este lesne de explicat, 
şi aceasta face să apară cu uşurinţă ideile reprezentate de aceste nume. 
Dar pentru a le inventa, a trebuit ca omul, înainte de a concepe tocmai 
aceste idei, să fie, cum s-ar zice, familiarizat cu meditaţiile filosofice, să 
fie deprins să considere fiinţele în esenţa lor pură şi independent de 
orice alte concepţii. Este vorba de o abstracţie foarte grea, foarte meta¬ 
fizică, foarte puţin naturală, şi totuşi fără care aceste idei n-ar fi putut 
niciodată să se transmită de la un neam la altul, şi nici numerele n-ar fi 
putut deveni universale. Un sălbatic putea să considere separat piciorul 
său drept şi piciorul stâng, sau să le privească împreună în cadrul ideii 
indivizibile a unei perechi, fără a se gândi vreodată că are două picioare; 
căci una este ideea reprezentativă care ne zugrăveşte un obiect, şi altce¬ 
va este ideea numerică ce-1 determină. Cu atât mai puţin ar fi putut acel 
sălbatic să numere până la cinci; şi cu toate că, punându-şi mâinile una 
în faţa celeilalte, ar fi putut observa că degetele îşi corespund exact, ar 
fi fost foarte departe de a se gândi la egalitatea lor numerică. El nu cu¬ 
noştea numărul degetelor sale, după cum nu-1 ştia nici pe cel al firelor 
de păr. Iar dacă după ce l-ar fi făcut să înţeleagă ce sunt numerele, cine¬ 
va, i-ar fi spus că avea la picioare tot atâtea degete cât şi la mâini, el ar 
fi fost, poate, foarte mirat, comparându-le, să constate că acest lucru 
este adevărat 

r 

P. 66- (D^Nu trebuie confundate amorul propriu şi iubirea de sine 38 , 
două pasiuni diferite prin natura şi prin efectele lor. Iubirea de sine este 
un sentiment natural care împinge orice animal să aibă grijă de propria 
sa conservare şi care, la om, fiind condus de raţiune şi modificat de 
milă, dă naştere omeniei şi virtuţii. Amorul propriu este doar un senti¬ 
ment relativ, artificial, născut în societate, care împinge pe fiecare indi¬ 
vid să facă mai mult caz de sine decât de oricine altcineva, care inspiră 


38. Stoicii făceau deja distincţia între impulsurile naturale şi pasiunile care ţin de 
opinie. Toată nota este îndreptată împotriva lui Hobbes, care explică războiul în sta¬ 
rea de natură prin orgoliu. ~^— 

oamenilor toate relele c e ş i le fee unii altora, şi care este adevăratul izvor 
al noţiunii de onoare. 

Pornind de la aceasta, afirm că în starea primitivă, în adevărata sta¬ 
re de natură, amorul propriu nu există. Căci de vreme ce fiecare om în 
parte se consideră pe sine drept singurul spectator care-1 observă, drept 
singura fiinţă din univers care se interesează de el, drept singurul jude¬ 
cător al meritelor sale, nu este posibil să-i încolţească în suflet un senti¬ 
ment ce îşi are izvorul în comparaţii pe care el nu e în stare să le facă. 
Din acelaşi motiv, un astfel de om, n-ar putea nutri nici ură, nici dor de 
răzbunare, pasiuni ce nu pot lua naştere decât din conştiinţa unei ofen¬ 
se suferite; şi cum nu răul, ci dispreţul sau intenţia de a face rău cuiva 
constituie ofensa, nişte oameni care nu ştiu nici să se aprecieze, nici să 
se compare pot recurge reciproc la multe violenţe când au din aceasta 
vreun folos, fără a se ofensa vreodată unii pe alţii. în rezumat, fiecare 
om, privindu-şi în general semenii numai aşa cum ar privi nişte animale 
de altă specie, poate răpi prada celui mai slab sau s-o cedeze pe a sa 
celui mai tare fără a considera aceste rapturi altfel decât ca întâmplări 
fireşti, fără cea mai mică nuanţă de insolenţă sau de ciudă şi fără a simţi 
altceva decât bucuria unui succes sau durerea unui insucces. *7 

P. 85- (P) Este un lucru demn de remarcat că de atâţia ani, de când 
europenii se străduiesc să-i facă pe sălbaticii din diferite ţinuturi ale lumii 
să adopte felul lor de trai, ei n-au reuşit încă să convingă pe nici unul, 
nici măcar cu ajutorul creştinismului; căci misionarii noştri fac uneori 
din sălbatici nişte creştini, dar niciodată nişte oameni civilizaţi. Nimic nu 
poate zdruncina invincibila lor repulsie de a adopta moravurile noastre 
şi felul nostru de trai. Dacă aceşti sărmani sălbatici sunt atât de neferi¬ 
ciţi cum se pretinde, ce neînţeleasă alterare a judecăţii i-ar putea face 
să refuze mereu de a se civiliza după modelul nostru sau de a învăţa 
să trăiască fericiţi printre noi, în timp ce poţi citi în mii de locuri despre 
francezi şi alţi europeni care s-au refugiat de bunăvoie lâ aceste popoa¬ 
re, petrecându-şi acolo întreaga lor viaţă, fără a mai putea să părăsească 
un fel de trai atât de ciudat? Ba se pot vedea chiar şi misionari - oameni 
cu judecată - care regretă cu înduioşare zilele senine şi inocente petre¬ 
cute de ei în mijlocul acestor popoare atât de dispreţuite. Dacă mi se va 
spune că sălbaticii n-au destulă minte ca să judece sănătos starea lor şi 
pe a noastră, voi răspunde că preţuirea fericirii este nu atât o chestiune 
de raţiune, cât de sentiment. De altfel, aserţiunea de mai sus se poate 
întoarce împotriva noastră cu şi mai multă putere; căci de la ideile noas¬ 
tre până la starea de spirit în care ar trebui să ne aflăm ca să înţelegem 

gustul sălbaticilor pentru felul lor de trai este o distanţă mai mare decât 
de la mentalitatea sălbaticilor până la aceea care le-ar permite să-l înţe¬ 
leagă pe al nostru. De fapt, după un oarecare timp de observaţie, le este 
uşor să vadă că toate strădaniile noastre se îndreaptă numai spre două 
obiective, adică: pentru sine comodităţile traiului, iar în faţa celorlalţi 
consideraţia Dar ce mijloace avem ca să ne închipuim plăcerea pe care 
o simte un sălbatic petrecându-şi viaţa în mijlocul pădurilor, sau la pes¬ 
cuit, sau suflând într-un fluier prost, fără să poată scoate din el nici mă¬ 
car un ton şi fără a se gândi să înveţe să cânte? 

Nu o dată au fost aduşi sălbatici la Paris, la Londra şi în alte-oraşe; 
ne-am grăbit să le arătăm luxul, bogăţiile, şi toate meşteşugurile noas¬ 
tre cele mai folositoare şi mai curioase; nimic din toate acestea n-a stâr¬ 
nit la ei altceva decât o admiraţie năucă, fără cea mai mică tendinţă de 
râvnire. îmi amintesc, printre altele, de întâmplarea unui şef al nu ştiu 
cărui trib de americani din nord, care a fost adus la Curtea Angliei acum 
vreo 30 de ani. i-au fost trecute pe dinaintea ochilor mii de lucruri, în 
dorinţa de a-i oferi un dar care să-i placă, dar nu s-a găsit nimic care să 
pară că l-ar interesa. Armele noastre i se păreau greoaie şi incomode, 
încălţămintea noastră îi rănea picioarele, hainele noastre îl stinghereau; 
el respingea totul. în cele din urmă cineva băgă de seamă, că luând o 
pătură de lână, se părea că-i face plăcere să-şi înveselească umerii cu 
dânsa. „Veţi recunoaşte cel puţin, a fost întrebat, utilitatea acestui obiect? 
- Da, răspunse el, mi se pare că e tot atât de bună ca şi o piele de ani¬ 
mal." Şi n-ar fi dat, de bună seamă, nici acest răspuns, dacă le-ar fi pur¬ 
tat pe amândouă pe timp de ploaie. 

Mi se va spune, poate, că deprinderea, legând pe fiecare de felul 
său de trai, îi împiedică pe sălbatici să simtă ce e bun în traiul nostru; 
în legătură cu aceasta, pare cel puţin extraordinar că deprinderea are 
mai multă putere să menţină la sălbatici gustul pentru mizeria în care 
trăiesc, decât la europeni bucuria fericirii lor netulburate. Dar, pentru 
a da un răspuns fără replică la această ultimă obiecţie, nu mă voi referi 
la toţi tinerii sălbatici pentru a căror civilizare s-au făcut atâtea eforturi 
zadarnice; nu voi vorbi nici de locuitorii din Groenlanda şi din Islanda 
cu care s-au făcut încercări de a-i creşte şi a-i hrăni în Danemarca şi 
pe care tristeţea şi desperarea i-a făcut să piară cu toţii, fie de apatie, 
fie înecaţi în valurile mării, când au încercat să se întoarcă înot în ţara 
lor; mă voi mărgini să citez un singur exemplu, a cărui autenticitate 
este bine dovedită şi pe care-1 supun spre examinare admiratorilor civi¬ 
lizaţiei europene: 



142 


J.-J. ROUSSEAU 


Toate eforturile misionarilor olandezi de la Capul Bunei Speranţe 
n-au fost niciodată în stare să convertească măcar un singur hotentot 
Van der Stei, guvernatorul Coloniei Capului, luând un hotentot încă 
de copil, îl crescu în spiritul principiilor religiei creştine şi al practicii 
obiceiurilor din Europa. L-au îmbrăcat în haine bogate, l-au învăţat mai 
multe limbi, şi progresele băiatului răspunseseră foarte bine grijii depu¬ 
se pentru educarea lui. Guvernatorul, nutrind mari aşteptări din partea 
spiritului acestui tânăr, îl trimise în Indii, cu un împuternicit general, 
care îl folosi în mod util pentru afacerile companiei. Tânărul se întoarse 
la Cap după moartea împuternicitului. Puţin după întoarcerea sa, cu 
prilejul unei vizite făcute unor hotentoţi, rude ale sale, luă hotărârea de 
a lepăda hainele europene şi a se îmbrăca într-o piele de oaie. Se întoar¬ 
se în fort astfel îmbrăcat şi purtând un pachet ce conţinea vechile sale 
haine, pe care prezentându-le guvernatorului, îi spuse următoarele: 
.Aveţi bunăvoinţa, domnule, să luaţi aminte că renunţ pentru totdeau¬ 
na la aceste veşminte; de asemenea renunţ pentru totdeauna la religia 
creştină; hotărârea mea este să trăiesc şi să mor în religia, obiceiurile 
şi deprinderile strămoşilor mei. Singura favoare ce v-o cer este să-mi 
lăsaţi colanul şi sabia pe care le port; le voi păstra în semn de dragoste 
penb u dumneavoastră" In aceeaşi clipă, Şiră să mai aştepte răspunsul 
lui Van der Stei, el o luă la fugă, dispăru şi nimeni nu l-a mai văzut în 
Cap. ( Istoria călătoriilor, voi. V, p. 175) 

F. 91 - (Q) Mi se va putea obiecta că, într-o atare dezordine, oame¬ 
nii, în loc să se sugrume cu îndâijire unii pe alţii, s-ar fi împrăştiat, dacă 
n-ar fi existat limite în calea împrăştierii lor. Dar, în primul rând, aceste 
limite ar fi fost cel puţin limitele lumii; şi dacă ne gândim la populaţia 
excesivă'ce rezultă din starea de natură, vom trage concluzia că pămân¬ 
tul în acea stare n-ar fi întârziat să fie acoperit cu oameni, care ar fi fost 
siliţi astfel să rămână adunaţi laolaltă. De altfel ei s-ar fi împrăştiat dacă 
răul ar fi fost rapid, dacă acest lucru ar fi constituit o schimbare făcută 
de la o zi la alta. Dar ei se năşteau sub jug; când îi simţeau povara erau 
deja deprinşi să-l poarte şi se mulţumeau să aştepte prilejul de a-1 scutu¬ 
ra. In sfârşit, o dată obişnuiţi cu miile de comodităţi ce-i sileau să rămâ¬ 
nă laolaltă, împrăştierea nu mai era atât de uşoară ca în primele timpuri, 
când nimeni neavând nevoie decât de sine însuşi, fiecare putea să ia o 
hotărâre fără să aştepte consimţământul altuia. 

P. 92- (R) Mareşalul de Villars povestea cum, în una dintre cam¬ 
paniile sale, pungăşiile excesive ale unui antreprenor al aprovizionării 
provocaseră suferinţe şi nemulţumire în armată; el îl certă cu asprime 
şi-l ameninţă cu spânzurătoarea. .Această ameninţare nu mă priveşte, 

i-a răspuns cu îndrăzneală pungaşul, şi am plăcerea să vă declar că nu 
se trimite la spânzurătoare un om care dispune de o sută de mii de 
scuzi. - Nu ştiu cum s-a tăcut - adăugă naiv mareşalul - dar intr-adevăr 
n-a fost spânzurat, deşi ar fi meritat-o de sute de ori.“ 

P. 105 Justiţia distributivă se va opune chiar şi acestei egali¬ 
tăţi riguroase din starea de natură, când va fi practicabilă în societatea 
civilă; cum toţi membrii statului îi datorează acestuia servicii pe măsu¬ 
ra talentelor şi forţelor lor, cetăţenii, la rândul lor, trebuie să primească 
distincţii şi favoruri potrivit cu serviciile aduse. In acest sens trebuie în- 
ţeles un pasaj al lui Isocrates în care îi laudă pe primii atenieni pentru 
că au ştiut să aleagă cel mai bun dintre cele două feluri de egalitate: 
unul consta în a împărţi aceleaşi avantaje tuturor cetăţenilor fără deo¬ 
sebire, iar celălalt în a le distribui după meritul fiecăruia. Aceşti abili 
politicieni, adaugă autorul, condamnând nedreapta egalitate care nu 
face nici o deosebire între oamenii răi şi cei merituoşi, au susţinut-o 
cu străşnicie pe cea care răsplăteşte şi pedepseşte pe fiecare după cum 
merită. Dar, în primul rând, n-a existat niciodată vreo societate, indife¬ 
rent la ce grad de corupţie ar fi'putut ajunge, în care să nu se facă nici 
o deosebire între oamenii răi şi cei merituoşi; iar în materie de mora¬ 
vuri, unde legea nu poate fixa o măsură destul de precisă ca să serveas¬ 
că drept regulă magistratului, este foarte înţelept lucru că, pentru a nu 
lăsa soarta sau rangul cetăţenilor la discreţia acestuia, legea îi interzice 
să judece persoanele, permiţându-i să judece numai acţiunile lor. Numai 
nişte moravuri atât de pure ca acelea ale vechilor romani ar fi putut să 
suporte cenzori; pe când la noi atare tribunale ar fi răsturnat curând 
totul. Stimei publice îi revine rolul de a face deosebirea între oamenii 
răi şi cei merituoşi. Magistratul nu este judecător decât în materie de 
drept riguros; dar poporul este adevăratul judecător al moravurilor - 
judecător integru şi chiar luminat asupra acestui punct - un judecător 
care este înşelat uneori, dar care nu poate fi niciodată corupt Rangurile 
cetăţenilor trebuie deci să fie reglementate nu după meritul lor perso¬ 
nal, ceea ce ar însemna să se lase magistraţilor posibilitatea de a aplica 
legea în mod aproape arbitrar, ci după serviciile reale pe care le aduc 
statului şi care sunt susceptibile de o apreciere mai exact ă 


39 . Areopagitul, § 21 . 



Cuprins. 


Introducere. 3 

Publicarea. 3 

Izvoarele. 5 

Sensul Discursului . 

Nota bibliografică. 

Republicii din Geneva 
Prefaţă. 


Discurs asupra originii şi fundamentelor 
inegalităţii dintre oameni. 


Partea întâi. 

Partea a doua. 77 

Note.111 



Printed in Romania 


qrupu craqoprin 


fed prinţ sa O societate Butan Gas 

B-dul Tudor Vladimirescu, nr. 31, sector 5, Bucureşti, ROMÂNIA 
Telefon: 335.93.18; 335.97.47 
Fax: 337.33.77 


CO CO ►— 1 ►—* ►—i i 
CO * M 0 CJI bO 














Omyfe,'dliLceIoeaLfi > ; : c^^^^^.£.]; 3 ilfgŢMe f ascultă: 
uită istoria; ta aşa cotii mi s-a părut că o citesc, 1111 io 
cariile senieniior tăi,, care -sunt mmofn ossc. - ci-pi 
matură;, care mu minte nipro da ta. To t ce şu veni d e Ia ea 
va, ii adevărat^ fata mu. va ll dec,. i ceea ce volâdăuga de 
la ruine,. iară să vreau. Vremurile despre care voi - orbi 
sunt foarte Îndepărtate; cât de mult te-,u scit dar 
dara d© cc-'eraild.ţi voi uiescrle perişa %pupem astfel; 
viaţa speciei (o Le, după, însuşii iJ : C: pe caro le-ai că]> :î.ea. 
şi pe aure educaţia şi obrceiurile; tai -du-putut să iu 
corupi,, dar nuuupututsă Ie.clţşfi:m|>;ă; SamăcI erisţăar 
vârstă Ia caro. omul individul ar vroa să sc-opri ţ , I 
Ttt vei căuta vârsta ia caro. ai dori să se fi oprit speria 
ta, K 1 era itlţtirn it die stare a ■ tu preaerită , stative csrd 
prevestesciirfeuşilor tăimefetidţîfflerojilţpmirr :d ori 
mari; poate că ai vrea să. te întorci rnaporăş'r acest 
sentiment trebuie să constituie im elogiu pePtrig 
primii tăi străm.oşIp, săi fie ■ o ' cîdticăoădş;adresa 
contemporanilor tai şi sad îngrozească pe cer ce Pori 
avea meffiorftGîrea dea trai da®â taâLfei d • - ; ■ ri 


ISBN 973-99912-5-4 


ii AiidjStU 


91789739 






















